Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
ee223b2b-3e08-4cfd-838a-2fc842a8037f	ថ្នាក់ដឹកនាំក្រសួងការពារជាតិ និងកងយោធពលខេមរភូមិន្ទមួយចំនួន បានចាក់វ៉ាក់សាំងបង្ការជំងឺកូវីដ១៩ រួចរាល់ហើយ (Video inside)	ថ្នាក់ដឹកនាំអង្គភាពចំណុះក្រសួងការពារជាតិ និង កងយោធពលខេមរភូមិន្ទមួយចំនួន ដែលមានអាយុចន្លោះពី១៨ឆ្នាំ ដល់៥៩ឆ្នាំ បានទទួលការចាក់វ៉ាក់សាំងបង្ការជំងឺកូវីដ១៩ រួចរាល់ហើយ នៅរសៀល ថ្ងៃទី១០ ខែកុម្ភៈ ឆ្នាំ២០២១នេះ។ ការបើកយុទ្ធនាការចាក់វ៉ាក់សាំងជូនថ្នាក់ដឹកនាំកងទ័ព បានធ្វើឡើងក្រោមអធិបតីភាព សម្តេចពិជ័យសេនា ទៀ បាញ់ ឧបនាយករដ្ឋមន្ត្រីរដ្ឋមន្ត្រី ក្រសួងការពារជាតិ នៅឯមន្ទីរពេទ្យកេតុមាលា ដោយមានការចូលរួមពីថ្នាក់ដឹកនាំកងទ័ពជាច្រើនរូប។ ការចាក់វ៉ាក់សាំងនេះ ធ្វើឡើងតាមគោលការណ៍ស្ម័គ្រចិត្ត និងស្របតាមលក្ខខណ្ឌនៃការទទួលវ៉ាក់សាំង។ បើតាមសេចក្តីប្រកាសរបស់ក្រសួងការពារជាតិ កាលពីម្សិលមិញ បានបញ្ជាក់ថា ក្រៅពីចាក់វ៉ាក់សាំងដល់ថ្នាក់ដឹកនាំកងទ័ព ក្រសួងការពារជាតិនឹងរៀបចំចាក់វ៉ាក់សាំងកូវីដ១៩ ជូនចំពោះនាយទាហាន នាយទាហានរង និងពលទាហាន តាមស្ថាប័ន កងឯកភាពក្នុងកងយោធពលខេមរភូមិន្ទ នៅពេលក្រោយទៀត។ សូមបញ្ជាក់ថា នៅថ្ងៃ១០ ខែកុម្ភៈ ឆ្នាំ២០២១នេះ ថ្នាក់ដឹកនាំមួយចំនួនរបស់កម្ពុជា កងទ័ព និងអ្នកសារព័ត៌មាន ដែលមានអាយុចន្លោះពី១៨ ទៅ៥៩ឆ្នាំ បាននិងកំពុងចាប់ផ្តើមចាក់វ៉ាក់សាំងបង្ការជំងឺកូវីដ១៩ ដែលជាជំនួយរបស់រដ្ឋាភិបាលចិន ក្នុងនោះ លោកបណ្ឌិត ហ៊ុន ម៉ាណែត ត្រូវបានចាក់វ៉ាក់សាំងនេះមុនគេបង្អស់សម្រាប់ការចាក់នៅក្នុងប្រទេសកម្ពុជា។ មន្ទីរពេទ្យកាល់ម៉ែត សម្រាប់ឥស្សរជនជាទេសរដ្ឋមន្ត្រី រដ្ឋមន្ត្រី រដ្ឋលេខាធិការ ឬមានឋានៈស្មើ មន្ទីរពេទ្យព្រះអង្គឌួង សម្រាប់ឥស្សរជន ជាអនុរដ្ឋលេខាធិការ ឬមានឋានៈស្មើ មន្ទីរពេទ្យមិត្តភាពខ្មែរ-សូវៀត សម្រាប់ឥស្សរជនជាអភិបាលនៃគណៈអភិបាលរាជធានី-ខេត្ត មន្ទីរពេទ្យកុមារជាតិ សម្រាប់អ្នកសារព័ត៌មាន។ វ៉ាក់សាំងបង្ការជំងឺកូវីដ-១៩ របស់ចិន ចំនួន៦០ម៉ឺនដូសនេះ ជាប្រភេទវ៉ាក់សាំង Sinopharm ដែលផលិតដោយរដ្ឋាភិបាលចិន បានបញ្ជូនមកដល់ប្រទេសកម្ពុជា នារសៀលថ្ងៃទី៧ ខែកុម្ភៈ។ ក្រោយមកដល់ប្រទេសកម្ពុជា វ៉ាក់សាំង Sinopharm ទាំងនេះ បានត្រូវប្រគល់ជូនក្រសួងការពារជាតិចំនួន ៣០ម៉ឺនដូស និងប្រគល់ជូនក្រសួងសុខាភិបាលចាត់ចែងចំនួន ៣០ម៉ឺនដូស៕	2021-02-10T22:16:00+07:00	freshnewsasia.com	https://m.freshnewsasia.com/index.php/en/localnews/186706-2021-02-10-08-16-32.html
e3a1c01d-a6bb-4f41-8870-06bfc2f0bbcf	លោកវេជ្ជបណ្ឌិត ហង្ស វរ៉ា និងអ្នកស្រីវេជ្ជបណ្ឌិត ហង្ស ពេលីយ៉ា បរិច្ចាគប្រាក់ចំនួន៥,០០០ដុល្លារ ជូនក្រសួងសុខាភិបាល ដើម្បីប្រយុទ្ធនឹងជំងឺកូវីដ-១៩	លោកវេជ្ជបណ្ឌិត ហង្ស វរ៉ា និងអ្នកស្រីវេជ្ជបណ្ឌិត ហង្ស ពេលីយ៉ា មកពីពេទ្យភ្នែករ៉ូសកម្ពុជា នៅថ្ងៃទី១០ ខែកុម្ភៈ ឆ្នាំ២០២១នេះ បានបរិច្ចាគប្រាក់ចំនួន៥,០០០ដុល្លារ ជូនក្រសួងសុខាភិបាល ដើម្បីប្រយុទ្ធប្រឆាំងនឹងជំងឺកូវីដ-១៩។ ការប្រកាសបរិច្ចាគនេះ ធ្វើឡើងបន្ទាប់ពីសម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានប្រកាសបន្តកាត់បៀវត្ស រយៈពេល៧ខែទៀត ចាប់ពីខែកុម្ភៈដល់ខែសីហា ជូនទៅក្រសួងសុខាភិបាល ដើម្បីប្រយុទ្ធប្រឆាំងនឹងជំងឺកូវីដ-១៩។ សម្តេចតេជោ ហ៊ុន សែន ក៏បានថ្លែងអំណរគុណចំពោះ សម្តេច ឯកឧត្តម លោកជំទាវ លោក លោកស្រី ទាំងស្ថាប័នស៊ីវិល និងកម្លាំងប្រដាប់អាវុធគ្រប់ប្រភេទ ដែលបានបរិច្ចាគដោយការកាត់បៀវត្សទាំងស្រុង ឬមួយផ្នែករយៈពេលខ្លី ឬវែងតាមការស្ម័គ្រចិត្តជួយដល់ការងារប្រយុទ្ធប្រឆាំងជំងឺកូវីដ១៩ ដែលបង្ហាញឲ្យឃើញ នូវសាមគ្គីភាពក្នុងខឿន ការពារសុខភាពរបស់ប្រជាជនកម្ពុជា៕	2021-02-10T22:13:00+07:00	freshnewsasia.com	https://m.freshnewsasia.com/index.php/en/localnews/186705-2021-02-10-08-13-12.html
54c2104f-dbb6-4e66-899f-1e1f9843d028	លោក ទៀ បាញ់ សារភាពថា បានចាក់វ៉ាក់សាំងចិនមុនគេ តាំងពី ២០ថ្ងៃមុន	ទាក់ទងនឹងរឿងចាក់វ៉ាក់សាំងចិននេះដែរ រដ្ឋមន្រ្តីក្រសួងការពារជាតិ លោក ទៀ បាញ់ នៅថ្ងៃទី១០ ខែកុម្ភៈថា លោកពិតជាបានចាក់វ៉ាក់សាំងចិន របស់ក្រុមហ៊ុន ស៊ីណូហ្វាម (Sinopharm) មុនគេ គឺចាក់តាំងពី ២០ថ្ងៃមុនមកម្ល៉េះ។ ការសារភាពនេះ ធ្វើឡើងតាមរយៈប្រព័ន្ធផ្សព្វផ្សាយក្នុងស្រុក ( ) ដោយដកស្រង់ប្រសាសន៍របស់លោក ទៀ បាញ់ ថា លោកសូមនិយាយរឿងពិតមួយចំនួន ដោយសារតែលោកបានចាក់វ៉ាក់សាំងនេះមុនហើយ។ លោកបន្តថា មកដល់ថ្ងៃនេះ (ថ្ងៃទី១០ ខែកុម្ភៈ) គឺនៅសល់តែ ១០ថ្ងៃទៀតទេ ដល់ពេល ១ខែ។ លោកបន្ថែមថា មុននឹងលោកចាក់នោះ មានមន្ត្រីខ្មែរមួយចំនួន ចាក់មុនលោកទៅទៀត ដើម្បីសាកល្បងមើល។ លោកអះអាងថា ក្រោយសាកល្បងលើអ្នកមុនៗ នោះហើយ ឃើញថា គុណភាពល្អ ប្រសិទ្ធភាពល្អ មានសុវត្ថិភាព អត់មានបញ្ហាអ្វីទាំងអស់ ទើបគេក៏ចាក់លោកដែរ។ ការលើកឡើងរបស់លោក ទៀ បាញ់ នៅពេលនេះ គឺផ្ទុយគ្នាទៅនឹងការបញ្ជាក់របស់ក្រសួងសុខាភិបាល ដែលថាវ៉ាក់សាំងចិននេះ មិនអាចចាក់បានលើមនុស្សអាយុក្រោម ១៨ឆ្នាំ និងលើ ៥៩ឆ្នាំនោះទេ។ លោក ហ៊ុន សែន មានអាយុ ៦៨ឆ្នាំ ទើបលោកមិនចាក់។ ប៉ុន្តែលោក ទៀ បាញ់ មានអាយុ ៧៥ឆ្នាំឯណោះ ប៉ុន្តែលោកអះអាងថា លោកបានចាក់តាំងពីវ៉ាក់សាំងនេះ មិនទាន់បញ្ជូនមកដល់កម្ពុជាម្ល៉េះ៕	2021-02-10T21:49:00+07:00	rfa.org	https://www.rfa.org/khmer/news/health/tea-banh-confessed-to-having-got-the-chinese-vaccines-20-days-ago-though-over-age-02102021094624.html
69613421-090d-41e6-9a7c-23a92a2b31e9	មន្ត្រីជំនាញអង្គការសុខភាពពិភពលោកសន្និដ្ឋានថា ជំងឺកូវីដ-១៩ ឆ្លងពីសត្វមកមនុស្ស	មន្រ្តីជំនាញអង្គការសុខភាពពិភពលោកសន្និដ្ឋានថា ជំងឺកូវីដ-១៩ នេះ ឆ្លងពីសត្វមកមនុស្ស។ ប្រធានក្រុមស៊ើបអង្កេតរបស់អង្គការសុខភាពពិភពលោក ភីធ័រ បិនអឹមបារិក (Peter Ben Embarek) ថ្លែងប្រាប់អ្នកសារព័ត៌មាន កាលពីថ្ងៃទី៩ ខែកុម្ភៈថា ជំងឺកូវីដ-១៩ នេះទំនងជាឆ្លងមកមនុស្សតាមភ្នាក់ងារចម្លងដែលជាសត្វ។ ប៉ុន្តែលោកបញ្ជាក់ថា ការសន្និដ្ឋាននេះ តម្រូវឲ្យមានការសិក្សាស៊ីជម្រៅ និងស្រាវជ្រាវរកគោលដៅជាក់លាក់បន្ថែមទៀត។ ក្រុមអ្នកជំនាញរបស់អង្គការសុខភាពពិភពលោក បានចុះទៅស្រាវជ្រាវ និងស៊ើបអង្កេតដល់ទីក្រុងវូហាន (Wuhan) នៅខេត្តហ៊ូបេ (Hubei) ប្រទេសចិន ដើម្បីរកប្រភពដើមនៃការរីករាលនៃជំងឺកូវីដ-១៩ នេះ។ បេសកកម្មនេះ ប្រើពេលអស់ជិតមួយខែហើយ។ ការសន្និដ្ឋានរបស់ក្រុមអ្នកជំនាញទាំងនេះ បានជម្រះមន្ទិលដែលថា ជំងឺកូវីដ-១៩ គឺមនុស្សជាអ្នកបង្កើត៕	2021-02-10T21:23:50+07:00	rfa.org	https://www.rfa.org/khmer/news/health/world-health-organization-concludes-that-covid-19-spread-from-animal-to-man-02102021090931.html
935f292a-63ae-447f-9fa4-91f3b2b74f28	លោក ហ៊ុន ម៉ានី មិនទាន់អាចទទួលបាន ការចាក់វ៉ាក់សាំងកូវីដ១៩	ភ្នំពេញ ៖ លោក ហ៊ុន ម៉ានីកូនប្រុសពៅ របស់សម្តេចតេជោ ហ៊ុន សែន នាយករដ្ឋមន្រ្តីកម្ពុជាក្នុងចំណោមបងប្អូនប្រុស៣នាក់ គឺលោកមិនទាន់អាចទទួលបាន ការចាក់វ៉ាក់សាំងការពារជំងឺកូវីដ១៩បាននៅឡើយទេ ។ ដើម្បីចាក់វ៉ាក់សាំងបានលុះត្រារងចាំរយៈពេល២សប្តាហ៍ទៀត ។ ការមិនទាន់អាចទទួលវ៉ាក់សាំងនេះដោយសារលោកកំពុងមានជំងឺផ្តាយសាយធំ។ នេះបើតាមហ្វេសប៊ុកលោក ហ៊ុន ម៉ានី ។ ក្រុមគ្រូពេទ្យបានបញ្ជាក់ប្រាប់លោក ហ៊ុន ម៉ានីថា ២សប្តាហ៍ទៀត ទើបអាចទទួលការចាក់វ៉ាក់សាំងបាន ក្រោយពីស្ថានភាពជំងឺលោកធូរស្បើយ។ លោកបញ្ជាក់ថា “ដោយស្ថានភាពខ្ញុំកំពុងមានជំងឺផ្តាសាយធំ ក្រុមគ្រូពេទ្យបានណែនាំឲ្យខ្ញុំរង់ចាំ២សប្តាហ៍សិន ទើបអាចឲ្យខ្ញុំទទួលការចាក់វ៉ាក់សាំងនេះបាន។ ប៉ុន្តែទោះជាយ៉ាងណាក្តី ឥស្សរជន និងថ្នាក់ដឹកនាំដទៃទៀតដែលបំពេញលក្ខខណ្ឌ បានចាប់ផ្តើមចាក់វ៉ាក់សាំងនេះបន្តបន្ទាប់ហើយ” ។ លោកថា បើទោះជាខកខាន តែលោកវាយតម្លៃខ្ពស់ចំពោះភាពគត់មត់របស់ក្រុមគ្រូពេទ្យជំនាញដែលបានបំពេញភារកិច្ចប្រកបដោយវិជ្ជាជីវៈខ្ពស់។ ជាមួយគ្នានេះ លោកក៏សំដែងនូវការដឹងគុណ ចំពោះរាជរដ្ឋាភិបាលកម្ពុជា ដែលបានសម្រេចចិត្តផ្តល់ឱកាសឲ្យថ្នាក់ដឹកនាំវ័យក្មេង រួមនឹងអ្នកដែលងាយនឹងរងគ្រោះដ៏ទៃទៀត បានចាក់នូវវ៉ាក់សាំងនេះ ដោយឥតគិតថ្លៃ និងឈរលើគោលការណ៍ស្ម័គ្រចិត្ត ក្រោយពីបានសិក្សា និងវាយតម្លៃច្បាស់លាស់ពីប្រិសិទ្ធភាពនៃវ៉ាក់សាំងនេះ៕	2021-02-10T19:57:00+07:00	dap-news.com	https://dap-news.com/national/2021/02/10/118885/
cd21e825-9a3b-47b0-a2c4-9be21a8e7f72	ឧត្តមសេនីយ៍ទោ ហ៊ុន សុធី បរិច្ចាគថវិកា ១លានរៀល ក្នុងមួយខែ រយៈពេល៣ខែ ជូនក្រសួងសុខាភិបាល ដើម្បីប្រយុទ្ធនឹងជំងឺកូវីដ-១៩	លោកឧត្តមសេនីយ៍ទោ ហ៊ុន សុធី ស្នងការរង ទទួលផែនធនធានមនុស្សនៃស្នងការដ្ឋាននគរបាលរាជធានីភ្នំពេញ បានប្រកាសបរិច្ចាគថវិកាចំនួន ១លានរៀល ក្នុងមួយខែ សម្រាប់រយៈពេល ៣ខែ គិតចាប់ពីខែមីនា ដល់ខែឧសភា ឆ្នាំ២០២១ ជូនក្រសួងសុខាភិបាល ដើម្បីប្រយុទ្ធប្រឆាំងនឹងជំងឺកូវីដ-១៩។ ការប្រកាសបរិច្ចាគនេះធ្វើឡើងបន្ទាប់ពីសម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានប្រកាសបន្តកាត់បៀវត្សរយៈពេល ៧ខែទៀត ចាប់ពីខែកុម្ភៈដល់ខែសីហា ជូនទៅក្រសួងសុខាភិបាល ដើម្បីប្រយុទ្ធប្រឆាំងនឹងជំងឺកូវីដ-១៩។ សម្តេចតេជោ ហ៊ុន សែន ក៏បានថ្លែងអំណរគុណចំពោះ សម្តេច ឯកឧត្តម លោកជំទាវ លោក លោកស្រី ទាំងស្ថាប័នស៊ីវិល និងកម្លាំងប្រដាប់អាវុធគ្រប់ប្រភេទ ដែលបានបរិច្ចាគដោយការកាត់បៀវត្សទាំងស្រុង ឬមួយផ្នែករយៈពេលខ្លី ឬវែងតាមការស្ម័គ្រចិត្តជួយដល់ការងារប្រយុទ្ធប្រឆាំងជំងឺកូវីដ១៩ ដែលបង្ហាញឱ្យឃើញនូវសាមគ្គីភាពក្នុងខឿនការពារសុខភាពរបស់ប្រជាជនកម្ពុជា៕	2021-02-10T19:48:00+07:00	freshnewsasia.com	https://m.freshnewsasia.com/index.php/en/localnews/186692-2021-02-10-05-48-40.html
a793c0fc-edd9-40c0-94bb-af0ebe097d08	ប្រធានអាជ្ញាធរ ជាតិប្រយុទ្ធ នឹង ជំងឺ អេដស៍ បន្តអំពាវនាវដល់យុវវ័យទាំងអស់ កុំបណ្ដែតបណ្ដោយ ខ្លួន ក្នុងថ្ងៃទិវានៃក្ដីស្រឡាញ់ រហូតឆ្លងមេរោគអេដស៍	លោកទេសរដ្ឋមន្ដ្រី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានបន្តអំពាវនាវជាថ្មីបន្ថែមទៀត ដល់យុវវ័យទាំងអស់ កុំបណ្ដែតបណ្ដោយ ជ្រុលខ្លួន ព្រោះតែក្ដីស្រឡាញ់ ក្នុងថ្ងៃទិវានៃក្ដីស្រឡាញ់ បណ្ដាលឲ្យភ្លេចខ្លួន ឈានដល់ការរួមរ័ក រហូតឆ្លងមេរោគអេដស៍ នាំឲ្យមានវិប្បដិសារីទៅថ្ងៃក្រោយ ពោលគឺ ប្រយ័ត្នការស្រឡាញ់ ក្លាយជាការចម្លងមេរោគអេដស៍ ដោយយុវវ័យទាំងអស់ ត្រូវតែចេះការពារខ្លួនឲ្យបានខ្ជាប់ខ្ជួន ជាពិសេស គឺកុំឆាប់ប្រឡូកក្នុងការរួមភេទ ទាំងនៅក្មេងវ័យ។ ការថ្លែងបែបនេះ របស់ប្រធានអាជ្ញាធរជាតិប្រយុទ្ធនឹងជំងឺអេដស៍ បានធ្វើឡើងក្នុងកម្មវិធីផ្សព្វផ្សាយពីមេរោគអេដស៍-ជំងឺអេដស៍ ដល់សាធារណជនទូទៅ នាឱកាស ទិវានៃក្ដីស្រឡាញ់ ថ្ងៃទី១៤កុម្ភៈ ឆ្នាំ២០២១ ដោយអាជ្ញាធរ ជាតិប្រយុទ្ធនឹងជំងឺអេដស៍ បានធ្វើការផ្សព្វផ្សាយ នៅទីតាំងរបស់ខ្លួនផ្ទាល់ ព្រមទាំងបានសហការជាមួយអង្គការក្រៅរដ្ឋាភិបាល សង្គមស៊ីវិល និងស្ថាប័នពាក់ព័ន្ធមួយចំនួនទៀត។ លោកទេសរដ្ឋមន្ដ្រី អៀង មូលី បានថ្លែងបន្តឲ្យដឹងទៀតថា ដើម្បីទប់ស្កាត់ការរីករាលដាល នៃការឆ្លងមេរោគអេដស៍ និងជំងឺអេដស៍ អាជ្ញាធរជាតិប្រយុទ្ធនឹងជំងឺអេដស៍ បានរៀបចំព្រឹត្តិការណ៍ផ្សព្វផ្សាយនេះឡើងជារៀងរាល់ឆ្នាំ ក្នុងគោលបំណង តាស់តឿនក្រើនរំឭកដល់យុវវ័យ កុំឲ្យភ្លើតភ្លើនភ្លេចខ្លួន ដោយ សារតែការស្រឡាញ់មួយពេលខ្លី អូសទាញបណ្ដាលឲ្យឆ្លងមេរោគអេដស៍។ ជាពិសេសនៅថ្ងៃទី១៤កុម្ភៈ ដែលខិតជិតមកដល់នេះ គឺជាថ្ងៃទិវានៃក្ដីស្រឡាញ់ គឺយុវវ័យរបស់យើងតែងតែបង្កើន នូវក្ដីសប្បាយរីករាយ ភាគច្រើន។ ដូច្នេះកម្មវិធីនេះ គឺក្នុងគោលបំណងរំឭក ដល់ពួកគាត់ ដើម្បីកុំឲ្យប្រើប្រាស់ក្ដីសប្បាយ ដែលហៅថា ថ្ងៃនៃក្ដីស្រឡាញ់ ឲ្យក្លាយជាចម្លងមេរោគអេដស៍ ពីព្រោះយើងបារម្ភថា ការប្រព្រឹត្តិរបស់យុវវ័យ ការសប្បាយរបស់ពួកគាត់ អាចឈាន ដល់ការរួមភេទ ដោយមិនបានការពារ ហើយធ្វើឲ្យពួកគាត់ឆ្លងមេរោគអេដស៍ ដែលកំពុងតែមានវត្តមាន នៅកម្ពុជានៅឡើយ។ លោកបន្តទៀតថា ដូច្នេះបានជាថ្ងៃនេះ( ថ្ងៃទី១០ កុម្ភៈ ឆ្នាំ២០២១) ទាំងដៃគូសហការ ទាំងសង្គមស៊ីវិល អង្គការក្រៅរដ្ឋាភិបាល រួមជាមួយនឹងយុវជនទាំងអស់ រួមគ្នាដើម្បីបង្កើតទិវានេះឡើង ផ្សព្វផ្សាយពីបញ្ហាទប់ស្កាត់ នៃការឆ្លងមេរោគអេដស៍ និងជំងឺអេដស៍ ដល់យុវវ័យឲ្យបាន ដឹងខ្លួនជាមុន ងាយស្រួលមានវិធីសាស្ត្រ ក្នុងការការពារ ឲ្យកាន់តែល្អប្រសើរ។ ប្រធានអាជ្ញាធរជាតិប្រយុទ្ធនឹងជំងឺអេដស៍រូបនេះ សង្ឃឹមថា តាមរយៈការផ្សព្វផ្សាយនៅថ្ងៃនេះ យុវវ័យនឹងបន្តចូលរួម ជួយផ្សព្វផ្សាយបន្ថែមទៀត ឲ្យកាន់តែទូលំទូលាយជាងនេះ ដើម្បីឲ្យយុវវ័យមានការយល់ដឹង និងការតាំងចិត្តកាន់តែរឹងមាំ។ លោកក៏សូមធ្វើការអំពាវនាវ ដល់យុវវ័យរបស់យើង សុំមេត្តាកុំឲ្យការស្រឡាញ់ក្នុងថ្ងៃ១៤កុម្ភៈ ទៅជាថ្ងៃចម្លងមេរោគអេដស៍ និងសូមឲ្យក្មួយៗទាំងអស់គ្នា មានការប្រុងប្រយ័ត្ន ព្រោះយើងដឹងហើយថា ជំងឺអេដស៍នៅតែបន្តចម្លង ដោយស្ងៀមស្ងាត់ ខណៈដែលអ្នកមានផ្ទុក និងអ្នកជំងឺអេដស៍ មិនអាចមើលនឹងភ្នែកទទេបានទេ ហើយបើដឹងថា ខ្លួនឯងមិនទាន់ប្រឈមទេ សូមកុំប្រព្រឹត្តិ ប៉ុន្តែបើដឹងថា ខ្លួនប្រឈមនឹងការឆ្លងហើយ សូមមកធ្វើតេស្ដឈាម ជាបន្ទាន់ ដើម្បីទទួលបានថ្នាំដោយឥតគិតថ្លៃ និងសេវាថែទាំសុខភាព តាមការណែនាំរបស់គ្រូពេទ្យ៕	2021-02-10T19:20:00+07:00	freshnewsasia.com	https://m.freshnewsasia.com/index.php/en/localnews/186683-2021-02-10-05-20-29.html
0029d889-c63d-4ae1-b2a1-a0113e12e79f	និស្សិតខ្មែរនៅអ៊ីស្រាអែល ចាក់វ៉ាក់សាំងកូវីដ១៩ឈ្មោះ Pfizer របស់អាមេរិក ដោយឥតគិតថ្លៃ	No Content	2021-02-10T18:46:00+07:00	dap-news.com	https://dap-news.com/national/2021/02/10/118857/
42a8a005-9ddb-4ea0-8d21-60c0b0327572	រសៀលនេះ ថ្នាក់ដឹកនាំក្រសួងការពារជាតិ និងកងយោធពលខេមរភូមិន្ទ នឹងចាក់វ៉ាក់សាំងបង្ការជំងឺកូវីដ១៩ នៅមន្ទីរពេទ្យកេតុមាលា	នៅម៉ោង២៖០០រសៀល ថ្ងៃទី១០ ខែកុម្ភៈ ឆ្នាំ២០២១នេះ ថ្នាក់ដឹកនាំអង្គភាពចំណុះក្រសួងការពារជាតិ និង កងយោធពលខេមរភូមិន្ទ ដែលមានអាយុចាប់ពី១៨ឆ្នាំ ដល់៥៩ឆ្នាំ នឹងចាក់វ៉ាក់សាំងបង្ការជំងឺកូវីដ១៩ នៅមន្ទីរពេទ្យកេតុមាលា។ នេះបើតាមការបញ្ជាក់របស់ នាយឧត្តមសេនីយ៍ ឈុំ សុជាត រដ្ឋលេខាធិការ និងជាអ្នកនាំពាក្យក្រសួងការពារជាតិ បញ្ជាក់ប្រាប់បណ្តាញព័ត៌មាន Fresh News។ លោកបញ្ជាក់ថា ការបើកយុទ្ធនាការចាក់វ៉ាក់សាំងជូនថ្នាក់ដឹកនាំកងទ័ព ធ្វើឡើងក្រោមអធិបតីភាព សម្តេចពិជ័យសេនា ទៀ បាញ់ ឧបនាយករដ្ឋមន្ត្រីរដ្ឋមន្ត្រី ក្រសួងការពារជាតិ តាមអនុសាសន៍ដ៏ខ្ពស់ខ្ពស់របស់ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងឈរលើគោលការណ៍ស្ម័គ្រចិត្ត។ បើតាមសេចក្តីប្រកាសរបស់ក្រសួងការពារជាតិ កាលពីម្សិលមិញ បានបញ្ជាក់ថា ក្រៅពីចាក់វ៉ាក់សាំងដល់ថ្នាក់ដឹកនាំកងទ័ព ក្រសួងការពារជាតិនឹងរៀបចំចាក់វ៉ាក់សាំងកូវីដ១៩ ជូនចំពោះនាយទាហាន នាយទាហានរង និងពលទាហាន តាមស្ថាប័ន កងឯកភាពក្នុងកងយោធពលខេមរភូមិន្ទ នៅពេលក្រោយទៀត។ សូមបញ្ជាក់ថា នៅថ្ងៃ១០ ខែកុម្ភៈ ឆ្នាំ២០២១នេះ ថ្នាក់ដឹកនាំមួយចំនួនរបស់កម្ពុជា កងទ័ព និងអ្នកសារព័ត៌មាន ដែលមានអាយុចន្លោះពី១៨ ទៅ៥៩ឆ្នាំ បាននិងកំពុងចាប់ផ្តើមចាក់វ៉ាក់សាំងបង្ការជំងឺកូវីដ១៩ ដែលជាជំនួយរបស់រដ្ឋាភិបាលចិន ក្នុងនោះ លោកបណ្ឌិត ហ៊ុន ម៉ាណែត ត្រូវបានចាក់វ៉ាក់សាំងនេះមុនគេបង្អស់សម្រាប់ការចាក់នៅក្នុងប្រទេសកម្ពុជា។ មន្ទីរពេទ្យកាល់ម៉ែត សម្រាប់ឥស្សរជនជាទេសរដ្ឋមន្ត្រី រដ្ឋមន្ត្រី រដ្ឋលេខាធិការ ឬមានឋានៈស្មើ មន្ទីរពេទ្យព្រះអង្គឌួង សម្រាប់ឥស្សរជន ជាអនុរដ្ឋលេខាធិការ ឬមានឋានៈស្មើ មន្ទីរពេទ្យមិត្តភាពខ្មែរ-សូវៀត សម្រាប់ឥស្សរជនជាអភិបាលនៃគណៈអភិបាលរាជធានី-ខេត្ត មន្ទីរពេទ្យកុមារជាតិ សម្រាប់អ្នកសារព័ត៌មាន។ វ៉ាក់សាំងបង្ការជំងឺកូវីដ-១៩ របស់ចិន ចំនួន៦០ម៉ឺនដូសនេះ ជាប្រភេទវ៉ាក់សាំង Sinopharm ដែលផលិតដោយរដ្ឋាភិបាលចិន បានបញ្ជូនមកដល់ប្រទេសកម្ពុជា នារសៀលថ្ងៃទី៧ ខែកុម្ភៈ។ ក្រោយមកដល់ប្រទេសកម្ពុជា វ៉ាក់សាំង Sinopharm ទាំងនេះ បានត្រូវប្រគល់ជូនក្រសួងការពារជាតិចំនួន ៣០ម៉ឺនដូស និងប្រគល់ជូនក្រសួងសុខាភិបាលចាត់ចែងចំនួន ៣០ម៉ឺនដូស៕	2021-02-10T18:13:00+07:00	freshnewsasia.com	https://m.freshnewsasia.com/index.php/en/localnews/186677-2021-02-10-04-13-34.html
4eea4fcb-0f40-44c5-a3c8-1febab8bca81	លោក ហ៊ុន ម៉ានិត ចាក់វ៉ាក់សាំងកូវីដ១៩ រួចរាល់	លោកបានថ្លែងក្នុងបណ្តាញសង្គមហ្វេសប៊ុកថា “ខ្ញុំ និងបងប្អូនបានចាក់វ៉ាក់សាំងការពារកូវីដ-១៩ លើកទីមួយ នៅមន្ទីរពេទ្យកាល់ម៉ែត ។ វ៉ាក់សាំងនេះ ចាក់ដើម្បីបង្កើនអង់ទីករការពារជំងឺកូវីដ-១៩ ដែលត្រូវចាក់ពីរដង ក្នុងរយៈពេលពីរសប្តាហ៍” ៕	2021-02-10T17:31:00+07:00	dap-news.com	https://dap-news.com/national/2021/02/10/118844/
ccc202c5-4c42-4c8e-86a8-2ff7c9555cda	លោកស្រី ឱ វណ្ណឌីន បញ្ជាក់ពីប្រសិទ្ធភាព វ៉ាក់សាំងកូវីដ១៩ របស់ចិនមានរហូតដល់ជិត ៨០%	បើតាមលោកស្រីដដែល តាមព័ត៌មានទទួលបានពី ការសិក្សាវ៉ាក់សាំងកូវីដ១៩ នេះគឺប្រសិទ្ធភាពមានជិត ៨០ភាគរយ ហើយយោងតាមស្តងដារអង្គការ សុខភាពពិភពលោកគឺវ៉ាក់សាំងណាក៏ដោយ ឲ្យតែមានប្រសិទ្ធភាពលើសពី ៧០ភាគរយ ចាត់ទុកថា គឺមានប្រសិទ្ធភាពល្អ ។ លោកស្រី ឱ វណ្ណឌីន បានថ្លែងសង្កត់ធ្ងន់ថា “ដូច្នេះ ថ្ងៃនេះវ៉ាក់សាំងស៊ីណូហ្វាម ដែលជាអំណោយដ៏ថ្លៃថ្លា របស់សាធារណៈរដ្ឋប្រជាមានិតចិន ដែលមានប្រសិទ្ធភាពរហូតទៅដល់ ៧៩,៣៤ភាគរយនេះ គឺវ៉ាក់សាំងដែលមានប្រសិទ្ធភាព សម្រាប់ការពារសេរីរាង្គរបស់យើង ទប់ស្កាត់មិនឲ្យមានភាពធ្ងន់ធ្ងរ នៃការវាយលុកនៃវីរុសកូវីដ១៩ផង ។ ហើយក៏ការពារទប់ស្កាត់កុំឲ្យមាន ការរាតត្បាតនៅក្នុងលក្ខណៈទ្រង់ទ្រាយ ក្នុងសហគមន៍កម្ពុជារបស់យើងផងដែរ”។ លោកស្រីថា វ៉ាក់សាំងកូវីដ១៩ ស៊ីណូហ្វាមនេះគឺជាឧបករណ៍ ដែលជួយទៅដល់រាងកាយរបស់មនុស្ស ក្នុងការទប់ស្កាត់សភាពធ្ងន់ធ្ងរនូវការ វាយលុករបស់កូវីដ១៩ ចូលទៅក្នុងសេរីរាង្គ។ លោកស្រីបញ្ជាក់ថា “ចាក់ថ្ងៃនេះបង្ហាញឲ្យច្បាស់ថា កូវីដ១៩ ជាវ៉ាក់សាំងដែលផលិតមកដ៏មាន ប្រសិទ្ធភាពនិងគុណភាពសម្រាប់ប្រើប្រាស់ នៅលើពិភពលោកសម្រាប់មនុស្សជាតិ មិនមែនជាវ៉ាក់សាំងដែលគេបង្កើត មកធ្វើលេងៗនោះទេ ព្រោះវ៉ាក់សាំងនេះ មានការសិក្សាដ៏ល្អិតល្អន់ជាទីបំផុត មុនគេប្រកាសដាក់ឲ្យប្រើប្រាស់នៅលើមនុស្សជាតិ គឺមានការសិក្សាច្បាស់លាស់ណាស់ ថាតើប្រសិទ្ធភាពនៃវ៉ាក់សាំងនេះបែបណា?”។ សម្រាប់ជំហានទី១ នៃការចាក់សាំងនេះ លោកស្រីអះអាងថា គ្រោងចាក់ទៅលើពលរដ្ឋប្រមាណជាង ១៤ម៉ឺននាក់ ៕	2021-02-10T17:24:00+07:00	dap-news.com	https://dap-news.com/national/2021/02/10/118834/
41d10ee8-3e80-4aa2-b414-1d59b5c27922	BREAKING: សហរដ្ឋអាមេរិក៖ មនុស្ស ៩.៥ម៉ឺននាក់ទៀតឆ្លងកូវីដ-១៩ និងអ្នកជំងឺ ៣,២៦៥នាក់ស្លាប់ ក្នុងពេលតែ១ថ្ងៃ	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៩៥,៥៤២នាក់ទៀតបានឆ្លង COVID-19 ខណៈអ្នកជំងឺ ៣,២៦៥នាក់ទៀតបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាថ្ងៃពុធ ទី១០ ខែកុម្ភៈ ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៧,៧៩៩,៩៤៦ករណី ក្នុងនោះមានអ្នកស្លាប់សរុបចំនួន ៤៧៩,៧៧២នាក់ និងជាសះស្បើយឡើងសរុប ១៧,៦៣៩,២១៧នាក់។ គួរបញ្ជាក់ថា ចំពោះមុខការឆ្លង និងស្លាប់យ៉ាងគំហុកដោយសារតែ COVID-19 សហរដ្ឋអាមេរិកក្រោមដឹកនាំរបស់លោកប្រធានាធិបតី ចូ បៃដិន បានជំរុញឲ្យបង្កើនការចាក់វ៉ាក់សាំងឲ្យដល់ ១.៥លានដូសក្នុង ១ថ្ងៃទៅដល់ពលរដ្ឋអាមេរិកាំង ប្រសិនបើអាចទៅរួច។ នេះជាថ្ងៃទី ៣ ហើយសម្រាប់សហរដ្ឋអាមេរិក ដែលបានមើលឃើញអត្រាឆ្លង COVID-19 ប្រចាំថ្ងៃអាចធ្លាក់ចុះមកនៅក្រោម ១សែននាក់ ក្រោយការអនុវត្តវិធានការពាក់ម៉ាសទូទាំងប្រទេស ដែលជាផែនការធំមួយនៅក្នុងរយៈពេល ១០០ថ្ងៃដំបូង នៃអាណត្តិដឹកនាំរបស់លោក ចូ បៃដិន ដែលបានស្បថចូលកាន់តំណែង កាលពីថ្ងៃទី២០ ខែមករា ឆ្នាំ២០២១៕	2021-02-10T17:19:00+07:00	freshnewsasia.com	https://m.freshnewsasia.com/index.php/en/internationalnews/186674-2021-02-10-03-19-47.html
bd0bc47b-cb04-46d6-acfe-8aac6f4bd0d7	លោក គួច ចំរើន និងភរិយា បានចាក់វ៉ាក់សាំងកូវីដ១៩រួចហើយ	No Content	2021-02-10T16:30:00+07:00	dap-news.com	https://dap-news.com/national/2021/02/10/118812/
fd0324da-23d5-4119-9527-31c3e0172599	លោក ហ៊ុន ម៉ាណែត ប្រាប់ពលរដ្ឋឱ្យបន្តការពារខ្លួនពីជំងឺកូវីដ១៩ ស្របនឹងប្រកាសចាក់វ៉ាក់សាំងរួច (Video inside)	លោក ហ៊ុន ម៉ាណែត កូនប្រុសច្បងរបស់ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានបន្តអំពាវនាវឱ្យប្រជាពលរដ្ឋទាំងអស់ ការពារខ្លួនពីជំងឺកូវីដ១៩ ខណៈដែលលោកប្រកាសអំពីការទទួលបានវ៉ាក់សាំងនេះ រួចរាល់ មុនគេបង្អស់។ លោក ហ៊ុន ម៉ាណែត បានប្រកាសតាមរយៈបណ្តាញសង្គម Facebook នៅព្រឹកថ្ងៃទី១០ ខែកុម្ភៈ ឆ្នាំ២០២១នេះ យ៉ាងដូច្នេះថា៖ ។ នៅថ្ងៃ១០ ខែកុម្ភៈ ឆ្នាំ២០២១នេះ ថ្នាក់ដឹកនាំមួយចំនួនរបស់កម្ពុជា និងអ្នកសារព័ត៌មាន ដែលមានអាយុចន្លោះពី១៨ ទៅ៥៩ឆ្នាំ ចាប់ផ្តើមចាក់វ៉ាក់សាំងបង្ការជំងឺកូវីដ១៩ ដែលជាជំនួយរបស់រដ្ឋាភិបាលចិន ក្នុងនោះ លោកបណ្ឌិត ហ៊ុន ម៉ាណែត ត្រូវបានចាក់វ៉ាក់សាំងនេះមុនគេបង្អស់សម្រាប់ការចាក់នៅក្នុងប្រទេសកម្ពុជា។ មន្ទីរពេទ្យកាល់ម៉ែត សម្រាប់ឥស្សរជនជាទេសរដ្ឋមន្ត្រី រដ្ឋមន្ត្រី រដ្ឋលេខាធិការ ឬមានឋានៈស្មើ មន្ទីរពេទ្យព្រះអង្គឌួង សម្រាប់ឥស្សរជន ជាអនុរដ្ឋលេខាធិការ ឬមានឋានៈស្មើ មន្ទីរពេទ្យមិត្តភាពខ្មែរ-សូវៀត សម្រាប់ឥស្សរជនជាអភិបាលនៃគណៈអភិបាលរាជធានី-ខេត្ត មន្ទីរពេទ្យកុមារជាតិ សម្រាប់អ្នកសារព័ត៌មាន។ តាម លោកស្រី យក់ សម្បត្តិ រដ្ឋលេខាធិការក្រសួងសុខាភិបាល បានឲ្យដឹងថា ក្រៅពី ឧត្តមសេនីយ៍ឯក ហ៊ុន ម៉ាណែត ដែលទៅចាក់វ៉ាក់សាំងការពារកូវីដ១៩នោះ ក៏មានឥស្សរជនមួយចំនួនទៀតផងដែររួមមាន លោក ហ៊ុន ម៉ានិត, លោក ហ៊ុន ម៉ានី, លោក ឌី វិជ្ជា លោក សុខ ពុទ្ធិវុធ លោករដ្ឋមន្រ្តី កើត រិទ្ធ លោករដ្ឋមន្រ្តី សាយ សំអាល់ និងលោក ឃួង ស្រេង អភិបាលរាជធានីភ្នំពេញជាដើម៕	2021-02-10T16:25:00+07:00	freshnewsasia.com	https://m.freshnewsasia.com/index.php/en/localnews/186670-2021-02-10-02-25-15.html
7ee26eb1-2fe5-40cd-9433-a83b9c4d705e	ឲ្យតែឈឺក្បាលលេបថ្នាំៗ មិនមែនជាដំណោះស្រាយល្អទេ ហើយអាចប៉ះពាល់សុខភាពទៀត	និយាយទាក់ទងនឹងបញ្ហាឈឺក្បាល ច្បាស់ជាយើងម្នាក់ៗ ឆ្លងកាត់ហើយ។ អាការៈឈឺក្បាល មានច្រើនប្រភេទណាស់ ហើយពេលខ្លះ វាអាចឲ្យយើងឈឺក្បាលទាំងមូល ខ្លះឈឺតែម្ខាង ហើយគ្នាយើងខ្លះមានអារម្មណ៍ស្ពឹកៗខួរក្បាលតែម្ដង។ ចុះរាល់ពេលដែលឈឺក្បាលម្ដងៗ យើងចេះតែលេបថ្នាំគ្រប់ពេល វាអាចប៉ះពាល់ដល់សុខភាពអត់? ឆ្លើយតបនឹងបញ្ហានេះ លោកវេជ្ជបណ្ឌិត ចាន់ ស៊ីណេត ឯកទេសជំងឺទូទៅ បានបកស្រាយឲ្យដឹងថា អាការៈឈឺក្បាល ជាបញ្ហាទូទៅមួយដែលមនុស្សភាគច្រើនជួបប្រទះញឹកញាប់នៅក្នុងជីវិតរស់នៅប្រចាំថ្ងៃ។ ក្នុងនោះដែរ មានមនុស្សមួយចំនួនចូលចិត្តញ៉ាំថ្នាំបំបាត់ភាពឈឺចាប់ ខ្លះឲ្យតែឈឺក្បាលលេបថ្នាំៗហើយ។ ការធ្វើបែបនេះមិនមែនជាមធ្យោបាយល្អទេ ត្បិតវាអាចធ្វើឲ្យបាត់ឈឺក្បាល តែបើលេបច្រើនអាចប៉ះពាល់ទៅដល់សុខភាពវិញទេ។ អាការៈឈឺក្បាល អាចកើតឡើងបណ្ដាលមកពីកត្តាច្រើនរួមមាន៖ កត្តាអារម្មណ៍៖ ស្ត្រេស បាក់ទឹកចិត្ត ថប់បារម្ភ… កត្តាជំងឺ៖ អាការៈឈឺក្បាលប្រកាំង ជំងឺលើសឈាម ជំងឺត្រចៀក ច្រមុះ បំពង់ក ជំងឺដុំសាច់ខួរក្បាល ជំងឺគ្រោះថ្នាក់សរសៃឈាមខួរក្បាល ។ល។ កត្តាអាកាសធាតុ៖ មេឃក្ដៅខ្លាំង… កត្តារាងកាយ៖ របួសត្រូវក្បាល ឃ្លានខ្លាំង ផ្តាច់សារធាតុញៀន ។ល។ លោកវេជ្ជបណ្ឌិត បន្តថា ក្នុងករណីដែលយើងមានអាការៈឈឺក្បាលញឹកញាប់ស្ទើររាល់ថ្ងៃ យកល្អយើងគួរទៅជួបពិគ្រោះជាមួយគ្រូពេទ្យឲ្យបានត្រឹមត្រូវ ព្រោះជួនកាល វាអាចជារោគសញ្ញារបស់ជំងឺណាមួយដែលយើងមិនដែលចាប់អារម្មណ៍។ លើសពីនេះ ជំនួសដោយការលេបថ្នាំ យើងអាចសាកល្បងមធ្យោបាយផ្សេងបានដូចជា៖ – កាត់បន្ថយស្ត្រេស – គេងឲ្យបានគ្រប់គ្រាន់ – ហាត់ប្រាណទៀងទាត់ – ញ៉ាំអាហារល្អៗ ឲ្យបានគ្រប់គ្រាន់ – កាត់បន្ថយការញ៉ាំគ្រឿងស្រវឹង និងញ៉ាំទឹកឲ្យបានច្រើនៗ៕	2021-02-10T16:24:00+07:00	kampucheathmey.com	https://www.kampucheathmey.com/health/62160
dadd3ae3-4574-4c80-b6cc-2c920743b0d9	លោក ហ៊ុន ម៉ាណែត៖ ខ្ញុំចាក់វ៉ាក់សាំងការពារកូវីដ-១៩ រួចហើយ ដោយគ្មានប្រតិកម្ម អ្វីកើតឡើងឡើយ	ក្រោយចាក់វ៉ាក់សាំងកន្លះម៉ោងក្រោយមកលោកបានផ្តល់បទសំភាសន៍ទៅកាន់ក្រុមអ្នកសារព័ត៌មានថា លោកគ្មានអ្វីកើតឡើងនោះទេ ។ លោកថា ព្រោះជាធម្មតាចាក់ហើយគ្រូពេទ្យតម្រូវឲ្យត្រូវទុកកន្លះម៉ោងដើម្បីតាមដានស្ថានភាពថា មានបញ្ហាអ្វីកើតឡើង ។ តែលោកបានថ្លែងថា សម្រាប់លោកគ្មានប្រតិកម្មអ្វីកើតឡើងឡើយ ពោលគឺធម្មតា ។ លោកបានបញ្ជាក់ថា “សូមបងប្អូនខ្មែររួមគ្នា និងត្រៀមលក្ខណៈចូលរួមជាមួយរដ្ឋាភិបាលអនុវត្តវិធានការសុខាភិបាល និងទទួលចាក់ថ្នាំបង្ការទៅតាមដំណាក់កាលនីមួយៗ តាមផែនការលទ្ធភាពរបស់រាជរដ្ឋាភិបាល ដើម្បីការពារខ្លួនយើង គ្រួសារយើង សង្គមជាតិយើង និងប្រជាជនយើងនៅក្នុងកាលៈទេសៈដ៏លំបាកនេះ ពីព្រោះការប្រយុទ្ធប្រឆាំងនឹងជំងឺកូវីដ-១៩ គឺផ្តើមចេញពីខ្លួនយើង ដើម្បីការពារខ្លួនយើង និងអ្នកដទៃ” ៕	2021-02-10T16:02:00+07:00	dap-news.com	https://dap-news.com/national/2021/02/10/118784/
5022a3a1-5dad-4932-b7d7-c62919d5ea9e	សូមប្រុងប្រយ័ត្ន អ្នកអាចនឹងកំពុងកើតជំងឺមហារីកថ្លើមដោយមិនដឹងខ្លួន	១. អ្វីទៅជាជំងឺមហារីកថ្លើម? ជំងឺមហារីកថ្លើម កើតចេញពីសាច់ថ្លើមខ្លួនឯង ឬមួយក៏ឆ្លងរាលដាលពីសរីរៈដទៃ(Métastase)។ជំងឺមហារីកថ្លើមមានច្រើនប្រភេទ ក្នុងចំណោមនោះមានតែមួយប្រភេទប៉ុណ្ណោះ ដែលកើតមានញឹកញាប់ និងកាចសាហាវជាងគេ គឺជាពួកប្រភេទកើតចេញពីកោសិកាថ្លើមដែលក្រិនឈ្មោះថាCHC (Carcinome Hépato-Cellulaire)។ ២. មូលហេតុអ្វីខ្លះ ដែលបង្កជាជំងឺមហារីកថ្លើម? កត្តាមួយចំនួន ដែលជាមូលហេតុបង្កជាជំងឺមហារីកថ្លើមមាន៖ – ពិសាស្រា និងបារី ដែលបង្កឲ្យក្រិនថ្លើម – ជំងឺរលាកថ្លើម បេ និង សេ (B, C) – ជំងឺទឹកនោមផ្អែម បារ៉ាស៊ីត ថ្នាំពន្យារកំណើត – វិទ្យុសកម្ម – សារធាតុគីមីមួយចំនួន – ការសាយភាយពីសរីរាង្គដទៃ ៣. តើជំងឺមហារីកថ្លើមមានរោគសញ្ញាអ្វីខ្លះ? រោគសញ្ញានៃជំងឺមហារីកថ្លើមមានដូចជា – ឈឺពោះ – អស់កម្លាំង មិនសូវឃ្លាន ស្លេកស្លាំង ស្រកទម្ងន់ – មានដុំ ដោយស្ទាបប៉ះនៅពោះ ៤. បើមានជំងឺមហារីកថ្លើម គួរធ្វើបែបណា? មានវិធីសាស្ត្រជាច្រើន ត្រូវបានគេអនុវត្តនៅប្រទេសជឿនលឿន – វិធីវះកាត់ ឬប្តូរថ្លើម – បាញ់កាំរស្មី និងចាក់ថ្នាំគីមីដោយមិនបាច់វះកាត់ ករណីចំពោះដុំតូចៗ ៥. តើមានវិធីការពារឬទេ? យើងអាចអនុវត្តវិធីមួយចំនួន ដើម្បីការពារជំងឺមហារីកថ្លើម – ចាក់វ៉ាក់សាំងការពារជំងឺរលាកថ្លើម – បញ្ឈប់ការពិសាស្រា និងបារី – តាមដានសុខភាព ចំពោះការប្រើថ្នាំពន្យារកំណើត – កាត់បន្ថយការប្រើប្រាស់ និងឃ្លាតឲ្យឆ្ងាយពីសម្ភារៈ និងទីតាំងមានរលកវិទ្យុសកម្ម ដែលប៉ះពាល់ដល់សុខភាព ជាទូទៅជំងឺមហារីកថ្លើមច្រើនកើតឡើងដោយស្ងៀមស្ងាត់ ហេតុដូចនេះត្រូវគប្បីតានដានសុខភាពជាប្រចាំ និងពិគ្រោះយោបល់ជាមួយវេជ្ជបណ្ឌិតឯកទេសនៃមន្ទីរពេទ្យកាល់ម៉ែត ដើម្បីធ្វើរោគវិនិច្ឆ័យ និងព្យាបាលឲ្យបានទាន់ពេលវេលា ប្រកបដោយប្រសិទ្ធភាព៕	2021-02-10T15:50:00+07:00	kampucheathmey.com	https://www.kampucheathmey.com/health/62125
c389ff05-6a7d-4a6b-99bd-623d54e892b8	សម្តេចតេជោ ៖ ព្រឹកនេះ ហ៊ុន ម៉ាណែត កូនប្រុសខ្ញុំ បានចាក់វ៉ាក់កូវីដ១៩ មុនគេ ជំនួសឪពុក	នេះជាប្រសាសន៍ របស់ម្តេចតេជោ ហ៊ុន សែន នាយករដ្ឋមន្រ្តីកម្ពុជា ក្នុងបណ្តាញសង្គមហ្វេសប៊ុក នាព្រឹកថ្ងៃទី១០ ខែកុម្ភៈ ឆ្នាំ២០២១។ សម្តេចតេជោបានថ្លែងបន្តថា ទីបំផុតកម្ពុជា បានចាប់ផ្តើមដំណើរការ ជាផ្លូវការនូវការចាក់វ៉ាក់សាំង ជូនប្រជាជនរបស់ខ្លួន ហើយ។ នេះជាផ្លែផ្កានៃកិច្ចសហប្រតិបត្តិការរវាងកម្ពុជា-ចិន ដែលជាមិត្តដែកថែប។ សម្តេចតេជោ ក៏បានថ្លែងអំណរគុណ ចំពោះបក្សរដ្ឋ កងទ័ព និងប្រជាជនចិន ពិសេស ប្រធានាធិបតីចិនលោក ស៊ី ជិនភីង ដែលបានផ្តល់ជំនួយ ដ៏សប្បុរសដល់ប្រជាជនកម្ពុជា។ សម្តេចនាយករដ្ឋមន្រ្តីរៀបរាប់បន្តថា “មុនចាក់វ៉ាក់សាំង មានការលើកឡើងមួយចំនួនជុំវិញអវត្តមានរបស់ខ្ញុំ លើការចាក់វ៉ាក់សាំងនាថ្ងៃនេះ បណ្តាលមកពីកត្តាអាយុរបស់ខ្ញុំរហូតប្រើពាក្យមិនសមរម្យ ខ្លះមកលើខ្ញុំ។ ច្បាស់ណាស់ថ្ងៃនេះ កូនប្រុសរបស់ខ្ញុំបានទទួលវ៉ាក់សាំងមុនគេ ជំនួសអោយឪពុក ដែលនេះក៏បញ្ជាក់ច្បាស់ ពីការទទួលខុសត្រូវរបស់យើងចំពោះមុខ ជនរួមជាតិយើង។ ខ្ញុំសូមផ្តាំផ្ញើចំពោះបងប្អូន ជនរួមជាតិយើងទាំងក្នុងនិងនៅក្រៅប្រទេសបានច្បាស់ថា សូមបងប្អូន កុំបារម្ភលើវ៉ាក់សាំងមកពីប្រទេសណា? ម៉ាកអ្វី? តែគប្បីបារម្ភពី ការអត់វ៉ាក់សាំងចាក់”។ សម្តេចថា ព្រោះគ្មានវ៉ាក់សាំង លក់តាមផ្សារដូចលក់ត្រី លក់ត្រកួននោះទេ។ ដូច្នេះពលរដ្ឋខ្មែររស់នៅ ប្រទេសជឿនលឿនមួយចំនួនធំ ឬអាចដល់៩៨ភាគរយមិនទាន់បានទទួលការចាក់វ៉ាក់សាំងនៅឡើយ ព្រោះអត់មានវ៉ាក់សាំង បើទោះបីប្រទេសនោះមានលុយហើយក៏រកទិញវ៉ាក់សាំង មិនបានដោយសារ ការផលិតមិនទាន់។ សូមបញ្ជាក់ថា កាលពី ព្រលប់ថ្ងៃ៧ កុម្ភៈវ៉ាក់សាំងឈ្មោះស៊ីណូហ្វាមដែលជាជំនួយរបស់ចិនបានដឹកមកដល់កម្ពុជា ចំនួន៦០ម៉ឺនដូស ដោយក្នុងឱកាសនោះសម្តេចតេជោបានអញ្ជើញទៅទទួលដោយផ្ទាល់ នៅព្រលានយន្តហោះភ្នំពេញ ។ ក្នុងឱកាសធ្វើសន្និសីទសារព័ត៌មាន ក្រោយបានទទួលវ៉ាក់សាំង កូវីដ១៩ឈ្មោះស៊ីណូហ្វាម ពីរដ្ឋាភិបាលចិន សម្តេចតេជោ បានថ្លែងថា កូនប្រុសទាំង៣របស់សម្តេចនឹងត្រូវបានទទួលវ៉ាក់សាំងកូវីដ ព្រមទាំងមន្រ្តីជាន់ខ្ពស់ ផ្សេងទៀត ដែលមានអាយុចាប់ពី១៨ទៅ៥៩ឆ្នាំ ខណៈសម្តេច មិនអាចចាក់បានទេ ដោយសារអាយុលើសការកំណត់៕	2021-02-10T15:42:00+07:00	dap-news.com	https://dap-news.com/national/2021/02/10/118773/
e381abe6-b2f6-4f57-8a02-b0231447f4c3	វិធីងាយៗ ក្នុងការព្យាបាលជំងឺខាន់លឿងទារក	ជំងឺខាន់លឿង គឺជាការកើតឡើងនូវពណ៌លឿងនៅលើស្បែក ឬភ្នែករបស់ទារក។ ជាទូទៅខ្លួនប្រាណរបស់ទារកឡើងលឿងបន្តិចបន្តួចនៅថ្ងៃទី ២ ឬទី ៣ ហើយបាត់ទៅវិញនៅ ១សប្តាហ៍ក្រោយកំណើតចំពោះទារក ដែលកើតគ្រប់ខែ តែភាពលឿងនេះ អាចបន្តនៅយូរលើទារក ដែលកើតមិនគ្រប់ខែ និងអាចប៉ះពាល់ដល់ជីវិត ឬពិការភាព។ ខាន់លឿងកើតឡើងដោយសារតែថ្លើមទារកទើបនឹងកើតនៅមានភាពខ្ចី ដែលមិនអាចបម្លែង ឬបញ្ចេញសារជាតិម្យ៉ាងហៅថា ប៊ីលីរុយប៊ីន ដែលជាផលិតផលមួយកើតឡើង ក្រោយពីគ្រាប់ឈាមក្រហមបែក ឬស្លាប់។ ១) ផលប៉ះពាល់នៃជំងឺខាន់លឿង ប្រសិនបើមិនបានតាមដាន និងព្យាបាលទាន់ពេលវេលានោះទេ ទារកអាចស្លាប់ឬពិការភាពផ្នែកខួរក្បាល និងអាចថ្លង់ដោយសារកម្រិត ប៊ីលីរុយប៊ីន ក្នុងឈាមឡើងខ្ពស់ពេក ដែលអាចធ្វើឲ្យប៉ះពាល់ខួរក្បាលទារក។ ២) ការព្យាបាល ក. ចំពោះទារកលឿងតិចៗ៖ ការថែទាំទារកដែលមានខាន់លឿងតិចៗ គឺមានលក្ខណៈងាយស្រួល និងសាមញ្ញធម្មតា ដែលអ្នកម្តាយគ្រប់រូបគួរយល់ដឹង និងអនុវត្តបាន គឺ៖ – ព្យាយាមបំបៅទឹកដោះដល់ទារកឲ្យបានគ្រប់គ្រាន់។ – ដាក់ទារកនៅក្រោមពន្លឺព្រះអាទិត្យពេលព្រឹក (ចន្លោះពីម៉ោង ៦ ដល់ ៩ព្រឹក) ។ – ត្រូវចេះសង្កេតមើលពណ៌សម្បុរទារក រឬផ្នែកពណ៌សនៃគ្រាប់ភ្នែកទារក (ករណីធ្ងន់ធ្ងរ) ដែលប្តូរទៅជាពណ៌លឿងត្រូវប្រញាប់យកទារកមកមន្ទីរពេទ្យ។ ខ. ចំពោះទារកលឿងខ្លាំង ក្នុងករណីទារកមានការលឿងខ្លាំង ត្រូវបញ្ជូនទារកមកជួបវេជ្ជបណ្ឌិតជំនាញ – គ្រូពេទ្យប្រើឧបករណ៍ដែលហៅថា ប៊ីលីហ្វ្លាស (Biliflash) ដែលឧបករណ៍នេះសម្រាប់តាមដានជាតិលឿងនៅស្បែកទារក។ – ប្រសិនបើកម្រិតជាតិលឿងឡើងខ្ពស់ខ្លាំង គ្រូពេទ្យតម្រូវ ឲ្យទារកសម្រាកនិងព្យាបាលដោយកាំរស្មីពន្លឺពណ៌ខៀវ។ កាំរស្មីពន្លឺនេះនឹងជួយកាត់បន្ថយ និងបញ្ចេញនូវជាតិប៊ីលីរុយប៊ីន ពីខ្លួនរបស់ទារក។ ប្រសិនបើទារកមានអាការៈលឿង តិច ឬខ្លាំង ត្រូវយកមកជួបវេជ្ជបណ្ឌិតជំនាញនៃមន្ទីរពេទ្យកាល់ម៉ែត ដើម្បីធ្វើការវាយតម្លៃពីកម្រិតភាពលឿងរបស់ទារក និងអាចធ្វើការព្យាបាលទាន់ពេលវេលា ដើម្បីការពារបាននូវគ្រោះថ្នាក់ផ្សេងៗដែលបណ្តាលមកពីជំងឺខាន់លឿង៕	2021-02-10T15:36:00+07:00	kampucheathmey.com	https://www.kampucheathmey.com/health/62104
45ccc7d9-90a4-4009-b98f-bb5f05b2e193	នាយឧត្ដមសេនីយ៍ វង្ស ពិសេន ប្រជុំផ្សព្វផ្សាយដល់នាយទាហាន ស្តីពីការត្រៀមលក្ខណៈចាក់វ៉ាក់សាំងការពារជំងឺកូវីដ១៩	ភ្នំពេញ ៖ នៅព្រឹកថ្ងៃទី១០ ខែកុម្ភៈ ឆ្នាំ២០២១ នេះ នាយឧត្ដមសេនីយ៍ វង្ស ពិសេន អគ្គមេ បញ្ជាការនៃកងយោធពលខេមរភូមិន្ទ បានអញ្ជើញជាអធិបតីភាពក្នុងកិច្ចប្រជុំផ្សព្វផ្សាយដល់នាយទាហាន អំពីការត្រៀមលក្ខណៈចូលរួមចាក់វ៉ាក់សាំងបង្ការជំងឺកូវីដ១៩។ កិច្ចប្រជុំផ្សព្វផ្សាយ បានប្រព្រឹត្តិទៅនៅអគ្គបញ្ជាការដ្ឋាន ដោយមានការចូលរួមពីថ្នាក់ដឹកនាំជាអគ្គមេបញ្ជាការរង មេបញ្ជាការប្រភេទទ័ពជំនាញ នាយក នាយករងស្ថាប័នចំណុះអគ្គបញ្ជាការជាច្រើនរូបទៀត។ នៅក្នុងឱកាសនោះ នាយឧត្ដមសេនីយ៍ វង្ស ពិសេន បានលើកឡើងពីមោទនភាពកម្ពុជា ដែលមានសម្តេចអគ្គមហាសេនាបតីតេជោ ហ៊ុន សែន ជាប្រមុខរាជរដ្ឋាភិបាល បានខិតខំស្វះស្វែងរកវ៉ាក់សាំងបង្ការមេរោគឆ្លងកូវីដ១៩ ពីសាធារណរដ្ឋប្រជាមានិតចិន ដើម្បីសុខុមាលភាពរបស់ប្រជាពលរដ្ឋ ដែលជាក្តីកង្វល់របស់ប្រមុខរាជរដ្ឋាភិបាល។ នាយឧត្ដមសេនីយ៍ វង្ស ពិសេន បន្តថា តាមរយៈក្រសួងការពារជាតិចិន និងក្រសួងការពារជាតិនៃព្រះរាជាណាចក្រកម្ពុជា មិត្តចិនសម្រេចផ្តល់បានវ៉ាក់សាំងស៊ីណូហ្វាម ចំនួនមួយលានដូសដល់កម្ពុជា ដែរជាជំនួយសប្បុរសធម៌ ដោយជំហានដំបូងមិត្តចិនផ្តល់មកឲ្យមុនចំនួន ៦០ម៉ឺនដូស ក្នុងនោះកងទ័ពទទួលបាន ៣០ ម៉ឺនដូស។ នាយឧត្ដមសេនីយ៍ បញ្ជាក់ថា ការទទួលបានវ៉ាក់សាំងនៅពេលនេះ គឺកើតចេញពីផ្លែផ្កានៃកិច្ចសហប្រតិបត្តិការដ៏ល្អរវាងកម្ពុជា ជាមួយមិត្តចិននារយៈពេលកន្លងមក។ បើតាមនាយឧត្ដមសេនីយ៍ អគ្គមេបញ្ជាការ បច្ចុប្បន្ននេះ ចំនួនវ៉ាក់សាំងកូវីដ១៩ ដែលផលិតចេញនៅលើពិភពលោក មានចំនួនតិចជាងតម្រូវការ ដូច្នេះមានប្រទេសជាច្រើនដែលមានលទ្ធភាពទិញវ៉ាក់សាំងកូវីដ១៩ ប៉ុន្តែពុំមានវ៉ាក់សាំងដើម្បីឱ្យពួកគេទិញឡើយ។ នាយឧត្ដមសេនីយ៍ វង្ស ពិសេន បានផ្តាំផ្ញើដល់មេបញ្ជាការ មេបញ្ជាការរង គ្រប់កងឯកភាព ត្រូវយកចិត្តទុកដាក់ផ្សព្វផ្សាយជាបន្ទាន់ដល់នាយទាហាន នាយទាហាន និងពលទាហានក្រោមឱវាទ ឲ្យយល់ដឹងច្បាស់ពីសារៈសំខាន់ នៃការចាក់វ៉ាក់សាំងការពារកូវីដ១៩ និងត្រូវត្រៀមលក្ខណៈទទួលចាក់វ៉ាក់សាំងតាមការស្ម័គ្រចិត្ត ដោយអនុវត្តតាមការណែនាំរបស់ជំនាញសុខាភិបាល ដើម្បីការពារសុខភាពខ្លួនយើង គ្រួសារយើង និងសង្គមជាតិយើង៕ រក្សាសិទ្ធិដោយ៖បញ្ញាស័ក្តិ	2021-02-10T14:41:01+07:00	cen.com.kh	https://cen.com.kh/archives/294970.html
85f7f5b1-f71b-4fd3-9fe8-546fb4cad12b	បុរសមកពីអាហ្រ្វិក តេស្តឆ្លងកូវីឌ ១៩ ពេលមកដល់កម្ពុជា	បុរសសញ្ជាតិនីហ្សេរីយ៉ា ០១ នាក់ ត្រូវបានបញ្ជាក់ដោយវិទ្យាស្ថានសុខភាពសាធារណៈឆ្លងកូវីដ ១៩។ បុរសរងគ្រោះបានធ្វើដំណើរពីនីហ្សេរីយ៉ា បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃ ០៨ កុម្ភៈ ២០២១។ ក្នុងយន្តហោះបុរសរងគ្រោះជិះធ្វើដំណើរជាមួយសរុបមានចំនួន ៤១ នាក់ រួមទាំងបុរសនីហ្សេរីយ៉ាដែលរកឃើញកូវីដ ១៩។ អ្នកដំណើរផ្សេងទៀត លទ្ធផលអវិជ្ជមាន។ បច្ចុប្បន្នបុរសរងគ្រោះ ត្រូវបានបញ្ជូនទៅសម្រាកព្យាបាលនៅមន្ទីរពេទ្យមិត្តភាពខ្មែរសូវៀត។ នៅព្រឹកនេះដែរ ពលករខ្មែរមកពីថៃ ០១ នាក់ទៀត ក៏រកឃើញមានវិជ្ជមានកូវីដ ១៩។ ស្រ្តីវ័យ ៤០ ឆ្នាំ មានលំនៅនៅខេត្តសៀមរាបបានធ្វើដំណើរមកពីប្រទេសថៃ មកដល់ប្រទេសកម្ពុជានៅថ្ងៃ ២៧ មករា ឆ្នាំ២០២១។ ការតេស្តលើកទីពីរស្រ្តីរូបនេះបង្ហាញវិជ្ជមានកូវីដ ១៩។ បច្ចុប្បន្នត្រូវបានបញ្ជូនទៅសម្រាកនៅមន្ទីរពេទ្យបង្អែកខេត្តបន្ទាយមានជ័យ។ គិតត្រឹមព្រឹកថ្ងៃ ០៩ កុម្ភៈ ២០២១ កម្ពុជាប្រកាសមានអ្នកឆ្លងកូវីដ ១៩ សរុប ៤៧៨ នាក់ មានអ្នកជាសះស្បើយ ៤៥៧ នាក់ និងមិនមានករណីស្លាប់នោះទេ៕	2021-02-10T14:22:00+07:00	kampucheathmey.com	https://www.kampucheathmey.com/local-news/62069
838dbd1b-3e35-428a-b674-db6eef94cf3f	TOP NEWS: ក្រសួងសុខាភិបាលរកឃើញអ្នកឆ្លងកូវីដ១៩ ថ្មីចំនួន២នាក់ថែមទៀត ខណៈអ្នកជំងឺជាសះស្បើយមិនមាននោះទេ (Video inside)	ក្រសួងសុខាភិបាល នៅព្រឹកថ្ងៃទី១០ ខែកុម្ភៈ ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ ថ្មីចំនួន២នាក់ថែមទៀត ខណៈជាសះស្បើយមិនមាននោះទេ។ ១៖ ស្ត្រីជនជាតិខ្មែរ អាយុ៤០ឆ្នាំ ស្នាក់នៅភូមិព្រៃតាប ឃុំរោងគោ ស្រុកក្រឡាញ់ ខេត្តសៀមរាប បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី២៧ ខែមករា ឆ្នាំ២០២១ លទ្ធផលធ្វើតេស្តវត្ថុសំណាកលើកទី២ របស់ស្ត្រីរូបនេះ វិជ្ជមានវីរុសកូវីដ១៩ ហើយបច្ចុប្បន្នអ្នកជំងឺត្រូវបានដាក់ឲ្យសម្រាកព្យាបាល នៅមន្ទីរពេទ្យបង្អែកខេត្តបន្ទាយមានជ័យ។ ២៖ បុរសជនជាតិនីហ្សេរីយ៉ា អាយុ២៦ឆ្នាំ ស្នាក់នៅសណ្ឋាគារមួយក្នុងរាជធានីភ្នំពេញ ជាអ្នកធ្វើដំណើរមកពីប្រទេសនីហ្សេរីយ៉ា បន្តជើងហោះហើរនៅប្រទេសកូរ៉េខាត្បូង មកដល់កម្ពុជា នៅថ្ងៃទី០៨ ខែកុម្ភៈ ឆ្នាំ២០២១។ បច្ចុប្បន្នអ្នកជំងឺត្រូវបានដាក់ឲ្យសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត។ សូមកត់សម្គាល់ថា អ្នកដំណើរតាមយន្តហោះជាមួយអ្នកជំងឺខាងលើ មានសរុបចំនួន ៤១នាក់ ដែលក្នុងចំនួននេះមានបុរសខាងលើផងដែរ។ រីឯអ្នកដំណើរចំនួន ៤០នាក់ដែលមានលទ្ធផលអវិជ្ជមានកូវីដ១៩ ត្រូវបានដាក់ឲ្យធ្វើចត្តាឡីស័ក ចំនួន១៤ថ្ងៃ នៅសណ្ឋាគារមួយចំនួនក្នុងរាជធានីភ្នំពេញ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី ១០ខែកុម្ភៈ ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ ចំនួន៤៧៨នាក់ ក្នុងនោះអ្នកជាសះស្បើយមានចំនួន៤៥៧នាក់ និងអ្នកជំងឺ២១នាក់ កំពុងសម្រាកព្យាបាលនៅមន្ទីរពេទ្យ៕	2021-02-10T14:04:00+07:00	freshnewsasia.com	https://m.freshnewsasia.com/index.php/en/localnews/186660-2021-02-10-00-04-03.html
6d9d5a71-ffc3-4902-92cb-78428f5bdd34	ឧត្តមសេនីយ៍ឯក ហ៊ុន ម៉ាណែត ៖ ការចាក់វ៉ាក់សាំងការពារជំងឺកូវីដ១៩ ដើម្បីចូលរួមទប់ស្កាត់ការឆ្លងរីករាលដាលនៃជំងឺកូវីដ១៩	ភ្នំពេញ ៖ លោកឧត្តមសេនីយ៍ឯក ហ៊ុន ម៉ាណែត អគ្គមេបញ្ជាការរង នៃកងយោធពលខេម រភូមិន្ទ និងជាមេបញ្ជាការកងទ័ពជើងគោក និងជាកូនប្រុសច្បងសម្តេចតតេជោ ហ៊ុន សែន ដែលទទួលបានការចាក់វ៉ាក់សាំងការពារជំងឺកូវីដ១៩ មុនគេ បានបញ្ជាក់ថា ការចាក់វ៉ាក់សាំងបង្ការជំងឺកូវីដ១៩ គឺដើម្បីចូលរួមទប់ស្កាត់ការឆ្លងរីករាលដាលនៃជំងឺកូវីដ១៩។ លោកឧត្តមសេនីយ៍ឯក ហ៊ុន ម៉ាណែត បានអញ្ជើញចាក់វ៉ាក់សាំងការពារជំងឺកូវីដ១៩ នៅមន្ទីរពេទ្យកាល់ម៉ែត្រ ព្រឹកថ្ងៃទី១០ ខែកុម្ភៈ ឆ្នាំ២០២១។ លោកឧត្តមសេនីយ៍ឯក ហ៊ុន ម៉ាណែត បានបញ្ជាក់ថា ការចាក់ថ្នាំបង្ការជំងឺកូវីដ១៩ រួចគឺអារម្មណ៍របស់យើងមានការទុកចិត្តកាន់តែខ្លាំងដោយនៅក្នុងខ្លួនរបស់យើងមានប្រព័ន្ធការពារមួយអាចជួយទប់ស្កាត់ការឆ្លងជំងឺកូវីដ១៩ ហើយសុំបងប្អូនប្រជាពលរដ្ឋទាំងអស់ត្រៀមខ្លួនចូលរួមទទួលវ៉ាក់សាំងការពារជំងឺកូវីដ19 កូវីដ 19 គឺចេញពីខ្លួនយើងទាំងអស់គ្នា យើងម្នាក់ម្នាក់ចូលរួមការពារបានគឺយើងការពារការរីករាលដាល។ លោកឧត្តមសេនីយ៍ឯក ហ៊ុន ម៉ាណែត បានមានប្រសាសន៍ថា ថ្ងៃនេះ មិនថាមន្ត្រីរាជការ និងប្រជាពលរដ្ឋកម្ពុជា មានកាតព្វកិច្ចក្នុងការចូលរូមទប់ស្កាត់ជំងឺកូវីដ១៩ និងអនុវត្តវិធានសុខាភិបាល ត្រៀមលក្ខណៈចាក់វ៉ាក់សាំង គឺការពារខ្លួនយើង និងអ្នកជុំវិញខ្លួនយើងថែមទៀត។ ហើយសំខាន់បំផុតការពារអាយុជីវិតរបស់យើង និងការពារនៅការរីករាលដាល នេះគឺជាមោទនភាពធំណាស់របស់រាជរដ្ឋាភិបាលកម្ពុជា ។ លោកបានបញ្ជាក់ថា ការចាក់ថ្នាំនេះ គឺជាជំហានពីរ ជំហានទី១ គឺការទប់ស្កាត់ ហើយជាមោទនភាពដែលនៅកម្ពុជាការរីករាលដាលកន្លងមកនេះ មិនដល់ ៥០០ករណីផង និងមិនមានអ្នកស្លាប់ដោយសារជំងឺកូវីដ១៩ នេះគឺជាមោទនភាពសម្រាប់កម្ពុជា និងជំហានទី២ គឺការបង្ការ ហើយការចាក់វ៉ាក់សាំងនេះ ដើម្បីទប់ស្កាត់ហានិភ័យនៃការឆ្លងក្នុងសង្គមជាតិរបស់យើង ហើយសង្ឃឹមថា កម្ពុជានឹងអាចវិលត្រឡប់ទៅភាពប្រក្រតីឡើងវិញ។ យោងតាមប្រសាសន៍ដ៏ខ្ពង់ខ្ពស់របស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា នាសន្និសីទសារព័ត៌មាននៃពិធីប្រគល់ ទទួលអំណោយ ដ៏ថ្លៃថ្លានូវវ៉ាក់សាំង SARS-Cov-2 (Sinopharm) ពីរដ្ឋាភិបាល និងប្រជាជននៃសាធារណរដ្ឋប្រជាមានិត ចិន នៅព្រលានយន្តហោះអន្តរជាតិភ្នំពេញ កាលពីថ្ងៃទី០៧ ខែកុម្ភៈ ឆ្នាំ២០២១ គណៈកម្មការអន្តរក្រសួងដើម្បីប្រយុទ្ធនឹងជំងឺកូវីដ-១៩ បានរៀបចំកម្មវិធីចាក់វ៉ាក់សាំង Sinopharm សម្រាប់បង្ការជំងឺកូវីដ ១៩ ជូន ឥស្សរជនជាន់ខ្ពស់ និងប្រជាពលរដ្ឋ ដែលមានអាយុចាប់ពី ១៨ឆ្នាំ ដល់ ៥៩ឆ្នាំ ដោយការស្ម័គ្រចិត្តចាប់ពីថ្ងៃទី១០ ខែកុម្ភៈ ឆ្នាំ២០២១ នៅមន្ទីរពេទ្យកាល់ម៉ែត មន្ទីរពេទ្យព្រះអង្គឌួង មន្ទីរពេទ្យមិត្តភាពខ្មែរ-សូវៀ និង មន្ទីរពេទ្យកុមារជាតិ ៕ រក្សាសិទ្ធិដោយ ៖ ចេស្តារ	2021-02-10T11:38:05+07:00	cen.com.kh	https://cen.com.kh/archives/294891.html
5e62099b-f6d9-4b9d-8ce8-6940701248e8	យុទ្ធនាការចាក់វ៉ាក់សាំង Sinopharm បង្ការជំងឺកូវីដ១៩ ចាប់ផ្ដើមនៅភ្នំពេញ	ក្រុមមន្ត្រីជាន់ខ្ពស់រដ្ឋាភិបាល បានទទួលវ៉ាក់សាំងចិន Sinopharm ដំបូងគេ នៅព្រឹកថ្ងៃពុធនេះ ពេលដែលកម្ពុជាផ្ដើមពង្រាយចាក់វ៉ាក់សាំងបង្ការជំងឺកូវីដ១៩ ជាលើកដំបូង។ ក្រោមពន្លឺភ្លើងកាមេរ៉ាបាញ់ចាំងរាប់ភ្លេចដងក្នុងអគារវិទ្យាសាស្ត្រប្រព័ន្ធប្រសាទនៃមន្ទីរពេទ្យកាល់ម៉ែត្រ កូនៗរបស់លោកនាយករដ្ឋមន្ត្រី ហ៊ុន សែន និងមន្ត្រីជាន់ខ្ពស់រដ្ឋាភិបាលបានតម្រង់ជួរឱ្យគ្រូពេទ្យបាញ់បញ្ចូលនូវវ៉ាក់សាំងផលិតដោយចិន ទៅក្នុងដៃស្ដាំរបស់ពួកគេម្នាក់ម្ដងៗ។ លោកឧត្ដមសេនីយ៍ឯក ហ៊ុន ម៉ាណែត កូនប្រុសច្បងលោក ហ៊ុន សែន និងជាមេបញ្ជាការកងទ័ពជើងគោក បានក្លាយជាមនុស្សដំបូងគេដែលបានទទួលវ៉ាក់សាំងជាផ្លូវការ។ «សូមប្រជាពលរដ្ឋទាំងអស់ សូមជឿទុកចិត្ត បើមន្ត្រីជាន់ខ្ពស់របស់រដ្ឋាភិបាលដែលសម្រេចចិត្តនិងមានការទុកចិត្តទៅលើវ៉ាក់សាំងដើម្បីយើងចាក់ការពារសុខភាពរបស់យើង និងសុខភាពសង្គមជាតិរបស់យើងនេះ សូមបងប្អូនទាំងអស់ជឿទុកចិត្តលើការចាក់វ៉ាក់សាំងនេះ»។ លោក ហ៊ុន សែន កាលពីថ្ងៃអាទិត្យបានថ្លែងថា ទោះលោកចាក់វ៉ាក់សាំង Sinopharm នេះមិនទាន់បាន ដ្បិតមានវ័យលើស៥៩ឆ្នាំ ដែលតម្រូវដោយវ៉ាក់សាំងនេះ ក៏កូនៗរបស់លោកនឹងចាក់មុន។ នាយករដ្ឋមន្ត្រីវ័យ៦៨ឆ្នាំរបស់កម្ពុជា បានសរសេរក្នុងទំព័រហ្វេសប៊ុកផ្លូវការរបស់លោកថា៖ «ច្បាស់ណាស់ថ្ងៃនេះកូនប្រុសរបស់ខ្ញុំបានទទួលវ៉ាក់សាំងមុនគេជំនួសអោយឪពុក ដែលនេះក៏បញ្ជាក់ច្បាស់ពីការទទួលខុសត្រូវរបស់យើងចំពោះមុខជនរួមជាតិយើង»។ នៅមន្ទីរពេទ្យកាល់ម៉ែត្រកាលពីព្រឹកថ្ងៃពុធ ពេលអ្នកសារព័ត៌មានសួរទៅកាន់ លោក ហ៊ុន ម៉ាណែតថាការចាក់នេះជាការស្ម័គ្រចិត្ត ឬជាបញ្ជាពីលោក ហ៊ុន សែន ជាឪពុក លោក ម៉ាណែត ថ្លែងថា៖ «បើមិនស្ម័គ្រចិត្ត អត់មកទេ»។ វ៉ាក់សាំង Sinopharm របស់ចិន ត្រូវបានក្រុមហ៊ុនផលិតប្រកាសថា មានប្រសិទ្ធភាពក្នុងអត្រា ៧៩,៣៤% ក្នុងការសាកល្បងដំណាក់កាលទីបី (Phase 3) ដែលទិន្នន័យលម្អិតនៃការសិក្សានេះមិនទាន់ត្រូវបានបង្ហាញជាសាធារណៈនៅឡើយ។ នៅពេលត្រូវបានវីអូអេសួរថា ភាគីចិនបានចែករំលែកទិន្នន័យនៃការសាកល្បងដំណាក់កាលទីបី (Phase 3) និងទិន្នន័យចាំបាច់នានា បានពេញលេញគ្រប់ជ្រុងជ្រោយ ជូនភាគីកម្ពុជាដែរឬទេអ្នកស្រី ឱ វណ្ណឌីន រដ្ឋលេខាធិការនៃក្រសួងសុខាភិបាល មិនបានផ្ដល់ចម្លើយជាក់លាក់នោះទេ។ យ៉ាងណាក៏ដោយអ្នកស្រីវេជ្ជបណ្ឌិត ឱ វណ្ណឌីន ថាខាងភាគីកម្ពុជាបានពិចារណារួចរាល់អស់ហើយ មុននឹងមានការអនុញ្ញាតដាក់ឱ្យប្រើប្រាស់ជាបន្ទាន់តាំងពីសប្ដាហ៍មុន។ «ការសម្រេចរបស់យើងមិនមែន Compromise មិនមែនចេះតែធ្វើ ដោយមិនមានការសិក្សានោះទេ»។ អ្នកនាំពាក្យក្រសួងសុខាភិបាលរូបនេះ ដែលបានទទួលវ៉ាក់សាំង Sinopharm ដូសទីមួយរបស់ខ្លួននៅព្រឹកថ្ងៃពុធដែរនេះបានបន្ថែមថា៖ «មុននឹងមានការសម្រេច យើងមានការសិក្សារួចមកហើយ បើមិនអ៊ីចឹង ខ្ញុំអត់ហ៊ានចាក់ទេ អាហ្នឹងនិយាយឱ្យស្មោះត្រង់។ ឥលូវខ្ញុំចាក់រួចហើយ។ ហេតុអ្វីខ្ញុំហ៊ានចាក់ ព្រោះខ្ញុំបានសិក្សា ខ្ញុំបានមើល ហើយបញ្ហាវ៉ាក់សាំងនេះ គឺយើងបានសិក្សាទៅឃើញថាគេធ្វើល្អិតល្អន់ណាស់ មួយដំណាក់ៗៗ គេមានសិក្សារបស់គេត្រឹមត្រូវ មិនមែនគេចេះតែធ្វើទេ»។ លោកអភិបាលរាជធានីភ្នំពេញ ឃួង ស្រេង ដែលមកទទួលវ៉ាក់សាំងនៅមន្ទីរពេទ្យកាល់ម៉ែត្រ កាលពីព្រឹកថ្ងៃពុធដែរ បានលើកឡើងថា លោកទុកចិត្តលើលោក ហ៊ុន សែន រឿងវ៉ាក់សាំងនេះ។ «ទោះបីជាជនអគតិមួយចំនួនបានលើកឡើងបញ្ហាផ្សេងៗជុំវិញបញ្ហាវ៉ាក់សាំងយ៉ាងណាក៏ដោយ ក៏លោកនៅតែខិតខំប្រឹងប្រែងដើម្បីប្រជាពលរដ្ឋរបស់លោក។ ប៉ុន្តែប្អូនត្រូវចងចាំថាលោកបានរំដោះពួកយើងឲ្យរួចផុតពីការកាប់សម្លាប់ គ្មានទឡ្ហីករណ៍ណាដែលលោកសម្លាប់បងប្អូនប្រជាពលរដ្ឋខ្មែរនោះទេ។ នេះជាបញ្ហាមួយសំខាន់ត្រូវចាំជាប់ជានិច្ច»។ កាលពីពាក់កណ្ដាលខែមករា លោក ហ៊ុន សែន បានប្រកាសទទួលជំនួយវ៉ាក់សាំង Sinopharm មួយលានដូស ផ្ដល់ដោយរដ្ឋចិន ជាការផ្លាស់ប្ដូរជំហរដែលលោកប្រកាសកាលពីដំណាច់ខែធ្នូ ថាកម្ពុជាទទួលយកតែវ៉ាក់សាំងណាដែលទទួលស្គាល់ដោយអង្គការសុខភាពពិភពលោកប៉ុណ្ណោះ។ អ្នកស្រី ឱ វណ្ណឌីន បានថ្លែងកាលពីថ្ងៃច័ន្ទ ប្រាប់ពលរដ្ឋថា ពលរដ្ឋពុំគួរបារម្ភថាវ៉ាក់សាំង Sinopharm នេះ មានការទទួលស្គាល់ ឬអត់ពីអង្គការសុខភាពពិភពលោក តែគួរបារម្ភថាធ្វើដូចម្ដេចបានទទួលវ៉ាក់សាំង។ ការិយាល័យប្រចាំប្រទេសកម្ពុជានៃអង្គការសុខភាពពិភពលោកមិនបានឆ្លើយតបនឹងសារអេឡិចត្រូនិកសុំការបំភ្លឺរបស់វីអូអេនោះទេ ទៅលើសំណួរសំខាន់ៗ ដូចជាតើអង្គការនេះត្រូវបានមន្ត្រីកម្ពុជាសុំយោបល់ឬអត់ មុនពេលផ្ដល់ការអនុញ្ញាតប្រើប្រាស់បន្ទាន់នៃវ៉ាក់សាំង Sinopharm។ ការិយាល័យប្រចាំប្រទេសកម្ពុជានៃអង្គការសុខភាពពិភពលោក មិនបានបញ្ចេញជំហរអ្វីទេ តាំងពីទីក្រុងភ្នំពេញបានសម្រេចប្ដូរចិត្តមក។ អង្គការនេះបានធ្លាប់ព្រមានពី«ជាតិនិយមវ៉ាក់សាំង» នៃហានិភ័យសម្រាប់ប្រទេសក្រីក្រ ដែលដណ្ដើមទិញវ៉ាក់សាំងមិនទាន់ ឬមិនឈ្នះគេ។ ស្ថាប័នមន្ទីរពិសោធន៍សំខាន់ៗចំនួនពីរដែលទទួលបន្ទុកចម្បងក្នុងការធ្វើតេស្ដរកវីរុសកូវីដ១៩ និងចូលរួមក្នុងការប្រយុទ្ធឆ្លើយតបនឹងមេរោគនេះ រួមមានវិទ្យាស្ថានប៉ាស្ទ័រកម្ពុជា (IPC) របស់ បារាំង និងវិទ្យាស្ថានជាតិសុខភាពសាធារណៈ (NIPH) របស់រដ្ឋ។ វិទ្យាស្ថានប៉ាស្ទ័រកម្ពុជា (IPC) បានបញ្ជាក់ប្រាប់វីអូអេថា ខ្លួនមិនបានពាក់ព័ន្ធនឹងដំណាក់កាល សម្រេចយល់ព្រមទទួលវ៉ាក់សាំង Sinopharm នោះទេ ដ្បិតខ្លួនទទួលបន្ទុកតែរឿងធ្វើតេស្ដ។ នាយកវិទ្យាស្ថានបាស្ទ័រកម្ពុជា អ្នកស្រី Laurence Baril បានសរសេរក្នុងសារអេឡិចត្រូនិកក្នុងន័យដើមថា៖ «មិនមានការចាំបាច់ក្នុងការពិគ្រោះជាមួយ IPC ទេព្រោះយើងមិនបានរួមចំណែកក្នុងដំណើរការផ្តួចផ្តើមនៃការចាក់វ៉ាក់សាំងនោះទេ ប៉ុន្តែយើងផ្តោតលើការធ្វើរោគវិនិច្ឆ័យ (ការធ្វើតេស្ត PCR) និងសកម្មភាពស្រាវជ្រាវដែលមិនទាក់ទងនឹងការឆ្លើយតបប្រតិបត្តិការនៃវ៉ាក់សាំង»។ លោកវេជ្ជបណ្ឌិត ឈា ឆវណ្ណ នាយកវិទ្យាស្ថានជាតិសុខភាពសាធារណៈ (NIPH) ក៏មិនបានបញ្ជាក់នោះទេ ថាលោកទទួលបានព័ត៌មានទិន្នន័យអំពីវ៉ាក់សាំងយកមកសិក្សា មុនពេលរដ្ឋសម្រេចកាលពី ថ្ងៃទី០៦ ខែកុម្ភៈ ថាកម្ពុជាអនុញ្ញាតឱ្យប្រើប្រាស់បន្ទាន់។ ទោះជាយ៉ាងណា លោកវេជ្ជបណ្ឌិត ឈា ឆវណ្ណ និយាយថាព័ត៌មានអំពីប្រតិកម្មថ្នាំវ៉ាក់សាំងជាក់លាក់របស់វ៉ាក់សាំងណាមួយ មិនមែនជាមូលហេតុតែមួយ ដើម្បីកំណត់ការប្រើប្រាស់ក្នុងករណីអាសន្ននោះទេ។ លោករដ្ឋមន្ត្រីការពារជាតិ ទៀ បាញ់ នៅរសៀលថ្ងៃពុធនេះ បានថ្លែងថា លោកបានទទួលវ៉ាក់សាំង Sinopharm នេះនៅមន្ទីរពេទ្យព្រះកេតុមាលា ដែលចាក់ដោយគ្រូពេទ្យចិនប្រចាំការនៅទីនោះ តាំងពីថ្ងៃទី២០ ខែមករា មុនពេលក្រសួងសុខាភិបាលប្រកាសអនុញ្ញាតឱ្យចាក់ទៅទៀត។ ថ្លែងនៅមន្ទីរពេទ្យយោធា រដ្ឋមន្ត្រីវ័យ៧៥ឆ្នាំរូបនេះ ប្រកាសថាទោះលើសអាយុដែលមានការធានាឱ្យចាក់ក៏ដោយ លោកបានទទួលវ៉ាក់សាំង Sinopharm ដោយ«មិនមានបញ្ហា» ហើយថាអ្នកក្រោមបង្គាប់លោកប៉ុន្មាននាក់ ក៏បានទទួលក្នុងពេលជាមួយគ្នាដែរ កាលពីខែមករា។ ក្រសួងការពារជាតិដែលទទួលបានវ៉ាក់សាំង៣០ម៉ឺនដូស នឹងដឹកវ៉ាក់សាំងនេះចាក់ជូនកងទ័ពតាមអង្គភាពនៅបណ្ដោយព្រំដែន នាពេលខាងមុខនេះ។ នេះបើយោងតាមលោក ទៀ បាញ់៕	2021-02-10T07:00:00+07:00	khmer.voanews.com	https://khmer.voanews.com/a/dosed-with-chinese-donated-sinopharm-cambodia-launch-covid-vaccine-rollout/5772704.html
4ec7b0cf-0868-4549-94bf-10cefebc6d62	សហរដ្ឋអាមេរិកគាំទ្រកម្មវិធី COVAX ប៉ុន្តែមិនបានបង្កើនថវិកា	រដ្ឋបាលលោកប្រធានាធិបតី Joe Biden កាលពីថ្ងៃព្រហស្បតិ៍កន្លងទៅ បានគូសបញ្ជាក់អំពីសារៈសំខាន់នៃការគាំទ្រកម្មវិធីផ្តួចផ្តើម COVAX ដែលជាយន្តការសកលមួយ មានគោលបំណងចែកចាយវ៉ាក់សាំងកូវីដ ដល់ប្រទេសក្រីក្រនានា ប៉ុន្តែបានទទួលស្គាល់ថា ខ្លួនមិនបានបង្កើនកញ្ចប់ថវិកាឲ្យលើសពីចំនួន ៤ ពាន់លានដុល្លារ ដែលត្រូវបានអនុម័តកាលពីខែធ្នូឆ្នាំមុន សម្រាប់ភាពជាដៃគូផ្នែកសុខភាពសកលរវាងរដ្ឋនិងវិស័យឯកជន ហៅថាសម្ព័ន្ធវ៉ាក់សាំង (Gavi) ដែលដឹកនាំរួមគ្នាជាមួយនឹងកម្មវិធី COVAX។ អ្នកនាំពាក្យសេតវិមានលោកស្រី Jen Psaki បានឆ្លើយសំណួររបស់វីអូអេ ក្នុងសម្តីដើមថា៖ «យើងបានបញ្ជាក់ឡើងវិញពីការប្តេជ្ញាចិត្តរបស់យើង ចំពោះកម្មវិធី COVAX ហើយខ្ញុំគ្មានព័ត៌មានអ្វីពាក់ព័ន្ធនឹងការបន្ថែមថវិកា ដើម្បីប្រកាសនៅថ្ងៃនេះទេ»។ កាលពីថ្ងៃទី២១ ខែមករា មួយថ្ងៃបន្ទាប់ពីលោកប្រធានាធិបតី Joe Biden ចូលកាន់តំណែងសហរដ្ឋអាមេរិកបានប្រកាសថា ខ្លួននឹងចូលរួមក្នុងកម្មវិធី COVAX បានចូលរួមឡើងវិញនៅក្នុងអង្គការសុខភាពពិភពលោក។ កាលពីខែកក្កដា ឆ្នាំ២០២០ អតីតប្រធានាធិបតីលោក Donald Trump បានដកសហរដ្ឋអាមេរិកចេញពីអង្គការនេះជាផ្លូវការ ដោយបានចោទប្រកាន់អង្គការនេះថា ជាអាយ៉ងរបស់ប្រទេសចិន នៅអំឡុងពេលជំងឺរាតត្បាតនេះ។ លោក Biden បានលើកឡើងពីសារនៃការធ្វើការងាររួមគ្នាជាមួយសហគមន៍អន្តរជាតិ នៅក្នុងសុន្ទរកថាស្តីពីគោលនយោបាយការបរទេស របស់លោក កាលពីថ្ងៃព្រហស្បតិ៍។ លោក Biden បានថ្លែងដូច្នេះថា៖ «យើងក៏បានចូលរួមជាមួយអង្គការសុខភាពពិភពលោកឡើងវិញផងដែរ។ ដូច្នេះ យើងអាចបង្កើតការត្រៀមលក្ខណៈជាសកលល្អជាងមុន ដើម្បីទប់ទល់នឹងជំងឺកូវីដ១៩ ព្រមទាំងការពារនិងទប់ស្កាត់ការរាតត្បាតនៅថ្ងៃអនាគត ព្រោះថាវានឹងកើតឡើងកាន់តែច្រើន»។ រដ្ឋបាលនេះនៅតែផ្តល់ព័ត៌មានបន្តិចបន្តួចអំពីវិសាលភាពនិងទំហំនៃការប្តេជ្ញាចិត្តរបស់សហរដ្ឋអាមេរិកចំពោះកម្មវិធី COVAX ក្រៅតែពីគម្រោងផ្តួចផ្តើមបទបញ្ជាសន្តិសុខជាតិ ដែលត្រូវបានផ្សព្វផ្សាយ កាលពីថ្ងៃទី២១ ខែមករា ដែលជាគម្រោងផ្តួចផ្តើម ដើម្បីបញ្ជាក់ពីភាពជាអ្នកដឹកនាំសកលរបស់សហរដ្ឋអាមេរិក ដើម្បីពង្រឹងការឆ្លើយតបនឹងការរាតត្បាតសកល។ បទបញ្ជានេះណែនាំឲ្យក្រុមមន្រ្តីលើកឡើងពីក្របខណ្ឌ ដើម្បីផ្តល់វ៉ាក់សាំងដែលលើសពីតម្រូវការក្នុងស្រុកទៅឲ្យប្រទេសនានា ដែលត្រូវការចាំបាច់រួមទាំងតាមរយៈកម្មវិធី COVAX ផងដែរ។ COVAX គឺជាកម្មវិធីផ្តួចផ្តើមសកលដែលដឹកនាំរួមគ្នាដោយអង្គការសុខភាពពិភពលោក (WHO)សម្ព័ន្ធវ៉ាក់សាំង (Gavi) និងសម្ព័ន្ធភាពនវានុវត្តន៍សម្រាប់ត្រៀមប្រឆាំងនឹងការរីករាលដាលជំងឺរាតត្បាត។ គម្រោងនេះមានគោលដៅផ្គត់ផ្គង់វ៉ាក់សាំង ២ ពាន់លានដូស ទៅពលរដ្ឋនៅក្នុងប្រទេសដែលមានចំណូលទាបត្រឹមដំណាច់ឆ្នាំ ២០២១។ ស្របពេលដែលប្រទេសអ្នកមានទិញវ៉ាក់សាំងស្តុកទុក សម្រាប់ប្រជាពលរដ្ឋរបស់ខ្លួនកម្មវិធី COVAX មានគោលបំណងធានាឲ្យបានថា ប្រទេសក្រីក្រអាចផ្តល់វ៉ាក់សាំងយ៉ាងហោចណាស់ឲ្យបាន ២០ ភាគរយនៃពលរដ្ឋរបស់ខ្លួន។ កាលពីថ្ងៃពុធសប្តាហ៍មុន កម្មវិធី COVAX បានប្រកាសពីការព្យាករណ៍នៃការចែកចាយកញ្ចប់វ៉ាក់សាំងជាលើកដំបូងរបស់ខ្លួន។ លោក Seth Berkley នាយកប្រតិបត្តិសម្ព័ន្ធវ៉ាក់សាំងបានថ្លែងប្រាប់អ្នកសារព័ត៌មានថា៖ «ក្នុងពេលឆាប់ៗនេះ យើងនឹងមានលទ្ធភាពបញ្ជូនវ៉ាក់សាំងសង្គ្រោះជីវិតនៅទូទាំងសកលលោក ដែលនេះគឺជាលទ្ធផលដ៏សំខាន់មួយ ប្រសិនបើយើងមានឱកាសអាចយកឈ្នះការរាតត្បាតនេះបាន»។ ការចែកចាយកញ្ចប់វ៉ាក់សាំងដំបូង នឹងមានវ៉ាក់សាំង AstraZeneca ចំនួន ៣៣៦ លានដូសនៅឆមាសទី ១ ក្នុងឆ្នាំនេះ និងវ៉ាក់សាំង Pfizer-BioNTech ចំនួន ១,២ លានដូសសម្រាប់ត្រីមាសដំបូង។ វ៉ាក់សាំងចំនួន ១,២ លានដូស គឺជាផ្នែកមួយនៃវ៉ាក់សាំង Pfizer ចំនួន ៤០ លានដូស ដែលត្រូវបានសន្យាថា នឹងផលិតឲ្យកម្មវិធី COVAX នៅក្នុងឆ្នាំនេះ។ ក្រុមហ៊ុនផលិតវ៉ាក់សាំងមានកាតព្វកិច្ចផលិតវ៉ាក់សាំងឲ្យប្រទេសនីមួយៗ រួមទាំងវ៉ាក់សាំងចំនួន ២០០ លានដូស ដែលខ្លួនបានសន្យាថា នឹងផលិតសម្រាប់សហរដ្ឋអាមេរិកនៅត្រឹមខែកក្កដា។ លោក Berkley បានសម្តែងការខកចិត្តដែលកម្មវិធី COVAX បានទទួលវ៉ាក់សាំងតិចតួចប៉ុណ្ណោះពីក្រុមហ៊ុន Pfizer។ លោកបានថ្លែងលើកទឹកចិត្តដល់ក្រុមហ៊ុនផលិតវ៉ាក់សាំងឲ្យផលិតឲ្យបានច្រើនឆាប់បំផុត ដើម្បីធានាដល់ការចែកចាយវ៉ាក់សាំងនៅទូទាំងសកលលោក។ លោកបានថ្លែងដូច្នេះថា៖ «ពិតណាស់យើងចង់បានវ៉ាក់សាំង Pfizer-BioNTech បន្ថែមទៀត។ នេះគឺជាចំនួនដែលគេអាចផ្តល់ឲ្យយើង»។ ដែលជាកិច្ចសហការសកលមួយ ដើម្បីពន្លឿនការអភិវឌ្ឍផលិតកម្មនិងសមភាពនៃការទទួលបានការធ្វើតេស្តការព្យាបាល និងវ៉ាក់សាំងកូវីដ១៩។ ខណៈប្រទេសដែលត្រូវទទួលបានវ៉ាក់សាំងស្វាគមន៍កម្មវិធីនេះ ចំនួនវ៉ាក់សាំងសរុបដែលស្ថិតក្រោមកម្មវិធី COVAX អាចផ្តល់ជាមធ្យមបានតែ ៣,៣ ភាគរយ ប៉ុណ្ណោះនៃចំនួនពលរដ្ឋសរុបរបស់ប្រទេស ដែលចូលរួមក្នុងកម្មវិធីនេះ ដែលជាជំហានទី ១ នៅក្នុងគោលដៅនៃការចែកចាយវ៉ាក់សាំងចំនួន ២០ ភាគរយ ដល់ពលរដ្ឋនៅក្នុងប្រទេសមានប្រាក់ចំណូលទាបចំនួន ៩២ ប្រទេសឲ្យបានត្រឹមចុងឆ្នាំ ២០២១។ ភាគច្រើននៃប្រទេសទាំងនេះស្ថិតនៅក្នុងទ្វីបអាហ្វ្រិក អាស៊ី និងអាមេរិកឡាទីន។ លោក Bruce Gellin នាយកផ្នែកការចាក់ថ្នាំបង្កាសកលនៃវិទ្យាស្ថានវ៉ាក់សាំង Sabin បានថ្លែងថា៖ «ពួកគេនឹងទទួលបានវ៉ាក់សាំងបន្ថែមទៀត ហើយយើងនឹងទទួលបានវ៉ាក់សាំងកាន់តែច្រើនថែមទៀតពីកម្មវិធី COVAX»។ លោក Gellin បានថ្លែងបន្តទៀតថា៖ «នេះជាវ៉ាក់សាំងដែលមាននៅក្នុងដៃ។ ពួកគេអាចគ្រប់គ្រងនិងចាប់ផ្តើមព្យាករណ៍លើការចែកចាយដំបូង ដូច្នេះប្រទេសនានាអាចចាប់ផ្តើមធ្វើផែនការបាន»។ ផែនការយុទ្ធសាស្រ្តចាក់ថ្នាំបង្កានឹងរួមបញ្ចូលទាំងការរក្សាទុកការចែកចាយ និងពីវិធីពន្យល់ដល់អ្នកដែលមិនទាន់ហ៊ានចាក់វ៉ាក់សាំង។ ដើម្បីអាចសម្រេចតាមគោលដៅ កម្មវិធី COVAX នឹងចាំបាច់ត្រូវដោះស្រាយបញ្ហាទាំងការខ្វះខាតលើការផ្គត់ផ្គង់ និងថវិកាផងដែរ។ កម្មវិធី COVAX ថា ខ្លួនចាំបាច់ត្រូវការថវិកាចំនួន ៤,៩ ពាន់លានដុល្លារ បន្ថែមពីលើថវិកាចំនួន ២,១ ពាន់លានដុល្លារ ដែលខ្លួនបានរៃអង្គាសរួចហើយ៕	2021-02-10T07:00:00+07:00	khmer.voanews.com	https://khmer.voanews.com/a/us-support-covax-but-hasnt-increased-funding/5771655.html
8849769f-ddd3-4d9c-8328-838c3cee646f	អង្គការសុខភាពពិភពលោកថា ពុំមានភស្តុតាងណាមួយនៃការផ្ទុះរាលដាលជំងឺកូវីដ១៩ ក្នុងទីក្រុង Wuhan នៅមុនខែធ្នូ ឆ្នាំ២០១៩ នោះទេ	ប្រធានក្រុមអ្នកជំនាញអន្តរជាតិដែលកំពុងស៊ើបអង្កេតអំពីប្រភពដើមនៃជំងឺកូវីដ១៩ ក្នុងប្រទេសចិនបានគូសបញ្ជាក់ថា ពួកគេពុំបានរកឃើញនូវភស្តុតាងណាមួយនៃការផ្ទុះរាលដាលក្នុងទ្រង់ទ្រាយធំនៃជំងឺកូវីដ១៩ មុនការរកឃើញជំងឺនេះក្នុងទីក្រុង Wuhan កាលពីខែធ្នូ ឆ្នាំ ២០១៩ នោះទេ។ លោក Peter Ben Embarek អ្នកជំនាញផ្នែកជំងឺឆ្លងដោយវីរុសនៃអង្គការសុខភាពពិភពលោក បាននិយាយនៅថ្ងៃអង្គារម្សិលមិញ ក្នុងទីក្រុង Wuhan ថា ការរកឃើញរបស់ក្រុមការងាររបស់លោកបង្ហាញថា ជំងឺកូវីដ១៩ ប្រហែលជាមានប្រភពដើមមកពីសត្វប្រចៀវ ប៉ុន្តែសត្វប្រចៀវនោះទំនងជាមិនមែននៅក្នុងទីក្រុង Wuhan នោះទេ។ ក្រុមការងារស៊ើបអង្កេតនេះបានធ្វើទស្សនកិច្ចទៅកាន់ផ្សារលក់គ្រឿងសមុទ្រ Huanan ក្នុងទីក្រុង Wuhan ដែលត្រូវបានគេជឿពីដំបូងថា ជាកន្លែងដែលកើតមានការផ្ទុះនូវជំងឺកូវីដ១៩ នេះដំបូងគេ។ ពួកគេក៏បានទៅពិនិត្យវិទ្យាស្ថានវីរុសសាស្ត្រនិងមន្ទីរពិសោធន៍មួយចំនួន ដែលស្ថិតក្នុងអគាររបស់រដ្ឋ ដែលក្នុងនោះរួមមានទាំងមជ្ឈមណ្ឌលត្រួតពិនិត្យជំងឺក្នុងទីក្រុង Wuhan ផងដែរ។ លោក Embarek បានគូសបញ្ជាក់ក្នុងសន្និសីទសារព័ត៌មានមួយថា គោលគំនិតដែលលើកឡើងថាវីរុសកូរ៉ូណាបានលេចធ្លាយចេញពីមន្ទីរពិសោធន៍មួយនោះ គឺមិនអាចទៅរួចទេ ហើយក្រុមអ្នកជំនាញស៊ើបអង្កេតរបស់លោក នឹងមិនស៊ើបអង្កេតរឿងនេះបន្ថែមទៀតនោះទេ។ លោក Embarek លើកឡើងទៀតថា គោលគំនិតដែលទំនងបំផុតនោះគឺវីរុសកូរ៉ូណានេះអាចឆ្លងមកកាន់មនុស្សបាន តាមរយៈប្រភេទសត្វជាអន្តរការី។ លោកក៏បានបន្ថែមផងដែរថា វាអាចទៅរួចផងដែរដែលថា ជំងឺកូវីដ១៩ អាចឆ្លងតាមរយៈផលិតផលដែលត្រូវបានគេដាក់បង្កកនោះ។ ទន្ទឹមនឹងនេះ វេជ្ជបណ្ឌិត Liang Wannian អ្នកជំនាញនៃគណៈកម្មាធិការសុខាភិបាលចិន បានប្រាប់ក្រុមអ្នកព័ត៌មាននៅក្នុងសន្និសីទសារព័ត៌មានថា វីរុសកូរ៉ូណាអាចមានការចម្លងនៅក្នុងតំបន់ផ្សេងទៀត នៅមុនពេលវាត្រូវបានគេរកឃើញជាផ្លូវការក្នុងទីក្រុង Wuhan នោះ៕	2021-02-10T07:00:00+07:00	khmer.voanews.com	https://khmer.voanews.com/a/world-health-organization-says-no-evidence-of-covid-19-outbreaks-in-wuhan-before-december-2019/5771749.html
95f76482-fa4d-44fc-933f-8ad9a1fd93a9	ឆែក ផ្ដល់ជំនួយសម្ភារ និងឧបករណ៍វេជ្ជសាស្ដ្រទប់ស្កាត់ជំងឺកូវីដ សរុបថវិកាជាង២០ម៉ឺនដុល្លារ ដល់មន្ទីរពេទ្យកុមារជាតិ	សាធារណរដ្ឋឆែក នៅថ្ងៃទី០៩ ខែកុម្ភៈ ឆ្នាំ២០២១នេះ បានផ្ដល់ជំនួយជាសម្ភារបណ្ដុះបណ្ដាល និងឧបករណ៍វេជ្ជសាស្ដ្រទប់ស្កាត់ជំងឺកូវីដ១៩ គិតជាទឹកប្រាក់សុរប ចំនួន២០២,៩៨៩០ដុល្លារ ដល់មន្ទីរពេទ្យកុមារជាតិ របស់កម្ពុជា។ ជំនួយទាំងនេះ ត្រូវបានផ្តល់តាមរយៈ គម្រោងអភិវឌ្ឍផ្នែកទារកនៅមន្ទីរពេទ្យកុមារជាតិ និងការពង្រឹងសមត្ថភាពស្ថាប័នសុខភាពសាធារណៈកម្ពុជា ដើម្បីប្រយុទ្ធនឹងជំងឺកូវីដ១៩ ដែលឧបត្ថម្ភគាំទ្រដោយ សាធារណរដ្ឋឆែក ក្នុងកម្មវិធីសហប្រតិបត្តិការអភិវឌ្ឍផ្លូវការ និងកម្មវិធីជំនួយមនុស្សធម៌សម្រាប់កម្ពុជា។ ពិធីប្រគល់-ទទួលសម្ភារបណ្តុះបណ្តាល និងឧបករណ៍វេជ្ជសាស្ត្រនេះ បានធ្វើឡើង ក្រោមអធិបតីភាព លោកសាស្រ្ដាចារ្យ ម៉ម ប៊ុនហេង រដ្ឋមន្ដ្រីក្រសួងសុខាភិបាល និងលោក Stepan Vojnar ភារធារីស្តីទីនៃស្ថានទូតសាធារណរដ្ឋឆែកប្រចាំកម្ពុជា និងមន្ដ្រីថ្នាក់ដឹកនាំជាច្រើនរូបទៀត នាមន្ទីរពេទ្យកុមារជាតិ។ លោក ម៉ម ប៊ុនហេង បានថ្លែងថា ការផ្ដល់សម្ភារបណ្តុះបណ្តាល និងឧបករណ៍វេជ្ជសាស្ត្រ ជូនដល់មន្ទីរពេទ្យកុមារជាតិជាលើកទី២នេះ បញ្ជាក់ឱ្យឃើញច្បាស់ពីចំណងសាមគ្គីភាពដ៏រឹងមាំ រវាងកម្ពុជា និងសាធារណរដ្ឋឆែក ដែលមានប្រវត្តិជាច្រើនឆ្នាំមកហើយ។ ចំណងសាមគ្គីភាពនេះ បានជំរុញឲ្យមានកិច្ចសហប្រតិបត្តិការរវាងប្រទេសទាំងពីរ លើការអភិវឌ្ឍលើវិស័យនានា ដូចជាវិស័យអប់រំ អភិវឌ្ឍសហគមន៍ និងវិស័យសុខាភិបាលផងដែរ។ ជាក់ស្តែង ក្នុងការអភិវឌ្ឍ និងពង្រឹងគុណភាពវិស័យសុខាភិបាលនៅកម្ពុជា សាធារណរដ្ឋឆែក ក៏បានចូលរួមចំណែកតាមរយៈកិច្ចសហប្រតិបត្តិការលើគម្រោងទ្វេភាគី ក្នុងការពង្រឹងផ្នែកផ្សេងៗដោយផ្តោតលើការបណ្តុះបណ្តាលពង្រឹងសមត្ថភាពបុគ្គលិក ចូលរួមក្នុងការបង្កើតពិធីសារថែទាំព្យាបាលទារក ផ្តល់ជូនឧបករណ៍វេជ្ជសាស្ត្រសម្រាប់ដំណើរការ និង ពង្រឹងគុណភាពព្យាបាលថែទាំជំងឺទារក។ លោកបន្តថា ជាពិសេសផ្តល់ជាសម្ភារសម្រាប់បណ្តុះបណ្តាលបែបទំនើប សមស្របតាមតម្រូវការ ដែលមិនត្រឹមតែជួយដល់ការពង្រឹងគុណភាព ក្នុងមន្ទីរពេទ្យកុមារជាតិប៉ុណ្ណោះទេ ថែមទាំងបានជួយដល់ដំណើរការនៃការពង្រឹងសមត្ថភាពបុគ្គលិកសុខាភិបាល តាមបណ្តាខេត្តនានា និងនិស្សិតគ្រប់ជំនាញក្នុងវិស័យសុខាភិបាល ដែលបានមកទទួលការបណ្តុះបណ្តាល និងចុះកម្មសិក្សានៅមន្ទីរពេទ្យកុមារជាតិផងដែរ។ ។ នេះជាការបញ្ជាក់របស់លោករដ្ឋមន្រ្តី។ លោកបន្ដថា «នេះបញ្ជាក់ឱ្យឃើញពីការតម្លៃនៃចំណងមិត្តភាពដ៏រឹងមាំ មិនអាចកាត់ថ្លៃបានរវាងប្រទេសទាំងពីរ ហើយក៏ជាសខីភាពនៃវប្បធម៌ចែករំលែក និងការជួយគ្នាក្នុងគ្រាលំបាក ស្របតាមគំរូវីរភាពដ៏ថ្លៃថ្លារបស់រាជរដ្ឋាភិបាលកម្ពុជា ដែលដឹកនាំដោយសម្តេចតេជោ ហ៊ុនសែន អ្នកដឹកនាំដ៏ឆ្នើមនៃយើង»។ ភ្នាក់ងារអភិវឌ្ឍសាធារណរដ្ឋឆែក បានចាប់ផ្តើមមានកិច្ចសហប្រតិបត្តិការជាមួយមន្ទីរពេទ្យកុមារជាតិតាំងពីឆ្នាំ២០១៨ ជាមួយគម្រោងជាបន្តបន្ទាប់ ក្នុងការរួមចំណែកអភិវឌ្ឍផ្នែកទារកក្នុងមន្ទីរពេទ្យកុមារជាតិ បន្តពង្រឹងសមត្ថភាពបុគ្គលិក និងគម្រោងបន្ដជួយអភិវឌ្ឍផ្នែកសម្ភពរបស់មន្ទីរពេទ្យកុមារជាតិ ដែលបានចាប់ផ្ដើមដំណើរការ កាលពីដើមត្រីមាសទី៣ ឆ្នាំ២០២០ ហើយក៏កំពុងទន្ទឹងរង់ចាំ នូវការផ្តល់ជូនឧបករណ៍វេជ្ជសាស្ត្រសម្រាប់ផ្នែកសម្ភព ឲ្យកាន់តែរឹងមាំផងដែរ តាមរយៈគម្រោង «ជួយម្តាយ សង្គ្រោះទារក Supporting mother for Surviving baby»។ តាមរយៈចំណងមិត្តភាពដ៏រឹងមាំ និងទឹកចិត្តមនុស្សធម៌ដ៏ប្រពៃនេះ លោករដ្ឋមន្រ្តីសង្ឃឹមយ៉ាងមុតមាំថា សាធារណរដ្ឋឆែក នឹងនៅតែបន្តគាំទ្រ ដើម្បីប្រែក្លាយមន្ទីរេពេទ្យកុមារជាតិ ឱ្យក្លាយជាមជ្ឈមណ្ឌលព្យាបាលថែទាំទារក និងបណ្តុះបណ្តាល (Perinatal care center) ដែលគិតចាប់តាំងពីទារកនៅក្នុងផ្ទៃម្តាយ រហូតដល់ប្រសូតចេញ និងថែទាំព្យាបាលបន្តលើបញ្ហាសុខភាពផ្សេងៗរបស់ទារកនិងកុមារ ដែលមជ្ឈមណ្ឌលនេះត្រូវបានរំពឹងថា នឹងលេចរូបរាងឡើងដំបូងគេនៅកម្ពុជា ក្នុងពេលឆាប់ៗខាងមុខ តាមជំហានអភិវឌ្ឍ និងទស្សនវិស័យ របស់មន្ទីរពេទ្យកុមារជាតិ ដែលជាការដឹកនាំរបស់លោកវេជ្ជបណ្ឌិត ញឹប អង្គាបុស្ស នាយកមន្ទីរពេទ្យកុមារជាតិ និងការខិតខំប្រឹងប្រែងរបស់សហភាតរ ព្រមទាំងបុគ្គលិកទាំងអស់ផងដែរ»។ រដ្ឋមន្ដ្រីបានគូសបញ្ជាក់ថា «ខ្ញុំទទួលស្គាល់ពីការរីកចម្រើនយ៉ាងឆាប់រហ័ស ទាំងគុណភាពនៃសេវា និងសមត្ថភាពរបស់បុគ្គលិក នៅមន្ទីរពេទ្យកុមារជាតិ ដែលកាន់តែទទួលបានការទុកចិត្តខ្លាំងឡើង ពីប្រជាជន និងបុគ្គលិកសុខាភិបាលផ្សេងទៀត ហើយខ្ញុំរំពឹងថា អត្រាមរណភាពមាតា ទារក និងថយចុះតាមការរំពឹងទុក ស្របតាមគោលដៅអភិវឌ្ឍប្រកប ដោយចីរភាពឆ្នាំ២០៣០ (SDGs 2030) ជាប្រាកដ។ ខ្ញុំសូមឲ្យកិច្ចសហប្រតិបត្តិការនេះនៅតែមានជានិរន្តន៍»។ រដ្ឋមន្ដ្រីសុខាភិបាល បានថ្លែងអំណរគុណយ៉ាងជ្រាលជ្រៅដល់រដ្ឋាភិបាលនៃសាធារណរដ្ឋឆែក និងទីភ្នាក់ងារអភិវឌ្ឍសាធារណរដ្ឋឆែក ក្នុងកម្មវិធីសហប្រតិបត្តិការអភិវឌ្ឍន៍ផ្លូវការ និងកម្មវិធីជំនួយមនុស្សធម៌សម្រាប់កម្ពុជា និងជាពិសេស លោកភារធារីស្តីទី នៃស្ថានទូតឆែក៕	2021-02-10T02:49:00+07:00	freshnewsasia.com	https://m.freshnewsasia.com/index.php/en/localnews/186650-2021-02-09-12-49-56.html
4ffbf6d7-7d79-48a2-b6c3-9dbf9adf6fca	ក្រសួងណែនាំឱ្យអាជ្ញាធរ និងកងកម្លាំងជួរមុខ ដែលស្ម័គ្រចិត្តចាក់វ៉ាក់សាំងចិន ចុះឈ្មោះជាមុន	ក្រសួងសុខាភិបាលប្រកាសឱ្យកងកម្លាំង អាជ្ញាធរសាធារណៈ និងអ្នកសារព័ត៌មាន ដែលស្ម័គ្រចិត្តចាក់វ៉ាក់សាំងស៊ីណូហ្វាម (Sinopharm) ចុះឈ្មោះជាមុន។ ទន្ទឹមនឹងនេះ ក្រសួងក៏បញ្ជាក់ថា វ៉ាក់សាំងរបស់ចិននេះ មិនអាចចាក់ឱ្យអ្នកមានសុខភាពទន់ខ្សោយបានទេ។ វ៉ាក់សាំងស៊ីណូហ្វាម របស់ចិន នៅដំណាក់កាលដំបូងនេះ ទំនងជាមិនគ្រប់សម្រាប់ចាក់ឱ្យមន្ត្រីរាជការទូទៅបានទេ។ ក្រសួងសុខាភិបាលកំណត់ថា នៅក្រោយពេលចាក់ឱ្យមនុស្ស ៣ក្រុមជាគំរូ គឺមន្ត្រីនយោបាយ អភិបាលខេត្តរាជធានី និងក្រុមអ្នកសារព័ត៌មានរួចរាល់អស់ហើយ ក្រសួងនឹងសម្រេចឱ្យមនុស្ស ៣ក្រុមទៀតចុះឈ្មោះ ដើម្បីចាក់វ៉ាក់សាំងនេះ។ នៅថ្ងៃទី១០ ខែកុម្ភៈ វ៉ាក់សាំងនេះ នឹងត្រូវចាក់ជូនអ្នកដែលចង់បានវ៉ាក់សាំងនេះមុនគេ នៅមន្ទីរពេទ្យ ៥ កន្លែងនៅក្រុងភ្នំពេញ។ មន្ទីរពេទ្យបួនកន្លែង នឹងត្រូវផ្តល់វ៉ាក់សាំងនេះ នៅពេលព្រឹក។ ចំណែកឯនៅពេលរសៀលថ្ងៃដដែល ក្រសួងការពារជាតិ បានកំណត់ឱ្យក្រុមមន្ត្រីជាន់ខ្ពស់ឋានៈប្រធានស្ថាប័នចំណុះឱ្យក្រសួង និងឋានៈអគ្គបញ្ជាការដ្ឋានកងយោធពលខេមរភូមិន្ទ ទៅចាក់វ៉ាក់សាំងនេះ នៅមន្ទីរពេទ្យព្រះកេតុមាលា ឬពេទ្យទាហាន។ ចំណែកក្រុមមនុស្ស ដែលនឹងត្រូវអនុញ្ញាតឱ្យចុះឈ្មោះស្ម័គ្រចិត្តចាក់វ៉ាក់សាំង ចាប់ពីថ្ងៃទី១១ កុម្ភៈតទៅ គឺកងកម្លាំងជំនាញនៃមជ្ឈមណ្ឌលសកម្មភាពកម្ចាត់មីនកម្ពុជា អាជ្ញាធរថ្នាក់ក្រោមជាតិ (ខេត្តក្រុងស្រុកខណ្ឌ ឃុំសង្កាត់ និងភូមិ) និងកងកម្លាំងនគរបាល។ បើតាមការលើកឡើងរបស់លោកនាយករដ្ឋមន្ត្រី ហ៊ុន សែន កូនប្រុសទាំងបី និងកូនប្រសារពីរនាក់របស់លោកផង ត្រូវចាក់វ៉ាក់សាំងនេះដែរ នៅថ្ងៃទី១០ ខែកុម្ភៈ នោះ។ ប៉ុន្តែ មកដល់ពេលនេះ កូនៗ របស់លោក និងមន្ត្រីក្នុងមុខងារនយោបាយមួយចំនួន មិនទាន់បង្ហាញប្រតិកម្មបែបណានៅឡើយទេ ចំពោះរឿងចាក់វ៉ាក់សាំងនេះ។ អាស៊ីសេរីមិនអាចសុំការបញ្ជាក់ពីអ្នកនាំពាក្យតាមស្ថាប័នរដ្ឋាភិបាលមួយចំនួន ដូចជា លោក ផៃ ស៊ីផាន លោក នាង ផាត លោក ឈុំ សុជាត អ្នកស្រី ឱ វណ្ណឌីន និងលោក ឆាយ គឹមខឿន បានទេ នៅថ្ងៃទី៩ កុម្ភៈ ជុំវិញចំនួនអ្នកស្ម័គ្រចិត្តចាក់វ៉ាក់សាំងនៅថ្ងៃទី១០ ខែកុម្ភៈនោះ។ ទោះជាយ៉ាងនេះក្ដី ភាពអល់អែកក្នុងការព្រមទទួលយកវ៉ាក់សាំងចិន ដែលខ្វះការទទួលស្គាល់ពីស្ថាប័នអន្តរជាតិនេះ នៅតែបន្តកើតមាន ក្នុងចំណោមក្រុមមនុស្សដែលមានអាទិភាពទទួលបានវ៉ាក់សាំងនេះ។ សមាជិកសមាគមមន្ត្រីរាជការឯករាជ្យកម្ពុជា (CICA) ម្នាក់ សុំមិនបញ្ចេញឈ្មោះឱ្យដឹងថា មន្ត្រីរាជការមួយចំនួន នៅរារែកចិត្តនៅឡើយ ដោយសារវ៉ាក់សាំងស៊ីណូហ្វាមរបស់ចិននេះ មិនទាន់មានការទទួលស្គាល់គុណភាពពីអ្នកជំនាញពិភពលោក។ លោកថា មន្ត្រីរាជការមួយចំនួន ចង់ឱ្យរដ្ឋាភិបាលរង់ចាំការបញ្ជាក់គុណភាពវ៉ាក់សាំងនេះ ពីអង្គការសុខភាពពិភពលោកជាមុនសិន៖ « »។ ការរារែកចិត្ត ក៏មាននៅក្នុងចំណោមពលរដ្ឋក្រីក្រដែរ។ ប្រធានសមាគមប្រជាធិបតេយ្យឯករាជ្យនៃសេដ្ឋកិច្ចក្រៅប្រព័ន្ធ លោក វន់ ពៅ ឱ្យដឹងថា ពលរដ្ឋមានជីវភាពក្រីក្រខ្លះ ក៏មិនទាន់ហ៊ានចាក់វ៉ាក់សាំងស៊ីណូហ្វាម នេះដែរ។ មន្ត្រីសង្គមស៊ីវិលរូបនេះ យល់ឃើញ ដូចអ្នកឃ្លាំមើលមួយចំនួនទៀតដែរ គឺកម្ពុជាមិនទាន់ប្រឈមជំងឺកូវីដ១៩ ធ្ងន់ធ្ងរពេកទេ គួរតែរង់ចាំវ៉ាក់សាំង ដែលមានការទទួលគុណភាពត្រឹមត្រូវវិញ៖ « »។ បើទោះជាយ៉ាងណា វ៉ាក់សាំងចិននេះ មានលក្ខខណ្ឌជាច្រើន ដែលមិនអាចចាក់បានគ្រប់គ្នានោះដែរ។ រដ្ឋមន្ត្រីក្រសួងសុខាភិបាល លោក ម៉ម ប៊ុនហេង ចេញសេចក្ដីប្រកាសព័ត៌មាននៅថ្ងៃទី៩ ខែកុម្ភៈ ដោយរៀបរាប់លក្ខខណ្ឌជាងដប់ (១៤) ចំណុច ដែលមិនអាចចាក់វ៉ាក់សាំងរបស់ចិននេះបាន ដូចជាអ្នកដែលមានអាយុក្រោម ១៨ឆ្នាំ និងលើ ៥៩ឆ្នាំ អ្នកមានអាការៈក្ដៅខ្លួន និងអ្នកមានជំងឺរ៉ាំរ៉ៃប្រចាំកាយជាដើម។ អ្នកមានប្រវត្តិកើតជំងឺកូវីដ-១៩ (Covid-19) អ្នកប្រតិកម្មនឹងវ៉ាក់សាំងផ្សេងៗ ស្ត្រីមានផ្ទៃពោះ ស្ត្រីដែលកំពុងបំបៅដោះកូន និងស្ត្រីដែលកំពុងមានផែនការយកកូនក្នុងពេលឆាប់ៗ ជាដើមនោះ ក៏មិនអាចចាក់វ៉ាក់សាំងនេះបានដែរ។ អ្នកដែលមានបញ្ហាសុខភាពទាំងនេះ ក៏មិនអាចចាក់វ៉ាក់សាំងនេះបានដែរ មានជាអាទិ៍ អ្នកមានជំងឺផ្លូវដង្ហើម (Acute respiratory disease) ជំងឺហឺត (Asthma) ជំងឺរ៉ាំរ៉ៃធ្ងន់ធ្ងរ ជំងឺរ៉ាំរ៉ៃឧស្សាហ៍ធ្វើទុក ជំងឺអាឡែកស៊ី (Allergy) ជំងឺកន្ទាលត្រអាក (Angioedema) ជំងឺថ្លើមជំងឺតម្រងនោមធ្ងន់ធ្ងរ (Kidney problem) ជំងឺលើសឈាម (Hypertension) ជំងឺប្រកាច់ស្កន់ ឬឆ្កួតជ្រូក (Epilepsy) សរសៃប្រសាទ រលាកស្រោមខួរ (Meningitis) ជំងឺកង្វះភាពផ្សាំពីកំណើត (Immune deficiency) អ្នកមានជំងឺឆ្លង (HIV) អ្នកមានជំងឺមហារីកកូនកណ្ដុរ (Lymphoma) មានជំងឺឈាមស ឬ អ្នកមានជំងឺភាពស៊ាំ (Autoimmune) អ្នកប្រើប្រាស់ថ្នាំសម្រួលភាពស៊ាំប្រឆាំងជំងឺមហារីកដុំសាច់។ ជុំវិញក្ដីបារម្ភអំពីការមិនទាន់មានការទទួលស្គាល់ពីអង្គការសុខភាពពិភពលោកនោះ មន្ត្រីរដ្ឋាភិបាល មិនខ្វល់ខ្វាយរឿងអង្គការសុខភាពពិភពលោកទទួលស្គាល់ ឬមិនទួលស្គាល់គុណភាពវ៉ាក់សាំងនេះនោះទេ។ អ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន មានប្រសាសន៍ ក្នុងសន្និសីទសារព័ត៌មាន កាលពីថ្ងៃទី៨ ខែកុម្ភៈថា រឿងដែលត្រូវព្រួយបារម្ភ គឺរឿងដណ្ដើមគ្នាទិញវ៉ាក់សាំងនេះទៅវិញទេ។ អ្នកឃ្លាំមើលសង្គម និងអ្នកជំនាញខ្លះ នៅតែចង់ឱ្យរដ្ឋាភិបាលរង់ចាំអង្គការសុខភាពពិភពលោកទទួលស្គាល់សិន ចាំយកវ៉ាក់សាំងនោះមកចាក់ឱ្យប្រជាពលរដ្ឋ៕	2021-02-09T23:54:00+07:00	rfa.org	https://www.rfa.org/khmer/news/health/sinofarm-vaccinces-02092021115230.html
964f512b-f074-42ca-9426-3d264f22796e	លោក ហ៊ុន ម៉ាណែត នឹងចាក់វ៉ាក់សាំងកូវីដ១៩ មុនគេនៅព្រឹកថ្ងៃស្អែកនេះ	លោកស្រីថ្លែងបែបនេះ ក្នុងឱកាសចុះពិនិត្យការរៀបចំទីតាំងសម្រាប់ ការចាក់វ៉ាក់សាំង បង្ការជំងឺកូវីដ-១៩ នាមន្ទីរពេទ្យកាល់ម៉ែត នៅរសៀលថ្ងៃទី ៩ ខែកុម្ភៈ ឆ្នាំ២០២១ ។ សម្តេចតេជោ ក្នុងឱកាសធ្វើសន្និសីទ សារព័ត៌មានក្រោយបានទទួលវ៉ាក់សាំងកូវីដ១៩ ឈ្មោះស៊ីណូហ្វាម ពីរដ្ឋាភិបាលចិន កាលពីព្រលប់ថ្ងៃ៧ កុម្ភៈ បានថ្លែងថា កូនប្រុសទាំង៣ របស់សម្តេច នឹងត្រូវបានទទួលវ៉ាក់សាំងកូវីដ ព្រមទាំងមន្រ្តីជាន់ខ្ពស់ផ្សេងទៀត ដែលមានអាយុ ចាប់ពី១៨ទៅ៥៩ឆ្នាំ ខណៈសម្តេចមិនអាចចាក់បានទេ ដោយសារអាយុលើសការកំណត់ ៕	2021-02-09T23:40:00+07:00	dap-news.com	https://dap-news.com/national/2021/02/09/118714/
11912d5a-f645-4e9d-98ed-f008070bf06b	ពលករខ្មែរ២៩នាក់ បានទៅដល់កូរ៉េសម្រាប់ដើមឆ្នាំនេះ ជាការស្វាគមន៍របស់ប្រទេសទាំង២ ក្នុងសម័យកូវីដ	បើតាមលោក ឡុង ឌីម៉ង់ ពលករឡើងមកថ្មីនេះ ត្រូវបានស្ថានទូតកម្ពុជា រួមគ្នាជាមួយទីភ្នាក់ងារ អភិវឌ្ឍន៍ធនធានមនុស្សកូរ៉េ ហៅកាត់ថា HRDK ដែលជាស្ថាប័ន គ្រប់គ្រងពលករអន្តោប្រវេសន៍ និងក្រុមហ៊ុនឧស្សាហកម្ម ផលិតយន្តហោះ-អាវកាសកូរ៉េ Korea Aerospace Industry ទៅទទួលស្វាគមន៍ ដល់ខាងក្នុងព្រលានយន្តហោះ នៅពេលពួកគាត់ បានមកដល់កូរ៉េជាលើកដំបូង។ លោកថា នេះជាការស្វាគមន៍ជានិមិត្តរូប សម្រាប់ពលករឡើងមកថ្មី របស់កម្ពុជាប្រចាំឆ្នាំនេះ ដោយសារកិច្ចសហប្រតិបត្តិការ រវាងប្រទេសទាំង២លើវិស័យការងារ មានលក្ខណៈល្អប្រសើរជារៀងរាល់ឆ្នាំ គួបផ្សំហ្នឹងការគ្រប់គ្រងជំងឺរាតត្បាតកូវីដ១៩ នៅកម្ពុជាល្អជាងគេ ក្នុងចំណោមប្រទេសដែលបញ្ជូនពលករ។ លោកទូតថា ឆ្លៀតឱកាសនោះ គណៈគ្រប់គ្រងព្រលានយន្តហោះ Incheon ក៏បានបង្ហាញនូវនីតិវិធីផ្សេងៗ ដែលកូរ៉េមានបទពិសោធន៍ ក្នុងការគ្រប់គ្រងព្រលាន នៅអំឡុងស្ថានភាពនៃជំងឺរាតត្បាតកូវីដ១៩ ជាពិសេសគ្រប់គ្រង លើអ្នកដំណើរចូល-ចេញ ទាំងអ្នកមានអាការៈជំងឺ ក៏ដូចជាអ្នកគ្មានអាការៈ។ ជាមួយគ្នានេះ ស្ថាប័នទាំង៣ក៏បានជជែកពិភាក្សាគ្នា ដោះស្រាយបញ្ហាប្រឈមដូចជា កង្វល់ផ្សេងៗ ក្នុងការលើកម្ពស់ដល់លក្ខខណ្ឌការងារ លក្ខខណ្ឌរស់នៅប្រចាំថ្ងៃរបស់ពលករខ្មែរ ឲ្យមានលក្ខណៈល្អប្រសើរថែមទៀត៕	2021-02-09T23:33:00+07:00	dap-news.com	https://dap-news.com/national/2021/02/09/118685/
8c2026b4-0953-4308-bdcf-dd09548102c8	ក្រសួងការពារជាតិ នឹងចាក់វ៉ាងសាំងបង្ការជំងឺកូវីដ-១៩ ដល់ប្រធានស្ថាប័នចំណុះក្រសួង និងអគ្គបញ្ជាការដ្ឋាន នាម៉ោង ២រសៀលស្អែក	No Content	2021-02-09T21:47:00+07:00	dap-news.com	https://dap-news.com/national/2021/02/09/118643/
066f9dea-8eb4-4bc1-af15-ed5388055943	រដ្ឋមន្ដ្រីសុខាភិបាល៖ ចំនួនអ្នកស្ម័គ្រចិត្ត ចាក់វ៉ាក់សាំងកូវីដ-១៩ នឹងត្រូវកំណត់ត្រឹមតែជាង ១៤ម៉ឺននាក់	តាមរយៈសេចក្ដីប្រកាសព័ត៌មានរបស់ ក្រសួងសុខាភិបាល នៅថ្ងៃទី៩ ខែកុម្ភៈ ឆ្នាំ២០២១ លោក ម៉ម ប៊ុនហេង បានថ្លែងថា គណៈកម្មការអន្តរក្រសួង ដើម្បីប្រយុទ្ធនឹងជំងឺកូវីដ-១៩ ព្រមទាំង ក្រុមការងារអន្តរក្រសួងគ្រប់គ្រងការ អនុវត្តយុទ្ធសាស្ត្រ និងកិច្ចប្រតិបត្តិការចាក់វ៉ាក់សាំងកូវីដ-១៩ បានសម្រេចដាក់ឲ្យដំណើរការ ក្នុងការអនុវត្តយុទ្ធនាការចាក់វ៉ាក់សាំងកូវីដ-១៩ ចាប់ពីថ្ងៃទី១០ ខែកុម្ភៈ ឆ្នាំ២០២១ តទៅ ដោយការចាក់វ៉ាក់សាំងនឹង ត្រូវធ្វើជាដំណាក់កាលៗ ទៅតាមចំនួនវ៉ាក់សាំងដែលបានទទួលរួចហើយ និងវ៉ាក់សាំងដែលអាចនឹង ទទួលបាននៅក្នុងឆ្នាំ២០២១នេះ។ លោកបញ្ជាក់ថា «ដោយសារបទពិសោធន៍របស់ កម្មវិធីចាក់ថ្នាំបង្ការរបស់ ក្រសួងសុខាភិបាលកន្លងមក ក្រសួងសង្កេតឃើញមាន អត្រាបាត់បង់វ៉ាក់សាំងក្នុងកម្រិតពី ១៥% ទៅ ២០% ចំនួនអ្នកដែលស្ម័គ្រចិត្តចាក់វ៉ាក់សាំងកូវីដ-១៩ គឺនឹងត្រូវ កំណត់មានចំនួនត្រឹមតែ ១៤៩.៥០០នាក់ ដែលនឹងត្រូវប្រើប្រាស់វ៉ាក់សាំងស៊ីណូហ្វាម (Sinopharm-Beijing Institute of Biological Products) ដែលបានទទួលពីសាធារណរដ្ឋប្រជាមានិតចិន ហើយដែលបានប្រកាសចាប់ផ្តើម ចាក់ចាប់ពីថ្ងៃទី១០ ខែកុម្ភៈ ឆ្នាំ២០២១ តទៅរួចហើយ»។ លោកបន្ដថា ដោយអនុវត្តន៍តាមអនុសាសន៍ណែនាំរបស់ សម្តេចតេជោនាយករដ្ឋមន្ត្រី ក្នុងការផ្តល់នូវទំនុកចិត្ត ជូនប្រជាពលរដ្ឋលើការចាក់វ៉ាក់សាំងនេះ ក្រុមមនុស្សដែលត្រូវបានអនុញ្ញាតឲ្យ ចាក់វ៉ាក់សាំងខាងលើនេះ គឺមានថ្នាក់ដឹកនាំក្នុងជួររាជរដ្ឋាភិបាល និងបុត្រាបុត្រី ជាឥស្សរជនជាន់ខ្ពស់ អភិបាលរាជធានី-ខេត្ត ថ្នាក់ដឹកនាំ ក្រសួងសុខាភិបាល ក្រុមគ្រូពេទ្យជួរមុខទាំងអស់ អ្នកនាំពាក្យនៅតាមក្រសួង-ស្ថាប័ននានា និងអ្នកសារព័ត៌មាន ដែលមានអាយុចាប់ពី១៨ឆ្នាំ ដល់ ៥៩ឆ្នាំ ជាដំបូងគេ ទៅតាមទីកន្លែង៕	2021-02-09T19:56:00+07:00	dap-news.com	https://dap-news.com/national/2021/02/09/118529/
22a663cc-ec83-422d-a6eb-35d39331f60d	ថ្នាក់ដឹកនាំក្រសួងការពារជាតិ និងកងយោធពលខេមរភូមិន្ទមួយចំនួន នឹងចាប់ផ្តើមចាក់វ៉ាក់សាំងបង្ការជំងឺកូវីដ១៩ នៅថ្ងៃស្អែក	ថ្នាក់ដឹកនាំស្ថាប័នចំណុះក្រសួងការពារជាតិ និងអគ្គបញ្ជាការដ្ឋាន នៃកងយោធពលខេមរភូមិន្ទ ដែលមានអាយុចាប់ពី១៨ឆ្នាំ រហូតដល់អាយុលើសពី៥៩ឆ្នាំ នឹងចាប់ផ្តើមចាក់វ៉ាក់សាំងបង្ការជំងឺកូវីដ១៩ នៅវេលាម៉ោង២៖០០រសៀល ថ្ងៃទី១០ ខែកុម្ភៈ ឆ្នាំ២០២១ ស្អែកនេះ នៅមន្ទីរពេទ្យកេតុមាលា។ នេះបើតាមសេចក្តីជូនដំណឹងរបស់ក្រសួងការពារជាតិ ចុះហត្ថលេខាដោយ នាយឧត្តមសេនីយ៍ នាង ផាត រដ្ឋលេខាធិការប្រចាំការក្រសួងការពារជាតិ។ ការអនុវត្តការចាក់វ៉ាក់សាំងជូនថ្នាក់ដឹកនាំកងទ័ពនេះ ធ្វើឡើងតាមអនុសាសន៍របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងក្រោមការដឹកនាំផ្ទាល់របស់ សម្តេចពិជ័យសេនា ទៀ បាញ់ ឧបនាយករដ្ឋមន្ត្រីរដ្ឋមន្ត្រី ក្រសួងការពារជាតិ និងធ្វើឡើងតាមការស្ម័គ្រចិត្ត។ ដោយឡែក ការចាក់វ៉ាក់សាំង SARS-Cov-2 «Sinopharm» ជូនចំពោះនាយទាហាន នាយទាហានរង និងពលទាហាន តាមស្ថាប័ន កងឯកភាពក្នុងកងយោធពលខេមរភូមិន្ទ ក្រុមវ៉ាក់សាំងកូវីដ-១៩ ក្រសួងការពារជាតិ នឹងជូនដំណឹងពីកាលបរិច្ឆេទ និងទីតាំងជាក់លាក់នៅពេលក្រោយ។ ក្នុងនាមក្រុមវ៉ាក់សាំងកូវីដ១៩ ក្រសួងការពារជាតិ នាយឧត្តមសេនីយ៍ នាង ផាត បានប្រកាសអញ្ជើញថ្នាក់ដឹកនាំ នាយទាហាន នាយទាហានរង និងពលទាហាន ក្នុងកងយោធពលខេមរភូមិន្ទ ចូលរួមក្នុងយុទ្ធនាការចាក់វ៉ាក់សាំងដោយស្ម័គ្រចិត្តនេះ ដើម្បីគាំទ្រគោលដៅរបស់រាជរដ្ឋាភិបាល ក្នុងការការពារសុខភាព និងលើកកម្ពស់សុខមាលភាពរបស់កងទ័ពយើង។ សូមបញ្ជាក់ថា វ៉ាក់សាំងបង្ការជំងឺកូវីដ-១៩ របស់ចិន ចំនួន៦០ម៉ឺនដូសនេះ ជាប្រភេទវ៉ាក់សាំង Sinopharm ដែលផលិតដោយរដ្ឋាភិបាលចិន បានបញ្ជូនមកដល់ប្រទេសកម្ពុជា នារសៀលថ្ងៃទី៧ ខែកុម្ភៈ។ ក្រោយមកដល់ប្រទេសកម្ពុជា វ៉ាក់សាំង Sinopharm ទាំងនេះ បានត្រូវប្រគល់ជូនក្រសួងការពារជាតិចំនួន ៣០ម៉ឺនដូស និងប្រគល់ជូនក្រសួងសុខាភិបាលចាត់ចែងចំនួន ៣០ម៉ឺនដូស៕	2021-02-09T19:53:00+07:00	freshnewsasia.com	https://m.freshnewsasia.com/index.php/en/localnews/186595-2021-02-09-05-53-31.html
99bad468-625f-42dd-abd4-12a682ac2731	ពលរដ្ឋខ្លះ នៅស្ទាក់ស្ទើរ អំពីការចាក់សាំងរបស់ចិន ដោយសារមិនទាន់ទទួលស្គាល់គុណភាពត្រឹមត្រូវ	ពលរដ្ឋខ្លះ ស្ទាក់ស្ទើរចិត្ត មិនទាន់ហ៊ានចាក់វ៉ាក់សាំងស៊ីណូហ្វាម (Sinopham) របស់ចិន តាមការអំពាវនាវរបស់ប្រមុខរដ្ឋាភិបាលទេ ព្រោះវ៉ាក់សាំងនេះ មិនទាន់ទទួលស្គាល់គុណភាពត្រឹមត្រូវ។ មេបក្សប្រឆាំងនៅក្រៅប្រទេសចោទថា រដ្ឋាភិបាល មានចេតនានយោបាយយកពលរដ្ឋខ្លួន ធ្វើជាឧបករណ៍សាកល្បងវ៉ាក់សាំង ដើម្បីផ្គាប់ចិត្តចិន។ ប្រជាពលរដ្ឋខ្មែរមួយចំនួន នៅតែបង្ហាញភាពមិនទុកចិត្ត និងស្ទាក់ស្ទើររឿងប្រថុយប្រថានចាក់វ៉ាក់សាំងចិនរបស់ក្រុមហ៊ុន ស៊ីណូហ្វាម (Sinopharm) បើទោះជាលោកនាយករដ្ឋមន្ត្រី ហ៊ុន សែន អះអាងពីប្រសិទ្ធិភាពនៃវ៉ាក់សាំងនេះ និងបានបញ្ជាឲ្យកូនប្រុសទាំងអស់ រួមទាំងកូនប្រសាលោកពីរនាក់ និងមន្ត្រីជាន់ខ្ពស់ និងមេទាហានមួយចំនួនផង នាំគ្នាចាក់វ៉ាក់សាំងនេះ ដែលលោក ហ៊ុន សែន អះអាងថា ដើម្បីបង្ហាញពីភាពជឿជាក់ និងទុកចិត្តលើផលិតផលចិន ដែលគ្មានការទទួលស្គាល់ ពីអង្គការសុខភាពពិភពលោកនេះក៏ដោយ។ ពលរដ្ឋម្នាក់រស់នៅរាជធានីភ្នំពេញ លោក ស៊ីន វណ្ណៈ ប្រាប់ថា លោកមិនជឿវ៉ាក់សាំងរបស់ចិន ដោយសារពលរដ្ឋចិននៅតែបន្តឆ្លងជំងឺកូវីដ១៩ និងម្យ៉ាងទៀត វ៉ាក់សាំងនេះ មិនទាន់មានការទទួលស្គាល់គុណភាពត្រឹមត្រូវពីអង្គការសុខភាពពិភពលោក។ លោកបន្តថា ស្ថានភាពជំងឺកូវីដ១៩ នៅកម្ពុជាឥឡូវនេះ មិនទាន់ដល់ដំណាក់កាលប្រកាសអាសន្ន ដែលត្រូវយកវ៉ាក់សាំងសង្ស័យពីគុណភាព មកចាក់ឲ្យពលរដ្ឋទេ៖ » ស្រដៀងគ្នានេះដែរ ពលរដ្ឋម្នាក់ទៀត នៅខេត្តកំពង់ស្ពឺ លោកស្រី និមល ក៏មិនទាន់ជឿជាក់ពីប្រសិទ្ធិភាពវ៉ាក់សាំងនេះដែរ។ លោកស្រីសម្រេចចិត្តថា លោកស្រីមិនចាក់វ៉ាក់សាំងរបស់ចិន ដែលយកមកដល់កម្ពុជា កាលពីថ្ងៃទី៧ កុម្ភៈទេ៖ » ទោះជាយ៉ាងនេះក្ដី រដ្ឋាភិបាលបានរៀបចំមន្ទីរពេទ្យចំនួន ៥ កន្លែង មាននៅមន្ទីរពេទ្យកាលម៉ែត មន្ទីរពេទ្យព្រះអង្គឌួង មន្ទីរពេទ្យមិត្តភាពខ្មែរសូវៀត មន្ទីរពេទ្យកុមារជាតិ មន្ទីរពេទ្យព្រះកេតុមាលា ឬមន្ទីរពេទ្យទាហាន ដើម្បីត្រៀមចាក់វ៉ាក់សាំងនេះ នៅថ្ងៃទី១០ ខែកុម្ភៈខាងមុខនេះ។ មន្ត្រីនយោបាយ ចាប់ពីថ្នាក់ទេសរដ្ឋមន្ត្រី ដល់អនុរដ្ឋលេខាធិការ ឬអ្នកមានឋានៈស្មើ ដែលមានអាយុក្រោម ៥៩ឆ្នាំ ត្រូវចាក់វ៉ាក់សាំងនេះនៅមន្ទីរពេទ្យកាល់ម៉ែត និងព្រះអង្គឌួង។ ចំណែកមន្ត្រីឋានៈអភិបាលរាជធានីនិង ខេត្ត ពួកគាត់ត្រូវចាក់នៅមន្ទីរពេទ្យមិត្តភាពខ្មែរសូវៀត។ អ្នកសារព័ត៌មាន ត្រូវចាក់វ៉ាក់សាំងនេះ នៅពេទ្យកុមារជាតិ។ ចំណែកនាយទាហានជាន់ខ្ពស់ ថ្នាក់ដឹកនាំ ក្រសួងការពារជាតិ និងអគ្គបញ្ជាការដ្ឋាន នៃកងយោធពលខេមរភូមិន្ទ ពួកគាត់ត្រូវទៅចាក់វ៉ាក់សាំងនេះ នៅមន្ទីរពេទ្យព្រះកេតុមាលា ឬមន្ទីរពេទ្យទាហាន។ ទោះជាមានពលរដ្ឋមួយចំនួន បង្ហាញភាពអល់អែកក្នុងការទទួលវ៉ាក់សាំងចិននេះ អ្នកសារព័ត៌មានមួយរូបថា លោកចង់ចាក់វ៉ាក់សាំងនេះឲ្យហើយ។ អ្នកយកព័ត៌មានកាសែតកម្ពុជាថ្មី លោក ឡេង ដេត ប្រាប់ថា លោកនឹងទៅចាក់វ៉ាក់សាំង នៅទីតាំងដែលរដ្ឋាភិបាលបានរៀបចំឲ្យ ព្រោះលោកជឿជាក់ពីប្រសិទ្ធិភាពវ៉ាក់សាំងនេះ។ អ្នកសារព័ត៌មានរូបនេះបន្តថា លោកបានស្ដាប់សាររបស់ប្រមុខរដ្ឋាភិបាល ក្នុងពេលទទួលយកវ៉ាក់សាំងពីចិន ដូច្នេះ លោកជឿជាក់ថា វ៉ាក់សាំងនេះមានប្រសិទ្ធិភាព និងមិនប៉ះពាល់ដល់សុខភាពទេ៖ » វ៉ាក់សាំងចិនដំបូង ដែលត្រូវបានបញ្ជូនមកដល់កម្ពុជា កាលពីថ្ងៃទី៧ ខែកុម្ភៈ មានចំនួន ៦ សែនដូស។ ក្រសួងសុខាភិបាលទទួលបានចំនួន ៣សែនដូស សម្រាប់ចាក់ឱ្យបុគ្គលិកសុខាភិបាល និងមន្ត្រីរាជការ។ ឯក្រសួងការពារជាតិ ទទួលបាន៣សែនដូស ដែរសម្រាប់ចាក់ឲ្យមន្ត្រីយោធា និងទាហាន។ វ៉ាក់សាំងនេះ ត្រូវការចាក់ម្នាក់ ២ ដូស។ ថ្លែងក្នុងសន្និសីទសារព័ត៌មាន ស្ដីពីការដាក់ឲ្យប្រើប្រាស់វ៉ាក់សាំងជំងឺកូវីដ-១៩ នៅរសៀលថ្ងៃទី៨ កុម្ភៈ អ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន ថាក្រោយចាក់ក្រុមមនុស្សគំរូ នៅថ្ងៃទី១០ កុម្ភៈរួច ក្រុមអាទិភាពបន្ត គឺគ្រូពេទ្យជួរមុខ អាជ្ញាធរថ្នាក់ជាតិ អាជ្ញាធរថ្នាក់ខេត្តដល់មូលដ្ឋាន និង កងកម្លាំងនគរបាល។ តែការចាក់នេះ គឺធ្វើឡើងតាមគោលការណ៍ស្ម័គ្រចិត្តនិងចុះឈ្មោះជាមុន។ ទោះជាអ្នកស្រីអះអាងថា ការចាក់នេះ ធ្វើឡើងតាមគោលការណ៍ស្ម័គ្រចិត្ត ក៏អ្នកស្រីទទួលស្គាល់ថា លោក ហ៊ុន សែន ពិតជាបានបញ្ជាឲ្យអ្នកស្រីទៅចាក់វ៉ាក់សាំងនេះដែរ គឺនៅថ្ងៃទី១០ ខែកុម្ភៈនោះ។ អ្នកស្រី អះអាងថា វ៉ាក់សាំង ស៊ីណូហ្វាម នឹងជួយសរីរាង្គប្រឆាំងមេរោគនៃជំងឺកូវីដ-១៩ និងមិនធ្វើឲ្យខ្លួនប្រាណអន់ថយទេ៖ » ទោះជាមន្ត្រីក្រសួងសុខាភិបាលរូបនេះ អះអាងអំពីប្រសិទ្ធភាពរបស់វ៉ាក់សាំងចិននេះក៏ដោយ ក្រុមហ៊ុនចិននេះរងការរិះគន់ជុំទិសថា មិនព្រមបញ្ចេញរបាយការណ៍ស្រាវជ្រាវ និងធ្វើតេស្តផ្នែកវេជ្ជសាស្ត្រដំណាក់កាលទីបីរបស់ខ្លួននោះឡើយ។ មន្ត្រីជំនាញអន្តរជាតិ ធ្លាប់ព្រមានអំពីហានិភ័យនៃវ៉ាក់សាំងចិន និងវ៉ាក់សាំងរបស់រុស្ស៊ី ដែលមិនមានភាពច្បាស់លាស់ ដែលអាចប៉ះពាល់ដល់សុខភាពមនុស្ស។ មន្ត្រីជាន់ខ្ពស់គណបក្សប្រឆាំងឯណោះ លោកព្រួយបារម្ភ និងរិះគន់របបក្រុងភ្នំពេញ ដែលប្រថុយប្រថានយកជីវិតមនុស្ស ទៅពិសោធវ៉ាក់សាំងចិននេះដែរ។ ប្រធានស្ដីទីគណបក្សសង្គ្រោះជាតិ លោក សម រង្ស៊ី ចោទថា លោក ហ៊ុន សែន គ្មានសមត្ថភាពទិញវ៉ាក់សាំង ដែលមានការទទួលស្គាល់គុណភាពត្រឹមត្រូវ ទើបយកពលរដ្ឋធ្វើជាឧបករណ៍សាកល្បងវ៉ាក់សាំងឲ្យចិន ដើម្បីផ្គាប់ចិត្តចិន វ៉ាក់សាំងចិនរបស់ក្រុមហ៊ុន ស៊ីណូហ្វាម នេះ ស្ថិតក្នុងចំណោមវ៉ាក់សាំង ១៥ មុខ ដែលកំពុងស្ថិតក្នុងការត្រួតពិនិត្យ និងពិចារណារបស់អង្គការសុខភាពពិភពលោក។ អង្គការនេះបញ្ជាក់ថា យ៉ាងហោចណាស់ គេត្រូវរង់ចាំដល់ដើមខែមីនា ទើបអង្គការនេះ បញ្ចេញលទ្ធផលនៃការវាយតម្លៃរបស់ខ្លួនលើវ៉ាក់សាំងចិន។ ប៉ុន្តែលោក ហ៊ុន សែន មិនរង់ចាំរហូតដល់អង្គការសុខភាពវាយតម្លៃគុណភាពវ៉ាក់សាំងនេះសិននោះឡើយ ដោយលោកអះអាងថា កម្ពុជាត្រូវការវាជាបន្ទាន់ និងថា វ៉ាក់សាំងចិននេះ ជាទំនិញយុទ្ធសាស្ត្រ ដែលពាក់ព័ន្ធនឹងបញ្ហានយោបាយក្នុងស្រុកផង និងក្រៅស្រុកផង។ ទោះជាយ៉ាងនេះក្ដី ក្រុមអ្នកឃ្លាំមើលខ្លះ ជំរុញឲ្យរដ្ឋាភិបាលរង់ចាំអង្គការសុខភាពពិភពលោក ទទួលស្គាល់វ៉ាក់សាំងនេះជាផ្លូវការសិន មុននឹងចាក់ឲ្យពលរដ្ឋខ្មែរ៕	2021-02-09T18:08:00+07:00	rfa.org	https://www.rfa.org/khmer/news/health/people-fear-and-do-not-believe-hun-sen-son-inject-chinese-vaccine-02092021060201.html
6639e108-8614-4b58-bde8-6f929a1774e0	សមាជិកសភាអាមេរិកលោក Ron Wright បាត់បង់ជីវិតដោយសារជំងឺកូវីដ-១៩ (Video inside)	សមាជិកសភាតំណាងរាស្ត្រអាមេរិក លោក រ៉ូន រ៉ៃត៍ (Ron Wright) បានទទួលមរណភាពហើយក្នុងវ័យ ៦៧ឆ្នាំបន្ទាប់ពីលោកបានឆ្លង COVID-19។ នេះបើតាមការចេញផ្សាយ ដោយសារព័ត៌មាន BBC នៅព្រឹកថ្ងៃអង្គារ ទី០៩ ខែកុម្ភៈ ឆ្នាំ២០២១។ លោក Ron Wright ជាសមាជិកសភាតំណាងរាស្ត្រមកពីគណបក្សសាធារណរដ្ឋ ប្រចាំរដ្ឋតិចសាស់ បានទទួលមរណភាពកាលពីថ្ងៃអាទិត្យចុងសប្ដាហ៍កន្លងទៅនេះ (ពេលវេលានៅអាមេរិក)។ លោក Ron Wright និងភរិយាគឺលោកស្រី ស៊ូសាន (Susan) ត្រូវបានធ្វើតេស្ដវិជ្ជមាន COVID-19 កាលពីថ្ងៃទី២១ ខែមករា ហើយអ្នកទាំងពីរបានសម្រាកព្យាបាលនៅក្នុងមន្ទីរពេទ្យ បេយឡឺ (Baylor Hospital) ក្នុងទីក្រុងដាលឡាស (Dallas) នៃរដ្ឋតិចសាស់។ គួរបញ្ជាក់ថា លោក Ron Wright ក៏ធ្លាប់ប្រយុទ្ធតស៊ូនឹងជំងឺមហារីក អស់រយៈពេលជាច្រើនឆ្នាំថ្មីៗនេះផងដែរ ហើយលោកបានក្លាយជាសមាជិកសភាអាមេរិក កំពុងកាន់តំណែងដំបូងគេបំផុត ដែលស្លាប់ដោយសារ COVID-19។ លោក Ron Wright បានជាប់ឆ្នោតជាសមាជិកសភាតំណាងរាស្ត្រកាលពីឆ្នាំ២០១៨៕	2021-02-09T17:49:00+07:00	freshnewsasia.com	https://m.freshnewsasia.com/index.php/en/internationalnews/186579-2021-02-09-03-49-52.html
eb42f77c-cc88-4a34-8a5b-9e89f37e1a32	BREAKING: សហរដ្ឋអាមេរិក៖ មនុស្ស៨.៧ម៉ឺននាក់ទៀតឆ្លងកូវីដ-១៩ និងអ្នកជំងឺ១,៤៨៩នាក់ស្លាប់ ក្នុងពេលតែមួយថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៨៧,០៣១នាក់ទៀតបានឆ្លង COVID-19 ខណៈអ្នកជំងឺ ១,៤៨៩នាក់ទៀតបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាថ្ងៃអង្គារ ទី០៩ ខែកុម្ភៈ ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៧,៧០០,៦២៩ករណី ក្នុងនោះមានអ្នកស្លាប់សរុបចំនួន ៤៧៦,៤០៥នាក់ និងជាសះស្បើយឡើងសរុប ១៧,៥១២,៥៨៤នាក់។ គួរបញ្ជាក់ថា ចំពោះមុខការឆ្លង និងស្លាប់យ៉ាងគំហុកដោយសារតែ COVID-19 សហរដ្ឋអាមេរិកក្រោមដឹកនាំរបស់លោកប្រធានាធិបតី ចូ បៃដិន បានជំរុញឲ្យបង្កើនការចាក់វ៉ាក់សាំងឲ្យដល់ ១.៥លានដូសក្នុង ១ថ្ងៃទៅដល់ពលរដ្ឋអាមេរិកាំង ប្រសិនបើអាចទៅរួច។ នេះជាថ្ងៃទី២ហើយសម្រាប់សហរដ្ឋអាមេរិក ដែលបានមើលឃើញអត្រាឆ្លង COVID-19 ប្រចាំថ្ងៃអាចធ្លាក់ចុះមកនៅក្រោម ១សែននាក់ ក្រោយការអនុវត្តវិធានការពាក់ម៉ាសទូទាំងប្រទេស ដែលជាផែនការធំមួយនៅក្នុងរយៈពេល ១០០ថ្ងៃដំបូង នៃអាណត្តិដឹកនាំរបស់លោក ចូ បៃដិន៕	2021-02-09T17:18:00+07:00	freshnewsasia.com	https://m.freshnewsasia.com/index.php/en/internationalnews/186576-2021-02-09-03-18-52.html
1df794c5-a78a-479c-814c-081af55485f9	ស្រ្តី ០២ នាក់ជិះលើយន្តហោះតែមួយ ប្រកាសឆ្លងកូវីដ ១៩ ទាំងពីរនាក់	ក្រសួងសុខាភិបាលបានប្រកាសករណីវិជ្ជមានកូវីដ ១៩ លើអ្នកដំណើរ ០២ នាក់ទៀតនៅព្រឹកនេះ។ ការរកឃើញ ០២ នាក់បន្ថែមជាករណីទី ៣៨៩ ដែលត្រូវបានកត់ត្រាអ្នកឆ្លងជាអ្នកដំណើរមកពីក្រៅប្រទេស។ ស្រ្តីជនជាតិខ្មែរអាយុ ១៩ ឆ្នាំ ធ្វើដំណើរមកពីអាមេរិកបន្តជើងហោះហើរនៅប្រទេសកូរ៉េខាងត្បូង ត្រូវបានប្រកាសឆ្លងកូវីដ ១៩។ ស្រ្តីរូបនេះបានមកដល់ប្រទេសកម្ពុជានៅថ្ងៃ ០៧ កុម្ភៈ តេស្តឃើញវិជ្ជមាន និងត្រូវបានបញ្ជូនទៅសម្រាកព្យាបាលនៅមណ្ឌលសុខភាពចាក់អង្រែ។ ជាមួយគ្នានេះ ស្រ្តីចិនអាយុ ២៦ ឆ្នាំ ក៏ប្រកាសឆ្លងកូវីដ១៩ ជាករណីទីពីរនៅព្រឹកនេះ។ ស្រ្តីដែលមានអាសយដ្ឋានស្នាក់នៅសណ្ឋាគារមួយ នៅរាជធានីភ្នំពេញនេះបានធ្វើដំណើរពីចិនបន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃ ០៧ កុម្ភៈ ២០២១ ត្រូវបានបញ្ជាក់មានវិជ្ជមានកូវីដ ១៩ ដោយវិទ្យាស្ថានសុខភាពសាធារណៈ។ បច្ចុប្បន្នស្រ្តីចិនរូបនេះ ត្រូវបានបញ្ជូនទៅព្យាបាលនៅមជ្ឍមណ្ឌលជាតិកំចាត់រោគរបេង និងហង់សិន។ គួរបញ្ជាក់ថា ស្រ្តីទាំងពីរធ្វើដំណើរលើជើងហោះហើរតែមួយពីប្រទេសកូរ៉េខាងត្បូង។ នៅលើយន្តហោះមានអ្នកដំណើរ ៩២ នាក់ តែមានតែស្រ្តីពីរនាក់ខាងលើដែលតេស្តមានវិជ្ជមានកូវីដ ១៩៕	2021-02-09T16:31:00+07:00	kampucheathmey.com	https://www.kampucheathmey.com/local-news/61405
f6e289d2-d246-488b-9cbd-1ec2d5be71ec	ការព្យាបាលជំងឺក្នុងផ្លូវទឹកប្រមាត់ និងលំពែង ដោយបច្ចេកទេស	ទន្ទឹមនឹងការជឿនលឿន នៃវេជ្ជសាស្ត្រសម័យទំនើបរបស់ពិភពលោក មន្ទីរពេទ្យកាល់ម៉ែត បានធ្វើការអភិវឌ្ឍបន្ថែមមួយទៀត គឺបច្ចេកទេស ERCP ដើម្បីសម្រួលដល់ការធ្វើរោគវិនិច្ឆ័យ និងការព្យាបាល នៃជំងឺក្នុងផ្លូវទឹកប្រមាត់ និងលំពែង។ ERCP គឺជាបច្ចេកទេស នៃការសុងឆ្លុះទៅក្នុងពោះវៀនតូច ដែលអាចឆ្លងចូលទៅក្នុងផ្លូវទឹកប្រមាត់ និងផ្លូវទឹកលំពែង ហើយអាចផ្តល់ឲ្យយើងនូវការធ្វើរោគវិនិច្ឆ័យ និងការព្យាបាល។ – ធ្វើរោគវិនិច្ឆ័យ និងព្យាបាលជំងឺគ្រួសក្នុងផ្លូវទឹកប្រមាត់។ – ធ្វើរោគវិនិច្ឆ័យ និងព្យាបាលជំងឺមហារីកនៅផ្លូវទឹកប្រមាត់ និងលំពែង។ – ព្យាបាលជំងឺរលាកលំពែងស្រួចស្រាវ ដោយសារការស្ទះគ្រួសក្នុងផ្លូវទឹកប្រមាត់។ – ព្យាបាលជំងឺរលាកលំពែងរ៉ាំរ៉ៃ។ – ការឡើងលឿងដែលសង្ស័យថាមានការស្ទះទឹកប្រមាត់ ។ – ជំងឺរលាកលំពែងស្រួចស្រាវ រួមជាមួយនឹងជំងឺរលាកផ្លូវទឹកប្រមាត់ ឬការស្ទះផ្លូវទឹកប្រមាត់ ។ – ជំងឺគ្រួសនៅផ្លូវទឹកប្រមាត់ (Bile Duct Stones)។ – ជំងឺស្ទះផ្លូវទឹកប្រមាត់។ – ធ្វើការពង្រីកផ្លូវទឹកប្រមាត់ (Dilation of ductal strictures)។ – ការដាក់កូនបំពង់បង្ហូរ (biliary stents) ទៅក្នុងផ្លូវទឹកប្រមាត់ និងផ្លូវទឹកលំពែង។ – ជំងឺរលាកលំពែងរ៉ាំរ៉ៃ ឬមានគីសនៅលំពែង។ – ជំងឺរលាកលំពែងដោយមិនដឹងពីមូលហេតុ។ – ជំងឺគីសនៅផ្លូវទឹកប្រមាត់ (Biliary cysts)។ – ការព្យាបាលសម្រន់ ក្នុងជំងឺមហារីកនៅផ្លូវទឹកប្រម៉ាត់ និងលំពែង ដែលមិនអាចវះកាត់បាន(Palliative care)។ – ការកាត់ដុំសាច់ស្លូត នៅចុងផ្លូវទឹកប្រម៉ាត់ (Ampullectomy of the major papilla)។ – ការយកកោសិកាពីផ្លូវទឹកប្រមាត់ និងលំពែងដើម្បីពិនិត្យ។ ក្រុមគ្រូពេទ្យគ្រប់ជំនាញឯកទេស នៃមន្ទីរពេទ្យកាល់ម៉ែត សូមស្វាគមន៍រាល់ការមកពិគ្រោះយោបល់ និងពន្យល់លំអិតបន្ថែមលើរាល់ជម្រើស នៃការព្យាបាល ទៅតាមស្ថានភាពសុខភាព និងស្ថានភាពជំងឺនីមួយៗ៕	2021-02-09T16:20:00+07:00	kampucheathmey.com	https://www.kampucheathmey.com/health/61409
6815470f-bae8-4a73-89b4-43517131669e	អាជ្ញាធរក្រុងហាណូយ៖ អ្នករំលោភវិធានការពារកូវីដ១៩ អាចប្រឈមជាប់ទោស ពន្ធធនាគារ ១២ឆ្នាំ	យោងតាមសេចក្ដីប្រកាសព័ត៌មាន របស់ទូតខ្មែរ នៅថ្ងៃទី៨ កុម្ភៈ បានឲ្យដឹងថា អាជ្ញាធរក្រុងហាណូយ បានចេញវិធានការពិន័យតឹងរឹង ចំពោះអ្នករំលោភនីតិវិធី Covid-19 ដែលមានខ្លឹមសារដូចតទៅ៖ -អ្នករំលោភវិធានការពារ Covid-19 អាចប្រឈមនឹងការជាប់ទោសពន្ធធនាគារ ១២ឆ្នាំ -អ្នកមិនធ្វើសេចក្តីប្រកាសសុខភាព ឬធ្វើប្រកាសសុខភាពក្លែងក្លាយ ឬមិនប្រកាស ពីស្ថានភាពសុខភាព របស់ខ្លួនដោយពេញលេញ នឹងត្រូវពិន័យរហូតដល់ ១០០លានដុង (៤៣៥០ ដុល្លារ ) -អ្នកមិនពាក់ម៉ាស់នៅទីសាធារណៈ, លើមធ្យោបាយដឹកជញ្ជូនសាធារណៈ ឬមិនរក្សាគម្លាតដើម្បីការពារ ការឆ្លង នឹងត្រូវពិន័យ ៣ លានដុង (១៣០$) -អ្នកបោះចោលម៉ាស់មិនត្រឹមត្រូវនឹងពិន័យ ពី ៥ ទៅ ៧ លានដុង (២១៧$- ៣០៥$) – អ្នកឆ្លងជំងឺCovid-19 ឬដឹងថាមានអ្នកឆ្លងតែលាក់មិនរាយការណ៍នឹងត្រូវពិន័យ ២០ លានដុង – អ្នកខកខានមិនអនុវត្តបទបញ្ជាស្តីពីការស៊ើបអង្កេត, ការត្រួតពិនិត្យ និងការព្យាបាលតាមវេជ្ជសាស្ត្រ នៅមុនចូល និងចេញពីទីតាំងផ្ទះ Covid-19 នឹងត្រូវពិន័យ ៣០ លានដុង -អ្នករត់ចេញពីកន្លែងចត្តាឡីស័ក និងខកខានមិនអនុវត្តតាម វិធានចត្តាឡីស័កនឹងត្រូវពិន័យរហូត ដល់២០ លានដុង ឬនឹងមានវិធានការណ៍តាមមាត្រា២៤០ នៃក្រមព្រហ្មទណ្ឌ ប្រសិនបានចម្លង មេរោគទៅជនដទៃ។ ឆ្លៀតឱកាសនេះ ស្ថានទូតក៏បានជូនពរដល់បណ្តានិស្សិត សិក្ខាកាមយោធា-នគរបាល និងបងប្អូន ប្រជាពលរដ្ឋខ្មែរមានវត្តមានក្នុងវៀតណាម ក្នុងឱកាសគ្រឹះស្ថានសិក្សាឈប់ សម្រាកបុណ្យចូលឆ្នាំប្រពៃណី វៀតណាម សូមទទួលបានការសប្បាយរីករាយ សុខភាពល្អ រក្សាសាមគ្គីភាពជួយគ្នាទៅវិញទៅមក និងជាពិសេសមេត្តាបន្តយកចិត្តទុកដាក់ថែរក្សា និងការពារសុខភាពឲ្យបានហ្មត់ចត់ ៕	2021-02-09T15:50:00+07:00	dap-news.com	https://dap-news.com/national/2021/02/09/118401/
5b57c29b-30ac-4ad1-afc8-e625b8cdb942	ជំងឺពងបែកក្នុងមាត់មាន៣ប្រភេទធំៗ	ជំងឺនៅក្នុងមាត់មានច្រើនប្រភេទដូចជា រលាកឡើងពងទឹក ដំបៅឡើងជាបន្ទះពណ៌សពណ៌ក្រហម ដុំគីស ផ្សិត សាច់ដុះ និងប្រភេទជំងឺមហារីកមាត់មាត់ធ្មេញ ក្នុងនោះជំងឺពងបែកមាត់ក៏ជាជំងឺការឡើងញឹកញាប់ជាងគេ។ ក) លក្ខណៈទូទៅនៃជំងឺពងបែកមាត់៖ – កើតឡើងជារឿយៗក្នុងវ័យកុមារ និងកាន់តែញឹកញាប់ក្នុងវ័យជំទង់ និងយុវវ័យ ហើយភាគតិចលើមនុស្សចាស់ – អ្នកជំងឺភាគច្រើនមានសុខភាពល្អនិងមិនជក់បារី – ដំណាក់ការមុនឡើងជាពងបែក រយៈពេល ២ ទៅ ៣ម៉ោង ឬមួយថ្ងៃមុនដោយឡើងក្រហមអ្នកជំងឺមានអារម្មណ៍ចាក់តិចៗឬឈឺតិចតួចដូចជារមាស់ – ពេលឡើងពងបែក មានការឈឺចាប់ខ្លាំង ជាពិសេសពិបាកហូបចំណីអាហារ ហើយពងបែកមានសភាពខូងផតកណ្ដាលនិងគែមជុំវិញក្រហម – ទីតាំងឡើងពងបែកក្នុងមាត់ លើជាលិកាទន់ដូចជា អណ្តាត បបូរមាត់ខាងក្នុង ក្រអូមទន់ សាច់ផ្ទាល់ ។ល។ – ពេលជាមួយកន្លែងអាចកើតឡើង កន្លែងផ្សេងៗបន្តបន្ទាប់និងញឹកញាប់។ ខ) ពងបែកមាត់មាន៣ ប្រភេទធំៗ គឺ៖ ១) ពងបែកមាត់ទំហំតូច(Minor Aphthous Stomatitis)៖ – ជាប្រភេទកើតញឹកញាប់ – កើតឡើងលើជាលិកាទន់ក្នុងមាត់ – ពងបែកមានសភាពខូងកណ្តាល មានរាងជារង្វង់មូល នឹងទំហំ ៣-៧មីលីម៉ែត្រ ហើយគែមជុំវិញពណ៌ក្រហម – ពងបែកមានចំនួន១ ឬច្រើនកន្លែង – មានការឈឺចាប់ពេលញ៉ាំចំណីអាហារ ២) ពងបែកមាត់ទំហំធំ (Major Aphthous Stomatitis) – មិនសូវជួបប្រទះ – មានទំហំធំច្រើនសង់ទីម៉ែត្រ – ការឈឺចាប់ខ្លាំង អាចមានជាក្តៅខ្លួន – មានការជាសះរយៈពេលយូរច្រើនខែ – ពេលជាទៅវិញអាចមានស្លាកស្នាម ៣) ពងបែកតូចៗច្រើនរាប់រយ (Herpetiform Aphthous Stomatitis) – មិនសូវជួបប្រទះ – មានទំហំ១ទៅ២មីលីម៉ែត្រ – មានចំនួនច្រើនរហូតដល់រាប់រយ – ឡើងក្រហមខ្លាំង គ) មូលហេតុ៖ – មិនទាន់មានការរកឃើញច្បាស់លាស់ពីមូលហេតុពិតប្រាកដនូវឡើយ ប៉ុន្តែភាគច្រើនគឺបណ្តាលមកពី៖ • កត្តាតំណពូជ • ការប៉ះទង្គិចញឹកញាប់ • ការរលាកបង្ករោគ • ភាពមិនប្រក្រតីនៃប្រព័ន្ធភាពស៊ាំ (HIV) • ភាពមិនប្រក្រតីនៃក្រពះ ពោះវៀន • កង្វះគ្រាប់ឈាម និងវីតាមីន • ការប្រែប្រួលអ័រមូន • ការគិតច្រើន ស្ត្រេស • ការប្រើប្រាស់ថ្នាំមួយចំនួន ឃ) ជំងឺដែលមានលក្ខណៈស្រដៀងនិងជំងឺពងបែកមាត់ – Erythème multiforme – Récurrent herpes – Pemphigiod – Pemphigus – Chronic Infection (Syphilis, TB, Fungal) – Hand food and mouth disease – Néoplasme Tumor ង) ការព្យាបាល៖ – ការព្យាបាល អាស្រ័យលើការពិនិត្យរកមូលហេតុ ដែបង្កឡើងដូចរៀបរាប់ខាងលើ – ពងបែកមាត់ទំហំតូច អាចជាសះត្រឡប់ទៅវិញ ដោយខ្លួនឯងក្នុងរយៈពេល ១០ទៅ១៤ ថ្ងៃ – អាចប្រើប្រាស់ថ្នាំបំបាត់ការឈឺចាប់ក្នុងរយៈពេលខ្លី(៣ទៅ៤ថ្ងៃ) – សូមកុំប្រើប្រាស់ថ្នាំសះដោយខ្លួនឯង បើមិនមានការពិនិត្យពីគ្រូពេទ្យ ឬទន្តបណ្ឌិត – សូមធ្វើអនាម័យមាត់ធ្មេញឲ្យល្អ – ណាត់ជួបទន្តបណ្ឌិត ដើម្បីធ្វើរោគវិនិច្ឆ័យ ដោយការផ្គូផ្គងជាមួយលក្ខណៈជំងឺក្នុងមាត់ផ្សេងៗទៀត ដែលមានលក្ខណៈស្រដៀងគ្នា។ ប្រសិនបើលោកអ្នកមានការរលាក ឬដំបៅក្នុងមាត់ មិនលើសពី២សប្តាហ៍ សូមណាត់ជួបជាមួយទន្តបណ្ឌិតឯកទេសនៃមន្ទីរពេទ្យកាល់ម៉ែត ដើម្បីពិនិត្យ ធ្វើរោគវិនិច្ឆ័យ និងព្យាបាលប្រកបដោយជំនាញនិងបទពិសោធន៍៕	2021-02-09T15:35:00+07:00	kampucheathmey.com	https://www.kampucheathmey.com/health/61378
ead413a3-1026-4766-ad36-7390ad52ff60	កត្តាប្រឈមអ្វីខ្លះ ដែលបណ្តាលឲ្យឈឺចង្កេះ?	អាការៈឈឺចង្កេះ គឺជារោគសញ្ញាមួយដែលកើតមានឡើងជាញឹកញាប់ និងទូទៅមិនមានសភាពធ្ងន់ធ្ងរទេ តែជាមូលហេតុចម្បងដែលធ្វើឲ្យអ្នកជំងឺភាគច្រើនធ្វើការងារមិនបាន ឫរំខានញឹកញាប់កិច្ចការប្រចាំថ្ងៃ។ ការឈឺចង្កេះអាចកើតលើមនុស្សគ្រប់វ័យ ហើយភាគច្រើននៅក្នុងអាយុចន្លោះពី ៤៥ ទៅ ៥០ ឆ្នាំ។ ប្រសិនបើយើងមិនបានធ្វើការព្យាបាលឲ្យបានត្រឹមត្រូវនោះទេ បញ្ហាឈឺចង្កេះនេះ នឹងអាចវិវត្តន៍ទៅជាជំងឺរ៉ាំរ៉ៃ ឬធ្ងន់ធ្ងរ។ ក) កត្តាប្រឈមមុខនឹងបញ្ហាឈឺចង្កេះមានដូចជា៖ – អ្នកធ្វើការងារដោយប្រើកម្លាំងកាយខ្លាំងដូចជា លីសែងរបស់ធ្ងន់ៗ – អ្នកធ្វើការងារដែលអង្គុយ ឬឈរដោយប្រើរយៈពេលយូរ – ស្ត្រីមានផ្ទៃពោះ មនុស្សធាត់ មនុស្សចាស់ជរា – អ្នកដែលពុំសូវបានហាត់ប្រាណជាប្រចាំ – ស្ត្រីដែលចូលចិត្តពាក់ស្បែកជើងកែងខ្ពស់ៗ ខ) មានមូលហេតុជាច្រើនដែលបណ្តាលឲ្យឈឺចង្កេះរួមមាន៖ – វិបត្តិសាច់ដុំ សរសៃពួរតឆ្អឹងត្រង់សន្លាក់ – ការសឹកសន្លាក់ឆ្អឹង ឬដោយសារការពុកឆ្អឹងចង្កេះ – ការរលាកសន្លាក់ឆ្អឹង និងឆ្អឹងចង្កេះ – ភាពចុះខ្សោយ និងការលូនមកក្រៅនៃទ្រនាប់ឆ្អឹង – ការបាក់បែកឆ្អឹងចង្កេះ ដែលបណ្តាលមកពីគ្រោះថ្នាក់ ប៉ះទង្គិច ធ្លាក់ពីទីខ្ពស់ និងរអិលជាដើម – ការគាប ឬសង្កត់ទៅលើសរសៃប្រព័ន្ធប្រសាទ – ជំងឺមហារីក ។ល។ *បញ្ជាក់៖ មូលហេតុភាគច្រើនបណ្ដាលមកពីការលូនមកក្រៅនៃទ្រនាប់ឆ្អឹង ហើយប្រសិនបើមិនបានធ្វើរោគវិនិច្ឆ័យឲ្យបានឆាប់រហ័ស និងព្យាបាលឲ្យបានត្រឹមត្រូវ វាអាចផ្ដល់ផលវិបាកដូចជា ពិការជើង វិបត្តិបន្ទោបង់ និងការឈឺចាប់ខ្លាំងរហូតមិនអាចធ្វើការបាន។ «សូមកុំទុកឲ្យបញ្ហាឈឺចង្កេះនេះ រំខានដល់ការរស់នៅរបស់លោកអ្នកតទៅទៀត ដោយសូមឆាប់មកពិនិត្យជាមួយក្រុមគ្រូពេទ្យឯកទេសនៃមន្ទីរពេទ្យកាល់ម៉ែត ដើម្បីជៀសវាងផលវិបាកធ្ងន់ធ្ងរទៅថ្ងៃក្រោយ»៕	2021-02-09T15:19:00+07:00	kampucheathmey.com	https://www.kampucheathmey.com/health/61365
3964fb18-398a-42e6-b2e7-8ede156ae58d	រកឃើញអ្នក ឆ្លងជំងឺកូវីដ១៩ថ្មី ២នាក់ បន្ថែមទៀតនិង មានអ្នកជាសះស្បើយម្នាក់	No Content	2021-02-09T14:35:00+07:00	dap-news.com	https://dap-news.com/national/2021/02/09/118384/
842e7280-868b-4f07-a1a2-295b1f7f5514	TOP NEWS: ក្រសួងសុខាភិបាលប្រកាសរកឃើញអ្នកឆ្លងកូវីដ១៩ ថ្មីចំនួន២នាក់ ខណៈអ្នកជំងឺម្នាក់ព្យាបាលជាសះស្បើយ (Video inside)	ក្រសួងសុខាភិបាល នៅព្រឹកថ្ងៃទី០៩ ខែកុម្ភៈ ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងជំងឺកូវីដ១៩ ថ្មីចំនួន០២នាក់ ខណៈអ្នកជំងឺម្នាក់ជាសះស្បើយ ត្រូវបានអនុញ្ញាតឲ្យចេញពីមន្ទីរពេទ្យ។ ស្ត្រីជនជាតិខ្មែរ អាយុ១៩ឆ្នាំ មានអាសយដ្ឋានស្នាក់នៅសង្កាត់ចោមចៅ ខណ្ឌពោធិ៍សែនជ័យ រាជធានីភ្នំពេញ ជាអ្នកធ្វើដំណើរមកពីសហរដ្ឋអាមេរិក បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី០៧ ខែកុម្ភៈ ឆ្នាំ២០២១។ លទ្ធផលធ្វើតេស្តវត្ថុសំណាករបស់ស្ត្រីរូបនេះ ផ្តល់ដោយវិទ្យាស្ថានជាតិសុខភាពសាធារណៈ នៃក្រសួងសុខាភិបាល គឺវិជ្ជមានវីរុសកូវីដ-១៩ ហើយបច្ចុប្បន្នអ្នកជំងឺត្រូវបានដាក់ឱ្យ សម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ។ ស្ត្រីជនជាតិចិន អាយុ ២៦ឆ្នាំ មានអាសយដ្ឋានស្នាក់នៅសណ្ឋាគារមួយ ក្នុងរាជធានីភ្នំពេញ ជាអ្នកធ្វើដំណើរមកពីប្រទេសចិន បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី០៧ ខែកុម្ភៈ ឆ្នាំ២០២១។ លទ្ធផលធ្វើតេស្តវត្ថុសំណាករបស់ស្ត្រីរូបនេះ ផ្តល់ដោយវិទ្យាស្ថានជាតិសុខភាពសាធារណៈ នៃក្រសួងសុខាភិបាល គឺវិជ្ជមានវីរុសកូវីដ-១៩ ហើយបច្ចុប្បន្នអ្នកជំងឺត្រូវបានដាក់ឱ្យសម្រាកព្យាបាលនៅ មជ្ឈមណ្ឌលជាតិកម្ចាត់រោគរបេង និងហង់សិន រាជធានីភ្នំពេញ។ សូមកត់សម្គាល់ថា៖ អ្នកដំណើរតាមយន្តហោះជាមួយអ្នកជំងឺខាងលើ សរុបមានចំនួន ៩២នាក់ ដែលនៅក្នុងចំនួននេះមាន បុគ្គលទាំង ០២ខាងលើនេះផងដែរ។ រីឯអ្នកដំណើរចំនួន ៩០នាក់ ដែលមានលទ្ធផលតេស្តអវិជ្ជមានវីរុសកូវីដ-១៩នោះ ត្រូវបានដាក់ឱ្យធ្វើចត្តាឡីស័កចំនួន១៤ថ្ងៃ នៅសណ្ឋាគារមួយក្នុងរាជធានីភ្នំពេញចំនួន៤៦នាក់ សណ្ឋាគារមួយទៀតចំនួន ៤០នាក់ និងស្ថានទូតអាមេរិក ចំនួន០៤នាក់។ ដោយឡែកអ្នកជាសះស្បើយ គឺជាបុរសជនជាតិឥណ្ឌូណេស៊ី អាយុ២៤ឆ្នាំ មានអាសយដ្ឋានស្នាក់នៅ ខេត្តព្រះសីហនុ ជាអ្នកដំណើរមក ពីប្រទេសឥណ្ឌូណេស៊ី បន្តជើងហោះហើរនៅប្រទេសសិង្ហបុរី មកដល់កម្ពុជានៅថ្ងៃទី១២ ខែមករា ឆ្នាំ២០២១។ បុរសរូបនេះត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២លើក ត្រូវបានអនុញ្ញាតឱ្យចេញពីមជ្ឈមណ្ឌលជាតិកម្ចាត់រោគរបេង និងហង់សិន។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី០៩ ខែកុម្ភៈ ឆ្នាំ២០២១នេះ កម្ពុជារកឃើញអ្នកឆ្លងកូវីដ១៩ សរុបចំនួន៤៧៦នាក់ ក្នុងនោះអ្នកជាសះស្បើយចំនួន ៤៥៧នាក់ និងអ្នកជំងឺ១៩នាក់ កំពុងសម្រាកព្យាបាលនៅមន្ទីរពេទ្យ៕	2021-02-09T14:11:00+07:00	freshnewsasia.com	https://m.freshnewsasia.com/index.php/en/localnews/186564-2021-02-09-00-11-27.html
b42fec4e-0572-482c-96b6-c0260de50a9f	ក្រសួងសុខាភិបាល ៖ ទោះវ៉ាក់សាំងកូវីដ-១៩ ដែលមិត្តចិនប្រគល់ឲ្យកម្ពុជា មិនទទួលស្គាល់ពី WHO ក៏នៅតែដំណើរការទៅមុខ	លោកស្រី ឱ វណ្ណឌីន លើកឡើងបែបនេះ ក្រោយពីមានប្រជាពលរដ្ឋមួយចំនួន មានការព្រួយបារម្ភ រឿងវ៉ាក់សាំងកូវីដ- ១៩ របស់ចិន ប្រគល់ឲ្យកម្ពុជា មិនទទួលស្គាល់ពី WHO។ សូមជម្រាបថា កាលពីថ្ងៃទី៧ ខែកុម្ភៈ ឆ្នាំ២០២១ វ៉ាក់ សាំងការពារជំងឺកូវីដ-១៩ បានបញ្ជូនមកដល់កម្ពុជា ចំនួន៦០ ម៉ឺនដូស ក្នុងជំហានដំបូង ក្នុងនោះ ចំនួន៣០ម៉ឺនដូស សម្រាប់ក្រសួងសុខាភិបាល និង៣០ម៉ឺនដូសទៀត សម្រាប់ផ្នែកយោធា។ ដោយឡែក អ្នកចាក់វ៉ាក់សាំង ត្រូវមានចាប់ពី១៨ឆ្នាំ ទៅ៥៩ឆ្នាំ ហើយអ្នក ដែលមានអាយុលើស ពី៦០ឆ្នាំ ត្រូវរង់ចាំលទ្ធផល នៃការសិក្សាជាមុនសិន។ ក្នុងសន្និសីទសារព័ត៌មានស្តីពី ការដាក់ឲ្យប្រើប្រាស់វ៉ាក់សាំងកូវីដ-១៩ Sinopharm នារសៀលថ្ងៃទី៨ ខែកុម្ភៈ ឆ្នាំ២០២១ លោកស្រី ឱ វណ្ណឌីន បានឲ្យដឹងថា «រឿងអង្គការ សុខភាពពិភពលោក ទទួលស្គាល់ ឬមិនទទួលស្គាល់ ខ្ញុំសូមគោរពអនុញ្ញាតជម្រាបជូនថា ទោះជាយ៉ាងណាក៏ដោយ ក៏វ៉ាក់សាំងនេះ នៅតែដំណើរការទៅមុខ។ ហើយប្រជាពលរដ្ឋ មួយចំនួន ក្នុងបណ្ដាប្រទេស មួយចំនួនធំហើយ នៅឥណ្ឌូនេស៊ី ប្រជាជនច្រើនណាស់ រាប់រាយលាននាក់ គេចាក់រួចហើយដែរ ហើយប្រទេសមួយចំនួនទៀត ក៏មានការប្រើប្រាស់ដែរ» ។ លោកស្រីបន្ដថា ។ អ្នកនាំពាក្យថា មកដល់ពេលនេះ មិនមានវ៉ាក់សាំងការពារជំងឺកូវីដ-១៩ ណាមួយទទួលស្គាល់ដោយ WHOនោះឡើយ។ សូមរំលឹកថា ក្នុងសន្និសីទសារព័ត៌មាន ក្រោយពិធីប្រគល់-ទទួលអំណោយវ៉ាក់សាំងកូវី-១៩ពីមិត្តចិន កាលពីថ្ងៃទី៧ កុម្ភៈ សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា ក៏បានលើកឡើងថា ចំនួនវ៉ាក់សាំងកូវីដ-១៩ ដែលផលិតចេញ នៅលើពិភពលោក នាពេលនេះមានចំនួនតិចជាងតម្រូវការ។សម្ដេចថា ប្រទេសជាច្រើន មានលទ្ធភាពទិញវ៉ាក់សាំងកូ វីដ-១៩ ប៉ុន្តែពុំមានវ៉ាក់សាំងដើម្បីឲ្យពួកគេទិញឡើយ។ សម្តេចតេជោ បានបង្ហាញមោទនភាព ដែលកម្ពុជាបានទទួលវ៉ាក់សាំង ការពារជំងឺកូវីដ-១៩ ពីមិត្តចិន ដោយសារតែកិច្ច សហប្រតិបត្តិការដ៏ល្អជាមួយមិត្តចិន នាពេលកន្លងមក។ សម្ដេចថា ការទទួលបានវ៉ាក់សាំងកូវីដ-១៩ ចំនួន៦០ម៉ឺនដូស គឺបង្ហាញឲ្យឃើញពីប្រសិទ្ធភាព នៃការប្តេជ្ញាចិត្តរបស់នាយករដ្ឋមន្រ្តីចិន នាពេលកន្លងមកដែល កម្ពុជា និងចិន បានធ្វើការងារយ៉ាងជិតស្និតជាមួយគ្នា ដែលកន្លងមកបានក្លាយ ទៅជាកិច្ចសហប្រតិបត្តិការ គ្រប់ជ្រុងជ្រោយ ៕	2021-02-09T13:43:00+07:00	dap-news.com	https://dap-news.com/national/2021/02/09/118361/
37791886-4314-4118-a785-6828e161977f	ក្រសួងការពារជាតិ ប្រកាសនឹងចាប់ផ្តើមចាក់វ៉ាក់សាំងបង្ការជំងឺកូវីដ១៩	ភ្នំពេញ ៖ ក្រសួងការពារជាតិ បានចេញសេចក្តីប្រកាសព័ត៌មានស្តីពី ការចាក់វ៉ាក់សាំង បង្ការជំងឺកូវីដ-១៩ ។ នេះបើតាមសេចក្តីជូនដំណឹងរបស់ក្រសួងការពារជាតិ ចុះហត្ថលេខាដោយ នាយឧត្តមសេនីយ៍ នាង ផាត រដ្ឋលេខាធិការប្រចាំការក្រសួងការពារជាតិ។ ការអនុវត្តការចាក់វ៉ាក់សាំងជូនថ្នាក់ដឹកនាំកងទ័ពនេះ ធ្វើឡើងតាមអនុសាសន៍របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងក្រោមការដឹកនាំផ្ទាល់របស់ សម្តេចពិជ័យសេនា ទៀ បាញ់ ឧបនាយករដ្ឋមន្ត្រីរដ្ឋមន្ត្រី ក្រសួងការពារជាតិ និងធ្វើឡើងតាមការស្ម័គ្រចិត្ត។ ថ្នាក់ដឹកនាំស្ថាប័នចំណុះក្រសួងការពារជាតិ និងអគ្គបញ្ជាការដ្ឋាន នៃកងយោធពលខេមរភូមិន្ទ ដែលមានអាយុចាប់ពី១៨ឆ្នាំ រហូតដល់អាយុលើសពី៥៩ឆ្នាំ នឹងចាប់ផ្តើមចាក់វ៉ាក់សាំងបង្ការជំងឺកូវីដ១៩ នៅវេលាម៉ោង២៖០០រសៀល ថ្ងៃទី១០ ខែកុម្ភៈ ឆ្នាំ២០២១ ស្អែកនេះ នៅមន្ទីរពេទ្យកេតុមាលា។ ដោយឡែក ការចាក់វ៉ាក់សាំង SARS-Cov-2 «Sinopharm» ជូនចំពោះនាយទាហាន នាយទាហានរង និងពលទាហាន តាមស្ថាប័ន កងឯកភាពក្នុងកងយោធពលខេមរភូមិន្ទ ក្រុមវ៉ាក់សាំងកូវីដ-១៩ ក្រសួងការពារជាតិ នឹងជូនដំណឹងពីកាលបរិច្ឆេទ និងទីតាំងជាក់លាក់នៅពេលក្រោយ។ ក្នុងនាមក្រុមវ៉ាក់សាំងកូវីដ១៩ ក្រសួងការពារជាតិ នាយឧត្តមសេនីយ៍ នាង ផាត បានប្រកាសអញ្ជើញថ្នាក់ដឹកនាំ នាយទាហាន នាយទាហានរង និងពលទាហាន ក្នុងកងយោធពលខេមរភូមិន្ទ ចូលរួមក្នុងយុទ្ធនាការចាក់វ៉ាក់សាំងដោយស្ម័គ្រចិត្តនេះ ដើម្បីគាំទ្រគោលដៅរបស់រាជរដ្ឋាភិបាល ក្នុងការការពារសុខភាព និងលើកកម្ពស់សុខមាលភាពរបស់កងទ័ពយើង។ សូមបញ្ជាក់ថា វ៉ាក់សាំងបង្ការជំងឺកូវីដ-១៩ របស់ចិន ចំនួន៦០ម៉ឺនដូសនេះ ជាប្រភេទវ៉ាក់សាំង Sinopharm ដែលផលិតដោយរដ្ឋាភិបាលចិន បានបញ្ជូនមកដល់ប្រទេសកម្ពុជា នារសៀលថ្ងៃទី៧ ខែកុម្ភៈ។ ក្រោយមកដល់ប្រទេសកម្ពុជា វ៉ាក់សាំង Sinopharm ទាំងនេះ បានត្រូវប្រគល់ជូនក្រសួងការពារជាតិចំនួន ៣០ម៉ឺនដូស និងប្រគល់ជូនក្រសួងសុខាភិបាលចាត់ចែងចំនួន ៣០ម៉ឺនដូស៕ រក្សាសិទ្ធិដោយ៖បញ្ញាស័ក្តិ	2021-02-09T13:20:26+07:00	cen.com.kh	https://cen.com.kh/archives/294453.html
1a0e3aae-0b3b-4fa4-a602-a31e8261de9a	អភិបាលខេត្តតាកែវ ចុះពង្រឹងកងកម្លាំងនិងមន្ត្រីពាក់ព័ន្ធតាមព្រំដែនទឹក រវាងខេត្តតាកែវនិងខេត្តងអាយ៉ាង ដើម្បីការពារការឆ្លងរីករាលដាលនៃជំងឺកូវីដ ១៩	តាកែវ ៖ ដើម្បីទប់ស្កាត់ការចេញចូលតាមមកកាន់ប្រទេសកម្ពុជា ក្នុងឱកាសបុណ្យចូល ឆ្នាំប្រពៃណីយចិននិងវៀតណាមខាងមុខនេះ អភិបាលខេត្តតាកែវ ឯកឧត្តម អ៊ូច ភា បានបន្តចុះពិនឹត្យមើលតាមព្រំដែនរវាងខេត្តតាកែវនិងខេត្តអាយ៉ាងប្រទេសវៀតណាម ដោយបានណែនាំដល់វរការពារព្រំដែនរួមនិងអភិបាលស្រុកដែលជាប់ព្រំដែន ត្រូវពង្រឹងការចេញចូលរបស់បងប្អូនប្រជាពលរដ្ឋ ដែលឆ្លងកាត់បន្ទាត់ព្រំដែនកម្ពុជា -វៀតណាម ដើម្បីធ្វើយ៉ាងណាការពារការឆ្លងការរីករាលដាលនៃជំងឺកូវីដ ១៩ កុំអោយចូលមកក្នុងខេត្តរបស់យើង។ ថ្លែងក្នុងនៅក្នុងឱកាសចុះពិនឹត្យនៅច្រកទ្វាបាក់ដៃ ដែលស្ថិតនៅក្នុងស្រុកអង្គបូរី កាលពីថ្ងៃទី ៨ ខែ កុម្ភៈ ឆ្នាំ ២០២១នេះ ឯកឧត្តម អ៊ូច ភា អភិបាលខេត្តតាកែវបានធ្វើការណែនាំដល់មន្ត្រីនគបាល និងទាហានការព្រំដែនទាំងអស់ត្រូវអនុវត្តន៍ បទបញ្ជារបស់ប្រមុខរាជរដ្ឋាភិបាល សម្ដេចតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជាដែលបានដាក់ចេញនូវបទបញ្ជា និងវិធានការនានាក្នុងការទប់ស្កាត់ការរីករាលដាលនៃជំងឺកូវីដ ១៩ ហើយថ្មីៗនេះប្រទេសវៀតណាមកំពុងតែរងការរាតត្បាតដោយជំងឺកូវីដ ១៩ ដែលបណ្ដាលអោយមានមនុស្សស្លាប់ និងមានអ្នកឆ្លងជាច្រើននាក់ ដោយសារជំងឺនេះ។ ឯកឧត្តមអភិបាលខេត្តតាកែវ បានមានប្រសាសន៍បន្តថា នៅប៉ុន្មានថ្ងៃខាងមុខទៀតនេះបុណ្យចូលឆ្នាំចិន វៀតណាមនិងខិតជិតមកដល់ ដូច្នេះអាចនឹងមានភ្ញៀវទេសចរជាច្រើនឆ្លងកាត់បន្ទាត់ព្រំដែន ដែលនេះបញ្ហាដែលខាងវរការពារព្រំដែន រួមនិងអាជ្ញាធរស្រុកជាប់ព្រំដែនត្រូវបន្តយកចិត្តទុកដាក់ និងពង្រឹងការធ្វើដំណើរឆ្លងកាត់របស់ប្រជាពលរដ្ឋ ទាំងខ្មែរ និងភ្ញៀវទេសចរបរទេស ដោយត្រូវអនុវត្តតាមការណែនាំរបស់ក្រសួងសុខាភិបាលគឺត្រូវ វាស់កម្ដៅ លាងសំអាតដៃជាមួយអាល់កុល ទាំងចេញ និងចូល ព្រមទាំងត្រូវបាញ់ថ្នាំលើរថយន្តដើម្បីសម្លាប់មេរោគ ហើយបើសិនខាងមន្ត្រីជំនាញមន្ទីសុខាភិបាលខេត្ត ពិនិត្យឃើញមានភ្ញៀវទេសចរ ណាម្នាក់មានអាការៈខុសប្រក្រតីត្រូវបញ្ជូនគាត់មកធ្វើចត្តាឡីស័កនៅមណ្ឌលចត្តាឡីស័កផងដែរ។ ឯកឧត្តម អ៊ូច ភា អភិបាលខេត្តតាកែវក៏បានស្នើឲ្យអាជ្ញាធរស្រុកជាប់ព្រំដែនទាំង៣ ត្រូវបន្តចុះត្រួតពិនិត្រមើលការបោះតង់របស់ជនជាតិវៀតណាម ដែលបោះនៅតាមបណ្ដោយព្រំដែនកម្ពុជា វៀតណាមដែលស្ថិតក្រោមរូបភាពការពារការរីករាលនៃជំងឺកូវីដ ១៩ ដើម្បីធានាអោយបានកិច្ចសហប្រតិបត្តិការព្រំដែន រវាងភាគីប្រទេសកម្ពុជា និងប្រទេសវៀតណាម៕ រក្សាសិទ្ធិដោយ៖តាកែវ	2021-02-09T10:16:17+07:00	cen.com.kh	https://cen.com.kh/archives/294310.html
34590e7d-9ac4-4612-ba13-4e234b5b5181	ពិភពលោក ចាប់ផ្ដើមធូរស្រាលពីកូវីដ-១៩បន្ដិចហើយ ដោយសារអត្រាឆ្លងធ្លាក់ចុះ	បរទេស៖នៅក្នុងរយៈពេល២៤ម៉ោងចុងក្រោយនេះ អត្រាឆ្លងវីរុសកូរ៉ូណា ហៅកាត់ «កូវីដ-១៩» នៅទូទាំងពិភពលោក បានធ្លាក់ចុះយ៉ាងខ្លាំង ដោយមានអ្នកឆ្លងជាង៣០ម៉ឺននាក់ ហើយនេះជាសញ្ញាវិជ្ជមានគួរឲ្យរីករាយមួយ សម្រាប់មនុស្សជាតិ ប៉ុន្ដែនេះមិនមែនមានន័យថា យើងទាំងអស់គ្នាត្រូវមានការធ្វេសប្រហែសនោះដែរ។ បើតាមគេហទំព័រ Worldometer បានចេញផ្សាយ នៅវេលាម៉ោង៩ព្រឹក ថ្ងៃទី៩ ខែកុម្ភៈ ឆ្នាំ២០២១ ថា នៅទូទាំងពិភពលោក មានអ្នកឆ្លងកូវីដ-១៩ សរុប ១០៦ ៩៩៦ ៦១៨នាក់ ស្លាប់ ២ ៣៣៥ ៦២៣នាក់ និងអ្នកកំពុងសម្រាកព្យាបាល ចំនួន ២៥ ៦៧៨ ៣៩៥នាក់ ហើយក្នុងនោះមានអ្នកឈឺធ្ងន់ ១០២ ៩៧៦នាក់។ ប៉ុន្ដែទោះជាយ៉ាងណា នៅលើពិភពលោក ក៏មានសញ្ញាល្អផងដែរ ដោយសារអ្នកជំងឺកូវីដទាំងនោះ មានអ្នកត្រូវព្យាបាលជាសះស្បើយ ចំនួន ៧៨ ៩៨២ ៦០០នាក់។ សហរដ្ឋអាមេរិក ក្លាយជាប្រទេសរងគ្រោះ ដោយសារកូវីដ-១៩ខ្លាំងជាងគេបំផុត ហើយប្រទេសមហាអំណាចកំពូលលើលោកមួយនេះ មានអ្នកឆ្លងសរុប ២៧ ៧០០ ៦២៩នាក់ ស្លាប់ ៤៧៦ ៤០៥នាក់ និងអ្នកជាសះស្បើយ ១៧ ៥១២ ៥៨៤នាក់។ រីឯអត្រាឆ្លងប្រចាំថ្ងៃ សម្រាប់ប្រទេសនេះមានការធ្លាក់ចុះមកនៅជាង៨ម៉ឺននាក់ ខណៈពីមុនឆ្លងក្នុង១ថ្ងៃ ជាង២០ម៉ឺននាក់។ ដោយឡែកប្រទេសដែលមានអ្នកឆ្លងកូវីដ-១៩ច្រើន បន្ទាប់ពីសហអាមេរិក រួមមាន ឥណ្ឌា ប្រេស៊ីល រុស្ស៊ី អង់គ្លេស បារាំង អេស្ប៉ាញ អ៊ីតាលី តួកគី អាល្លឺម៉ង់ កូឡុំប៊ី អាហ្សង់ទីន ម៉ិកស៊ិក ប៉ូឡូញ អ៊ីរ៉ង់…ជាដើម៕	2021-02-09T09:15:20+07:00	kbnnews.com	https://kbn.news/archives/205805
8b4bfd98-0034-45c1-9b8a-fb3988df0a25	មិនអស់សោះ ! អ្នកឆ្លងជំងឺកូវីដ នៅព្រឹកនេះ សុទ្ធតែស្ត្រី…	នៅព្រឹកថ្ងៃទី០៩ ខែកុម្ភៈ ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងជំងឺកូវីដ-១៩ ចំនួន០២នាក់ ខណៈមានអ្នកជាសះស្បើយម្នាក់។ អ្នកឆ្លងកូវីដ-១៩ នៅព្រឹកនេះ ទី១- ស្ត្រីជនជាតិខ្មែរ អាយុ១៩ឆ្នាំ មានអាសយដ្ឋានស្នាក់នៅសង្កាត់ចោមចៅ ខណ្ឌពោធិ៍សែនជ័យ រាជធានីភ្នំពេញ ជាអ្នកធ្វើដំណើរមកពីសហរដ្ឋអាមេរិក បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី០៧ ខែកុម្ភៈ ឆ្នាំ២០២១។ បច្ចុប្បន្នអ្នកជំងឺត្រូវបានដាក់ឱ្យ សម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ។ ទី២- ស្ត្រីជនជាតិចិន អាយុ ២៦ឆ្នាំ មានអាសយដ្ឋានស្នាក់នៅសណ្ឋាគារមួយ ក្នុងរាជធានីភ្នំពេញ ជាអ្នកធ្វើដំណើរមកពីប្រទេសចិន បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី០៧ ខែកុម្ភៈ ឆ្នាំ២០២១។បច្ចុប្បន្នអ្នកជំងឺត្រូវបានដាក់ឱ្យសម្រាកព្យាបាលនៅ មជ្ឈមណ្ឌលជាតិកម្ចាត់រោគរបេង និងហង់សិន រាជធានីភ្នំពេញ។ ជាការកត់សម្គាល់ អ្នកដំណើរតាមយន្តហោះជាមួយអ្នកជំងឺខាងលើ សរុបមានចំនួន ៩២នាក់ ដែលនៅក្នុងចំនួននេះមាន បុគ្គលទាំង ០២ខាងលើនេះផងដែរ។ រីឯអ្នកដំណើរចំនួន ៩០នាក់ ដែលមានលទ្ធផលតេស្តអវិជ្ជមានវីរុសកូវីដ-១៩នោះ ត្រូវបានដាក់ឱ្យធ្វើចត្តាឡីស័កចំនួន១៤ថ្ងៃ នៅសណ្ឋាគារមួយក្នុងរាជធានីភ្នំពេញចំនួន៤៦នាក់ សណ្ឋាគារមួយទៀតចំនួន ៤០នាក់ និងស្ថានទូតអាមេរិក ចំនួន០៤នាក់។ ចំណែកអ្នកជាសះស្បើយ គឺជាបុរសជនជាតិឥណ្ឌូណេស៊ី អាយុ២៤ឆ្នាំ មានអាសយដ្ឋានស្នាក់នៅ ខេត្តព្រះសីហនុ ជាអ្នកដំណើរមក ពីប្រទេសឥណ្ឌូណេស៊ី បន្តជើងហោះហើរនៅប្រទេសសិង្ហបុរី មកដល់កម្ពុជានៅថ្ងៃទី១២ ខែមករា ឆ្នាំ២០២១៕	2021-02-09T08:21:20+07:00	kbnnews.com	https://kbn.news/archives/205776
75ebab94-8d64-4dfa-b3cd-0f4979d2df9d	លោក Biden និងលោក Modi តាំងចិត្តរួមគ្នាប្រយុទ្ធនឹងជំងឺកូវីដ១៩ និងការប្រែប្រួលអាកាសធាតុ	ប្រធានាធិបតីសហរដ្ឋអាមេរិកលោក Joe Biden និងនាយករដ្ឋមន្ត្រីឥណ្ឌាលោក Narendra Modi បានពិភាក្សាគ្នាតាមទូរស័ព្ទកាលពីថ្ងៃចន្ទម្សិលមិញអំពីការតាំងចិត្តរបស់លោកទាំងពីរនៅក្នុងការប្រយុទ្ធប្រឆាំងនឹងជំងឹកូវីដ១៩ និងការប្រែប្រួលអាកាសធាតុ។ មេដឹកនាំទាំងពីរ មិនបានពិភាក្សាអំពីការតវ៉ារបស់កសិករដែលកំពុងបន្តធ្វើនៅក្នុងប្រទេសឥណ្ឌានោះទេ។ នេះបើយោងតាមសេចក្តីថ្លែងការណ៍របស់សេតវិមានប្រធានាធិបតីអាមេរិក។ សេចក្តីថ្លែងការណ៍របស់សេតវិមានបានបញ្ជាក់ថា៖ «សហរដ្ឋអាមេរិកនិងប្រទេសឥណ្ឌានឹងធ្វើការរួមគ្នាយ៉ាងជិតស្និទ្ធដើម្បីយកឈ្នះលើការប្រយុទ្ធប្រឆាំងនឹងជំងឺកូវីដ១៩ ការបន្តនូវភាពជាដៃគូលើបញ្ហាប្រែប្រួលអាកាសធាតុ ការកសាងសេដ្ឋកិច្ចសាកលលោកឡើងវិញនៅក្នុងរបៀបមួយដែលផ្តល់ប្រយោជន៍ដល់ប្រជាពលរដ្ឋនៃប្រទេសទាំងពីរ និងការរួមគ្នាប្រឆាំងនឹងភេរវកម្មសាកលលោក»។ លោក Modi បានសរសេរនៅលើ Twitter បន្ទាប់ពីការសន្ទនាតាមទូរស័ព្ទថា៖ «យើងបានពិភាក្សាអំពីបញ្ហាក្នុងតំបន់ និងបញ្ហាអាទិភាពរួមរបស់យើង»។ សេតវិមានបានបញ្ជាក់ថា លោក Modi បានស្វាគមន៍ការអំពាវនាវឲ្យមានការសហការលើការប្រយុទ្ធប្រឆាំងនឹងការប្រែប្រួលអាកាសធាតុ ហើយបានយល់ព្រមចូលរួមក្នុងកិច្ចប្រជុំអាកាសធាតុដែលលោក Biden នឹងរៀបចំធ្វើនៅខែមេសាខាងមុខ។ ក៏ប៉ុន្តែ ឥណ្ឌាដែលជាប្រទេសបញ្ចេញឧស្ម័នកាបូនឌីអុកស៊ីតធំជាងគេទី ៣ នៅលើពិភពលោក បន្ទាប់ពីប្រទេសចិននិងសហរដ្ឋអាមេរិក បានអះអាងថា ក្នុងឋានៈជាប្រទេសកំពុងអភិវឌ្ឍ ឥណ្ឌាមិនត្រូវស្ថិតក្រោមលក្ខខណ្ឌដូចទៅនឹងលក្ខខណ្ឌសម្រាប់ប្រទេសអ្នកមាននោះទេ៕	2021-02-09T07:00:00+07:00	khmer.voanews.com	https://khmer.voanews.com/a/biden-modi-commit-to-fighting-covid-and-climate-change/5771204.html
f1935921-3216-4438-93dc-72b13e83ed61	រដ្ឋប្រាប់ប្រជាជនឲ្យទទួលយកវ៉ាក់សាំងចិន និងឈប់បារម្ភរឿង WHO ទទួលស្គាល់ឬអត់	អ្នកនាំពាក្យក្រសួងសុខាភិបាលកម្ពុជាបានថ្លែងការពារការជម្នះរបស់រដ្ឋាភិបាល ក្នុងការទទួលវ៉ាក់សាំង Sinopharm មួយលានដូសដែលជាជំនួយរបស់រដ្ឋចិន ហើយប្រាប់សាធារណជនឱ្យ «ឈប់បារម្ភ» ពីការទទួលស្គាល់វ៉ាក់សាំងដោយអង្គការសុខភាពពិភពលោក (WHO)។ អ្នកស្រីវេជ្ជបណ្ឌិត ឱ វណ្ណឌីន រដ្ឋលេខាធិការក្រសួងសុខាភិបាលនិងជាអ្នកនាំពាក្យ បានថ្លែងក្នុងសន្និសីទកាសែតមួយកាលពីល្ងាចថ្ងៃច័ន្ទថា ការបង្ខំចិត្តពន្លឿនការចាក់វ៉ាក់សាំងនេះ គឺដោយសារស្ថានភាពឆ្លងរាលដាលជាសាកលនៃជំងឺកូវីដ១៩ «មិនអាចទ្រាំទ្របានទៀតទេ»។ អ្នកស្រីវេជ្ជបណ្ឌិត ឱ វណ្ណឌីន ថ្លែងថា៖ «ដូច្នេះរឿងអង្គការសុខភាពពិភពលោកទទួលស្គាល់ ឬមិនទទួលស្គាល់ ខ្ញុំសុំគោរពអនុញ្ញាតជម្រាបជូនថា ទោះបីយ៉ាងណាក៏ដោយ ក៏វ៉ាក់សាំងនេះនៅតែមានដំណើរការទៅមុខ»។ មន្ត្រីជាន់ខ្ពស់ក្រសួងសុខាភិបាលរូបនេះបញ្ជាក់ជំហររដ្ឋាភិបាលជាថ្មីថា ខ្លួននឹងមិន «អង្គុយរង់ចាំ» ការទទួលស្គាល់របស់អង្គការសុខភាពពិភពលោកបាននោះទេ។ អ្នកស្រីវេជ្ជបណ្ឌិត ឱ វណ្ណឌីន បន្តថា៖ «សូមបងប្អូន លោកពិចារណា កុំឱ្យមានអារម្មណ៍ថា WHO ទទួលស្គាល់ឬមិនទទួលស្គាល់នោះឱ្យសោះ ឥឡូវអ្វីដែលយើងបារម្ភនេះ សួរថាតើយើងទៅដណ្ដើមទិញជាមួយគេបានដែរឬទេ?»។ អ្នកស្រីវេជ្ជបណ្ឌិតឱ វណ្ណឌីន ថ្លែងយ៉ាងដូច្នេះ នៅមុនពេលវ៉ាក់សាំង Sinopharm ដែលចិនទើបដឹកឱ្យ ៦០ ម៉ឺនដូស ចាប់ផ្ដើមចាក់ជាផ្លូវការនៅតាមទីតាំងមន្ទីរពេទ្យមួយចំនួន នៅថ្ងៃពុធ ស្អែកនេះ។ អ្នកស្រីវេជ្ជបណ្ឌិតរូបនេះបានថ្លែងសរសើរកាយវិការរបស់ភាគីចិន ដែលឲ្យជំនួយវ៉ាក់សាំង ១ លានដូសយ៉ាងដូច្នេះថា៖ «បើយើងនិយាយណា កំពុងតែអត់ឃ្លាន ខ្ញុំកំពុងតែអត់ទឹកញ៉ាំ ខ្ញុំបានទឹកមួយដបមក ខ្ញុំសុខចិត្តចាក់ទឹកហ្នឹងមួយចំណែកឱ្យទៅគេ យើងយល់ឃើញម៉េចដែរ? អ៊ីចឹងនេះក៏ដូចគ្នាដែរ បើសិនជាចិនមិនឱ្យវ៉ាក់សាំងនេះមកយើង ហើយគាត់ទុកចាក់ពលរដ្ឋគាត់ ក៏យើងមិនដឹងថាម៉េចដែរ។ តែនេះជាសន្ដានចិត្ត ជាកិច្ចសហប្រតិបត្តិការល្អ»។ អ្នកស្រីបន្ថែមថា៖ «ពីព្រោះបើយើងរង់ចាំតែអង្គការសុខភាពពិភពលោកអាជំងឺហ្នឹងវារាតត្បាត ងាប់ឡើងពាយ ហើយបើយើងមិនព្រមចាក់វ៉ាក់សាំងហ្នឹង ដើម្បីទប់ វាធ្វើយ៉ាងម៉េចនឹងកើត អ៊ីចឹងការស្លាប់វានៅតែបន្តទៀត»។ លោក ហ៊ុន សែន បានប្រកាសកាលពីចុងខែធ្នូកន្លងទៅថា កម្ពុជានឹងប្រើប្រាស់តែវ៉ាក់សាំងណា ដែលអង្គការសុខភាពពិភពលោកទទួលស្គាល់ និងមិនយកប្រជាជនខ្លួនទៅធ្វើជាបេក្ខភាពពិសោធន៍វ៉ាក់សាំងនានានោះទេ។ ការិយាល័យប្រចាំប្រទេសកម្ពុជានៃអង្គការសុខភាពពិភពលោក ដែលមិនស្រដីអ្វីតាំងតែពីលោក ហ៊ុន សែន ប្រកាសប្ដូរចិត្តនៅថ្ងៃទី១៥ ខែមករា មកនោះ មិនបានតបនឹងសារសុំការបំភ្លឺរបស់វីអូអេនៅឡើយទេ គិតត្រឹមល្ងាចថ្ងៃអង្គារនេះ។ តែកាលពីថ្ងៃទី០៨ ខែធ្នូ ឆ្នាំ២០២០ កន្លងទៅ អ្នកស្រីវេជ្ជបណ្ឌិត Li Ailan តំណាងអង្គការសុខភាពពិភពលោកប្រចាំនៅកម្ពុជា ធ្លាប់បានប្រាប់វីអូអេថា ប្រទេសនីមួយៗអាចផ្ដល់ការអនុញ្ញាតដោយអត្តនោម័តឱ្យមានការចាក់វ៉ាក់សាំងប្រឆាំងកូវីដបាន តែមានលក្ខខណ្ឌមួយចំនួន។ អ្នកស្រីវេជ្ជបណ្ឌិត Li Ailan ថ្លែងថា៖ «ជម្រើសបែបនេះចាំបាច់ត្រូវតែសម្រេចជ្រើសយកពឹងផ្អែកលើក្រឹត្យក្រមវិទ្យាសាស្ត្រនិងសីលធម៌ ដែលមាននិយាមស្ដង់ដារខ្ពស់បំផុត ជាពិសេសតាមរយៈការត្រួតពិនិត្យវាយតម្លៃយ៉ាងខ្លាំងក្លាលើផ្នែកសុវត្ថិភាព អត្រាប្រសិទ្ធភាព និងទិន្នន័យប្រកបដោយគុណភាពជាមុនសិន»។ រដ្ឋាភិបាលមិនបានបញ្ជាក់នោះទេ ថារដ្ឋាភិបាលចិននិងក្រុមហ៊ុនឱសថរដ្ឋ Sinopharm របស់ខ្លួនដែលផលិតវ៉ាក់សាំង BBIBP-CoV ឬវ៉ាក់សាំង Sinopharm នេះ បានផ្ដល់នូវទិន្នន័យគ្រប់ជ្រុងជ្រោយ និងពេលវេលាគ្រប់គ្រាន់ឱ្យអ្នកវិទ្យាសាស្ត្រ និងអ្នកជំនាញការវេជ្ជសាស្ត្រកម្ពុជាបានសិក្សាឬយ៉ាងណា។ ការផលិតវ៉ាក់សាំងនេះ ត្រូវឆ្លងកាត់ការសាកល្បងបីដំណាក់កាល និងត្រូវផ្ញើលទ្ធផលទៅឱ្យប្រទេសសាម៉ី ឬអង្គការសុខភាពពិភពលោក ដើម្បីពិនិត្យសម្រេចដាក់ឱ្យប្រើប្រាស់។ វ៉ាក់សាំង Sinopharm ឬ BBIBP-CoV ត្រូវបានផលិតដោយវិទ្យាស្ថានផលិតផលជីវសាស្ត្រក្រុងប៉េកាំង (BIBP) និងវិទ្យាស្ថានផលិតផលជីវសាស្ត្រក្រុងអ៊ូហាន (WIBP) និងដែលគ្រប់គ្រងគម្រោងដោយក្រុមហ៊ុនឱសថរដ្ឋចិន Sinopharm។ ក្រុមហ៊ុន Sinopharm អះអាងថាវ៉ាក់សាំង BBIBP-CoV របស់ខ្លួន មានអត្រាប្រសិទ្ធភាពដល់ទៅ ៧៩,៣% ក្នុងការសាកល្បងដំណាក់កាលទី ៣ តែមិនទាន់បានផ្សព្វផ្សាយលម្អិតពីទិន្នន័យសិក្សានៃការសាកល្បងដំណាក់កាលទី ៣ នេះនៅឡើយទេ។ ក្នុងអត្ថបទបង្ហាញពីលទ្ធផលស្រាវជ្រាវមួយ ចេញផ្សាយ កាលពីថ្ងៃទី០៣ ខែកុម្ភៈ ឆ្នាំ២០២១ លើព្រឹត្តិបត្តិវិទ្យាសាស្ត្រអន្តរជាតិ Lancet ដែលសិក្សាចងក្រងដោយអ្នកវិទ្យាសាស្ត្រចិនដីគោក ៣២ រូប បង្ហាញអំពីប្រសិទ្ធភាពនៃការសាកល្បងដំណាក់កាលទី ១ និងទី ២ នៃវ៉ាក់សាំងដែលផ្សំឡើងពីថ្នាំបុរាណចិននិងប្រើប្រាស់វីរុសកូវីដ១៩ អសកម្ម ដើម្បីធ្វើសារធាតុចាក់បង្ការ។ មកទល់ម៉ោងនេះមានតែវ៉ាក់សាំង Pfizer-BioNTech របស់ក្រុមហ៊ុនអាមេរិកនិងអាឡឺម៉ង់មួយគត់ដែលអង្គការសុខភាពពិភពលោកទទួលស្គាល់។ តែលោក ហ៊ុន សែន ប្រកាសមិនប្រើវ៉ាក់សាំងនេះទេ ដោយសារតែការរក្សាទុកវ៉ាក់សាំងនេះ ត្រូវការលក្ខខណ្ឌសីតុណ្ហភាពទាបពេក។ ការហៅទូរស័ព្ទទៅកាន់អ្នកស្រី ឱ វណ្ណឌីន និងអ្នកស្រី យក់ សម្បត្តិ រដ្ឋលេខាធិការម្នាក់ទៀតនៅក្រសួងសុខាភិបាល មិនបានទទួលជោគជ័យនោះទេ។ គេហទំព័រផ្លូវការរបស់ក្រុមហ៊ុន Sinopharm បានចេញផ្សាយតាំងតែពីថ្ងៃទី១៦ ខែមករា ឆ្នាំ២០២១ ថាមានតែក្រុមមនុស្សក្នុងចន្លោះអាយុពី ១៨ ឆ្នាំដល់អាយុ ៥៩ ឆ្នាំនោះទេ ដែលមានការធានាច្បាស់លាស់ថាចាក់ទៅ មានប្រសិទ្ធភាព។ សម្រាប់ក្រុមមនុស្សអាយុក្រោម១៨ឆ្នាំ និងលើស ៦០ ឆ្នាំ ក្រុមហ៊ុន Sinopharm ប្រកាសកាលពីថ្ងៃទី១៦ ខែមករា ដដែលថា នៅបន្ដសាកល្បងពិនិត្យក្នុងដំណាក់កាលទីបីនៅឡើយ។ តែនៅថ្ងៃទី១៧ ខែមករា លោក ហ៊ុន សែន អាយុ ៦៨ ឆ្នាំ ប្រកាសថា លោកនឹងចាក់វ៉ាក់សាំងនេះដោយផ្ទាល់ខ្លួនលោកជាជំហរ ដែលរក្សាមកដល់ថ្ងៃទី០៥ ខែកុម្ភៈ ដែលលោកប្រកាសមិនចាក់វិញ ដោយហួសអាយុ។ លោក ហ៊ុន សែន ក៏បានប្រកាសកាលពីសប្ដាហ៍មុនថា លោក ទៀ បាញ់ រដ្ឋមន្ត្រីក្រសួងការពារប្រទេស ដែលមានអាយុ ៧៥ ឆ្នាំ ក៏បានចាក់វ៉ាក់សាំងនេះរួចហើយដែរ តែមិនបានបញ្ជាក់ថាចាក់វ៉ាក់សាំងអ្វី ចាក់ពីពេលណា និងចាក់នៅទីណានោះទេ។ វីអូអេមិនទាន់អាចទាក់ទងលោក ទៀ បាញ់ និងអ្នកនាំពាក្យក្រសួងការពារប្រទេស លោក ឈុំ សុជាត បាននៅឡើយទេ គិតត្រឹមល្ងាចថ្ងៃអង្គារនេះ។ លោក ទៀ បាញ់ បានទំនាក់ទំនងផ្ទាល់ជាមួយសមភាគីចិន Wei Fenghe ដើម្បីទទួលបានវ៉ាក់សាំងទាំងនេះ។ អ្នកស្រី ឱ វណ្ណឌីន បានលើកឡើងថា កម្ពុជាមានភាពចាំបាច់ក្នុងការចាក់វ៉ាក់សាំង Sinopharm ជូនប្រជាពលរដ្ឋខ្លួននៅពេលនេះ ដែលអ្នកស្រីលើកឡើងថា ការចាក់នេះមិនមែនជាការសាកល្បងនោះទេ។ «ឥឡូវខ្ញុំលើកឧទាហរណ៍មួយ បើសិនជាបងប្អូនមានវ៉ាក់សាំង ... ថានេះវ៉ាក់សាំង ខ្ញុំកំពុងតែជួបប្រទះ នូវបញ្ហាកូវីដ១៩ ដែលកំពុងតែព័ទ្ធជុំវិញខ្ញុំ ផ្ទុះហើយ ផ្ទុះក្នុងសហគមន៍ធំណាស់ មានន័យថាភូមិខ្ញុំមួយ ងាកទៅណាក៏កូវីដដែរ ឥលូវសួរថាខ្ញុំទទួលយកវ៉ាក់សាំង ឬក៏ខ្ញុំសុខចិត្តទុកខ្លួនខ្ញុំឱ្យឆ្លងវីរុសកូវីដ១៩?»។ កម្ពុជាគ្រោងចាក់វ៉ាក់សាំងបានពីជំនួយ ១ លានដូសដំបូងជូនកងកម្លាំងប្រដាប់អាវុធ បុគ្គលិកសុខាភិបាល មន្ត្រីតុលាការ និងអ្នកសម្អាតទីក្រុង៕	2021-02-09T07:00:00+07:00	khmer.voanews.com	https://khmer.voanews.com/a/cambodian-govt-tell-people-to-accept-chinese-vaccines-and-set-aside-who-approval/5771189.html
89a3ddf6-8bf8-452d-bf7e-04d43ea5b586	ប្រទេសអាហ្វ្រិកខាងត្បូងផ្អាកការចាក់វ៉ាក់សាំងបង្ការជំងឺកូវីដ១៩ ដែលផលិតដោយក្រុមហ៊ុនអង់គ្លេស AstraZeneca	ប្រទេសអាហ្វ្រិកខាងត្បូងបានផ្អាកយុទ្ធនាការចាក់វ៉ាក់សាំងបង្ការជំងឺកូវីដ១៩ កាលពីថ្ងៃអាទិត្យ បន្ទាប់ពីការសិក្សាស្រាវជ្រាវថ្មីមួយបង្ហាញថា វ៉ាក់សាំងបង្ការជំងឺកូវីដ១៩ ដែលផលិតដោយក្រុមហ៊ុន AstraZeneca មានប្រសិទ្ធភាពតិចក្នុងការប្រឆាំងវីរុសកូរ៉ូណាទម្រង់ថ្មី ដែលគេបានរកឃើញក្នុងប្រទេសអាហ្វ្រិកខាងត្បូងនេះ។ អង្គការសុខភាពពិភពលោកនឹងបើកកិច្ចប្រជុំដើម្បីពិភាក្សាអំពីស្ថានភាពវិវត្តន៍ចុងក្រោយនៃជំងឺកូវីដ១៩នៅក្នុងប្រទេសអាហ្វ្រិកខាងត្បូង។ ការសិក្សាស្រាវជ្រាវ ដែលត្រូវបានធ្វើឡើង ដោយសាកលវិទ្យាល័យ Witwatersrand ក្នុងទីក្រុង Johannesburg ហើយដែលមិនទាន់ត្រូវបានត្រួតពិនិត្យដោយស្ថាប័នជំនាញដូចគ្នានោះ បានសន្និដ្ឋានថា វ៉ាក់សាំងបង្ការជំងឺកូវីដ១៩ ដែលផលិតដោយក្រុមហ៊ុនរបស់ប្រទេសអង់គ្លេសនេះ អាចផ្តល់ការការពារ «បានតែក្នុងកម្រិតមួយតែប៉ុណ្ណោះ ក្នុងការប្រឆាំងនឹងវីរុសកូរ៉ូណាទម្រង់ថ្មី ដែលទើបត្រូវបានរកឃើញនៅក្នុងចំណោមមនុស្សវ័យក្មេងនៅក្នុងប្រទេសអាហ្វ្រិកខាងត្បូង។ ការរកឃើញនេះ បានធ្វើឲ្យប៉ះពាល់យ៉ាងខ្លាំងដល់ប្រទេសអាហ្វ្រិកខាងត្បូង ដែលមានអ្នកស្លាប់ដោយសារវីរុសកូរ៉ូណាប្រមាណជាង ៤៦.០០០ នាក់។ ប្រទេសនេះ មានគម្រោងថា នឹងចាប់ផ្តើមចាក់វ៉ាក់សាំងបង្ការជំងឺកូវីដ១៩ ដែលផលិតដោយក្រុមហ៊ុន AstraZeneca ទៅលើពលរដ្ឋរបស់ខ្លួន ចំនួន១លានដូស នៅក្នុងរយៈពេលប៉ុន្មានថ្ងៃខាងមុខនេះ ប៉ុន្តែនៅពេលនេះ លទ្ធផលនៃការសិក្សាថ្មីនេះបង្ហាញថា វ៉ាក់សំាងបង្ការជំងឺកូវីដ១៩ ដែលផលិតដោយក្រុមហ៊ុនឱសថរបស់ប្រទេសអង់គ្លេសមួយនេះ មានប្រសិទ្ធភាពត្រឹមតែ២២ភាគរយតែប៉ុណ្ណោះ ក្នុងការប្រយុទ្ធប្រឆាំងនិងវីរុសកូរ៉ូណាទម្រង់ថ្មី នៅអាហ្វ្រិកខាងត្បូងនោះ។ ការសិក្សានេះមិនបានពិនិត្យទៅលើប្រសិទ្ធភាពរបស់វ៉ាក់សាំងប្រឆាំងនឹងករណីជំងឺក្នុងស្ថានភាពធ្ងន់ធ្ងរនោះទេ។ វីរុសកូរ៉ូណាទម្រង់ថ្មីនេះ ត្រូវបានគេរកឃើញក្នុងប្រទេសផ្សេងៗទៀត យ៉ាងហោចណាស់ចំនួន៣២ប្រទេស ដែលក្នុងនោះក៏រួមមានទាំងសហរដ្ឋអាមេរិកផងដែរ។ ក្រុមហ៊ុនឱសថAstraZeneca បានឲ្យដឹងកាលពីថ្ងៃអាទិត្យថា ខ្លួនកំពុងផលិតវ៉ាក់សាំងបង្ការមួយប្រភេទថ្មីទៀត ដែលមានប្រសិទ្ធភាពខ្លាំងជាងវ៉ាក់សាំងបច្ចុប្បន្នរបស់ខ្លួន ក្នុងការបង្ការវីរុសកូរ៉ូណាទម្រង់ថ្មីនៅអាហ្វ្រិកខាងត្បូងនោះ។ គេរំពឹងថា វ៉ាក់សាំងប្រភេទថ្មីនេះនឹងចេញជារូបរាង នៅរដូវស្លឹកឈើជ្រុះនាពេលខាងមុខនេះ៕	2021-02-09T07:00:00+07:00	khmer.voanews.com	https://khmer.voanews.com/a/south-africa-suspend-astraceneca-covid-vaccine/5770060.html
be8d52f4-ee91-4c26-85d0-fd0ef772d563	លោក ហ៊ុន សែន រុញឲ្យមន្ត្រីដទៃចាក់វ៉ាក់សាំងចិន ជំនួសលោក	លោកនាយករដ្ឋមន្ត្រី ហ៊ុន សែន ក្រោយបានស្ទាក់ស្ទើរ និងផ្លាស់ប្ដូរចិត្តជាច្រើនដង រឿងចាក់វ៉ាក់សាំងចិន ដែលគ្មានការទទួលស្គាល់ពីអង្គការសុខភាពពិភពលោក នៅទីបំផុត បានរុញឲ្យមន្ត្រីដទៃចាក់វា ជំនួសរូបលោក។ លោកអះអាងថា ការធ្វើដូច្នេះ គឺដើម្បីបញ្ជាក់ពីទំនុកចិត្ត និងការយកចិត្តទុកដាក់របស់របបលោក។ តើអ្នកសង្កេតការណ៍យល់យ៉ាងណា? មន្ត្រីដែលលោក ហ៊ុន សែន រុញឲ្យចាក់វ៉ាក់សាំងចិនមុនគេ ជំនួសរូបលោកនោះ រួមមាន រដ្ឋមន្រ្តីក្រសួងមួយចំនួន មានមន្ត្រីជាន់ខ្ពស់យោធា និងមន្ត្រីដែលជាសាច់សារលោហិតរបស់លោកផង ដែលមានអាយុក្រោម ៥៩ឆ្នាំ លើកលែងតែរដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុលោក អូន ព័ន្ធមុនីរ័ត្ន ចេញ ព្រោះលោកថា មានជំងឺប្រចាំកាយ៖ « »។ លោក ហ៊ុន សែន និងមន្ត្រីជាន់ខ្ពស់នៃរបបក្រុងភ្នំពេញជាច្រើនរូបទៀត បានរៀបចំពិធីទទួលវ៉ាក់សាំងចិន ចំនួន ៦សែនដូស យ៉ាងឱឡារិក នៅវាលយន្តហោះអន្តរជាតិភ្នំពេញ កាលពីរសៀលថ្ងៃទី៧ ខែកុម្ភៈ។ ពិធីទទួលវ៉ាក់សាំងចិន ដែលអង្គការសុខភាពពិភពលោកមិនបានទទួលស្គាល់នេះ ប្រព្រឹត្តទៅយ៉ាងអ៊ឹកធឹក ដោយមានលោក ហ៊ុន សែន ធ្វើសន្និសីទសារព័ត៌មានអំពីពិធីនេះផង។ លោក ហ៊ុន សែន ថា នេះជាមោទនភាពជាតិខ្មែរ ដែលបានវ៉ាក់សាំងពីប្រទេសចិន។ មិនតែប៉ុណ្ណោះ លោកថា ដោយសារតែចំណងមិត្តភាពកម្ពុជា-ចិន ដ៏រឹងមាំនេះឯង ទើបមិត្តចិនផ្តល់វ៉ាក់សាំងនេះមកឲ្យកម្ពុជា។ ក្នុងចំណោមវ៉ាក់សាំងទាំង ៦ សែនដូសនេះ ៣ សែនដូស ត្រូវចាក់ជូនកងទ័ព និង ៣សែនដូសទៀត ត្រូវប្រគល់ជូនក្រសួងសុខាភិបាល។ លោក ហ៊ុន សែន អះអាងថា វ៉ាក់សាំងស៊ីណូហ្វាម (Sinopharm) របស់ចិននេះ ពិតជាមានប្រសិទ្ធភាពខ្ពស់ សម្រាប់មនុស្សអាយុពី ១៨ ដល់ ៥៩ឆ្នាំ។ ទោះជាលោក ហ៊ុន ហ៊ុន អះអាងថា វ៉ាក់សាំងចិននេះ មានប្រសិទ្ធភាពខ្ពស់ លោកមិនបានបង្ហាញភស្តុតាងវេជ្ជសាស្ត្រ និងវិទ្យាសាស្ត្រ អំពីប្រសិទ្ធភាពរបស់វ៉ាក់សាំង ដែលអង្គការសុខភាពពិភពលោក មិនបានទទួលស្គាល់នោះទេ។ លោក ហ៊ុន សែន បានត្រឹមតែលើកឡើង ដូចអ្វីដែលជាការអះអាងរបស់មន្ត្រីនាំពាក្យក្រសួងសុខាភិបាលកម្ពុជា អ្នកស្រី ឱ វណ្ណឌីន ដែលថា វ៉ាក់សាំងនេះ ត្រូវបានប្រើប្រាស់នៅប្រទេសផ្សេងទៀតដែរ តែប៉ុណ្ណោះ។ ក្រុមហ៊ុនចិន ស៊ីណូហ្វាម (Sinopharm) អះអាងថា វ៉ាក់សាំងខ្លួនមានប្រសិទ្ធភាពបង្ការជំងឺកូវីដ-១៩ បានជិត ៨០ភាគរយ (៧៩,៣៤%)។ ប៉ុន្តែ ក្រុមហ៊ុននេះ នៅតែមិនព្រមបញ្ចេញរបាយការណ៍លម្អិត អំពីលទ្ធផលនៃការធ្វើតេស្តដំណាក់កាលទី៣។ ក្រុមហ៊ុននេះ បានដាក់ពាក្យសុំឲ្យអង្គការសុខភាពពិភពលោកពិនិត្យ និងទទួលស្គាល់វ៉ាក់សាំងខ្លួនដែរ ប៉ុន្តែ លទ្ធផលយ៉ាងណា ត្រូវរង់ចាំយ៉ាងហោចណាស់ដល់ដើមខែមីនា ទើបអង្គការនេះប្រាប់ឲ្យដឹង។ អង្គការសុខភាពពិភពលោក ទើបតែទទួលស្គាល់វ៉ាក់សាំងមួយប៉ុណ្ណោះ របស់ក្រុមហ៊ុនអាមេរិក និងអាល្លឺម៉ង់ ឈ្មោះ ហ្វៃហ្ស៊ើរ និង បៃអូអិនថិក (Pfizer និង BioNTech) ក្រោយវ៉ាក់សាំងនេះ បង្ហាញលទ្ធផលធ្វើតេស្តថា មានប្រសិទ្ធភាពរហូតដល់ ៩៥%។ សូម្បីតែវ៉ាក់សាំងពីរទៀត មួយរបស់អង់គ្លេសគឺ វ៉ាក់សាំង អាស្រ្តាហ្ស៊េណេកា (AstraZeneca) ដែលមានប្រសិទ្ធភាព ៨២% និងវ៉ាក់សាំងអាមេរិក គឺវ៉ាក់សាំង ម៉ូដឺនណា (Moderna) ដែលមានប្រសិទ្ធភាពរហូតដល់ជិត ៩៤,១% ក៏មិនទាន់ទទួលបានការទទួលស្គាល់ពីអង្គការសុខភាពពិភពលោកនៅឡើយដែរ។ ប៉ុន្តែ អង្គការនេះ បានកុម្ម៉ង់ទិញវ៉ាក់សាំងចំនួន ១៥០លានដូសរួចហើយ ពីក្រុមហ៊ុនអង់គ្លេស អាស្រ្តាហ្ស៊េណេកា នេះ ក្នុងពេលកំពុងរង់ចាំលទ្ធផលទទួលស្គាល់ជាផ្លូវការនេះ។ ក្នុងពេលជាមួយគ្នានេះ អង្គការសុខភាពពិភពលោក បានកុម្ម៉ង់ទិញវ៉ាកសាំង ៤០លានដូសដែរ ពីក្រុមហ៊ុនអាមេរិក និងអាល្លឺម៉ង់ ហ្វៃហ្ស៊ើរ និង បៃអូអិនថិក។ អង្គការសុខភាពពិភពលោក មិនបានកុម្ម៉ង់ទិញវ៉ាក់សាំងពីក្រុមហ៊ុនចិនណាមួយទេ។ របបក្រុងភ្នំពេញ រងការរិះគន់ថា ប្រញាប់ប្រញាល់ទទួលយកវ៉ាក់សាំងចិន ទាំងវ៉ាក់សាំងនេះ មិនទាន់មានការទទួលស្គាល់ពីស្ថាប័នអន្តរជាតិ។ ភាពប្រញាប់ប្រញាល់ និងភាពគ្មានការទទួលស្គាល់នេះ ធ្វើឲ្យពលរដ្ឋព្រួយបារម្ភ អំពីផលវិបាកនៃវ៉ាក់សាំងនេះ។ អ្នកសិក្សាការអភិវឌ្ឍសង្គម បណ្ឌិត មាស នី យល់ថា ការណ៍ដែលពលរដ្ឋមិនសូវមានទំនុកចិត្ត និងបារម្ភអំពីវ៉ាក់សាំងចិននេះ ក៏ដោយសារតែវា មិនទាន់មានការទទួលស្គាល់ពីអង្គការសុខភាពពិភពលោកនោះឯង៖ « » ទោះជាយ៉ាងនេះក្ដី របបក្រុងភ្នំពេញ មិនរាថយក្នុងការទទួលយកវ៉ាក់សាំងចិន និងយកទៅចាក់ជូនមន្ត្រីជួរមុខ រួមមាន គ្រូពេទ្យ និងកងទ័ពផង។ ពិធីចាក់វ៉ាក់សាំងដំបូង ដែលលោក ហ៊ុន សែន អះអាងថា ធ្វើឡើងដើម្បីបង្ហាញអំពីការទទួលខុសត្រូវ និងការយកចិត្តទុកដាក់របស់រដ្ឋាភិបាលលោក ទៅលើសុខុមាលភាពរបស់ប្រជាពលរដ្ឋខ្មែរនោះ នឹងធ្វើឡើងនៅថ្ងៃទី១០ ខែកុម្ភៈ នៅមន្ទីរពេទ្យកាល់ម៉ែត៕	2021-02-09T03:27:00+07:00	rfa.org	https://www.rfa.org/khmer/news/health/cambodia-received-the-chinese-aided-covid-19-vaccines-and-hun-sen-pushes-others-to-get-vaccination-not-him-02082021150200.html
72783afe-f76c-4886-afe7-013da6d70f6f	ក្រសួងសុខាភិបាល បើកវគ្គបណ្តុះបណ្តាល ស្តីពីយុទ្ធនាការចាប់វ៉ាក់សាំងការពារជំងឺកូវីដ១៩	ក្រសួងសុខាភិបាល នៅថ្ងៃទី៨ ខែកុម្ភៈ ឆ្នាំ២០២០១នេះ បានបើកវគ្គបណ្តុះបណ្តាល ស្តីពីយុទ្ធនាការចាប់វ៉ាក់សាំងកូវីដ១៩។ វគ្គបណ្តុះបណ្តាលនេះ បានធ្វើឡើងក្រោមអធិបតីភាពលោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល។ លោកស្រី ឱ វណ្ណឌីន បានថ្លែងថា មូលហេតុនៃការផ្តល់នូវវគ្គបណ្តុះបណ្តាលនេះ ដើម្បីឲ្យក្រុមគ្រូពេទ្យរបស់ក្រសួងសុខាភិបាល មានការយល់ដឹងបន្ថែមទៀត ទៅលើវ៉ាក់សាំងស៉ីណូហ្វាម ដែលរាជរដ្ឋាភិបាលកម្ពុជា ទើបទទួលបានពីសាធារណរដ្ឋប្រជាមានិតចិន ចំនួន៦០ម៉ឺនដូស។ «ពីព្រោះយើងដឹងហើយថា វ៉ាក់សាំងនេះជាវ៉ាក់សាំងថ្មី ដែលនៅក្នុងបរិបទនៃការរីករាលដាល នៃកូវីដ១៩នេះ។ អ្នកវិទ្យាសាស្ត្រ នៅសាធារណរដ្ឋប្រជាមានិតចិន ក៏ដូចជាអ្នកវិទ្យាសាស្ត្រ នៅលើសកលលោករបស់យើងនេះ នៅអឺរ៉ុបក្តី នៅអាមេរិកក្តី គឺគេខិតខំផលិតវ៉ាក់សាំងនេះឲ្យបាន ដើម្បីជាឧបករណ៍ដែលមានសារៈសំខាន់បំផុត សម្រាប់ជួយអន្តរាគមន៍ នៃការទប់ស្កាត់ការរីករាលដាលជំងឺកូវីដ១៩នេះផង ហើយក៏ដើម្បីជួយទៅដល់បុគ្គលដែលស្ម័គ្រចិត្ត ទទួលយកនូវវ៉ាក់សាំងកូវីដ១៩»។ នេះបើតាមលោកស្រី ឱ វណ្ណឌីន។ បើតាមរដ្ឋលេខាធិការក្រសួងសុខាភិបាល, ការប្រើប្រាស់វ៉ាក់សាំងនៅពេលនេះ គឺជាការជួយដ៏ធំណាស់ សម្រាប់ជួយឲ្យទាំងអស់គ្នាឆាប់បានវិលត្រឡប់ទៅរកភាពដើមវិញ និងនៅក្នុងបែបគន្លងថ្មីផង។ លោកស្រីបន្តថា សំខាន់បំផុតនោះ ដើម្បីឲ្យដំណើរការ នៃការប្រកបការងាររស់នៅ ឬរបររកស៉ីរបស់ប្រជាពលរដ្ឋ ហើយបន្ថែមលើនេះ ការប្រើប្រាស់វ៉ាក់សាំងប្រឆាំងកូវីដ១៩ ក៏ដើម្បីជួយឲ្យមានកំណើនទេសចរណ៍ និងដំណើរការសេដ្ឋកិច្ចផងដែរ។ សូមបញ្ជាក់ថា វ៉ាក់សាំងបង្ការជំងឺកូវីដ១៩ របស់ចិន ចំនួន៦០ម៉ឺនដូសនេះ ជាប្រភេទវ៉ាក់សាំង Sinopharm ដែលផលិតដោយរដ្ឋាភិបាលចិន។ ក្រោយមកដល់ប្រទេសកម្ពុជា វ៉ាក់សាំង Sinopharm ទាំងនេះ នឹងត្រូវប្រគល់ជូនក្រសួងការពារជាតិចំនួន ៣០ម៉ឺនដូស និងប្រគល់ជូនក្រសួងសុខាភិបាលចាត់ចែងចំនួន ៣០ម៉ឺនដូស។ ជាការណែនាំ វ៉ាក់សាំង Sinopharm ទាំងនេះ តម្រូវឱ្យចាក់លើតែមនុស្សដែលមានអាយុចាប់ពី ១៨ឆ្នាំ ទៅ ៥៩ឆ្នាំ ប៉ុណ្ណោះ ហើយអ្នកដែលមានអាយុលើសពី ៦០ឆ្នាំ ត្រូវរង់ចាំលទ្ធផលនៃការសិក្សាបន្តទៀតសិន។ នេះបើតាមការប្រកាសរបស់ក្រសួងសុខាភិបាលកម្ពុជា។ បច្ចុប្បន្ន ប្រទេសចិនបានផលិតចេញនូវវ៉ាក់សាំង២ប្រភេទ ដើម្បីបង្ការជំងឺកូវីដ១៩ ក្នុងនោះមាន វ៉ាក់សាំងស៊ីណូហ្វាម ( Sinopharm) ដែលផលិតដោយរដ្ឋាភិបាល និងវ៉ាក់សាំងស៊ីណូវ៉ាក់ (Sinovac) ដែលផលិតដោយក្រុមហ៊ុន Sinovac Biotech Ltd។ មកទល់ពេលនេះ មានប្រទេសយ៉ាងហោចចំនួន១៦ហើយ ដែលបានសម្រេចអនុម័តឲ្យប្រើប្រាស់វ៉ាក់សាំង COVID-19 របស់ក្រុមហ៊ុនចិនទាំងពីរ។ ក្នុងនោះ វ៉ាក់សាំងរបស់ Sinopharm ត្រូវបានអនុញ្ញាតឲ្យប្រើនៅ អេមីរ៉ាត់អារ៉ាប់រួម បារ៉ែន ហុងគ្រី ស៊ែរប៊ី ប៉េរូ អ៉ីរ៉ាក់ ម៉ារ៉ុក អេហ្ស៉ីប ប៉ាគីស្ថាន និងកម្ពុជា។ រីឯវ៉ាក់សាំងរបស់ Sinovac ត្រូវបានអនុញ្ញាតឲ្យប្រើនៅ ប្រេស៉ីល ឥណ្ឌូណេស៉ី តួកគី ឈីលី កូឡុំប៊ី និង អាស៊ែបៃហ្សង់។ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា នាពេលកន្លងទៅ បានប្រកាសថា រាជរដ្ឋាភិបាលកម្ពុជា នឹងត្រៀមបម្រុងវ៉ាក់សាំងចំនួន ២០លានដូស សម្រាប់ចាក់ជូនប្រជាពលរដ្ឋ១០លាននាក់ ដោយមិនគិតថ្លៃ ដែលនោះមានជំនួយ១១លានដូសផងដែរ៕	2021-02-08T23:31:00+07:00	freshnewsasia.com	https://m.freshnewsasia.com/index.php/en/localnews/186526-2021-02-08-09-31-18.html
26b34c4f-2f17-4028-a4d9-dc5f1913a9ff	អង្គការមូលនិធិថែទាំសុខភាពអ្នកជំងឺអេដស៍ នឹងរៀបចំទិវាស្រោមអនាម័យអន្តរជាតិ ២០២១ ក្រោមប្រធានបទ «តែងតែទាន់សម័យ» ជាមួយស្រោមអនាម័យ	អង្គការមូលនិធិថែទាំសុខភាពអ្នកជំងឺអេដស៍ (AHF) ដែលជាអង្គការប្រយុទ្ធនឹងជំងឺអេដស៍ដ៏ធំជាងគេបំផុត នៅលើពិភពលោក ដែលកំពុងតែផ្តល់ការថែទាំ ដល់អ្នករស់នៅជាមួយមេរោគអេដស៍ នាខែកុម្ភៈ ឆ្នាំ២០២១ខាងនេះ នឹងរៀបចំទិវាស្រោមអនាម័យអន្តរជាតិ ក្រោមក្រោមប្រធានបទ «តែងតែទាន់សម័យ» ជាមួយស្រោមអនាម័យ! ដោយមានការប្រារព្ធទិវា ដោយផ្ទាល់ទី១៣ ខែកុម្ភៈ ឆ្នាំ២០២១ ហើយសម្រាប់ថ្ងៃទី១៤ កុម្ភៈ ឆ្នាំ២០២១ និងមាន Concert Online ផងដែរ។ AHF ក៏បានប្រកាសឲ្យប្រជាពលរដ្ឋចូលរួមឱ្យបានច្រើន ដើម្បីក្រើនរំលឹកដល់គ្រប់គ្នាពីសារៈសំខាន់ នៃការទទួលបានស្រោមអនាម័យដោយ ឥតគិតថ្លៃ និងតាមតម្រូវការស្រោមអនាម័យ ដែលជាជម្រើសដ៏ល្អសម្រាប់ការពារខ្លួន ពីការចម្លងកាមរោគ និងមេរោគអេដស៍។ AHF បានរៀបចំទិវាស្រោមអនាម័យអន្តរជាតិ ចាប់តាំងពីឆ្នាំ២០០៨ ប្រកបដោយភាពច្នៃប្រឌិត ដើម្បីផ្សព្វផ្សាយពីស្រោមអនាម័យ និងការប្រើប្រាស់ពីព្រោះស្រោម អនាម័យមានសារៈប្រយោជន៍ ជាចំបងសម្រាប់ការពារខ្លួន ពីការចម្លងកាមរោគ មេរោគអេដស៍ និងការពារការមានផ្ទៃពោះ ដោយមិនបានគ្រោងទុក។ ទិវាអន្តរជាតិមួយនេះ ប្រារព្ធធ្វើឡើងដើម្បីផ្សាភ្ជាប់ជាមួយនឹង ទិវានៃក្តីស្រឡាញ់ជារៀងរាល់ឆ្នាំ ក្រុមការងាររបស់ AHF ដែលមានទីតាំងនៅបណ្តាប្រទេសផ្សេងៗ ទូទាំងសកលលោក កំពុងរៀបចំព្រឹត្តការណ៍កម្សាន្តសប្បាយ ការអប់រំផ្សេងៗជាច្រើនតាមបណ្តាញសង្គម និងដោយផ្ទាល់ក្រោមប្រធានបទ សម្រាប់ទិវាស្រោមអនាម័យ ២០២១!។ លោកវេជ្ជបណ្ឌិត ឈឹម សារ៉ាត់ នាយកប្រចាំតំបន់អាស៊ី អង្គការមូលនិធិថែទាំ សុខភាពអ្នកជំងឺអេដស៍ (AHF) បានឱ្យដឹងថា ជំងឺកូវីដ១៩ បន្តការប៉ះពាល់ក្នុងការទទួល ស្រោមអនាម័យក៏ប៉ុន្តែវានៅតែទាន់សម័យ សម្រាប់ទិវាស្រោមអនាម័យអន្តរជាតិឆ្នាំ២០២១ ជារឿងដ៏សាមញ្ញដែលអាចទទួលយកបាន ជាមួយការខិតខំ ដើម្បីឲ្យមានស្រោមអនាម័យគ្រប់ទីកន្លែងទាំងអស់ ដើម្បីឱ្យប្រជាជនទូទៅបានយល់ថា ស្រោមអនាម័យជាជម្រើសដ៏ល្អបំផុត សម្រាប់ជីវិតរស់នៅ និងធានាឱ្យបានថា ស្រោមអនាម័យមានគ្រប់គ្រាន់ និងងាយស្រួលទទួលបានតាមតម្រូវការ របស់មនុស្សទាំងសកល។ អ្នកស្រី Terri Ford នាយកផ្នែកគោលនយោបាយ និងតស៊ូមតិសកលរបស់អង្គការ AHF បានឱ្យដឹងថា ការបិទប្រទេស និងការរឹតត្បិតដោយសារតែមេរោគកូវីដ១៩ នៅតែបន្តគំរាមកំហែង ចំពោះការទទួលបានស្រោមអនាម័យ ជាពិសេសប្រទេសជាច្រើន ដែលអស់ស្រោមអនាម័យពីស្តុក និងមានឧបសគ្គជាច្រើន ដែលធ្វើឲ្យមានការលំបាកដល់ប្រជាជន ទទួលស្រោមអនាម័យ។ អង្គការមូលនិធិថែទាំសុខភាពអ្នកជំងឺអេដស៍ នៅតែខិតខំប្រឹងប្រែងដើម្បីឲ្យប្រាកដថា ប្រជាជនទាំងអស់ទទួលបានស្រោមអនាម័យ ដោយឥតគិតថ្លៃ និងតាមតម្រូវការ។ សម្រាប់ទិវាស្រោមអនាម័យអន្តរជាតិនេះ ផ្តោតតែមួយគត់គឺ និង សម្រាប់ទិវាស្រោមអនាម័យ ២០២១ គឺលើកទឹកចិត្តឱ្យគ្រប់ គ្នានៅតាមបណ្តាប្រទេសទាំង៤៥ រៀបចំព្រឹត្តិការណ៍កំសាន្តសប្បាយ និងបន្តការផ្សព្វផ្សាយពីសារៈសំខាន់ នៃស្រោមអនាម័យដែលអាចទទួលបានគ្រប់ៗគ្នា។ លោក Michael Weinstein ប្រមុខដឹកនាំអង្គការ AHF ទូទាំងសកលលោក បានឱ្យដឹងដែរថា ។ ទិវាស្រោមអនាម័យអន្តរជាតិ ផ្តល់ឱ្យនូវវេទិកាមួយ ដើម្បីអំពាវនាវដល់រដ្ឋាភិបាល និងស្ថាប័នសុខភាពសាធារណៈ ដើម្បីធានាថា ប្រជាជនមានឧបករណ៍ដើម្បីការពារខ្លួន និងមនុស្សជាទីស្រឡាញ់របស់ពួកគេ ដែលជាពិសេសបំផុត នៅពេលដែលយើងនៅតែឃើញមានការឆ្លងមេរោគអេដស៍ថ្មីចំនួន ១.៧លាននាក់ជារៀងរាល់ឆ្នាំ៕	2021-02-08T22:14:00+07:00	freshnewsasia.com	https://m.freshnewsasia.com/index.php/en/localnews/186512-2021-02-08-08-14-18.html
bea16c88-d52b-42d7-9de8-954bf7ec35fd	លោកហ៊ុន ម៉ានី ៖ ការទទួលបាន វ៉ាក់សាំងកូវីដ១៩ ពីចិន គឺសបញ្ជាក់ពីជោគជ័យដ៏ធំមួយ សម្រាប់កម្ពុជា លើសមរភូមិការទូត	តាមរយៈគេហទំព័រហ្វេសប៊ុក របស់ខ្លួននៅថ្ងៃទី៨ កុម្ភៈនេះ អ្នកតំណាងរាស្រ្ត ហ៊ុន ម៉ានី សូមអបអរសាទរ ព្រះរាជាណាចក្រកម្ពុជា ដែលទទួលបានវ៉ាក់សាំង ប្រឆាំងនឹងជំងឺកូវីដ ១៩ SINOPHARM ដែលជាអំណោយ របស់សាធារណរដ្ឋប្រជាមានិតចិន ចំនួន៦០ម៉ឺនដូសលើកដំបូង ។ វ៉ាក់សាំង ដែលជាទំនិញយុទ្ធសាស្រ្ត ដ៏មានសារៈសំខាន់នេះនឹងក្លាយ ជាដំណោះស្រាយបញ្ហា កង្វល់មួយ ចំពោះយុទ្ធនាការប្រឆាំង នឹងការឆ្លងរាលដាល នៃជំងឺកូវីដ១៩ ជាពិសេសការផ្តល់វ៉ាក់សាំង ដល់ក្រុមគ្រូពេទ្យជួរមុខ និងកងកម្លាំងប្រដាប់អាវុធដែលកំពុង ឈរជើងការពារ នៅខ្សែត្រៀម ទប់ស្កាត់មិនឱ្យជំងឺកូវីដ ១៩ ឆ្លងចូលក្នុងសហគមន៍បាន។ អ្នកតំណាងរាស្រ្ត ហ៊ុន ម៉ានី សង្កត់ធ្ងន់ថា លោក ហ៊ុន ម៉ានី លើកឡើងបន្តថា ទំនាក់ទំនងល្អរវាងព្រះរាជាណាចក្រកម្ពុជា និងសាធារណរដ្ឋប្រជាមានិតចិន ដែលបានកសាង និងរិតចំណងដោយថ្នាក់ដឹកនាំ នៃភាគីទាំង២ គឺជាកត្តាកំណត់មួយ នៃការទទួលបានវ៉ាក់សាំងក្នុងគ្រានេះ ។ យើងពិតជាមិនអាចប្រកែកបានទេថា ការប្រកួតប្រជែង ដើម្បីទិញ និងចាក់វ៉ាក់សាំង ប្រឆាំងកូវីដ ១៩ កាន់តែមានភាព ស្រួចស្រាល់ឡើង ដែលប្រទេសកំពុងអភិវឌ្ឃ និងប្រទេសក្រីក្រ អាចប្រឈមនឹងការទទួលបានវ៉ាក់សាំង ក្នុងកម្រិតទាប និងត្រូវរង់ចាំយូរ ។ ជាមួយគ្នានោះ លោកហ៊ុនម៉ានីសូមថ្លែងអំណរគុណ និងកោតសរសើរដល់ភាពប៉ិនប្រសប់ របស់ថ្នាក់ដឹកនាំកម្ពុជា ដែលបានខិតខំប្រឹងប្រែងស្វែង រកដំណោះស្រាយ ជូនប្រជាជន ប្រកបដោយទំនុកចិត្ត ជំនឿជាក់ និងភាពកក់ក្តៅនោះទេ ។ សូមរំលឹកថាវ៉ាក់សាំងការពារកូវីដ១៩ ដែលជាជំនួយរបស់រដ្ឋាភិបាលចិន បានដឹកមកដល់អាកាស យានដ្ឋាន អន្តរជាតិភ្នំពេញ នៅរសៀលថ្ងៃទី៧ ខែកុម្ភៈ ឆ្នាំ២០២១ ដោយមានការអញ្ជើញទៅទទួលពី សម្ដេចតេជោ ហ៊ុន សែន នាយករដ្ឋមន្រ្តីផងដែរ ។ វ៉ាក់សាំងនេះ មានចំនួន៦០ម៉ឺនដូស ក្នុងជំហានដំបូង ដោយក្នុងនោះចំនួន៣០ម៉ឺនដូស សម្រាប់ក្រសួងសុខាភិបាល និង៣០ម៉ឺនដូសទៀត សម្រាប់ផ្នែកយោធា៕	2021-02-08T20:17:00+07:00	dap-news.com	https://dap-news.com/national/2021/02/08/118239/
2228e580-051a-4de0-aff7-e3fc6b6fb923	កម្មវិធីផ្ដល់អាហារតាមសាលារៀននៅកម្ពុជា ចាប់ផ្ដើមសាជាថ្មី ក្រោយអាក់ខានមួយរយៈដោយសារជំងឺកូវីដ១៩	ភ្នំពេញ ៖ នៅកម្ពុជា កុមារប្រមាណ ២៨ម៉ឺននាក់ ដែលរៀននៅសាលាចំនួន ១.១១៣ កន្លែង នៅក្នុងខេត្តចំនួន ១០ ខកខានពុំបានទទួលអាហារប្រកបដោយអាហារូបត្ថម្ភ ដែលផ្ដល់ដោយមិនគិតថ្លៃឱ្យពួកគេនៅសាលារៀន ក្នុងអំឡុងពេលមានការបិទសាលានៅទូទាំងប្រទេស ដើម្បីទប់ស្កាត់ការឆ្លងរាលដាលជំងឺកូវីដ១៩។ ទិន្នន័យបានពីការវាយតម្លៃរួមគ្នាលើតម្រូវការអប់រំ ក្នុងអំឡុងពេលមានកូវីដ១៩ នៅកម្ពុជាក្នុងឆ្នាំ២០២០ ដែលរៀបចំដោយក្រសួងអប់រំយុវជន និងកីឡា និងក្រុមការងារវិស័យអប់រំ បានបង្ហាញថា បច្ចុប្បន្ននេះ កុមារ ៤០% ញុំាអាហារប្រចាំថ្ងៃក្នុងបរិមាណតិចជាងមុន បើធៀបនឹងមុនពេលមានការឆ្លងរាលដាលនៃជំងឺនេះ។ ក្នុងចំណោមកុមារទាំងនេះ មានជាង ៥០% មកពីគ្រួសារមានជីវភាពក្រីក្រ និងជាអ្នកពឹងផ្អែកលើប្រព័ន្ធគាំពារសង្គម។ ការសិក្សាវាយតម្លៃលើផលប៉ះពាល់ផ្នែកសង្គមសេដ្ឋកិច្ចបង្កឡើងដោយជំងឺកូវីដ១៩ នៅកម្ពុជា របស់អង្គការសហប្រជាជាតិ ក៏បានបង្ហាញផងដែរថា បើទោះជាភាពអាចមាន ឬរកបានស្បៀងពុំបានទទួលរងផលប៉ះពាល់ធំដុំក៏ដោយ ប្រជាពលរដ្ឋជាច្រើននាក់ ត្រូវបានកាលៈទេសៈសេដ្ឋកិច្ចបង្ខំឱ្យប្រើប្រាស់យុទ្ធស្រាស្ត្រទប់ទល់ផ្សេងៗ ដូចជាខ្ចីអាហារពីអ្នកដទៃ កាត់បន្ថយបរិមាណអាហារបរិភោគ និងពឹងអាស្រ័យខ្លាំងជាងមុនលើជម្រើសអាហារមានតម្លៃថោក និងមិនសូវមានអាហារូបត្ថម្ភ។ ជាភ័ព្វសំណាង កម្មវិធីផ្ដល់អាហារតាមសាលារៀន បានចាប់ផ្ដើមដំណើរការឡើងវិញ ទន្ទឹមពេលដែលសាលារៀននៅកម្ពុជាបានបើកដំណើរការជាថ្មី កាលពីដើមខែនេះ ដោយកម្មវិធីនេះនឹងត្រូវចាប់ផ្ដើមជាដំណាក់កាលៗ នៅគ្រប់សាលារៀនទាំងអស់ ដែលកំពុងអនុវត្តកម្មវិធីផ្ដល់អាហារ ក្រោមការគាំទ្រពីរាជរដ្ឋាបាល និងកម្មវិធីស្បៀងអាហារពិភពលោកនៅត្រឹមខែមីនា ឆ្នាំ២០២១ ។ យូនីសេហ្វ និងកម្មវិធីស្បៀងអាហារពិភពលោក ស្វាគមន៍ចំពោះការចាប់ផ្ដើមដំណើរការកម្មវិធីផ្ដល់អាហារសាលារៀនជាថ្មី ស្របពេលនឹងការបើកដំណើរការសាលារៀនឡើងវិញ ។ លោកស្រី ក្លែរ ខូណាន់ តំណាង និងជានាយិកាអង្គការស្បៀងអាហារពិភពលោកប្រចាំកម្ពុជា បានកត់សម្គាល់ថា“កម្មវិធីសុខភាព និងអាហារូបត្ថម្ភ ដែលអនុវត្តនៅតាមសាលារៀន បានកាត់បន្ថយភាពអត់ឃ្លាន និងជាការលើកទឹកចិត្តដ៏មានឥទ្ធិពល ដើម្បីឱ្យកុមារវិលត្រឡប់មកសាលារៀនវិញ។ កម្មវិធីនេះកាន់តែមានលក្ខណៈពិសេសទៅទៀត សម្រាប់កុមារងាយរងគ្រោះ ដែលភាគច្រើនពឹងអាស្រ័យលើអាហារដែលផ្ដល់នៅតាមសាលារៀន និងមានជម្រើសសិក្សានៅផ្ទះតិចតួច ” ។ លោកស្រី ហ្វ័រូហ្គ ហ្វយូហ្សិថ នាយិកាយូនីសេហ្វប្រចាំកម្ពុជា បានមានប្រសាសន៍ថា “បច្ចុប្បន្ន សាលារៀនបើកដំណើរការជាថ្មី ដូច្នេះវាជាការសំខាន់ណាស់ ដែលកម្មវិធីគាំទ្រអាហារូបត្ថម្ភនៅតាមសាលារៀន ត្រូវបានដំណើរការឡើងវិញផងដែរ។ ខណៈដែលការអនុវត្តវិធានការកាត់បន្ថយហានិភ័យជំងឺកូវីដ១៩ គួរតែនៅបន្តធ្វើ សាលារៀនជាកន្លែងផ្ដល់នូវឱកាសប្រសើរបំផុតសម្រាប់ជួយដល់កុមារ ជាពិសេសកុមារតូចៗ ដើម្បីឱ្យពួកគេមានទម្លាប់ញ៉ាំអាហារ ដែលជួយទ្រទ្រង់សុខភាពឱ្យបានមាំមួន ដែលទម្លាប់បែបនេះអាចនៅជាមួយពួកគេពេញមួយជីវិត។ ការអប់រំអំពីអាហារូបត្ថម្ភ និងការផ្ដល់អាហារនៅតាមសាលារៀន គឺជាឧបករណ៍ដ៏មានប្រសិទ្ធភាព ដើម្បីជួយឱ្យកុមារមានសុខភាពមាំមួន និងរៀនសូត្រកាន់តែពូកែ”។ កម្មវិធីស្បៀងអាហារពិភពលោក បាននឹងកំពុងគាំទ្រដល់រដ្ឋាភិបាលនៅទូទាំងសកលលោក ក្នុងការកែសម្រួលការអនុវត្តកម្មវិធីផ្ដល់អាហារតាមសាលរៀន ក្នុងអំឡុងពេលដែលសាលារៀនត្រូវបិទទ្វារបង្កដោយការឆ្លងរាតត្បាតជាសកលនេះ។ នៅកម្ពុជា កម្មវិធីស្បៀងអាហារពិភពលោកបានសហការជាដៃគូជាមួយនឹងក្រសួងអប់រំ យុវជន និងកីឡា ដើម្បីបន្តផ្ដល់ការឧបត្ថម្ភដល់សិស្សានុសិស្សមកពីគ្រួសារមានជីវភាពក្រីក្រជាងគេចំនួន ៩ម៉ឺនគ្រួសារ តាមរយៈការផ្ដល់របបអាហារសម្រាប់ឱ្យពួកគេយកទៅផ្ទះ ក្នុងអំឡុងពេលដែលសាលារៀនបិទទ្វារ ។ យូនីសេហ្វ និងកម្មវិធីស្បៀងអាហារពិភពលោក ក៏បានសហការជាមួយក្រសួង ក្នុងការបើកដំណើរការសាលារៀនឡើងវិញ ប្រកបដោយសុវត្ថិភាព តាមរយៈការផ្សព្វផ្សាយសារអប់រំអាហារូបត្ថម្ភ ដល់លោកគ្រូ អ្នកគ្រូ មាតាបិតា និងសិស្សានុសិស្ស ។ យូនីសេហ្វ និងកម្មវិធីស្បៀងអាហារពិភពលោក កំពុងជំរុញឱ្យរដ្ឋាភិបាលទូទាំងសកលលោកបើកដំណើរការ និងបន្តបើកសាលារៀន ដោយមានការអនុវត្តវិធានការការពារពីជំងឺកូវីដ១៩ឱ្យបានសមស្រប ដើម្បីទប់ទល់នឹងជំងឺរាតត្បាតនេះ ហើយក្នុងពេលជាមួយគ្នាធានាឱ្យមានការឆ្លើយតបចំពោះតម្រូវការសុខភាព តម្រូវការអាហារ និងតម្រូវការអាហារូបត្ថម្ភរបស់កុមារ តាមរយៈការអនុវត្តកម្មវិធីអាហារូបត្ថម្ភ នៅក្នុងសាលារៀនដែលមានលក្ខណៈគ្រប់ជ្រុងជ្រោយ និងប្រកបដោយគុណភាព៕ រក្សាសិទ្ធិ ដោយៈ ចេស្តារ	2021-02-08T18:52:12+07:00	cen.com.kh	https://cen.com.kh/archives/294116.html
3f741b02-89bb-43df-9d03-0a3295436de0	លោកបណ្ឌិត ទេព ងន បរិច្ចាគប្រាក់បៀវត្ស ៦ខែ ជូនក្រសួងសុខាភិបាល ដើម្បីប្រយុទ្ធនឹងជំងឺកូវីដ-១៩	លោកកិត្តិសង្គហបណ្ឌិត ទេព ងន អនុប្រធានទី២ ព្រឹទ្ធសភា នៅថ្ងៃទី០៨ ខែកុម្ភៈ ឆ្នាំ២០២១នេះ បានបរិច្ចាគប្រាក់បៀវត្ស ចំនួន ០៦ខែ ចាប់ពីខែមីនា ដល់ខែសីហា ឆ្នាំ២០២១ ជូនក្រសួងសុខាភិបាល ដើម្បីចូលរួមប្រយុទ្ធប្រឆាំងនឹងជំងឺកូវីដ១៩។ ការចូលរួមបរិច្ចាគប្រាក់បៀវត្សរបស់ប្រធានក្រុមមេធាវីរាជរដ្ឋាភិបាល បង្ហាញឱ្យឃើញនូវស្មារតីរួមសាមគ្គី និងរំលែកការលំបាកជាមួយរាជរដ្ឋាភិបាលកម្ពុជា ក្នុងបេសកកម្មប្រយុទ្ធប្រឆាំងនឹងជំងឺកូវីដ-១៩ ដែលកំពុងរាតត្បាតនៅកម្ពុជា។ សូមបញ្ជាក់ថា សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា កាលពីថ្ងៃទី២៦ ខែមករា ឆ្នាំ២០២១ បានប្រកាសកាត់ប្រាក់បៀវរត្សប្រចាំខែរបស់សម្តេចរយៈពេល ៧ខែ ស្មើនឹងជិត ៦៤លានរៀលទៀត ជូនក្រសួងសុខាភិបាល ដើម្បីប្រយុទ្ធប្រឆាំងនឹងជំងឺកូវីដ១៩។ ក្រោយការបរិច្ចាគរបស់សម្តេចតេជោ ហ៊ុន សែន មានថ្នាក់ក្រសួងស្ថាប័នជាតិ មន្ត្រីរាជការ និងកងកម្លាំងប្រដាប់អាវុធជាច្រើនរូប បានចូលរួមចែករំលែកប្រាក់បៀវត្សជាមួយក្រសួងសុខាភិបាល ដើម្បីប្រតិបត្តិការប្រយុទ្ធប្រឆាំងនឹងជំងឺកូវីដ១៩។ សម្តេចតេជោ ហ៊ុន សែន បានថ្លែងអំណរគុណចំពោះមន្ត្រីរាជការទាំងស្ថាប័នស៊ីវិល និងកម្លាំងប្រដាប់អាវុធគ្រប់ប្រភេទ ដែលបានបរិច្ចាគដោយការកាត់បៀវត្សទាំងស្រុង ឬមួយផ្នែករយៈពេលខ្លី ឬវែងតាមការស្ម័គ្រចិត្តជួយដល់ការងារប្រយុទ្ធប្រឆាំងជំងឺកូវីដ១៩ ដែលបង្ហាញឱ្យឃើញនូវសាមគ្គីភាពក្នុងខឿនការពារសុខភាពរបស់ប្រជាជនកម្ពុជា៕	2021-02-08T18:20:00+07:00	freshnewsasia.com	https://m.freshnewsasia.com/index.php/en/localnews/186471-2021-02-08-04-20-42.html
1bc41861-df68-4269-9c70-326a3f81b04b	ជំងឺភ្នែកស្ងួតកើតយ៉ាងដូចម្តេច	ជំងឺភ្នែកស្ងួត (Sécheresse oculaire) ជាជំងឺដែលអាចកើតមាននៅលើមនុស្សគ្រប់វ័យ។ ភ្នែកស្ងួត(Sécheresse oculaire)នេះ មាន5% ទៅ 35%នៃប្រជាជនទាំងអស់ ហើយប្រជាជននៅអាស៊ីមាន33%ច្រើនជាងនៅដំបន់ផ្សេងៗភាគច្រើនកើតមានលើមនុស្សដែលមានអាយុលើសពី៥០ឆ្នាំឡើង(មនុស្សស្រីច្រើនជាងមនុស្សប្រុស)។ ១) រោគសញ្ញា៖ – មានអារម្មណ៍ដូចឈឺចាក់ៗក្នុងភ្នែក – ក្រហាយក្នុងភ្នែក – រមាស់ក្នុងភ្នែក – មានអារម្មណ៍ដូចមានក្រាប់ខ្សាច់ក្នុងភ្នែក – មានការឈឺចាប់ខ្លះ – ស្រវាំងភ្នែក – ចាញ់ពន្លឺថ្ងៃ – ហៀរទឹកភ្នែក ២) ជំងឺភ្នែកស្ងួតបណ្តាលមកពី៖ – កត្តាជាច្រើនដែលមាននៅលើផ្ទៃភ្នែក(Surface oculaire) – បណ្តាមកពីការខ្វះលំហូរទឹកភ្នែក និងអមជាមួយបញ្ហាភ្នែកមួយចំនួនទៀត – លំហូរទឹកភ្នែកគ្មានលំនឹង – មានរលាកផ្ទៃគ្រាប់ភ្នែក – មានការខូចខាតប្រព័ន្វប្រសាទនៃការបង្កើតទឹកភ្នែក(abnormalie neurosensoriel)ដែលមានតួនាទីក្នុងការធានាទឹកភ្នែកនៅលើផ្ទៃគ្រាប់ភ្នែក។ ៣) មូលហេតុដែលនាំឲ្យមានជំងឺភ្នែកស្ងួត៖ – 14% មានទឹកភ្នែកមិនគ្រប់គ្រាន់ដោយសារខ្វះខាតទឹកភ្នែកបណ្តោះអាសន្ន – 86% អ្នកជំងឺមានទឹកភ្នែកធម្មតាតែទឹកភ្នែកនោះគ្មានគុណភាព(Larmes de mauvaise qualité) – បណ្តាលមកពីមានការរលាករ៉ាំរ៉ៃនៃត្របកភ្នែក(inflammation chronique des paupière;Blépharite) – ការស្ងួតភ្នែកដោយសារមានរំហួតទឹកភ្នែក(Sécheresse evaporative par déficit lipidique)ដូចជា៖ • ការសម្លឹងកុំព្យូទ័រយូរ • មើលទូរទស្សន៍ នៅក្រោមកំដៅថ្ងៃ នៅក្នុងបន្ទប់ម៉ាស៊ីនត្រជាក់ នៅក្រោមកង្ហារ។ល។ «ប្រសិនបើលោកអ្នកមានបញ្ហាដូចការរៀបរាប់ខាងលើ ឫមានតម្រូវការព័ត៌មានលំអិតបន្ថែម សូមមេត្តាអញ្ជើញមកពិគ្រោះយោបល់ និងទទួលប្រឹក្សាអំពីវិធីសាស្ត្រនៃការព្យាបាលពីក្រុមការងារវេជ្ជបណ្ឌិតឯកទេស ជំនាញផ្នែកចក្ខុរោគនៅមន្ទីរពេទ្យកាល់ម៉ែត»៕ អត្ថបទ ៖ រស្មី	2021-02-08T17:30:00+07:00	kampucheathmey.com	https://www.kampucheathmey.com/health/60871
19f0a78a-e1b8-4638-90d8-b2b2e03be536	ចំណងមិត្តភាព និងនិស្ស័យរវាងចិននិងកម្ពុជា នៅក្នុងបរិបទប្រយុទ្ធប្រឆាំង នឹងជំងឺកូវីដ១៩ (Video)	ថ្ងៃទី៥ ខែកុម្ភៈ ឆ្នាំ២០២០ នៅក្នុងខណៈពេលគន្លឹះ ដែលប្រទេសចិនប្រយុទ្ធប្រឆាំងនឹងជំងឺកូវីដ១៩ សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានក្លាយជាមេដឹកនាំបរទេសទី១ ដែលបំពេញទស្សនកិច្ចនៅប្រទេសចិន។ ដើម្បីជួយប្រទេសចិនប្រយុទ្ធប្រឆាំងនឹងជំងឺឆ្លង ព្រះករុណា ព្រះបាទ សម្តេចព្រះបរមនាថ នរោត្តម សីហមុនីព្រះមហាក្សត្រនៃ ព្រះរាជាណាចក្រកម្ពុជានិង ព្រះមហាវីរក្សត្រី នរោត្តម មុនិនាថ សីហនុ ព្រះវររាជមាតាជាតិខ្មែរ បានបរិច្ចាគព្រះរាជទ្រព្យ និងសម្ភារៈដល់ប្រទេសចិន ហើយសម្តេចនាយករដ្ឋមន្រ្តី ហ៊ុន សែន បានដាក់ចេញគោលនយោបាយ “មិនជម្លៀសពលរដ្ឋកម្ពុជា ចេញពីប្រទេសចិន មិនផ្អាកជើងហោះហើរនិងមិនរើសអើង”។ រាជរដ្ឋាភិបាលកម្ពុជា និងមជ្ឈដ្ឋាននានាក្នុងសង្គមខ្មែរ ក៏បានបរិច្ចាគប្រាក់និងសម្ភារៈប្រឆាំងនឹងជំងឺកូវីដ១៩ ដល់ប្រទេសចិនផងដែរ។ ទំនុកចិត្តនិងជំនួយក្នុងគ្រា ពិសេសបានបង្ហាញថា មិត្តភាពចិន-កម្ពុជារឹងមាំមិនអាចបំបែកបាន។ នៅថ្ងៃទី២៣ ខែមីនា ឆ្នាំ២០២០ តបតាមការអញ្ជើញរបស់ រាជរដ្ឋាភិបាលកម្ពុជា ក្រុមអ្នកជំនាញវេជ្ជសាស្ត្រ ប្រឆាំងនឹងជំងឺកូវីដ១៩ ដែលរដ្ឋាភិបាលចិនបានចាត់បញ្ជូន ទៅប្រទេសកម្ពុជាបានទៅដល់ អាកាសយានដ្ឋានអន្តរជាតិភ្នំពេញ។ នេះជាក្រុមវេជ្ជសាស្ត្រប្រឆាំងនឹងជំងឺកូវីដ១៩ ដំបូងដែលប្រទេសចិនបានចាត់បញ្ជូន ទៅកាន់បណ្តាប្រទេសជិតខាង និងប្រទេសអាស៊ានក្រោយពេលផ្ទុះជំងឺកូវីដ១៩មក។ ពួកគេក៏បាននាំទៅ ជាមួយនូវម៉ាសN-95 ម៉ាសវេជ្ជសាស្រ្តនិង សម្ភារៈវេជ្ជសាស្រ្តប្រឆាំងនឹងជំងឺកូវីដ១៩ ដែលត្រូវការបន្ទាន់នៅ ប្រទេសកម្ពុជា។ ក្រុមវេជ្ជសាស្ត្រគឺជា សក្ខីកម្មដ៏ល្អបំផុតដែលបង្ហាញថា ចិននិងកម្ពុជាបានជួយគ្នា ដោយដូងចិត្តតភ្ជាប់ជាមួយគ្នា។ ថ្ងៃទី៣០ ខែកក្កដាឆ្នាំ ២០២០ ក្នុងឱកាសអបអរសាទរខួបលើកទី៩៣ នៃការបង្កើតកងទ័ពរំដោះប្រជាជនចិន លោកនាយឧត្តមសេនីយ៍ នាងផាត រដ្ឋលេខាធិការក្រសួងការពារជាតិកម្ពុជា បានមានប្រសាសន៍ថា បន្ទាប់ពីកម្ពុជាផ្ទុះនូវជំងឺកូវីដ១៩ ប្រទេសចិនបានបញ្ជូនក្រុមអ្នកជំនាញ វេជ្ជសាស្ត្រយោធាប្រឆាំងនឹងជំងឺកូវីដ១៩ លើកដំបូងលើពិភពលោកមកកាន់កម្ពុជា ហើយបញ្ជូនយន្តហោះយោធា ដើម្បីដឹកជញ្ជូនសម្ភារៈប្រឆាំងនឹង ជំងឺកូវីដ១៩ដល់ប្រទេសកម្ពុជាចំនួន៤លើក សូមថ្លែងអរគុណដល់កងទ័ពរំដោះ ប្រជាជនចិនដែលបានរួមចំណែក ក្នុងការប្រយុទ្ធប្រឆាំងនឹងជំងឺកូវីដ១៩ នៅប្រទេសកម្ពុជា ។ ចាប់ពីថ្ងៃទី៣ ខែកញ្ញា ឆ្នាំ២០២០មក រដ្ឋបាលអាកាសចរណ៍ស៊ីវិលចិន បានអនុញ្ញាតឱ្យមានជើងហោះហើរ អន្តរជាតិមកពី ៨ប្រទេសហោះត្រង់ទៅកាន់ទីក្រុងប៉េកាំង រួមទាំងកម្ពុជាផងដែរ។ ជើងហោះហើរដំបូងគឺ ពីទីក្រុងភ្នំពេញហោះត្រង់ទៅទីក្រុងប៉េកាំង ដោយក្រុមហ៊ុនអាកាសចរណ៍អន្តរជាតិចិន។ នៅថ្ងៃទី១២ ខែតុលាឆ្នាំ ២០២០ ប្រទេសចិននិងកម្ពុជា បានចុះហត្ថលេខាលើកិច្ច ព្រមព្រៀងពាណិជ្ជកម្មសេរីចិន-កម្ពុជា។ នៅក្នុងបរិបទជំងឺកូវីដ១៩ ពាណិជ្ជកម្មសេរីរវាងចិននិងកម្ពុជា បានបន្តពង្រីកថែមទៀត ដែលបានបង្ហាញពីទំនុកចិត្ត ចំពោះគ្នាទៅវិញទៅមករវាងប្រទេសទាំងពីរ ហើយបានបញ្ជូលកម្លាំងចលករថ្មី សម្រាប់ការកសាងសហគមន៍ រួមវាសនាចិននិងកម្ពុជា ដែលនាំមកនូវផលប្រយោជន៍ ជាក់ស្តែងសម្រាប់ប្រជាជន នៃប្រទេសទាំងពីរ។ នៅថ្ងៃទី៦ ខែវិច្ឆិកាឆ្នាំ ២០២០ លោកស៊ីជីនភីង មេដឹកនាំកំពូលចិនបានរៀបចំ ពិធីថ្វាយគ្រឿងឥស្សរិយយសមិត្តភាព នៃសាធារណរដ្ឋប្រជាមានិតចិន ដល់ព្រះមហាវីរក្សត្រី នរោត្តម មុនិនាថ សីហនុ ព្រះវររាជមាតាជាតិខ្មែរ។ លោក ស៊ី ជីនភីង បានសង្កត់ធ្ងន់ថា “គ្រឿងឥស្សរិយយសមិត្តភាព” នេះ តំណាងឱ្យការគោរពរបស់ ប្រជាជនចិនចំពោះព្រះមហាវីរក្សត្រី និងមនោសញ្ចេតនាមិត្តភាព ដ៏ជ្រាលជ្រៅចំពោះប្រជាជនកម្ពុជា ហើយក៏ជានិមិត្តរូបនៃចំណងមិត្តភាព ដ៏ជិតស្និទ្ធរវាងចិននិងកម្ពុជាផងដែរ។ សូមជូនពរឱ្យប្រទេសចិននិងកម្ពុជា មានភាពរុងរឿងនិងប្រជាជនមានសុភមង្គល សូមជូនពរឱ្យចំណងមិត្តភាព រវាងប្រជាជននៃប្រទេសទាំងពីរឋិតថេរចីរកាល ។ ថ្ងៃទី១៨ ខែមករា ឆ្នាំ២០២១ ក្រសួងការពារជាតិកម្ពុជា បានបំពាក់មេដាយសហមេត្រី ថ្នាក់អស្សឫទ្ធិ និងប្រគល់ប័ណ្ណសរសើរជូន ក្រុមវេជ្ជបណ្ឌិតមកពីកងទ័ព រំដោះប្រជាជនចិនជើងទី១៥ និងជាក្រុមអ្នកជំនាញវេជ្ជសាស្ត្រជើងទី៩ នៃសកលវិទ្យាល័យវេជ្ជសាស្ត្រកងទ័ពជើងទឹកចិន។ រសៀលថ្ងៃទី៧ ខែកុម្ភៈ ឆ្នាំ២០២១ វ៉ាក់សាំងការពារវីរុសកូវីដ១៩ ដែលប្រទេសចិន ផ្តល់ជូនប្រទេសកម្ពុជាត្រូវបាន ដឹកជញ្ជូនមកដល់រាជធានីភ្នំពេញ ។ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និង លោក វ៉ាង វិនធាន ឯកអគ្គរដ្ឋទូតចិនប្រចាំកម្ពុជា បានអញ្ជើញចូលរួមពិធីប្រគល់-ទទួលអំណោយ ដ៏ថ្លៃថ្លាវ៉ាក់សាំងពីរដ្ឋាភិបាល និងប្រជាជននៃសាធារណរដ្ឋប្រជាមាននិតចិន ជូនដល់រាជរដ្ឋាភិបាល និងព្រះរាជាណាចក្រកម្ពុជា។ ប្រជាជនកម្ពុជាបានផ្តល់Comment នៅក្រោមការផ្សាយផ្ទាល់ថា សូមអរគុណមិត្តចិន។ នេះគឺជាភស្ដុតាងដ៏ល្អបំផុតនៃចំណងមិត្តភាពចិន និងកម្ពុជា។ ក្នុងបរិបទដែលជំងឺកូវីដ១៩ បាននិងកំពុងរាលដាល នៅលើទូទាំងសកលលោក ប្រទេសចិននិងកម្ពុជាបានធ្វើកិច្ចសហប្រតិបត្តិការ ដើម្បីប្រឆាំងនឹងជំងឺកូវីដ១៩ ការកសាងសហគមន៍រួមវាសនាតែមួយ រវាងចិន – កម្ពុជា ទទួលបានការវិវឌ្ឍ រីកចម្រើនថ្មីឥតឈប់ឈរ ៕	2021-02-08T17:11:00+07:00	dap-news.com	https://dap-news.com/national/2021/02/08/118134/
e329e4ef-b4e0-4fd9-afe7-9bb84ae0db24	ក្រសួងសុខាភិបាល កំណត់យកមន្ទីរពេទ្យចំនួន៤ ក្នុងរាជធានីភ្នំពេញ ជាទីតាំងចាក់វ៉ាក់សាំងកូវីដ១៩ ចាប់ពីថ្ងៃទី១០កុម្ភៈតទៅ	សេចក្ដីប្រកាសព័ត៌មានរបស់ក្រសួងសុខាភិបាលបញ្ជាក់ថា ការរៀបចំការចាក់វ៉ាក់សាំងនេះ គោរពតាមប្រសាសន៍របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នាសន្និសីទសារព័ត៌មាន នៃពិធីប្រគល់ ទទួលអំណោយវ៉ាក់សាំង Sinopharm ពីរដ្ឋាភិបាល និងប្រជាជនចិត្ត កាលពីថ្ងៃទី០៧ ខែកុម្ភៈ ឆ្នាំ២០២១។ លោករដ្ឋមន្ត្រីបានបញ្ជាក់ថា ការចាក់វ៉ាក់សាំងនេះនឹងប្រពឹត្តទៅចាប់ពីថ្ងៃទី១០ ខែកុម្ភៈ ឆ្នាំ២០២១ ទៅតាមទីតាំងដូចខាងក្រោម៖ ១៖ មន្ទីរពេទ្យកាល់ម៉ែត (សាស្ត្រាចារ្យ គង់ សន្យា ០១២ ៩៦៥ ៩៥៤) សម្រាប់ឥស្សរជនជាទេសរដ្ឋមន្ត្រី រដ្ឋមន្ត្រី រដ្ឋលេខាធិការ ឬមានឋានៈស្មើ ២៖ មន្ទីរពេទ្យព្រះអង្គឌួង (សាស្ត្រាចារ្យ លូ លីឃាង ០៧៦ ៨៨៣ ៧៨៧៨) សម្រាប់ឥស្សរជន ជាអនុរដ្ឋលេខាធិការ ឬមានឋានៈស្មើ ៣៖ មន្ទីរពេទ្យមិត្តភាពខ្មែរ-សូវៀត (សាស្ត្រាចារ្យ ងី ម៉េង ០៧៨ ៩៩៧ ៩៧៨) សម្រាប់ឥស្សរជនជាអភិបាលនៃគណៈអភិបាលរាជធានី-ខេត្ត ៤៖ មន្ទីរពេទ្យកុមារជាតិ (សាស្ត្រាចារ្យ ញឹប អង្គាបុស្ស ០១១ ៨១១ ១៣២) សម្រាប់អ្នកសារព័ត៌មាន៕	2021-02-08T16:57:00+07:00	dap-news.com	https://dap-news.com/national/2021/02/08/118141/
62de5817-1dce-41b4-bff5-b818a6bb54c7	បារាំង មានអ្នកឆ្លងជំងឺកូវីដ១៩ថ្មី លើសពី២ម៉ឺនាក់	ប៉ារីស៖ ទីភ្នាក់ងារព័ត៌មានចិនស៊ិនហួ បានចុះផ្សាយនៅថ្ងៃទី០៧ ខែកុម្ភៈ ឆ្នាំ២០២១ថា ក្រុមអាជ្ញាធរសុខាភិបាល បានឲ្យដឹងថា ប្រទេសបារាំង ត្រូវបានគេរាយការណ៍ថា មានករណីថ្មីនៃជំងឺកូវីដ១៩ចំនួន២០.៥៨៦នាក់ គិតត្រឹមថ្ងៃសៅរ៍ ដែលនាំឲ្យចំនួនអ្នកឆ្លងជំងឺសរុប នៅក្នុងប្រទេស បានកើនឡើងដល់៣.៣១៧.៣៣៣នាក់ ។ សរុបអ្នកកំពុងសម្រាកព្យាបាល នៅក្នុងមន្ទីរពេទ្យ ដែលមានជំងឺកូវីដ១៩ ចំនួន២៧.៣៦៩នាក់ ដែលទាបជាងថ្ងៃសុក្រ ដេលមានចំនួន២៤៥នាក់ ។ នៅតាមទីតាំងថែទាំជំងឺ បានថយចុះដែលជាថ្ងៃទី៤ហើយ ដែលមានចំនួន៣.២៥៥នាក់ តិចជាង២០នាក់ធៀបនឹងថ្ងៃមុន ។ ទិន្នន័យដែលបានបង្ហោះ នៅលើគេហទំព័ររបស់រដ្ឋាភិបាល ដែលបានបង្ហាញ អំពីការឆ្លងជំងឺរាតត្បាត បានបង្ហាញថា មានអ្នកស្លាប់ចំនួន១៩១នាក់ បង្កឡើងដោយវីរុស ត្រូវបានគេរាយការណ៍ឲ្យដឹង ក្នុងរយៈពេល២៤ម៉ោងកន្លងទៅនេះ ដែលនាំឲ្យចំនួនអ្នកស្លាប់ ដោយសារវីរុសកូរ៉ូណា កើនឡើងដល់៧៨.៧៩៤នាក់ ។ បារាំង បានផ្តល់កម្រិតដំបូង នៃវ៉ាក់សាំងកូវីដ១៩ ដល់ពលរដ្ឋ១,៨៦លាននាក់ ចាប់តាំងពីបើកយុទ្ធនាការ នៃការចាក់វ៉ាក់សាំង កាលពីចុងខែធ្នូ ឆ្នាំ២០២០ ។ ពលរដ្ឋប្រមាណ១៣៣.២៧៤នាក់ បានទទួលវ៉ាក់សាំងកម្រិតទី២ហើយ ៕ ប្រែសម្រួលដោយ៖ ម៉ៅ បុប្ផាមករា	2021-02-08T16:41:00+07:00	dap-news.com	https://dap-news.com/national/2021/02/08/118131/
5cbf4430-6898-4090-a45d-a6d0fbb63cf0	ស្ត្រីគ្រប់រូបគួរដឹងពីរោគសញ្ញានៃគីសដៃស្បូន	តាមពិតទៅ ដុំគីសដៃស្បូន(Ovarian cysts) គឺជាដុំទឹកស្រោបដោយស្រោមនៅក្នុង ឬនៅលើផ្ទៃនៃអូវែ ( ក្រពេញមេជីវិតស្ត្រី) ដែលនៅសងខាងស្បូនស្ត្រី។ ក) រោគសញ្ញាប្រែប្រួលតាមទំហំនៃគីស៖ ខ) មូលហេតុ៖ មូលហេតុនៃជំងឺនេះ កើតឡើងទៅតាមប្រភេទនៃគីសនីមួយៗ: ១. Follicular cyst: ដោយវាពុំបានបញ្ចេញពងមេជីវិត។ ២. Corpus luteum cyst: ពងមេជីវិតត្រូវបានបញ្ចេញ ប៉ុន្តែរន្ធនោះត្រូវបានបិទជិតវិញ។ ដុំគីសទាំងពីរប្រភេទនេះ(១ និង២)មិនមានបញ្ហាអ្វីទេ វានឹងបាត់ទៅវិញក្នុងរយៈពេល ២ ទៅ ៣ខែបន្ទាប់។ ៣. Dermoidcysts: ផ្សំទៅដោយជាលិការផ្សេងៗដូចជា សក់ ស្បែក ឬក៏ធ្មេញ…។ ករណីនេះកម្រក្លាយជាមហារីកណាស់។ ៤. Cystadenomas: ផ្សំដោយទឹករំអិលខាប់ៗ ដែលកើតចេញពីជាលិកាអូវែ ៥. Endometriomas: ផ្សំដោយឈាមរដូវខាប់ៗដែលកើតចេញពីកោសិការអង់ដូម៉ែត និង រីកធំធាត់នៅក្រៅស្បូន។ គ) ផលវិបាក៖ ឃ) ការព្យាបាល៖ ការព្យាបាលគឺអាស្រ័យទៅតាម រោគសញ្ញា អាយុស្ត្រី ប្រភេទ និងទំហំគីសៈ ការវះកាត់ទាំងពីរនេះមានប្រយោជន៍សំខាន់ដល់ស្ត្រី ដោយរក្សាទុកដៃស្បូន ជាពិសេសស្ត្រីដែលនៅវ័យក្មេង អាចឲ្យមានបុត្រទៅថ្ងៃក្រោយ។ បើសិនជាមានបញ្ហាដូចរៀបរាប់ខាងលើ សូមអញ្ជើញមកមន្ទីរពេទ្យកាល់ម៉ែតដែលមានគ្រូពេទ្យជំនាញឯកទេស និងមធ្យោបាយគ្រប់គ្រាន់ ក្នុងការធ្វើរោគវិនិច្ឆ័យ និងកំណត់ប្រភេទគីសឲ្យបានត្រឹមត្រូវ ដើម្បីទទួលបានការព្យាលសមស្រប៕	2021-02-08T16:10:00+07:00	kampucheathmey.com	https://www.kampucheathmey.com/health/60811
622e90e4-008a-4231-a1f2-beccca0c12ae	ក្រសួងប្រកាសថា ថ្ងៃ៨ កុម្ភៈ គ្មានអ្នកឆ្លងជំងឺ កូវីដ១៩ថ្មី និងមានអ្នកជា សះស្បើយ ចំនួន២នាក់	។ ក្រសួងបានលើកឡើងថា អ្នកដែលជាសះស្បើយចំនួន២នាក់ជាពលករខ្មែរធ្វើដំណើរមកពីប្រទេសថៃ គឺ១.ស្ត្រីជនជាតិខ្មែរអាយុ២៦ឆ្នាំ មានអាសយដ្ឋានស្នាក់នៅភូមិបន្ទាយមានរិទ្ធ ឃុំគោករមៀត ស្រុកថ្មពួក ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី១៧ ខែមករា ឆ្នាំ២០២១ ។ ២-ស្ត្រីជនជាតិខ្មែរអាយុ៤០ឆ្នាំ មានអាសយដ្ឋានស្នាក់នៅភូមិក្បាលស្ពាន ១ សង្កាត់ប៉ោយប៉ែត ក្រុងប៉ោយប៉ែត ខេត្តបន្ទាយមានជ័យបានធ្វើដំណើរមកពីប្រទេសថៃ មកដល់កម្ពុជានៅថ្ងៃទី៦ ខែមករា ឆ្នាំ២០២១។ សូមជម្រាបថា មកដល់ពេលនេះ កម្ពុជាបានព្យាបាលអ្នកឆ្លងជំងឺកូវីដ១៩ជាសះស្បើយចំនួន៤៥៦នាក់ ក្នុងចំណោមអ្នកឆ្លងសរុបចំនួន៤៧៤នាក់ និងអ្នកឆ្លងកំពុងសម្រាកព្យាបាលមានចំនួន១៨នាក់។ គួរឲ្យដឹងថា កាលពីថ្ងៃ៧ កុម្ភៈ កម្ពុជាបានទទួលវ៉ាក់សាំងជាលើកដំបូងពីសាធារណរដ្ឋប្រជាមានិតចិនចំនួន៦០ម៉ឺនដូសសម្រាប់ចាក់ការពារជំងឺកូវីដ១៩។ វ៉ាក់សាំងនេះត្រូវបានដឹកជញ្ជូនដោយយន្តហោះយោធាចិនមកដល់កម្ពុជារួចហើយ ហើយត្រូវបានរក្សាទុកនៅក្រសួងសុខាភិបាលដើម្បីរៀបចំចាក់រួចហើយដែរ។ ជាមួយគ្នានោះដែរ កម្ពុជាបានកំពុងធ្វើស្នើសុំនិងបញ្ជាទិញវ៉ាក់ការជំងឺកូវីដ១៩ពីបណ្តាប្រទេសមួយចំនួនទៀតដែលបានផលិតហើយចាក់មានប្រសិទ្ធភាពផងដែរ៕	2021-02-08T15:27:00+07:00	dap-news.com	https://dap-news.com/national/2021/02/08/118087/
bbbcf533-7776-4ec5-81d0-bd13cbac008b	TOP NEWS: ដំណឹងល្អ ! ថ្ងៃនេះក្រសួងសុខាភិបាលប្រកាសថា មិនមានករណីឆ្លងជំងឺកូវីដ១៩ ថ្មីនោះទេ មានតែករណីជាសះស្បើយអ្នកជំងឺ២នាក់ (Video inside)	ក្រសួងសុខាភិបាល នៅព្រឹកថ្ងៃទី០៨ ខែកុម្ភៈ ឆ្នាំ២០២១នេះ បានចេញសេចក្តីប្រកាសព័ត៌មាន ប្រកាសមិនមានរកឃើញករណីឆ្លងជំងឺកូវីដ១៩ ថ្មីនោះទេ មានតែករណីព្យាបាលជាសះស្បើយអ្នកជំងឺ២នាក់។ ស្ត្រីជនជាតិខ្មែរ អាយុ២៦ឆ្នាំ មានអាសយដ្ឋានស្នាក់នៅភូមិបន្ទាយមានរិទ្ធ ឃុំគោករមៀត ស្រុកថ្មពួក ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី១៧ ខែមករា ឆ្នាំ២០២១។ ស្ត្រីជនជាតិខ្មែរ អាយុ៤០ឆ្នាំ មានអាសយដ្ឋានស្នាក់នៅភូមិក្បាលស្ពាន១ សង្កាត់ប៉ោយប៉ែត ក្រុងប៉ោយប៉ែត ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៦ ខែមករា ឆ្នាំ២០២១។ បុគ្គលទាំង២នាក់ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ១៩ ចំនួន២លើក ត្រូវបានអនុញ្ញាឲ្យចេញពីមន្ទីរពេទ្យបង្អែក ខេត្តបន្ទាយមានជ័យ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី០៨ ខែកុម្ភៈ ឆ្នាំ២០២១នេះ កម្ពុជារកឃើញអ្នកឆ្លងកូវីដ១៩ សរុបចំនួន៤៧៤នាក់ ក្នុងនោះព្យាបាលជាសះស្បើយចំនួន ៤៥៦នាក់ និងអ្នកជំងឺកំពុងសម្រាកនៅមន្ទីរពេទ្យចំនួន ១៨នាក់៕	2021-02-08T14:10:00+07:00	freshnewsasia.com	https://m.freshnewsasia.com/index.php/en/localnews/186451-2021-02-08-00-10-34.html
d57a6c0c-409c-4b2f-b24a-58db642d3b27	ក្រសួងសុខាភិបាល ជូនដំណឹងស្តីពីការចាក់វ៉ាក់សាំងបង្ការជំងឺកូវីដ-១៩	ភ្នំពេញ ៖ យោងតាមប្រសាសន៍ដ៏ខ្ពង់ខ្ពស់របស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា នាសន្និសីទសារព័ត៌មាននៃពិធីប្រគល់ ទទួលអំណោយ ដ៏ថ្លៃថ្លានូវវ៉ាក់សាំង SARS-Cov-2 (Sinopharm) ពីរដ្ឋាភិបាល និងប្រជាជននៃសាធារណរដ្ឋប្រជាមានិត ចិន នៅព្រលានយន្តហោះអន្តរជាតិភ្នំពេញ កាលពីថ្ងៃទី០៧ ខែកុម្ភៈ ឆ្នាំ២០២១ គណៈកម្មការអន្តរ ក្រសួងដើម្បីប្រយុទ្ធនឹងជំងឺកូវីដ-១៩ នឹងរៀបចំកម្មវិធីចាក់វ៉ាក់សាំង Sinopharm សម្រាប់បង្ការជំងឺកូវីដ ១៩ ជូនសម្តេច ទ្រង់ ឯកឧត្តម លោកជំទាវ លោក លោកស្រី នាងកញ្ញា ជាឥស្សរជនជាន់ខ្ពស់ ដែលមាន អាយុចាប់ពី ១៨ឆ្នាំ ដល់ ៥៩ឆ្នាំ ដោយការស្ម័គ្រចិត្ត។ ពេលវេលានឹងប្រព្រឹត្តទៅចាប់ពីថ្ងៃទី១០ ខែកុម្ភៈ ឆ្នាំ២០២១ ទៅតាមទីតាំងាំងដូចខាងក្រោម; ១.មន្ទីរពេទ្យកាល់ម៉ែត (ឯកឧត្តមសាស្ត្រាចារ្យ គង់ សន្យា ០១២ ៥៦៥ ៥៥៤)៖ ឥស្សរជនជាទេសរដ្ឋមន្ត្រី រដ្ឋមន្ត្រី រដ្ឋលេខាធិការ ឬមានឋានៈស្មើ ២.មន្ទីរពេទ្យព្រះអង្គឌួង (ឯកឧត្តមសាស្ត្រាចារ្យ លូ លីហេង ០៧ ៦ ៨៨៣ ៧៨៧៨) ឥស្សរជនជាអនុរដ្ឋលេខាធិការ ឬមានឋានៈស្មើ ៣.មន្ទីរពេទ្យមិត្តភាពខ្មែរ-សូវៀត (ឯកឧត្តមសាស្ត្រាចារ្យ. ង ម៉េង ០៧៨ ៩៩៧ ៩៧៨ អភិបាលនៃគណៈអភិបាលរាជធានី ខេត្ត )៖ ឥស្សរជនជា ៤.មន្ទីរពេទ្យកុមារជាតិ (លោកសាស្ត្រាចារ្យ. ញឹប អង្គារបុស្ស ០១១ ៨១១ ១៣២)៖ អ្នកសារព័ត៌មាន៕ រក្សាសិទ្ធិដោយ៖ចេស្តារ	2021-02-08T11:53:44+07:00	cen.com.kh	https://cen.com.kh/archives/293909.html
84351a9e-2785-4e6f-a4e6-206bd2ada75a	ក្ដៅៗ! លោកឧញ៉ា ឡេង ណាវ៉ាត់ត្រា ប្រកាសចាក់វ៉ាក់សាំងការពារជំងឺកូវីដ-១៩ ប្រសិនបើលក្ខខណ្ឌខ្លួនគ្រប់គ្រាន់	នាមុននេះបន្តិចយោងតាមការបង្ហោះនៅលើផេកផ្លូវការរបស់លោកឧញ៉ា ឡេង ណាវ៉ាត់ត្រា បានរៀបរាប់ឲ្យដឹងថា៖«ខ្ញុំបាទឡេងណាវ៉ាត់ត្រា នឹងចាក់វ៉ាក់សាំងការពារជំងឺ Covid19 ប្រសិនបើលក្ខខណ្ឌខ្ញុំគ្រប់គ្រាន់ ខ្ញុំជឿជាក់និងការសម្រេចចិត្តរបស់ថ្នាក់ដឹកនាំរបស់ព្រះរាជាណាចក្រកម្ពុជា» ។ គួរបញ្ជាក់ដែលថា នាព្រឹកថ្ងៃទី០៨ ខែកុម្ភៈ ឆ្នាំ២០២០ លោក ម៉ម ប៊ុនហេង រដ្ឋមន្ត្រីក្រសួងសុខាភិបាល និងជាប្រធានគណៈកម្មការអន្តរក្រសួង ដើម្បីប្រយុទ្ធនឹងជំងឺកូវីដ១៩ នៅថ្ងៃទី០៨ ខែកុម្ភៈ ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការរៀបចំការចាក់វ៉ាក់សាំង Sinopharm របស់ចិន បង្ការជំងឺកូវីដ១៩ ជូនឥស្សរជនជាន់ខ្ពស់ ដែលមានអាយុចាប់ពី១៨ឆ្នាំ ដល់ ៥៩ឆ្នាំ ដោយស្ម័គ្រចិត្ត ចាប់ពីថ្ងៃទី១០ ខែកុម្ភៈ ឆ្នាំ២០២១តទៅ នៅទីតាំងមន្ទីរពេទ្យចំនួន៤។ លោករដ្ឋមន្ត្រីបញ្ជាក់ថា ការរៀបចំការចាក់វ៉ាក់សាំងនេះ គោរពតាមប្រសាសន៍របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នាសន្និសីទសារព័ត៌មាន នៃពិធីប្រគល់ ទទួលអំណោយវ៉ាក់សាំង Sinopharm ពីរដ្ឋាភិបាល និងប្រជាជនចិត្ត កាលពីថ្ងៃទី០៧ ខែកុម្ភៈ ឆ្នាំ២០២១។ មន្ទីរពេទ្យកាល់ម៉ែត (សាស្ត្រាចារ្យ គង់ សន្យា ០១២ ៩៦៥ ៩៥៤) សម្រាប់ឥស្សរជនជាទេសរដ្ឋមន្ត្រី រដ្ឋមន្ត្រី រដ្ឋលេខាធិការ ឬមានឋានៈស្មើ មន្ទីរពេទ្យព្រះអង្គឌួង (សាស្ត្រាចារ្យ លូ លីឃាង ០៧៦ ៨៨៣ ៧៨៧៨) សម្រាប់ឥស្សរជន ជាអនុរដ្ឋលេខាធិការ ឬមានឋានៈស្មើ មន្ទីរពេទ្យមិត្តភាពខ្មែរ-សូវៀត (សាស្ត្រាចារ្យ ងី ម៉េង ០៧៨ ៩៩៧ ៩៧៨) សម្រាប់ឥស្សរជនជាអភិបាលនៃគណៈអភិបាលរាជធានី-ខេត្ត មន្ទីរពេទ្យកុមារជាតិ (សាស្ត្រាចារ្យ ញឹប អង្គាបុស្ស ០១១ ៨១១ ១៣២) សម្រាប់អ្នកសារព័ត៌មាន៕	2021-02-08T11:44:41+07:00	kbnnews.com	https://kbn.news/archives/205596
818281cf-b282-43bb-8680-16b1454afe18	ថ្ងៃនេះល្អណាស់! នៅកម្ពុជាមិនមានអ្នកឆ្លងកូវីដថ្មី តែមានអ្នកជាសះស្បើយ	រាជធានីភ្នំពេញ៖ ក្រសួងសុខាភិបាល បានចេញសេចក្តីប្រកាសព័ត៌មាន នៅព្រឹក ថ្ងៃទី០៨ ខែកុម្ភៈ ឆ្នាំ២០២១ ថា ថ្ងៃនេះ នៅកម្ពុជាមិនមានករណីឆ្លងជំងឺកូវី-ដ១៩ថ្មីនោះទេ ប៉ុន្ដែមានករណីព្យាបាលជាសះស្បើយចំនួន២នាក់បន្ថែមទៀត។ ក្រសួងសុខាភិបាលកម្ពុជា បានបញ្ជាក់ថា អ្នកជំងឺកូវីដ ត្រូវបានព្យាបាលឲ្យជាសះស្បើយនោះរួមមាន៖ ១-ស្ត្រីជនជាតិខ្មែរ អាយុ២៦ឆ្នាំ មានអាសយដ្ឋាន នៅភូមិបន្ទាយមានរិទ្ធ ឃុំគោករមៀត ស្រុកថ្មពួក ខេត្តបន្ទាយមានជ័យ។ គាត់ជាអ្នកដំណើរមកពីប្រទេសថៃ ហើយបានមកដល់កម្ពុជាកាលពីថ្ងៃទី១៧ ខែមករា ឆ្នាំ២០២១។ ២ -ស្ត្រីជនជាតិខ្មែរ អាយុ៤០ឆ្នាំ មានអាសយដ្ឋាននៅភូមិក្បាលស្ពាន១ សង្កាត់ប៉ោយប៉ែត ក្រុងប៉ោយប៉ែត ខេត្តបន្ទាយមានជ័យ។ គាត់បានធ្វើដំណើរមកពីប្រទេសថៃ ហើយមកដល់កម្ពុជា កាលពីថ្ងៃទី៦ ខែមករា ឆ្នាំ២០២១។ បុគ្គលទាំង២នាក់ ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមាន នៃវីរុសកូវីដ-១៩ ចំនួន២លើក ទើបក្រុមគ្រូពេទ្យអនុញ្ញាឲ្យចាកចេញពីមន្ទីរពេទ្យបង្អែក ខេត្តបន្ទាយមានជ័យ។ បើគិតត្រឹមម៉ោង៧ព្រឹក ថ្ងៃទី៨ ខែកុម្ភៈ ឆ្នាំ២០២១ កម្ពុជារកឃើញអ្នកឆ្លងកូវីដ១៩ សរុបចំនួន៤៧៤នាក់។ ក្នុងចំណោមអ្នកជំងឺទាំងនោះមានអ្នកព្យាបាលជាសះស្បើយ ចំនួន ៤៥៦នាក់ ហើយអ្នកជំងឺចំនួន១៨នាក់ផ្សេងទៀត កំពុងសម្រាក នៅក្នុងមន្ទីរពេទ្យរបស់រដ្ឋ៕ សូមអានខ្លឹមសារ នៃសេចក្ដីប្រកាសព័ត៌មានរបស់ក្រសួងសុខាភិបាល ទាំងស្រុង ដូចខាងក្រោម៖	2021-02-08T09:37:17+07:00	kbnnews.com	https://kbn.news/archives/205572
9f575c25-1957-4009-9de2-8b6274c07bfa	អ្នកសារព័ត៌មាន ស្ថិតក្នុងចំណោមអាទិភាព ដែលត្រូវទទួលបានវ៉ាក់សាំងការពារជំងឺកូវីដ១៩	នាយករដ្ឋមន្រ្តីនៃកម្ពុជាសម្តេចតេជោ ហ៊ុន សែន បានប្រកាសអនុញ្ញាតឱ្យអ្នកសារព័ត៌មាន ស្ថិតនៅក្នុងចំណោមជនអាទិភាព ដែលត្រូវទទួលបានវ៉ាក់សាំងបង្ការជំងឺកូវីដ១៩ នៅក្នុងប្រទេសកម្ពុជា ដោយហេតុតែ អ្នកសារព័ត៌មាន ជាជនដែលសកម្មហើយចល័តគ្រប់ទីកន្លែង ដើម្បីប្រមាញ់ព័ត៌មានជូនសាធារណជន។ ការប្រកាសរបស់សម្តេចតេជោ ហ៊ុន សែន បានធ្វើឡើងក្នុងសន្និសីទព័ត៌មាន នៅព្រលានយន្តហោះអន្តរជាតិភ្នំពេញ ភ្លាមៗបបន្ទាប់ពីទទួលវ៉ាក់សាំងកូវីដ១៩ ដែលជាជំនួយរបស់ចិន ជំហានដំបូងនៅថ្ងៃទី៧ ខែកុម្ភ: ឆ្នាំ២០២១។ សម្តេចតេជោ ហ៊ុន សែន បានបញ្ជាក់ថា” សូមឱ្យក្រសួងសុខាភិបាល ចាត់ទុកក្រុមអ្នកដើរយកព័ត៌មាននេះ ជាក្រុមដែលត្រូវបានទទួលវ៉ាក់សាំង ព្រោះពួកគេរុករកគ្រប់ទីកន្លែងទាំងអស់មិនដឹងថា ទៅទីកន្លែងណាខ្លះទេ អញ្ចឹងខ្ញុំសូមអ្នកសារព័ត៌មានទាំងអស់ដែលមានអាយុត្រឹម៥៩ឆ្នាំចុះ មកទទួលវ៉ាក់សាំង”៕	2021-02-08T09:17:08+07:00	kbnnews.com	https://kbn.news/archives/205554
c9174d65-f518-4faf-9ba6-29f9c323ad8e	ពលរដ្ឋនៅភ្នំពេញបង្ហាញមតិចម្រុះចំពោះវ៉ាក់សាំងចិន Sinopharm	វ៉ាក់សាំង Sinopharm បង្ការជំងឺកូវីដ១៩ ផលិតដោយក្រុមហ៊ុនរដ្ឋរបស់ចិន បានដឹកមកកម្ពុជាចំនួន ៦០ ម៉ឺនដូស នារសៀលថ្ងៃអាទិត្យម្សិលមិញ ដែលទាក់ទាញនូវចំណាប់អារម្មណ៍ចម្រុះពីមហាជនតាមដងផ្លូវក្នុងរាជធានីភ្នំពេញ។ លោកឯកអគ្គរដ្ឋទូតចិនប្រចាំកម្ពុជា Wang Wentian បានឲ្យដឹងថា ជំនួយវ៉ាក់សាំងរបស់ចិនមកកម្ពុជាជាងសរុប ១ លានដូសនេះ រំពឹងថានឹងរឹតចំណងមិត្តភាពអមតៈរវាងខ្មែរនិងចិនឲ្យកាន់តែរឹងមាំ។ ថ្លែងនៅចំពោះមុខយន្តហោះដឹកជញ្ជូនខ្នាតយក្សរបស់យោធាចិន ដែលបានដឹកជញ្ជូនវ៉ាក់សាំងSinopharm មកដល់កាលពីវេលាបាក់រសៀលថ្ងៃអាទិត្យ នៅអាកាសយានដ្ឋានអន្តរជាតិភ្នំពេញ លោក Wang Wentian ឯកអគ្គរដ្ឋទូតចិនប្រចាំកម្ពុជាថ្លែងថា៖ «ប្រទេសចិននឹងបន្តពង្រឹងកិច្ចសហប្រតិបត្តិការក្នុងការទប់ស្កាត់ជំងឺកូវីដជាមួយប្រទេសកម្ពុជា ដែលជាមិត្តដែកថែបជាមួយគ្នានឹងបន្តផ្តល់ជំនួយទៅតាមលទ្ធភាព ដែលអាចធ្វើទៅបានជូនដល់មិត្តកម្ពុជារហូតដល់ភាគីមិត្តអាចយកឈ្នះក្នុងការប្រយុទ្ធប្រឆាំងនឹងជំងឺវីរុសកូវីដ១៩ មួយនេះ»។ វ៉ាក់សាំង ៦០ ម៉ឺនដូសនេះត្រូវបានបែងចែកទៅក្រសួងសុខាភិបាលនិងក្រសួងការពារជាតិ។ ការចាក់វ៉ាក់សាំងដំណាក់កាលដំបូងនឹងចាប់ផ្តើម នៅថ្ងៃពុធ ទី ១០ ខែកុម្ភៈនេះ ដល់ឥស្សរជនជាន់ខ្ពស់និងអ្នកសារព័ត៌មានតាមការស្ម័គ្រចិត្ត។ ការចាក់ដំបូងនេះធ្វើឡើងនៅមន្ទីរពេទ្យរដ្ឋចំនួន ៤ គឺមន្ទីរពេទ្យកាល់ម៉ែត មន្ទីរពេទ្យព្រះអង្គឌួង មន្ទីរពេទ្យមិត្តភាពខ្មែរ-សូវៀត និងមន្ទីរពេទ្យកុមារជាតិ។ នេះបើយោងតាមក្រសួងសុខាភិបាល។ ដើម្បីឲ្យវ៉ាក់សាំងនេះមានប្រសិទ្ធភាពក្នុងការបញ្ចប់ការរីករាលដាលនៃជំងឺកូវីដ១៩ ទូទាំងប្រទេស យ៉ាងហោចណាស់ពលរដ្ឋ ៥០ ទៅ ៨០ ភាគរយ គួរតែត្រូវទទួលបានវ៉ាក់សាំងនេះ។ នេះបើយោងតាមមជ្ឈមណ្ឌលស្រាវជ្រាវវេជ្ជសាស្ត្រ Cleveland Clinic នៅរដ្ឋ Ohio នៃសហរដ្ឋអាមេរិក។ លោកនាយករដ្ឋមន្ត្រី ហ៊ុន សែន មានប្រសាសន៍ថា អង្គការសុខភាពពិភពលោក បានផ្តល់យោបល់ដូចគ្នាដល់រដ្ឋាភិបាលកម្ពុជា។ នៅក្នុងសន្និសីទសារព័ត៌មានក្រោយទទួលអំណោយវ៉ាក់សាំងលោកនាយករដ្ឋមន្ត្រី ហ៊ុន សែន ថ្លែងថា បើគិតពីបុរេលក្ខខណ្ឌ មានពលរដ្ឋប្រមាណ ១០ លាននាក់ត្រូវតម្រូវឱ្យចាក់វ៉ាក់សាំង។ នាយករដ្ឋមន្ត្រីរូបនេះបានថ្លែងថា មាន ១១ លានដូសនៃវ៉ាក់សាំងជាជំនួយដែលកម្ពុជាត្រូវបានធានាជូនពីដៃគូនានារួចហើយ និងត្រូវចំណាយថវិការដ្ឋនិងថវិកាកៀរគរពីសាធារណជនទិញចំនួន ៩ លានដូសផ្សេងទៀត។ កាលពីខែមករា អង្គការសុខភាពពិភពលោកធ្លាប់លើកឡើងថា វត្តមានវ៉ាក់សាំងបាននាំឲ្យមានក្តីសង្ឃឹមក្នុងការបញ្ចប់ការរីករាលដានៃជំងឺកូវីដ១៩ ប៉ុន្តែក៏បង្កឲ្យមានវិសមភាពរវាងប្រទេសអ្នកមាននិងប្រទេសអ្នកក្រផងដែរ ក្នុងការដណ្តើមទិញវ៉ាក់សាំង។ បើតាមការបញ្ជាក់របស់អ្នកស្រី ឱ វណ្ណឌីន អ្នកនាំពាក្យក្រសួងសុខាភិបាលនាពេលកន្លងមក អ្នកដែលមិនអាចចាក់វ៉ាក់សាំងនេះបានមានដូចជាអ្នកដែលធ្លាប់មានប្រវត្តិប្រតិកម្មនឹងវ៉ាក់សាំងផ្សេងៗ អ្នកមានបញ្ហាផ្លូវដង្ហើម អ្នកជំងឺសើរស្បែក អ្នកមានជំងឺរ៉ាំរ៉ៃ និងជំងឺដំណពូជ ស្ត្រីមានផ្ទៃពោះ និងអ្នកធ្លាប់ឆ្លងជំងឺកូវីដ១៩ ជាដើម។ ពលរដ្ឋនៅតាមដងមហាវិថីសហព័ន្ធរុស្ស៊ីស្របអាកាសយានដ្ឋានអន្តរជាតិភ្នំពេញ ដែលក្បួនដឹកវ៉ាក់សាំងឆ្លងកាត់បង្ហាញមតិចម្រុះជុំវិញការទទួលវ៉ាក់សាំងជាលើកដំបូងពីប្រទេសចិន។ លោក ពេជ្រ សំរឹទ្ធ ជាបុគ្គលិកសន្តិសុខក្រុមហ៊ុនឯកជន កំពុងតាមដានព័ត៌មានផ្សាយផ្ទាល់អំពីការមកដល់នៃវ៉ាក់សាំងបង្ការជំងឺកូវីដ១៩ នៅលើទូរស័ព្ទដៃរបស់លោក។ លោកថា លោកនឹងចាក់វ៉ាក់សាំងចិននេះ បើរដ្ឋាភិបាលស្នើឲ្យធ្វើ។ លោកប្រាប់វីអូអេថា៖« បើសិនជាទូទៅនៅសង្គមគេឲ្យយើងទៅ យើងបដិសេធគេ ក៏មិនកើតដែរ»។ លោកបន្តថា៖ «ព្រោះថាជីវិតយើងមិនមែនចេះតែលេងសើចទេ ព្រោះសង្គមគ្រួសារយើងពឹងផ្អែកមកលើយើង។ ពេលមានបញ្ហាអី យើងក៏យ៉ាប់ដែរ។ តែបើល្អ ថ្នាក់លើគាត់អនុវត្តហើយ អត់បញ្ហា យើងទៅតាមហ្នឹងដែរទៅ»។ លោក ទន់ រ៉ាវុធ វ័យ ៣០ ឆ្នាំ អ្នកដឹកទឹកសុទ្ធលក់តាមរទេះ ជាអ្នករស់នៅសង្កាត់ពោធិ៍សែនជ័យ។ កំពុងឈរអែបរទេះរបស់លោក ដើម្បីទន្ទឹងរង់ចាំមើលក្បួនដឹកវ៉ាក់សាំងពីព្រលានយន្តហោះ លោក រ៉ាវុធ ប្រាប់វីអូអេថា៖ «បើសិនគេឲ្យទៅខ្ញុំស្ម័គ្រចិត្តទៅចាក់ ព្រោះខ្ញុំចេះតែខ្លាចដែរ ព្រោះមេរោគហ្នឹងយើងមើលអត់ឃើញចឹង។ ធម្មតាតែគេយកមក គឺដើម្បីជួយកាត់បន្ថយជំងឺហ្នឹងហើយ»។ ខណៈកំពុងរុញរទេះបំពេកូនស្រីតូចរបស់ខ្លួនអ្នកស្រី ដឿន គឹមដឿន បង្ហាញក្តីសង្ឃឹមចំពោះវ៉ាក់សាំងនេះថា៖ «មានអារម្មណ៍ថាអរចឹងទៅ ក្រែងលោបានចាក់មកយើងដែរ។ គេចាក់យើងក៏ចាក់ដែរទៅ។ នឹកឃើញថាបានចាក់ទៅការពារ យើងចេញលក់ ចេញដូររកស៊ីយើងកក់ក្តៅចិត្តដែរ ព្រោះរាល់ថ្ងៃ យើងលក់ដូរអាប់លុយអាប់អីយើងភ័យខ្លាចដែរ»។ «ខ្ញុំអត់ដឹងថា មានរឿងអីគ្រាន់តែថាឃើញប៉ូលីសទាហានច្រើន។ ពេលសួរថា គេហែក្បួនមែនគាត់ថា មិនមែនហែក្បួនទេ។ ដឹកវ៉ាក់សាំងចូលមក។ ថាមកពីស្រុកក្រៅគេជំនួយមកចឹង»។ នេះជាការលើកឡើងរបស់អ្នកស្រី ដឿន គឹមដឿន វ័យ ២៩ ឆ្នាំ អ្នកលក់តុក្កតាចម្រុះពណ៌នៅចម្ងាយប្រមាណជិតមួយគីឡូម៉ែតពីព្រលានយន្តហោះ។ វ៉ាក់សាំង Sinopharm មានប្រសិទ្ធភាពខ្ពស់តែចំពោះមនុស្សមានអាយុចន្លោះ ១៨ ដល់ ៥៩ ឆ្នាំប៉ុណ្ណោះ។ នេះបើយោងតាមការប្រកាសរបស់លោក ហ៊ុន សែន។ វ៉ាក់សាំង Sinopharm មកពីប្រទេសចិននេះមានអត្រាប្រសិទ្ធភាព ៧៩,៣% ក្នុងការប្រយុទ្ធប្រឆាំងជំងឺកូវីដ១៩។ ក៏ប៉ុន្តែ វ៉ាក់សាំងនេះមិនទាន់ត្រូវបានទទួលស្គាល់ដោយអង្គការសុខភាពពិភពលោកនៅឡើយទេ។ លោក ហ៊ុន សែន ទើបផ្លាស់ប្ដូរគម្រោងមិនចាក់វ៉ាក់សាំង Sinopharm កាលពីថ្ងៃសុក្រ ដោយលើកហេតុផលថា លោកហួសអាយុ ដែលអាចចាក់វ៉ាក់សាំងនេះបាន។ លោក ប៊ុន សុវណ្ណរិទ្ធ វ័យ ៣០ ឆ្នាំ ជាអ្នកបើកម៉ូតូកង់បីមួយរូប និយាយថា លោកហ៊ានចាក់តែវ៉ាក់សាំងណា ដែលទទួលស្គាល់ដោយអង្គការសុខភាពពិភពលោកតែប៉ុណ្ណោះ។ «ខ្ញុំគ្មានគម្រោងទៅចាក់វ៉ាក់សាំងហ្នឹងទេ។ វ៉ាក់សាំងហ្នឹងអង្គការសុខភាពពិភពលោកគេអត់ទាន់ទទួលស្គាល់ផង។ លក្ខណៈថាយើងអត់មានទំនុកចិត្តលើវ៉ាក់សាំងហ្នឹង»។ លោកថា លោកសុខចិត្តចំណាយថវិកាផ្ទាល់ខ្លួនដើម្បីចាក់វ៉ាក់សាំងឲ្យតែវ៉ាក់សាំងនោះមានការទទួលស្គាល់ពីអង្គការសុខភាពពិភពលោក។ ពលរដ្ឋរស់នៅក្នុងទីក្រុងភ្នំពេញម្នាក់ទៀតលោក យឹម វីរៈ វ័យ ៣៤ ឆ្នាំជឿជាក់លើរដ្ឋអំណាចកម្ពុជាក្នុងការរកវ៉ាក់សាំងមានគុណភាព មកចាក់ជូនពលរដ្ឋដូចរូបលោក។ «បើរដ្ឋាភិបាលគេឲ្យយើងចាក់អាណាយើងចាក់អាហ្នឹងទៅ។ បើវាមានបញ្ហាដល់ជីវិត គេមិនយកឲ្យយើងចាក់ទេ»។ លោក យឹម វីរៈ បាននិយាយថា ២០២០ គឺជាឆ្នាំដែលរូបលោក និងពលរដ្ឋដទៃទៀតជួបប្រទះការលំបាកក្នុងជីវភាព។ លោករំពឹងថា ជាមួយនឹងវត្តមានវ៉ាក់សាំងសេដ្ឋកិច្ចគ្រួសាររបស់លោកនៅឆ្នាំ ២០២១ នេះនឹងបានប្រសើរឡើងវិញ៕	2021-02-08T07:00:00+07:00	khmer.voanews.com	https://khmer.voanews.com/a/cambodian-views-on-the-donation-of-chinese-sinopharm-covid-19-vaccine/5769569.html
99b437d5-cfd6-4902-b68e-301c7116dde1	ស៊ីមបាវ៉េ បន្តបិទសកម្មភាពសង្គមនិងដាក់បម្រាមគោចរពីព្រលប់ទល់ព្រលឹមនៅពេលករណីជំងឺកូវីដ១៩កើនឡើង	លោក Calvin Fambirai ប្រធានសមាគមវេជ្ជបណ្ឌិតស៊ីមបាវ៉េសម្រាប់សិទ្ធិមនុស្សបាននិយាយថា អង្គការរបស់លោកស្វាគមន៍ការបន្តបិទសកម្មភាពសង្គមមួយរយៈនិងបម្រាមគោចរមិនឱ្យធ្វើដំណើររយៈពេល១២ម៉ោង ពីព្រលប់ទល់ព្រលឹមរបស់រដ្ឋាភិបាលរបស់លោកប្រធានាធិបតី Emmerson Mnangagwa។ លោក Calvin Fambirai បាននិយាយក្នុងន័យដើមថា «វានឹងជារឿងមិនសមហេតុសមផលប្រសិនបើផ្អាកវិធានការនេះ ដោយសារតែកំណត់ត្រាកំណើនមរណភាពប្រចាំថ្ងៃ និងអត្រាឆ្លងជំងឺកូវីដ១៩ បើប្រៀបធៀបទៅនឹងអត្រាមុនខែមករា។ ទោះជាយ៉ាងនេះក្តី យើងគិតថា ចាំបាច់ត្រូវមានវិធានការបន្ថែមពីលើការបិទសកម្មភាពសង្គម ជាមួយនឹងការពង្រីកការធ្វើតេស្ត ការតាមដានករណីឆ្លង និងការដាក់អ្នកឆ្លងជំងឺឱ្យនៅដាច់ដោយឡែក និងទី២ មានតម្រូវការសម្រាប់ការពង្រីកសមត្ថភាពវិស័យសុខាភិបាលដើម្បីឆ្លើយតបទៅនឹងជំងឺកូវីដ១៩ធ្ងន់ធ្ងរដើម្បីកាត់បន្ថយអត្រាមរណៈឱ្យនៅក្នុងកម្រិតអប្បរមា និងទី៣ មានតម្រូវការសម្រាប់វិធីសាស្ត្រពន្លឿនការផ្តល់វ៉ាក់សាំងនៅទូទាំងប្រទេស»។ ដោយបានប្រកាសពីការបន្តបិទសកម្មភាពសង្គមកាលពីថ្ងៃទី២៩ ខែមករា លោក Constantino Chiwenga ប្រធានាធិបតីស្តីទីបានថ្លែងថា រដ្ឋាភិបាលមានការព្រួយបារម្ពពីការកើនឡើងនៃករណីឆ្លងនៅពេលថ្មីៗនេះ និងករណីមរណភាពពាក់ព័ន្ធនឹងវីរុសកូរ៉ូណានៅក្នុងប្រទេសស៊ីមបាវ៉េ ដែលមានទីតាំងនៅភាគខាងត្បូងនៃទ្វីបអាហ្វ្រិក។ កំណត់ត្រាផ្លូវការបង្ហាញថា ករណីឆ្លងវីរុសកូរ៉ូណានៅក្នុងប្រទេសនេះជាង៥២% គឺស្ថិតនៅក្នុងខែមករាតែមួយខែប៉ុណ្ណោះ ខណៈដែលចំនួននៅសល់ផ្សេងទៀត គឺជាករណីឆ្លងកាលពីឆ្នាំមុន នៅពេលប្រទេសនេះ មានករណីឆ្លងដំបូងនៅក្នុងខែមីនា។ លោក Chiwenga បានហៅស្ថានភាពនេះថា «ជាការព្រួយបារម្ភយ៉ាងខ្លាំង» នៅក្នុងសុន្ទរកថា ចាក់ផ្សាយតាមទូរទស្សន៍ជាតិ។ លោក Chiwenga បានថ្លែងក្នុងន័យដើមថា «យើងគិតថា ទំនងនឹងមានវីរុសប្រភេទថ្មីកំពុងរាតត្បាត។ វីរុសប្រភេទថ្មីនេះ ឆ្លងលឿនជាងមុន។ ដោយសារតែបញ្ហានេះហើយបានជាលោក Emmerson Mnangagwa ប្រធានាធិបតីសាធារណរដ្ឋស៊ីមបាវ៉េ បានសម្រេចចិត្តបន្តបិទសកម្មភាពសង្គមកម្រិត៤ នៅទូទាំងប្រទេស។ លោកប្រធានាធិបតីយល់យ៉ាងច្បាស់ពីផលលំបាកនៃការពន្យារពេលនេះ។ មានការរំខានដល់ជីវភាព ប៉ុន្តែយើងត្រូវបានជួយសង្គ្រោះជីវិត និងជាតិរបស់យើង»។ អ្នកដែលរងផលប៉ះពាល់ខ្លាំងបំផុតដោយសារការបន្តបិទសកម្មភាពសង្គមនេះ គឺអ្នកលក់ដូរតូចតាច ដែលជាវិស័យធំបំផុតក្នុងការផ្តល់ការងារនៅក្នុងប្រទេស។ ពួកគេភាគច្រើន ដូចជាលោក Brian Mutera និយាយថា មិនដូចនៅក្នុងប្រទេសផ្សេងៗទៀតនៅក្នុងពិភពលោកនោះទេ ពួកគេមិនទាន់ទទួលបានជំនួយពីរដ្ឋាភិបាលដែលបានសន្យាកាលពីខែមីនា ឆ្នាំមុននៅឡើយទេ។ ជាលទ្ធផល លោកត្រូវទៅហាងដើម្បីលក់បន្លែ ទោះបីជារដ្ឋាភិបាលអំពាវនាវឱ្យលោកស្នាក់នៅផ្ទះក្តី។ លោក Brian Mutera បាននិយាយក្នុងន័យដើមថា «ក្នុងរយៈពេលបិទសកម្មភាពសង្គមនេះ គ្រប់គ្នាមិនចង់ទៅទីក្រុងនោះទេ។ យើងរកប្រាក់បានតែមួយរស់ៗទេ ហើយវាជារឿងអកុសលមួយ។ នៅក្នុងប្រទេសលោកទី៣ ដូចនៅក្នុងប្រទេសស៊ីមបាវ៉េ មានការប្រថុយនឹងស្លាប់ និងការរស់។ ខ្ញុំនៅទីនេះ។ ខ្ញុំស៊ូប្តូរនឹងការស្លាប់។ ប៉ុន្តែខ្ញុំមិនអាចនៅផ្ទះបានទេ។ ខ្ញុំមានកូនពីរនាក់ត្រូវចិញ្ចឹម។ ខ្ញុំត្រូវមកហាង [ដើម្បីលក់បន្លែ]។ នៅក្នុងប្រទេសអភិវឌ្ឍន៍ រដ្ឋាភិបាលយកចិត្តទុកដាក់លើ [ប្រាក់ឧបត្ថម្ភសម្រាប់អ្នកក្រីក្រ]។ គ្រប់គ្នាដឹងពីស្ថានភាពនៃសេដ្ឋកិច្ចរបស់យើង។ វាជារឿងអកុសលមួយ។ យើងបន់ស្រន់ដល់ព្រះជាម្ចាស់ថា យើងត្រូវទទួលបានវ៉ាក់សាំង ឬអ្វីមួយសម្រាប់អាហ្វ្រិកខាងត្បូងនេះទាំងមូល»។ កាលពីចុងខែមករា លោក Chiwenga ដែលមានតំណែងជារដ្ឋមន្ត្រីសុខាភិបាលក្នុងប្រទេសស៊ីមបាវ៉េផងដែរនោះបាននិយាយថា ប្រទេសកំពុងស្ថិតក្នុងដំណើរការទិញវ៉ាក់សាំង។ មន្ត្រីសុខាភិបាលម្នាក់បានប្រាប់គណៈកម្មាធិការសភាថា ចិន និងរុស្ស៊ីស្ថិតក្នុងចំណោមប្រទេសដែលបានផ្តល់សំណើផ្គត់ផ្គង់វ៉ាក់សាំងទៅឱ្យស៊ីមបាវ៉េ៕	2021-02-08T07:00:00+07:00	khmer.voanews.com	https://khmer.voanews.com/a/zimbabwe-extends-lockdown-dusk-to-dawn-curfew-amid-surge-in-covid19-cases/5769773.html
4f248bf9-c5d6-455a-80c7-f3266a990c30	ប្រមុខរាជរដ្ឋាភិបាលកម្ពុជា បញ្ជាឲ្យភាគីពាក់ព័ន្ធ បើកការចរចាស្នើទិញ វ៉ាក់សាំងកូវីដ-១៩ ពីឥណ្ឌា ចាប់ពី១-៤លានដូស	ក្នុងសន្និសីទសារព័ត៌មាន ទទួលវ៉ាក់សាំងការពារកូវីដ-១៩ ដែលជាជំនួយរបស់រដ្ឋាភិបាលចិន នៅអាកាសយានដ្ឋានអ ន្តរជាតិភ្នំពេញ នារសៀលថ្ងៃទី៧ ខែកុម្ភៈ ឆ្នាំ២០២១ សម្ដេចតេជោ ហ៊ុន សែន បានធ្វើលិខិតទៅ នាយករដ្ឋមន្ដ្រីឥណ្ឌា ដើម្បីស្នើសុំជួយផ្គត់ផ្គង់វ៉ាក់សាំងការពារជំងឺកូវីដ-១៩ ហើយមិត្តឥណ្ឌាក៏បានខិតខំចែករំលែកមកដល់កម្ពុជាចំនួន១០ម៉ឺនដូស ទាំងនេះគឺជាការផ្គត់ផ្គង់របៀបលក់ជូនមកកម្ពុជា។ សម្ដេចតេជោ មានប្រសាសន៍ថា «ខ្ញុំបានណែនាំឲ្យ រដ្ឋមន្ដ្រីក្រសួងសុខាភិបាល ណែនាំក្រុមលទ្ធកម្មវ៉ាក់សាំងរបស់យើងថា ត្រូវចាប់ផ្ដើមចរចាជាមួយឥណ្ឌា ១០ម៉ឺនដូសវាតិចណាស់សម្រាប់កម្ពុជា។ ចឹងដោយសារ ឥណ្ឌាប្រើប្រាស់បច្ចេក ទេសរបស់អង់គ្លេសដែលផលិតវ៉ាក់សាំង អេស្ត្រាសេនីកាល។ ដូច្នេះ ខ្ញុំបានបញ្ជាក់ថា ឲ្យចរចាជាមួយប្រទេសឥណ្ឌា សូមចាប់ទិញពី១លានដូសឡើងទៅ ក្នុងរង្វង់ពី១លានដូស ទៅ៤លានដូស ពីឥណ្ឌា»។ សម្ដេចតេជោ បន្ដថា បើកម្ពុជាទិញពីឥណ្ឌា ដែលផលិតប្រើប្រាស់នៅឥណ្ឌា ហើយចែកទៅ ប្រទេសនេប៉ាល់ ប៊ូតង់ បង់ក្លាសដេស មីយ៉ាម៉ា ជាដើម។ ដូច្នេះ បើកម្ពុជាចាប់បញ្ជាទិញពីឥឡូវ សម្ដេចគិតថា ឥណ្ឌាអាចចែករំលែកមកកម្ពុជា បាន។ សម្ដេច បញ្ជាក់សារជាថ្មីថា ឥណ្ឌាលក់វ៉ាក់សាំងការពារជំងឺកូវីដ-១៩ មកកម្ពុជា ចំនួន១០ម៉ឺនដូស តិចណាស់ សម្រាប់កម្ពុជា ខណៈតម្រូវរបស់កម្ពុជា ចាប់ពី៩លានដូស ទៅដល់១៤លានដូស។ សម្ដេចតេជោ អះអាងថា ការចរចារឿងទិញវ៉ាក់សាំងពីប្រទេសឥណ្ឌានេះ នឹងត្រូវចរចាគ្នានៅទីក្រុងភ្នំពេញ នាថ្ងៃទី៨ កុម្ភៈ ស្អែកនេះ ដើម្បីឲ្យកម្ពុជាបញ្ជាទិញនូវវ៉ាក់សាំងអង់គ្លេស ដែលវ៉ាក់សាំងមានឈ្មោះថា «អេស្ត្រាសេនីកាល» ដែលផលិតនៅប្រទេសឥណ្ឌា។ សម្ដេចថា ច្រកមួយទៀត កម្ពុជាអាចទទួលវ៉ាក់សាំងកូវីដ-១៩ពីប្រទេសថៃ គឺប្រភេទវ៉ាក់សាំង អេស្ត្រាសេនីកាល ដោយក្រុមហ៊ុនអង់គ្លេសផលិតនៅប្រទេសថៃ នាខែឧសភា ឆ្នាំ២០២១នេះ ដូច្នេះ កម្ពុជាអាចចរចាទិញវ៉ាក់សាំងពីឥឡូវនេះផងដែរ។ ជាងនេះទៅទៀត សម្ដេចតេជោ ហ៊ុន សែន ក៏បានលើកទៀតថា កម្ពុជាអាចទិញវ៉ាក់សាំងអេស្ត្រាសេនីកាល ពីថៃ ដែលប្រទេសថៃនឹងផលិត នៅខែឧសភា ខាងមុខនេះ បើដូច្នេះគឺងាយស្រួល ជិតកម្ពុជាស្រាប់។ ហើយចំពោះតម្លៃវ៉ាក់សាំងនេះគឺ តម្លៃប្រមាណតែ៤ដុល្លារតែប៉ុណ្ណោះ ក្នុង១ដូសអីចឹងកម្ពុជាចំណាយតែ ៤០លានដុល្លារ សម្រាប់១០លានដូស ដែលចំនួននេះគឺកម្ពុជាអាចប្រើថវិកាសប្បុរសធម៌បាន។ បន្ថែមពីនេះ សម្ដេចតេជោ ក៏បានបញ្ជាក់ថា កម្ពុជាក៏នឹងពិចារណាអំពីវ៉ាក់សាំងការពារជំងឺកូវីដ-១៩របស់ ប្រទេសរុស្ស៊ី ដែលបច្ចុប្បន្ននេះប្រទេសនៅអឺរ៉ុប កំពុងតែអនុម័តឲ្យប្រើប្រាស់ ផងដែរ។ សម្ដេចបញ្ជាក់ថា កម្ពុជាមិនចេះទទួលវ៉ាក់ សាំងឡើយ ធ្វើយ៉ាងឲ្យវ៉ាក់សាំងស្របតាមទិដ្ឋភាពរបស់ប្រទេសកម្ពុជា។ ជាថ្មីម្ដងទៀត សម្ដេចតេជោ ហ៊ុន សែន បានបន្ដអំពាវនាវឲ្យប្រជាពលរដ្ឋមានការប្រុងប្រយ័ត្ន អនុវត្តតាមការណែនាំ របស់ក្រសួងសុខាភិបាលជាប់ជាប្រចាំដើម្បីទប់ស្កាត់ការចម្លងជំងឺកូវីដ១៩៕ ដោយ ៖ អេង ប៊ូឆេង	2021-02-08T05:36:00+07:00	dap-news.com	https://dap-news.com/national/2021/02/07/118063/
bea27061-87d8-4819-a66e-f2e224d842b5	នាយករដ្ឋមន្រ្តី បង្ហាញពីសមាសភាព ដែលត្រូវចាក់ វ៉ាក់សាំងកូវីដ១៩ របស់ចិនមុនគេ	ភ្នំពេញ ៖ ជាមួយគ្នានេះ ដែរសម្ដេចតេជោក៏បានប្រកាសឈប់ឆ្លើយតបជាមួយក្រុមឆ្កែកាច(ក្រុមប្រឆាំង)ជុំវិញបញ្ហាវ៉ាក់សាំងកូវីដ-១៩ ដែលមិត្តចិនប្រគល់ឲ្យកម្ពុជានាពេលនេះផងដែរ។ ក្នុងសន្និសីទសារព័ត៌មាន ពីអាកាសយានដ្ឋានអន្តរជាតិភ្នំពេញ នៅល្ងាចថ្ងៃទី៧ ខែកុម្ភៈ ឆ្នាំ២០២១នេះ សម្ដេចតេជោ ហ៊ុន សែន បានឲ្យដឹងថា រដ្ឋមន្ដ្រីនៅកម្ពុជាដែលមានអាយុក្រោម៥៩ឆ្នាំ ដូចជា ៖ លោក ហង់ ជួនណារ៉ុន រដ្ឋមន្ដ្រីក្រសួងអប់រំ យុវជន និងកីឡា លោក សាយ សំអាល់ រដ្ឋមន្ដ្រីក្រសួងបរិស្ថាន លោក កើត រិទ្ធ រដ្ឋមន្ដ្រីក្រសួងយុត្តិធម៌ ជាដើម ត្រូវអញ្ជើញចាក់វ៉ាក់សាំងជំងឺកូវីដ-១៩ នៅមន្ទីរពេទ្យកាលម៉ែត្រ ដោយមានការផ្សាយផ្ទាល់ ផងដែរ។ បន្ថែមនេះ សម្ដេចតេជោ ក៏បានប្រាប់ សម្ដេច ទៀ បាញ់ ឧបនាយករដ្ឋមន្ដ្រី រដ្ឋមន្ដ្រីក្រសួងការពារជាតិ ត្រូវរើសមេទាហាន ចាក់វ៉ាក់សាំងឲ្យបានគ្រប់គ្នា ដើម្បីបង្ហាញឲ្យសាធារណៈជន បានដឹងថា «ថ្នាក់ដឹកនាំនៅកម្ពុជា មានទទួលខុសត្រូវខ្ពស់ ចំពោះវ៉ាក់សាំងកូវីដ-១៩ ដែលមិត្តចិនប្រគល់ឲ្យកម្ពុជា» ។សម្ដេចថា ត្រូវប្រមូលកូនអ្នកធំ មកចាក់វ៉ាក់សាំងឲ្យបានគ្រប់គ្នា ដោយគោលការណ៍ស្ម័គ្រចិត្ត ផងដែរ។ សម្ដេចតេជោ មានប្រសាសន៍ថា «ខ្ញុំយល់ស្របជានឹងការរៀបចំឲ្យមានការចាក់ (ចាក់វ៉ាក់សាំងកូវីដ-១៩) ដោយប្រមូលកូនអ្នកធំ ខ្ញុំមានកូនប្រុស ៣ កូនប្រសារ២ បើគេគ្រប់លក្ខខណ្ឌឲ្យគេចាក់។ រដ្ឋមន្ដ្រីរបស់យើងមានវ័យក្មេង មួយចំនួន»។ សម្ដេចតេជោ ក៏បានណែនាំដល់ក្រសួងសុខាភិបាល និងក្រសួងព័ត៌មាន ត្រូវសហការគ្នាឲ្យបានត្រឹមត្រូវបានបំផុត ចំពោះការចាក់វ៉ាក់សាំងជូនក្រុមអ្នកសារព័ត៌មាន ព្រោះពួកគាត់ក៏ស្ថិតក្នុងក្រុមដែលមានហានីភ័យខ្ពស់ផងដែរ។ជាពិសេស អ្នកសារព័តមាន ទាំងឡាយ ត្រូវធ្វើកិច្ចការងារទាំងនេះ ជាមួយស្ថាប័នរបស់ខ្លួន ដើម្បីចុះបញ្ជីទទួលវ៉ាក់សាំង។ សម្ដេចតេជោ បញ្ជាក់ថា «សូមឲ្យក្រសួងសុខាភិបាល ត្រូវចាត់ទុកក្រុមអ្នកសារព័ត៌មាន គឺជាក្រុមទទួលវ៉ាក់សាំងកូវីដ-១៩ ព្រោះពួកគេរុករកគ្រប់ទីកន្លែងទាំងអស់ មានហានីភ័យអ្វីខ្លះទេ។អីចឹងខ្ញុំសូមឲ្យអ្នកសារព័ត៌មានទាំងអស់ ដែលមាន អាយុក្រោម៥៩ឆ្នាំចុះ មកទទួលវ៉ាក់សាំង ដោយធ្វើការចុះឈ្មោះតាមអនឡាញ ហើយត្រូវមើលក្នុងលក្ខខណ្ឌរបស់ ដែលមិន អាចទទួលវ៉ាក់សាំង»។ ចំពោះអ្នករិះគន់វ៉ាក់សាំងជំងឺកូវីដ-១៩របស់ចិនដែលប្រគល់ឲ្យកម្ពុជានាពេលនេះវិញ សម្ដេចតេជោ ហ៊ុន សែន បានប្រកាសជាថ្មីថា សម្ដេចឈប់ឆ្លើយឆ្លង ជាមួយក្រុមឆ្កែកាចទៀតហើយគឺមានន័យថា «បិទទ្វារ»ទាំងអស់ ហើយបើទោះបីមានស្ថានតំណាងទូតណាមកនិយាយ ក៏នឹងមិនមានការនិយាយអ្វីទាំងអស់។ សម្ដេចតេជោ ក៏បានបញ្ជាក់យ៉ាងដូច្នេះថា «ខ្ញុំបានណែនាំកន្លងទៅថា សូមឲ្យអ្នកទាំងគ្នានៅប្រទេសកម្ពុជានេះ ឈប់ ឆ្លើយតបជាមួយក្រុមឆ្កែកាច សូម្បីតែខ្លួនខ្ញុំ ក៏ខ្ញុំអត់និយាយទេ។ ក្រុមឆ្កែកាច ទោះបីយើងធ្វើអី សត្វឆ្កែ ក៏នៅតែជាឆ្កែចឹង ដូច្នេះមិនមានការចាំបាច់ឆ្លើយតបទេ»។ សម្ដេចតេជោ បន្ដថា ដូច្នេះក្រុមឆ្កែកាចត្រូវយល់ថា នៅពេលសម្ដេចឈប់តមាត់ នឹងណែនាំឲ្យថ្នាក់ក្រោមឈប់តមាត់ដែរ នោះ មានន័យថា ទ្វារត្រូវបានបិទហើយ។ ដូច្នេះអ្នកនៅក្នុងប្រទេសកម្ពុជា កុំទៅខ្វល់ជាមួយពួកក្រុមឆ្កែកាចនិយាយឡើយ អ្វីដែលជាកង្វល់នោះ គឺសេចក្ដីសុខរបស់ប្រជាជន ខណៈកម្ពុជា មានប្រជាជនជាង១៦លាននាក់ដែលត្រូវរកឲ្យបាននូវស្ថេរភាពនយោបាយ សុខសន្ដិភាព និងការអភិវឌ្ឍន៍សេដ្ឋកិច្ច សង្គម ជាដើម ដើម្បីកាត់ បន្ថយភាពក្រីក្រ។ សម្ដេចតេជោ បន្ថែមថា មានមនុស្សមួយចំនួនតូចមិនសប្បាយចិត្តរឿងវ៉ាក់សាំងកូវីដ-១៩នេះឡើយ ខណៈមានអ្នក សប្បាយយ៉ាងច្រើនចំពោះវ៉ាក់សាំងនេះ។ សម្ដេចតេជោក៏បានផ្ដាំផ្ញើអ្នកគាំទ្ររាជរដ្ឋាភិបាលកម្ពុជាទាំងអស់ឲ្យឈប់ តមាត់និងកុំរំលឹក ពីក្រុមឆ្កែកាច ត្រូវនាំគ្នាមកនិយាយ រឿង ប្រយុទ្ធប្រឆាំងជំងឺកូវីដ-១៩ ទប់ស្កាត់គ្រោះថ្នាក់ចរាចរណ៍ អំពើពុករលួយ ជាដើម ប្រសើរជាងតមាត់ជាមួយអ្នកណាទាំងអស់៕ ដោយ ៖ អេង ប៊ូឆេង	2021-02-08T05:28:00+07:00	dap-news.com	https://dap-news.com/national/2021/02/07/118056/
b55cec90-d069-4486-9afc-64a8c2b439eb	ចិនប្រកាសផ្ដល់ជំនួយដល់កម្ពុជាតាមលទ្ធភាព រហូតយកឈ្នះលើជំងឺកូវីដ-១៩ (Video inside)	នៅចំពោះមុខសម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា, លោក វ៉ាង វិនធាន ឯកអគ្គរដ្ឋទូត នៃសាធារណៈរដ្ឋប្រជាមានិតចិន ប្រចាំប្រទេសកម្ពុជា បានប្រកាសថា រដ្ឋាភិបាលចិន នឹងបន្ដជួយដល់កម្ពុជាតាមលទ្ធភាពដែលខ្លួនមាន រហូតយកឈ្នះលើជំងឺកូវីដ-១៩ ដែលកំពុងតែវាយប្រហារពិភពលោក។ ក្នុងឱកាសអញ្ជើញជាអធិបតីពិធីប្រគល់-ទទួល វ៉ាក់សាំងការពារជំងឺកូវីដ-១៩ ដែលជំនួយរបស់ចិនលើកដំបូង ជាមួយសម្ដេចតេជោ ហ៊ុន សែន នៅរសៀលថ្ងៃទី០៧ ខែកុម្ភៈ ឆ្នាំ២០២១នេះ លោក វ៉ាង វិនធាន បានថ្លែងយ៉ាងដូច្នេះថា ។ លោក វ៉ាង វិនធាន បានគូសបញ្ជាក់ទៀតថា កម្ពុជា គឺស្ថិតនៅក្នុងចំណោមប្រទេសដំបូងគេ ដែលទទួលបានវ៉ាក់សាំងកូវីដ-១៩ ពីចិន។ លោកបន្ដថា ចាប់តាំងពីមានការផ្ទុះឡើង នៃជំងឺកូវីដ-១៩មក រដ្ឋាភិបាលនៃប្រទេសទាំងពីរ បានជួយគ្នាទៅវិញទៅមក ពុះពាររាល់ការលំបាកជាមួយគ្នា ស្របតាមសុភាពសិតថា ។ បើតាមលោកឯកអគ្គរដ្ឋទូត អ្នកជំនាញវេជ្ជសាស្រ្តចិន ខិតខំជួយភាគីកម្ពុជា ក្នុងការពង្រឹងសមត្ថភាព នៃការទប់ស្កាត់នឹងជំងឺកូវីដ-១៩ ហើយប៉ុន្មានថ្ងៃមុននេះ ក្រុមវេជ្ជបណ្ឌិត នៃកងទ័ពរំដោះប្រជាជនចិន បានរៀបចំវគ្គបណ្ដុះបណ្ដាល នៃការចាក់វ៉ាក់សាំងកូវីដ-១៩ ជូនដល់ភាគីកម្ពុជាបន្ថែមទៀតផងដែរ។ គួរជម្រាបថា ជំនួយវ៉ាក់សាំងកូវីដ១៩ របស់ចិន ជំហានដំបូង ចំនួន៦០ម៉ឺនដូស ត្រូវបានដឹកតាមយន្តហោះ មកដល់ប្រទេសកម្ពុជាហើយ នៅវេលាម៉ោងជាង៤រសៀល ថ្ងៃទី០៧ ខែកុម្ភៈ ឆ្នាំ២០២១នេះ។ ជំនួយនេះ ស្ថិតនៅក្នុងកញ្ចប់ជំនួយវ៉ាក់សាំង១លានដូស ដែលរដ្ឋាភិបាលចិនប្រកាសផ្តល់ជូនកម្ពុជា ខណៈដែល ៤០ម៉ឺនដូសទៀត នឹងមកដល់ជាបន្តបន្ទាប់ នៅពេលក្រោយ។ ពិធីទទួលជំនួយវ៉ាក់សាំងកូវីដ១៩ របស់ចិន ជំហានទី១ បានធ្វើឡើង នៅឯព្រលានយន្តហោះអន្តរជាតិភ្នំពេញ ក្រោមអធិបតីភាព សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា និងសមភាគី លោក វ៉ាង វិនធាន អគ្គរដ្ឋទូតចិនប្រចាំនៅកម្ពុជា ដោយមានការចូលរួមពីថ្នាក់ដឹកនាំកម្ពុជាមួយចំនួន រួមទាំងអ្នកសារព័ត៌មានជាតិ និងអន្តរជាតិ ចម្រុះស្ថាប័នផងដែរ។ វ៉ាក់សាំងបង្ការជំងឺកូវីដ១៩ របស់ចិន ចំនួន៦០ម៉ឺនដូសនេះ ជាប្រភេទវ៉ាក់សាំង Sinopharm ដែលផលិតដោយរដ្ឋាភិបាលចិន។ ក្រោយមកដល់ប្រទេសកម្ពុជា វ៉ាក់សាំង Sinopharm ទាំងនេះ នឹងត្រូវប្រគល់ជូនក្រសួងការពារជាតិចំនួន៣០ម៉ឺនដូស និងប្រគល់ជូនក្រសួងសុខាភិបាលចាត់ចែងចំនួន៣០ម៉ឺនដូស។ ជាការណែនាំ វ៉ាក់សាំង Sinopharm ទាំងនេះ តម្រូវឲ្យចាក់លើតែមនុស្សដែលមានអាយុចាប់ពី ១៨ឆ្នាំ ទៅ ៥៩ឆ្នាំ ប៉ុណ្ណោះ ហើយអ្នកដែលមានអាយុលើសពី ៦០ឆ្នាំ ត្រូវរង់ចាំលទ្ធផលនៃការសិក្សាបន្តទៀតសិន។ នេះបើតាមការប្រកាសរបស់ក្រសួងសុខាភិបាលកម្ពុជា៕	2021-02-08T03:03:00+07:00	freshnewsasia.com	https://m.freshnewsasia.com/index.php/en/localnews/186439-2021-02-07-13-03-27.html
3f64a0c4-e87d-4128-a15c-edcc137f3b43	សម្តេចតេជោ ហ៊ុន សែន៖ វ៉ាក់សាំង ជាតម្រូវការដ៏សំខាន់របស់កម្ពុជា ដើម្បីយកឈ្នះជំងឺកូវីដ-១៩ (Video inside)	សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានបញ្ជាក់ថា បើទោះបីជាប្រទេសកម្ពុជា ទប់ស្កាត់បានទ្រង់ទ្រាយធំនូវការរីករាលដាលនៃជំងឺកូវីដ-១៩ ក្នុងប្រទេស ក៏ដូចជាក្នុងសហគមន៍ក្តី ប៉ុន្តែវ៉ាក់សាំងកូវីដ-១៩ នៅតែជាតម្រូវការដ៏សំខាន់របស់ប្រទេសកម្ពុជា ក្នុងការយកឈ្នះជំងឺកូវីដ-១៩។ ការបញ្ជាក់បែបនេះ របស់សម្តេចតេជោ ហ៊ុន សែន បានធ្វើឡើងនៅរសៀលថ្ងៃទី០៧ ខែកុម្ភៈ ឆ្នាំ២០២១នេះ ក្នុងពិធីទទួលជំនួយវ៉ាក់សាំងពីប្រទេសចិន ចំនួន៦០ម៉ឺនដូស ជាជំហានដំបូង នៅឯព្រលានយន្តហោះអន្តរជាតិភ្នំពេញ ដោយមានចូលរួមពីសមភាគី លោក វ៉ាង វិនធាន អគ្គរដ្ឋទូតចិនប្រចាំនៅកម្ពុជា ដោយមានការចូលរួមពីថ្នាក់ដឹកនាំកម្ពុជាមួយចំនួន រួមទាំងអ្នកសារព័ត៌មានជាតិ និងអន្តរជាតិ ចម្រុះស្ថាប័នផងដែរ។ ជាមួយនឹងការទទួលវ៉ាក់សាំងកូវីដ-ចំនួន ៦០ម៉ឺនដូស ក្នុងចំណោម១លានដូសជាជំហានដំបូង ពីរដ្ឋាភិបាលចិន សម្តេចតេជោ ហ៊ុន សែន បានលើកឡើងថា ជំនួយវ៉ាក់សាំងកូវីដ-១៩ របស់ប្រទេសចិននាពេលនេះ គឺជាសក្ខីភាពថ្មីដ៏សំខាន់មួយទៀត ដែលឆ្លុះបញ្ចាំងអំពីចំណងមិត្តភាពដែកថែប និងកិច្ចសហប្រតិបត្តិការដ៏រឹងមាំ រវាងប្រទេស និងប្រទេស និងប្រជាជនកម្ពុជា-ចិន នៅក្នុងក្របខ័ណ្ឌនៃទំនាក់ទំនងកិច្ចសហប្រតិបត្តិការជាយុទ្ធសាស្ត្រគ្រប់ជ្រុងជ្រោយ ក្នុងការកសាងជោគវាសនារួមគ្នា។ ប្រមុខនៃរាជរដ្ឋាភិបាលកម្ពុជា បានបញ្ជាក់យ៉ាងដូច្នេះថា៖ ។ ទន្ទឹមនឹងនេះដែរ សម្តេចតេជោ ហ៊ុន សែន បានបន្តថា ថ្វីត្បិតថាវ៉ាក់សាំងកូវីដ-១៩ មិនមែនជាដំណោះស្រាយមាសតែមួយគត់ សម្រាប់យកឈ្នះជំងឺកូវីដ-១៩ ដែលចាំបាច់ត្រូវអនុវត្តរួមគ្នាជាមួយនឹងវិធានការណ៍បង្ការ និងការពារដទៃទៀតក៏ដោយ ប៉ុន្តែ វ៉ាក់សាំង គឺជាដំណោះស្រាយគន្លឹះ និងជាយុទ្ធសាស្ត្រមួយ សម្រាប់ការពារអាយុជីវិតប្រជាជននៅក្នុងពេលចំពោះមុខ និងសម្រាប់លើកកម្ពស់សុខភាពសាធារណៈ នៅក្នុងរយៈពេលវែងទៅមុខ។ ពិសេសសម្រាប់ការធានាឱ្យសកម្មភាពសង្គម សេដ្ឋកិច្ចអាចដំណើរការពេញលេញឡើងវិញ ដែលនឹងជំរុញលើកស្ទួយការងើបឡើងវិញ នៃកំណើនសេដ្ឋកិច្ច និងការលើកកម្ពស់ជីវភាពរស់នៅរបស់ប្រជាជនទូទាំងប្រទេស។ សម្តេចតេជោ ហ៊ុន សែន បានបញ្ជាក់ថា នៅក្នុងស្មារតីនេះរាជរដ្ឋាភិបាលកម្ពុជា ដែលមានក្រសួងសុខាភិបាល ជាសេនាធិការ និងសម្របសម្រួលខាងបច្ចេកទេស បានសហការជាមួយដៃគូរពាក់ព័ន្ធរៀបចំរួចជាស្រេចនូវយុទ្ធសាស្ត្រកូវីដ-១៩ ដែលរួមបញ្ចូលនូវផែនការជាតិ ចាក់វ៉ាក់សាំងកូវីដ-១៩ និងគោលការណ៍ណែនាំប្រតិបត្តិសម្រាប់យុទ្ធនាការចាក់វ៉ាក់សាំង ព្រមទាំងយន្តការចាំបាច់សម្រាប់អនុវត្តកិច្ចការទាំងអស់នេះ។ សូមបញ្ជាក់ថា វ៉ាក់សាំងបង្ការជំងឺកូវីដ១៩ របស់ចិន ចំនួន៦០ម៉ឺនដូសនេះ ជាប្រភេទវ៉ាក់សាំង Sinopharm ដែលផលិតដោយរដ្ឋាភិបាលចិន។ ក្រោយមកដល់ប្រទេសកម្ពុជា វ៉ាក់សាំង Sinopharm ទាំងនេះ នឹងត្រូវប្រគល់ជូនក្រសួងការពារជាតិចំនួន៣០ម៉ឺនដូស និងប្រគល់ជូនក្រសួងសុខាភិបាលចាត់ចែងចំនួន៣០ម៉ឺនដូស។ ជាការណែនាំ វ៉ាក់សាំង Sinopharm ទាំងនេះ តម្រូវឱ្យចាក់លើតែមនុស្សដែលមានអាយុចាប់ពី ១៨ឆ្នាំ ទៅ ៥៩ឆ្នាំ ប៉ុណ្ណោះ ហើយអ្នកដែលមានអាយុលើសពី ៦០ឆ្នាំ ត្រូវរង់ចាំលទ្ធផលនៃការសិក្សាបន្តទៀតសិន។ នេះបើតាមការប្រកាសរបស់ក្រសួងសុខាភិបាលកម្ពុជា។ បច្ចុប្បន្ន ប្រទេសចិនបានផលិតចេញនូវវ៉ាក់សាំង២ប្រភេទ ដើម្បីបង្ការជំងឺកូវីដ១៩ ក្នុងនោះមាន វ៉ាក់សាំងស៊ីណូហ្វាម ( Sinopharm) ដែលផលិតដោយរដ្ឋាភិបាល និងវ៉ាក់សាំងស៊ីណូវ៉ាក់ (Sinovac) ដែលផលិតដោយក្រុមហ៊ុន Sinovac Biotech Ltd។ មកទល់ពេលនេះ មានប្រទេសយ៉ាងហោចចំនួន១៦ហើយ ដែលបានសម្រេចអនុម័តឲ្យប្រើប្រាស់វ៉ាក់សាំង COVID-19 របស់ក្រុមហ៊ុនចិនទាំងពីរ។ ក្នុងនោះ វ៉ាក់សាំងរបស់ Sinopharm ត្រូវបានអនុញ្ញាតឲ្យប្រើនៅ អេមីរ៉ាត់អារ៉ាប់រួម បារ៉ែន ហុងគ្រី ស៊ែរប៊ី ប៉េរូ អ៉ីរ៉ាក់ ម៉ារ៉ុក អេហ្ស៉ីប ប៉ាគីស្ថាន និងកម្ពុជា។ រីឯវ៉ាក់សាំងរបស់ Sinovac ត្រូវបានអនុញ្ញាតឲ្យប្រើនៅ ប្រេស៉ីល ឥណ្ឌូណេស៉ី តួកគី ឈីលី កូឡុំប៊ី និង អាស៊ែបៃហ្សង់។ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា នាពេលកន្លងទៅ បានប្រកាសថា រាជរដ្ឋាភិបាលកម្ពុជា នឹងត្រៀមបម្រុងវ៉ាក់សាំងចំនួន ២០លានដូស សម្រាប់ចាក់ជូនប្រជាពលរដ្ឋ១០លាននាក់ ដោយមិនគិតថ្លៃ ដែលនោះមានជំនួយ១១លានដូសផងដែរ៕	2021-02-08T02:28:00+07:00	freshnewsasia.com	https://m.freshnewsasia.com/index.php/en/localnews/186436-2021-02-07-12-28-38.html
23f03bfd-3334-4fdb-9bd1-2b1171fd2104	ថៃ បន្តរកឃើញករណីឆ្លងថ្មី នៃជំងឺកូវីដ-១៩ ចំនួន «២៣៧ករណី»ទៀត នៅថ្ងៃអាទិត្យនេះ	នៅក្នុងរបាយការណ៍ប្រចាំថ្ងៃអាទិត្យ ទី០៧ ខែកុម្ភៈ ឆ្នាំ២០២១នេះ អាជ្ញាធរថៃបានប្រកាសរកឃើញអ្នកជំងឺ COVID-19 ចំនួន ២៣៧នាក់ថ្មីទៀត។ នេះបើតាមការចេញផ្សាយដោយ ទីភ្នាក់ងារសារព័ត៌មានស៊ីនហួរ។ លោកស្រី Panprapa Yongtrakul ដែលជាអ្នកនាំពាក្យនៃអាជ្ញាធរគ្រប់គ្រងស្ថានការណ៍ COVID-19 នៅក្នុងប្រទេសថៃបានបញ្ជាក់ឲ្យដឹងថា ក្នុងចំណោមករណីឆ្លងថ្មីទាំង ២៣៧ករណីខាងលើ មាន ២២៥នាក់ ជាករណីឆ្លងក្នុងស្រុក ខណៈ ១២នាក់ទៀតជាករណីនាំចូលពីក្រៅប្រទេស។ លោកស្រី បានសង្កត់ធ្ងន់ទៀតថា មានតែខេត្តចំនួន៤ ប៉ុណ្ណោះ ដែលទទួលរាប់រ៉ងករណីឆ្លងថ្មីនៅថ្ងៃអាទិត្យនេះ។ ខេត្តទាំងបួនរួមមានដូចជា ខេត្តសមុតសាខន ខេត្តសាមុតសុងឃុម ខេត្តតាក និងទីក្រុងបាងកក។ គួរបញ្ជាក់ថា បើបូកបញ្ជូលទាំងករណីឆ្លងនៅថ្ងៃនេះ ថៃ មានករណីឆ្លង COVID-19 សរុប ២៣,៣៧១ករណី ដែលក្នុងនោះមាន ២០,៨៣០ករណីជាករណីឆ្លងក្នុងស្រុក ខណៈ ២,៥៤១ករណីទៀត ជាករណីនាំចូល។ ដោយឡែក ចំនួនអ្នកជំងឺដែលបានជាសះស្បើយឡើងវិញ មានចំនួន ១៦,៩៤២នាក់ និងស្លាប់ ៧៩នាក់៕	2021-02-08T02:06:00+07:00	freshnewsasia.com	https://m.freshnewsasia.com/index.php/en/internationalnews/186434-2021-02-07-12-06-19.html
a9238dcd-bcf1-4fd2-a0eb-ca19213c9868	កូនប្រុសទាំង៣ របស់សម្ដេចតេជោ,រដ្ឋមន្រ្តីវ័យក្មេង និងមេទាហានអាយុក្រោម៥៩ ត្រូវចាក់វ៉ាក់សាំងកូវីដ១៩ មុនគេ	ភ្នំពេញ៖ ក្នុងសន្និសីទសារព័ត៌មាន ពីអាកាសយានដ្ឋានអន្តរជាតិភ្នំពេញ នៅល្ងាចថ្ងៃទី៧ ខែកុម្ភៈ ឆ្នាំ២០២១នេះ សម្ដេចតេជោ ហ៊ុន សែន នាយករដ្ឋមន្រ្តីនៃកម្ពុជា បានលើកឡើងថា កូនប្រុសទាំង៣ របស់សម្ដេច ព្រមទាំងរដ្ឋមន្រ្តី និងមេទាហាន ដែលមានអាយុក្រោម៥៩ ជាអ្នកដែលត្រូវចាក់វ៉ាក់សាំង កូវីដ១៩មុនគេ ។	2021-02-08T01:20:00+07:00	dap-news.com	https://dap-news.com/national/2021/02/07/118046/
bd1835cf-f5e6-4d7f-946b-5bae34a00431	សម្ដេចតេជោ ប្រាប់ឲ្យអ្នកសារព័ត៌មានទាំងអស់ ដែលមានអាយុក្រោម៥៩ឆ្នាំ ចុះឈ្មោះទទួលវ៉ាក់សាំង ការពារជំងឺកូវីដ១៩	ភ្នំពេញ៖ ក្នុងសន្និសីទសារព័ត៌មាន ពីអាកាសយានដ្ឋានអន្តរជាតិភ្នំពេញ នៅល្ងាចថ្ងៃទី៧ ខែកុម្ភៈ ឆ្នាំ២០២១នេះ សម្ដេចតេជោ ហ៊ុន សែន នាយករដ្ឋមន្រ្តីនៃកម្ពុជា ប្រាប់ឲ្យអ្នកសារព័ត៌មានទាំងអស់ ដែលមានអាយុក្រោម៥៩ឆ្នាំ ចុះឈ្មោះទទួលវ៉ាក់សាំង ការពារជំងឺកូវីដ១៩ ។	2021-02-08T01:16:00+07:00	dap-news.com	https://dap-news.com/national/2021/02/07/118042/
a3dbcfdb-ce18-4563-902b-0ad659b030e7	នាយករដ្ឋមន្រ្តី បញ្ជាឲ្យភាគីពាក់់ព័ន្ធ បើកការចរចាសុំទិញវ៉ាក់សាំងកូវីដ១៩ ចំនួនចាប់ពី១-៤ លានដូស ពីឥណ្ឌា	ភ្នំពេញ៖ ក្នុងសន្និសីទសារព័ត៌មាន ពីអាកាសយានដ្ឋានអន្តរជាតិភ្នំពេញ នៅល្ងាចថ្ងៃទី៧ ខែកុម្ភៈ ឆ្នាំ២០២១នេះ សម្ដេចតេជោ ហ៊ុន សែន នាយករដ្ឋមន្រ្តីនៃកម្ពុជា បានបញ្ជាឲ្យភាគីពាក់់ព័ន្ធ បើកការចរចាសុំទិញវ៉ាក់សាំង កូវីដ១៩ ចំនួនចាប់ពី១-៤លានដូស ពីឥណ្ឌាព្រោះការយល់ព្រមលក់វ៉ាក់សាំង១០ម៉ឺនដូស របស់ភាគីឥណ្ឌា ឲ្យមកកម្ពុជានោះ គឺស្ថិតក្នុងចំនួនតិចតួចណាស់ ។	2021-02-08T01:08:00+07:00	dap-news.com	https://dap-news.com/national/2021/02/07/118039/
8b7e7f5c-d142-4dd8-88e1-5eae3137df37	លោក វ៉ាង វិនធាន៖ កម្ពុជាស្ថិតនៅក្នុង ចំណោមប្រទេសដំបូងគេ ដែលទទួលវ៉ាក់សាំងកូវីដ-១៩ ពីចិន	ក្នុងពិធីទទួលវ៉ាក់សាំងការពារកូវីដ-១៩ ដែលជាជំនួយរបស់មិត្តចិន នៅអាកាសយានដ្ឋានអន្តរជាតិភ្នំពេញ នាល្ងាចថ្ងៃទី៧ ខែកុម្ភៈ ឆ្នាំ២០២១ លោក Wang Wentian បានថ្លែងថា «ខ្ញុំសូមបញ្ជាក់ថា កម្ពុជាស្ថិតនៅក្នុង ចំណោមប្រទេសដំបូងគេដែលទទួលវ៉ាក់សាំងកូវីដ-១៩ ពីប្រទេសចិន។ហើយខ្ញុំសូមថ្លែងអំណរគុណចំពោះប្រទេសក ម្ពុជា ដែលបានរៀបចំពិធីយ៉ាងឱឡារិក»។ លោកបញ្ជាក់ថា ជាងនេះទៅទៀត ឯកអគ្គរដ្ឋទូតចិន ប្រចាំកម្ពុជា ក៏បានរៀបរាប់ថា អំណាយវ៉ាក់សាំងកូវីដ-១៩ ដែលជាជំនួយរបស់ភាគីចិនដំបូងគេចំនួន៦០ម៉ឺនដូស និងបានបញ្ជូនមកប្រទេសកម្ពុជា នាពេលនេះ ក្នុងនោះ រាប់ទាំងបញ្ចូលវ៉ាក់សាំងមួយចំនួន របស់កងទ័ពរំដោះប្រជាជនចិនជូនចំពោះ កងយោធពលខេមរភូមិន្ទទាំងនេះបង្ហាញឲ្យឃើញថាមនោសញ្ចេតនាយ៉ាងជ្រាលជ្រៅរបស់កងទ័ពយើងទាំងពីរ»។ ជាការឆ្លើយតប សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា ក៏បានលើកឡើងថា សម្ដេចតេជោ បន្ដថា វ៉ាក់សាំងការពារជំងឺកូវីដ-១៩របស់ចិនឈ្មោះ ស៊ីណូហ្វាម (Sinopharm) ដែលផ្ដល់ឲ្យកម្ពុជានាពេល គឺជាវ៉ាក់សាំង ត្រូវបានទទួលស្គាល់មួយដែលមានសុវត្ថិភាព និងមានប្រសិទ្ធភាព ចាប់អាយុ១៨ឆ្នាំ ទៅ ៥៩ឆ្នាំ ត្រូវបានបញ្ជាទិញ និងអនុម័តជាច្រើន ក្នុងតំបន់ និងសកលលោក។ សូមជម្រាបថា វ៉ាក់សាំងដែលនឹងបញ្ជូនមកដល់កម្ពុជា នៅថ្ងៃទី៧ ខែកុម្ភៈ ឆ្នាំ២០២១នេះ មានចំនួន៦០ម៉ឺនដូសក្នុងជំហានដំបូង ដោយក្នុងនោះចំនួន៣០ម៉ឺនដូសសម្រាប់ក្រសួងសុខាភិបាល និង៣០ម៉ឺនដូសទៀត សម្រាប់ផ្នែកយោធា។ ជាងនេះទៅទៀត ក្រសួងសុខាភិបាល បានបញ្ជាក់ដែរថា អាយុដែលអាចចាក់បានគឺមានពី ១៨ឆ្នាំ ទៅ ៥៩ឆ្នាំ ហើយអ្នកដែលមានអាយុលើសពី ៦០ឆ្នាំ ត្រូវរង់ចាំលទ្ធផលនៃការសិក្សាសិន៕ ដោយ ៖ អេង ប៊ូឆេង	2021-02-08T00:56:00+07:00	dap-news.com	https://dap-news.com/national/2021/02/07/118031/
c1f31712-020f-49c5-b18b-8717d9d69488	សម្ដេចតេជោ៖ពិភពលោកហាក់បី កំពុងកើតមានសង្រ្គាម ដណ្ដើមវ៉ាក់សាំងកូវីដ១៩	ភ្នំពេញ៖ ក្នុងសន្និសីទសារព័ត៌មានពីអាកាសយានដ្ឋានអន្តរជាតិភ្នំពេញនៅល្ងាចថ្ងៃទី៧ ខែកុម្ភៈ ឆ្នាំ២០២១នេះ សម្ដេចតេជោ ហ៊ុន សែន នាយករដ្ឋមន្រ្តីនៃកម្ពុជា បានថ្លែងថា ពិភពលោកហាក់បីកំពុងកើត មានសង្រ្គាម ដណ្ដើមវ៉ាក់សាំងកូវីដ១៩ ដែលជុំវិញបញ្ហានេះ ធ្វើឲ្យអង្គការសុខភាពពិភពលោក មានការព្រួយបារម្ភយ៉ាងខ្លាំង ។	2021-02-08T00:37:00+07:00	dap-news.com	https://dap-news.com/national/2021/02/07/118025/
fe107d22-f112-4fba-b0f2-875a873677f0	អបអសាទរ ! វ៉ាក់សាំងការពារកូវីដ១៩ ចំនួន៦០ម៉ឺនដូសជាជំនួយរបស់ចិន ក្នុងជំហានដំបូង បានដឹកមកដល់កម្ពុជាហើយ	សូមជម្រាបថា វ៉ាក់សាំងដែលនឹងបញ្ជូនមកដល់កម្ពុជា នៅថ្ងៃទី៧ ខែកុម្ភៈ ឆ្នាំ២០២១នេះ មានចំនួន៦០ម៉ឺនដូសក្នុងជំហានដំបូង ដោយក្នុងនោះចំនួន៣០ម៉ឺនដូសសម្រាប់ក្រសួងសុខាភិបាល និង៣០ម៉ឺនដូសទៀត សម្រាប់ផ្នែកយោធា។ ជាងនេះទៅទៀត ក្រសួងសុខាភិបាល បានបញ្ជាក់ដែរថា អាយុដែលអាចចាក់បានគឺមានពី ១៨ឆ្នាំ ទៅ ៥៩ឆ្នាំ ហើយអ្នកដែលមានអាយុលើសពី ៦០ឆ្នាំ ត្រូវរង់ចាំលទ្ធផលនៃការសិក្សាសិន៕	2021-02-07T23:17:00+07:00	dap-news.com	https://dap-news.com/national/2021/02/07/118015/
d46b9ba5-8e0e-4bc1-8c85-4fafc5506851	វ៉ាក់សាំងរបស់ចិន ត្រូវបានប្រទេសជាបន្តបន្ទាប់ជុំវិញពិភពលោក អនុញ្ញាតឲ្យប្រើប្រាស់ដើម្បីជួយក្នុងការប្រយុទ្ធប្រឆាំងជំងឺកូវីដ-១៩ (Video inside)	បច្ចុប្បន្នបណ្តាប្រទេសជាច្រើននៅជុំវិញពិភពលោក បាននិងកំពុងតែសស្រាក់សស្រាំជាខ្លាំង ក្នុងយុទ្ធនាការចាក់វ៉ាក់សាំង ប្រឆាំងនឹងជំងឺរាតត្បាតជាសកលគឺ COVID-19 បន្ទាប់ពីវាបានផ្ទុះឡើងអស់រយៈពេលជាងមួយឆ្នាំមកហើយ។ កិច្ចប្រឹងប្រែងនេះកំពុងដំណើរទៅមុខ ជាមួយវ៉ាក់សាំងនាំមុខ ដែលអភិវឌ្ឍឡើងដោយប្រទេសធំៗមួយចំនួន ដូចជាសហរដ្ឋអាមេរិក ចិន រុស្ស៉ី និងចក្រភពអង់គ្លេស ជាដើម។ ក្នុងនោះ មានការកត់សម្គាល់ឃើញថា វ៉ាក់សាំង COVID-19 របស់ចិន ត្រូវបានគេទទួលស្គាល់ និងជឿជាក់ខ្ពស់ មិនចាញ់វ៉ាក់សាំងរបស់ប្រទេសលោកខាងលិចឡើយ ដោយប្រទេសជាបន្តបន្ទាប់ បានអនុម័តឲ្យប្រើប្រាស់។ ចិនមានវ៉ាក់សាំង COVID-19 ចំនួន០២ដែលឈានមុខគឺ វ៉ាក់សាំងរបស់ក្រុមហ៊ុន Sinopharm និងរបស់ក្រុមហ៊ុន Sinovac។ មកទល់ឥឡូវ មានប្រទេសយ៉ាងហោចចំនួន១៦ហើយ ដែលបានសម្រេចអនុម័តឲ្យប្រើប្រាស់វ៉ាក់សាំង COVID-19 របស់ក្រុមហ៊ុនចិនទាំងពីរ។ ក្នុងនោះ វ៉ាក់សាំងរបស់ Sinopharm ត្រូវបានអនុញ្ញាតឲ្យប្រើនៅ អេមីរ៉ាត់អារ៉ាប់រួម បារ៉ែន ហុងគ្រី ស៊ែរប៊ី ប៉េរូ អ៉ីរ៉ាក់ ម៉ារ៉ុក អេហ្ស៉ីប ប៉ាគីស្ថាន និងកម្ពុជា។ រីឯវ៉ាក់សាំងរបស់ Sinovac ត្រូវបានអនុញ្ញាតឲ្យប្រើនៅ ប្រេស៉ីល ឥណ្ឌូណេស៉ី តួកគី ឈីលី កូឡុំប៊ី និង អាស៊ែបៃហ្សង់។ គួរបញ្ជាក់ថា មិនតែប៉ុណ្ណោះ នៅមានប្រទេសជាច្រើនទៀត ដែលបានសម្រេចទិញវ៉ាក់សាំង COVID-19 ពីក្រុមហ៊ុនចិន ឬទទួលបានអំណោយជាវ៉ាក់សាំងពីរដ្ឋាភិបាលចិន ហើយកំពុងតែពិចារណាអនុម័តឲ្យប្រើប្រាស់វ៉ាក់សាំងទាំងនេះ នៅក្នុងប្រទេសពួកគេ៕	2021-02-07T21:31:00+07:00	freshnewsasia.com	https://m.freshnewsasia.com/index.php/en/internationalnews/186420-2021-02-07-07-31-36.html
aa12fd3e-d9a1-4ec5-9f1e-9193f329dcad	ព័ត៌មានទាន់ហេតុការណ៍! វ៉ាក់សាំងកូវីដ១៩ ដែលជាអំណោយ របស់ភាគីចិន ជូនចំពោះកម្ពុជា ចំនួន ៦០ ម៉ឺនដូស កំពុងតែរៀបចំ ដាក់ក្នុងយន្តហោះ ពិសេស	សម្ដេចតេជោ ហ៊ុន សែន នាយករដ្ឋមន្រ្តី នៃកម្ពុជា បានបញ្ជាក់ថា វ៉ាក់សាំងកូវីដ១៩ចំនួន ៦០ម៉ឺនដូស ដែលជាជំនួយរបស់ចិន ក្នុងដំណាក់កាលដំបូងនឹង ដឹកមកដល់កម្ពុជា នៅល្ងាចថ្ងៃអាទិត្យ ទី៧ កុម្ភៈ ២០២១ ៕	2021-02-07T18:47:00+07:00	dap-news.com	https://dap-news.com/national/2021/02/07/118009/
3df374a2-c51b-48a1-80e5-3f1d199157f4	អត្រាឆ្លងថ្មី និងចំនួនអ្នកជំងឺកូវីដ-១៩ នៅបារាំង ថយចុះគួរឲ្យកត់សម្គាល់ ខណៈវ៉ាក់សាំង៣ក្រុមហ៊ុន កំពុងដាក់ឲ្យប្រើប្រាស់ (Video inside)	កាលពីថ្ងៃសៅរ៍ចុងសប្តាហ៍នេះ ប្រទេសបារាំងបានបន្តរាយការណ៍ពី តួលេខថយចុះនៃករណីឆ្លងថ្មីៗ ក៏ដូចជាចំនួនអ្នកជំងឺ COVID-19 ដែលកំពុងសម្រាកព្យាបាលនៅតាមមន្ទីរពេទ្យ ខណៈវាជាសញ្ញាធូរស្រាលមួយសម្រាប់ប្រព័ន្ធសុខាភិបាលបារាំង ស្របពេលដែលវ៉ាក់សាំងរបស់ក្រុមហ៊ុនទី៣ ទើបត្រូវបានអនុម័តនិងចាប់ផ្តើមប្រើប្រាស់។ នេះបើតាមការចេញផ្សាយដោយ ទីភ្នាក់ងារព័ត៌មាន Reuters នៅថ្ងៃអាទិត្យ ទី០៧ ខែកុម្ភៈ ឆ្នាំ២០២១។ ប្រទេសបារាំងកាលពីថ្ងៃសៅរ៍ បានប្រកាសរកឃើញករណីឆ្លងថ្មីៗនៃ COVID-19 ចំនួន ២០,៥៨៦នាក់ បន្ទាប់ពីថ្ងៃសុក្របានរកឃើញ ២២,១៣៩នាក់ ខណៈប៉ុន្មានថ្ងៃចុងក្រោយនេះ គឺបានថយចុះរហូត។ ចំណែក ចំនួនអ្នកជំងឺដែលកំពុងសម្រាកព្យាបាលគឺ ២៧,៣៦៨នាក់ ហើយតួលេខនេះបានបន្តថយចុះក្នុងកម្រិតគួរឲ្យកត់សម្គាល់ដូចគ្នា។ គួរបញ្ជាក់ថា យោងតាមក្រសួងសុខាភិបាលបារាំង សរុបមកទល់ពេលនេះ ប្រជាជនបារាំងកើនដល់ ១.៨៦លាននាក់ហើយ ដែលទទួល បានការចាក់វ៉ាក់សាំង COVID-19 ដូសដំបូង ហើយក្នុងនោះ២៤៧,២៦០នាក់ ក៏ទទួលបានការចាក់ដូសចុងក្រោយផងដែរ។ បារាំងទើបតែ បានប្រើប្រាស់វ៉ាក់សាំងរបស់ក្រុមហ៊ុនទី៣ គឺរបស់ក្រុមហ៊ុន AstraZeneca បន្ទាប់ពីក្រុមហ៊ុន Pfizer/BioNTech និង Moderna៕	2021-02-07T18:44:00+07:00	freshnewsasia.com	https://m.freshnewsasia.com/index.php/en/internationalnews/186410-2021-02-07-04-44-07.html
aecc0c07-230a-48b2-8362-41e8ebf2577c	អភិបាលខេត្តត្បូងឃ្មុំ ដាក់ចេញវិធានការតឹងរឹងបំផុតនៅតាមច្រកព្រំដែន ដើម្បីទប់ស្កាត់ជំងឺកូវីដ-១៩ ចូលសហគមន៍ ខណៈវៀតណាម នៅតែបន្តផ្ទុះឆ្លងរាលដាល	អនុវត្តន៍តាមអនុសាសន៍ណែនាំរបស់សម្តេចតេជោ ហ៊ុន សែន ប្រមុខរាជរដ្ឋាភិបាលកម្ពុជា ឱ្យបណ្តាខេត្តដែលជាប់ព្រំដែន នៃប្រទេសជិតខាង មានការយកចិត្តទុក្ខដាក់ឱ្យបានខ្ពស់ លោកបណ្ឌិត ជាម ច័ន្ទសោភ័ណ អភិបាលខេត្តត្បូងឃ្មុំ បានដាក់ចេញវិធានការយ៉ាងតឹងរឹង ដើម្បីបង្កើនការប្រុងប្រយ័ត្នកម្រិតខ្ពស់ និងវិធានការចាំបាច់ក្នុងការបន្តបង្ការ និងទប់ស្កាត់ការឆ្លងរាលដាលនៃជំងឺកូវីដ១៩ ចូលក្នុងសហគមន៍ នៃភូមិសាស្ត្រខេត្តត្បូងឃ្មុំ ពីសំណាក់ប្រទេសជាប់ព្រំដែន។ បន្ទាប់ពីដាក់ចេញវិធានការ និងការអនុវត្តន៍ឱ្យកាន់តែប្រសិទ្ធភាព រយៈពេល១ថ្ងៃពេញ នាថ្ងៃទី០៦ ខែកុម្ភៈ ឆ្នាំ២០២១ លោកបណ្ឌិត ជាម ច័ន្ទសោភ័ណ និងលោកស្រី រួមជាមួយអភិបាលរងខេត្ត ថ្នាក់ដឹកនាំសាលាខេត្ត មន្ទីរអង្គភាពជុំវិញខេត្ត និងអាជ្ញាធរមូលដ្ឋាន បានចុះត្រួតពិនិត្យមើលស្ថានភាព ក៏ដូចជាទីតាំងចត្តាឡីស័ក តាមបន្ទាត់ព្រំដែន នៅតាមច្រកទ្វារចំនួន០៥ទីតាំង រួមមានតំបន់ X16 ច្រកទន្លូង ច្រកទន្លេចាម ច្រកជាំក្រវៀន ច្រកទ្វារទ្វេភាគីដារ ក្នុងស្រុកមេមត់ និងច្រកទ្វារអន្តរជាតិត្រពាំងផ្លុង ក្នុងស្រុកពញាក្រែក ខេត្តត្បូងឃ្មុំ ខណៈនៅខាងប្រទេសវៀតណាមកំពុងបន្តផ្ទុះឆ្លងរាលដាល ជំងឺដ៍កាចសាហាវនេះ។ ថ្លែងនៅតាមច្រកនីមួយៗ លោកបណ្ឌិត បានគូសបញ្ជាក់ថា ដើម្បីការពារសុវត្ថិភាព នៃការរីករាលដាលចូលក្នុងសហគមន៍ នៃជំងឺកូវីដ-១៩ មន្ត្រីប្រចាំការនៅតាមច្រកទ្វារទាំងអស់ត្រូវក្តាបឱ្យជាប់ និងតាមដានរាល់សកម្មភាពនៃការឆ្លងដែនរបស់ប្រជាពលរដ្ឋ ពិសេសការឆ្លងដែនខុសច្បាប់ ហើយប្រសិនបើមានមែន មន្ត្រីសុខាភិបាលត្រូវត្រួតពិនិត្យធ្វើចត្តាឡីស័ក១៤ថ្ងៃសិន ដោយឡែកអ្នកបើកបរដឹកទំនិញចេញចូល ត្រូវគោរពតាមវិធានការពាររបស់ក្រសួងសុខាភិបាល ព្រមទាំងបាញ់អាល់កុលសម្លាប់មេរោគ លើរថយន្តទំនិញឱ្យបានម៉ត់ចត់បំផុត។ មន្ទីរសុខាភិបាលខេត្ត កងកម្លាំង សមត្ថកិច្ចពាក់ព័ន្ធ ត្រូវត្រៀមឱ្យរួចជាស្រេចនូវមធ្យោបាយ សម្ភារៈ សម្រាប់បង្ការនិងទប់ស្កាត់ការឆ្លងរាលដាលនៃជំងឺកូវីដ-១៩ កើតឡើងជាយថាហេតុ អភិបាលស្រុក ដែលមានព្រំប្រទល់ជាប់ប្រទេសវៀតណាម ត្រូវរកទីតាំងសម្រាប់ធ្វើកន្លែងចត្តាឡីស័ក១៤ថ្ងៃ សម្រាប់ប្រជាពលរដ្ឋដែលឆ្លងដែនចូលមកខេត្តត្បូងឃ្មុំ និងកងកម្លាំង សមត្ថកិច្ចពាក់ព័ន្ធ ដែលឈរជើងតាមបណ្តាព្រំដែន ត្រូវតែយកចិត្តទុកដាក់ឱ្យបានខ្ពស់ លើបញ្ហាពលរដ្ឋដែលលួចឆ្លងដែនដោយខុសច្បាប់ ធ្វើយ៉ាងត្រូវធ្វើការទប់ស្កាត់ឱ្យខានតែបាន ពិសេសត្រូវអនុវត្តឱ្យបានម៉ឹងម៉ាត់ តាមអនុសាសន៍ណែនាំដ៏ខ្ពង់ខ្ពស់របស់សម្ដេចតេជោ ហ៊ុន សែន ប្រមុខរាជរដ្ឋាភិបាលកម្ពុជា។ លោកបណ្ឌិត ជាម ច័ន្ទសោភ័ណ ក៏បានក្រើនរំលឹកឱ្យមន្ត្រីជំនាញ និងអាជ្ញាធរមូលដ្ឋានគ្រប់ជាន់ថ្នាក់ ត្រូវយកចិត្តទុកដាក់ និងទទួលខុសត្រូវខ្ពស់ ព្រមទាំងសហការគ្នា ចុះធ្វើការអប់រំផ្សព្វផ្សាយ និងណែនាំប្រជាពលរដ្ឋ ចូលរួមអនុវត្តន៍តាមការណែនាំ របស់រាជរដ្ឋាភិបាល និងក្រសួងសុខាភិបាល ដើម្បីបង្ការ និងទប់ស្កាត់ ការរីករាលដាលនៃជំងឺកូវីដ-១៩។ បើតាមការបញ្ជាក់របស់លោក កែវ វណ្ណៈ ប្រធានមន្ទីរសុខាភិបាលខេត្តត្បូងឃ្មុំ បានឱ្យដឹងថា ដោយអនុវត្តតាមអនុសាសន៍របស់រាជរដ្ឋាភិបាល ក្រសួងសុខាភិបាល និងរដ្ឋបាលខេត្ត មន្ទីរបានរៀបចំប៉ុស្តិ៍ មានសម្ភារៈ គ្រែ បន្ទប់ និងមន្ត្រីប្រចាំការច្រកទ្វារព្រំដែនអន្តរជាតិត្រពាំងផ្លុង សម្រាប់ធ្វើចត្តាឡីស័ក ដើម្បីត្រួតពិនិត្យ បង្ការនិងទប់ស្កាត់ការឆ្លងរាលដាលនៃជំងឺកូវីដ-១៩៕	2021-02-07T16:54:00+07:00	freshnewsasia.com	https://m.freshnewsasia.com/index.php/en/localnews/186400-2021-02-07-02-54-21.html
3c55b9f1-c0eb-4e16-9cff-acec680472dc	BREAKING: សហរដ្ឋអាមេរិក៖ មនុស្សជាង ១០ម៉ឺននាក់ឆ្លងកូវីដ-១៩ និងអ្នកជំងឺ ២,៧៣០នាក់ទៀតស្លាប់ នៅក្នុងពេលតែ១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១០៥,៩៨៣នាក់ទៀតបានឆ្លង COVID-19 ខណៈអ្នកជំងឺ ២,៧៣០នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាថ្ងៃអាទិត្យ ទី០៧ ខែកុម្ភៈ ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៧,៥១៩,៦៣៦ករណី ក្នុងនោះមានអ្នកស្លាប់សរុបចំនួន ៤៧៣,៥២៨នាក់ និងជាសះស្បើយឡើងសរុប ១៧,២៦៨,៥១៧នាក់។ គួរបញ្ជាក់ថា ចំពោះមុខការឆ្លង និងស្លាប់យ៉ាងគំហុកដោយសារតែ COVID-19 សហរដ្ឋអាមេរិកក្រោមដឹកនាំរបស់លោកប្រធានាធិបតី ចូ បៃដិន បានជំរុញឲ្យបង្កើនការចាក់វ៉ាក់សាំងឲ្យដល់ ១.៥លានដូសក្នុង ១ថ្ងៃទៅដល់ពលរដ្ឋអាមេរិកាំង ប្រសិនបើអាចទៅរួច។ ប៉ុន្មានសប្តាហ៍បន្ទាប់ពីការឡើងកាន់អំណាចរបស់លោក ចូ បៃដិន តួលេខឆ្លង COVID-19 ប្រចាំថ្ងៃត្រូវបានគេមើលឃើញថា ធ្លាក់ចុះមកនៅអត្រាជាង ១សែននាក់ ប៉ុន្តែចំនួនអ្នកជំងឺដែលបានបាត់បង់ជីវិតជារៀងរាល់ថ្ងៃ នៅតែបន្តស្ថិតក្នុងកម្រិតខ្ពស់ដដែល៕	2021-02-07T16:13:00+07:00	freshnewsasia.com	https://m.freshnewsasia.com/index.php/en/internationalnews/186397-2021-02-07-02-13-45.html
38eab4ab-7ac4-474c-a54d-fc655ed4fd95	ក្រសួងសុខាភិបាល រកឃើញអ្នកឆ្លងកូវីដ១៩ ថ្មី២នាក់ ថែមទៀត ជាករណីនាំចូល	សូមជម្រាបថា គិតត្រឹមព្រឹកថ្ងៃទី៧ ខែកុម្ភៈ ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ៤៧៤នាក់ ក្នុងនោះអ្នកជាសះស្បើយ មានចំនួន ៤៥៤នាក់ និងអ្នកជំងឺ២០នាក់ កំពុងសម្រាកនៅមន្ទីរពេទ្យ ៕	2021-02-07T15:20:00+07:00	dap-news.com	https://dap-news.com/national/2021/02/07/117932/
36e6ffb6-68d4-48e8-8230-2098f4a70eb9	TOP NEWS: ក្រសួងសុខាភិបាលបន្តរកឃើញអ្នកឆ្លងកូវីដ១៩ ថ្មីចំនួន២នាក់ថែមទៀត ខណៈអ្នកជំងឺម្នាក់ជាសះស្បើយ (Video inside)	ក្រសួងសុខាភិបាល នៅព្រឹកថ្ងៃទី០៧ ខែកុម្ភៈ ឆ្នាំ២០២១នេះ បានប្រកាសរកឃើញអ្នកឆ្លងជំងឺកូវីដ១៩ ថ្មីចំនួន២នាក់ថែមទៀត ខណៈអ្នកជំងឺម្នាក់ ដែលជាពលករមកពីប្រទេសថៃ បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ ១៖ ស្ត្រីជនជាតិខ្មែរ អាយុ ៧៨ឆ្នាំ មានអាសយដ្ឋានស្នាក់នៅសង្កាត់បឹងសាឡាង ខណ្ឌទួលគោក រាជធានីភ្នំពេញជាអ្នក ធ្វើដំណើរមកពីសហរដ្ឋអាមេរិក បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី២៤ ខែមករាឆ្នាំ២០២១។ លទ្ធផលធ្វើតេស្តវត្ថុសំណាកលើកទី០២ របស់ស្ត្រីរូបនេះ ផ្តល់ដោយវិទ្យាស្ថានជាតិសុខភាពសាធារណៈ នៃក្រសួងសុខាភិបាល គឺវិជ្ជមានវីរុសកូវីដ-១៩ ហើយបច្ចុប្បន្នអ្នកជំងឺត្រូវបានដាក់ឱ្យ សម្រាកព្យាបាលនៅមជ្ឈមណ្ឌលជាតិ កម្ចាត់រោគរបេង និងហង់សិន រាជធានីភ្នំពេញ។ សូមកត់សម្គាល់ថា៖ អ្នកដំណើរតាមយន្តហោះជាមួយអ្នកជំងឺខាងលើ សរុបមានចំនួន៩៧នាក់ ដែលនៅក្នុងចំនួននេះមាន បុគ្គលខាងលើនេះផងដែរ។ រីឯ អ្នកដំណើរចំនួន ៩៦នាក់ ដែលមានលទ្ធផលតេស្តអវិជ្ជមានវីរុសកូវីដ-១៩ នោះ ត្រូវបានដាក់ឱ្យធ្វើចត្តាឡីស័កចំនួន ១៤ថ្ងៃ នៅសណ្ឋាគារ មួយចំនួនក្នុងរាជធានីភ្នំពេញ និងស្ថានទូតអាមេរិកចំនួន០១នាក់។ ២៖ ស្ត្រីជនជាតិខ្មែរ អាយុ ៤៣ឆ្នាំ មានអាសយដ្ឋានស្នាក់នៅសង្កាត់ផ្សារដើមគរ ខណ្ឌទួលគោក រាជធានីភ្នំពេញ ជាអ្នកធ្វើដំណើរមកពីប្រទេសកូរ៉េខាងត្បូង មកដល់កម្ពុជានៅថ្ងៃទី២៤ ខែមករា ឆ្នាំ២០២១ លទ្ធផលធ្វើតេស្តវត្ថុ សំណាកលើកទី០២ របស់ស្ត្រីរូបនេះ ផ្តល់ដោយវិទ្យាស្ថានជាតិសុខភាពសាធារណៈ នៃក្រសួងសុខាភិបាល គឺ វិជ្ជមានវីរុសកូវីដ-១៩ ហើយបច្ចុប្បន្នអ្នកជំងឺត្រូវបានដាក់ឱ្យសម្រាកព្យាបាល នៅមណ្ឌលសុខភាពចាក់អង្រែ រាជធានីភ្នំពេញ។ សូមកត់សម្គាល់ថា៖ អ្នកដំណើរតាមយន្តហោះជាមួយអ្នកជំងឺខាងលើ សរុបមានចំនួន ១១០នាក់ ដែលនៅក្នុង ចំនួននេះមាន ស្ត្រីខាងលើនេះផងដែរ។ រីឯ អ្នកដំណើរចំនួន ១០៩នាក់ ដែលមានលទ្ធផលតេស្តអវិជ្ជមានវីរុសកូវីដ-១៩ នោះត្រូវបានដាក់ឱ្យធ្វើចត្តាឡីស័កចំនួន១៤ថ្ងៃ នៅសណ្ឋាគារ មួយចំនួនក្នុងរាជធានីភ្នំពេញ។ សម្រាប់ករណីជាសះស្បើយម្នាក់ គឺស្ត្រីជនជាតិខ្មែរ អាយុ ៣៦ឆ្នាំ មានអាសយដ្ឋានស្នាក់នៅភូមិក្បាលស្ពាន២ សង្កាត់ប៉ោយប៉ែត ក្រុងប៉ោយប៉ែត ខេត្ត បន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៦ ខែមករា ឆ្នាំ២០២១ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ០២លើក ត្រូវបានអនុញ្ញាតឱ្យចេញពីមន្ទីរពេទ្យបង្អែក ខេត្តបន្ទាយមានជ័យ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី០៧ ខែកុម្ភៈ ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ៤៧៤នាក់ ក្នុងនោះអ្នកជាសះស្បើយមានចំនួន ៤៥៤នាក់ និងអ្នកជំងឺ២០នាក់ កំពុងសម្រាកនៅមន្ទីរពេទ្យ៕	2021-02-07T14:07:00+07:00	freshnewsasia.com	https://m.freshnewsasia.com/index.php/en/localnews/186393-2021-02-07-00-07-03.html
761d74c1-7e4a-400a-a537-62e44bfbe608	ស្រ្តីខ្មែរអាយុ ៥០ ឆ្នាំ ឆ្លងកូវីដ ១៩ មានលំនៅ នៅក្រុងតាខ្មៅ	វិទ្យាស្ថានសុខភាពសាធារណៈបានបញ្ជាក់ករណីវិជ្ជមានវិរុសកូវីដ ១៩ លើអ្នកដំណើរពីរនាក់នៅព្រឹកថ្ងៃសៅរិ៍នេះ។ អ្នកដំណើរសញ្ជាតិឥណ្ឌូណេស៊ីម្នាក់ និងស្រ្តីខ្មែរអាយុ ៥០ ឆ្នាំ មានលំនៅនៅក្រុងតាខ្មៅខេត្តកណ្តាលត្រូវបានប្រកាសឆ្លងកូវីដ ១៩។ បុរសជនជាតិឥណ្ឌូណេស៊ីអាយុ ៣១ ជាអ្នកដំណើរមកពីឥណ្ឌូណេស៊ី ដោយបន្តជើងហោះហើរនៅប្រទេសសិង្ហបុរី បានមកដល់ប្រទេសកម្ពុជានៅថ្ងៃ ២៣ មករា ឆ្នាំ២០២១។ ចំណែកស្រ្តីខ្មែរមកពីប្រទេសស្វីស បន្តជើងហោះហើរនៅប្រទេសកូរ៉េខាងត្បូង បានមកដល់ប្រទេសកម្ពុជានៅថ្ងៃ ០៤ កុម្ភៈ ២០២១។ វិទ្យាស្ថានសុខភាពសាធារណៈបានបញ្ជាក់វិជ្ជមានលើអ្នកដំណើរទាំងពីរ។ បច្ចុប្បន្នជនរងគ្រោះ ត្រូវបានបញ្ជូនទៅសម្រាកព្យាបាលនៅមជ្ឍមណ្ឌលជាតិកំចាត់រោគរបេង និងហង់សិន។ គិតមកដល់ព្រឹកនេះ កម្ពុជារកឃើញអ្នកឆ្លងកូវីដ ១៩ ចំនួន ៤៧២ នាក់ ក្នុងនោះ ១៩ នាក់កំពុងសម្រាកព្យាបាល៕	2021-02-07T03:44:00+07:00	kampucheathmey.com	https://www.kampucheathmey.com/local-news/60201
68d83e6f-fb60-43de-9923-fa12ed6df37d	UPDATE: ថ្នាក់ដឹកនាំដែលបរិច្ចាគប្រាក់បៀវត្សរ៍ ជូនដល់ក្រសួងសុខាភិបាល ដើម្បីប្រយុទ្ធប្រឆាំងជំងឺកូវីដ១៩ ជំហានទី២ កើនដល់១១៥៦នាក់ហើយ	គិតត្រឹមល្ងាច ថ្ងៃទី០៦ ខែកុម្ភៈ ឆ្នាំ២០២១នេះ មានថ្នាក់ដឹកនាំជាន់ខ្ពស់ចំនួន ១១៥៦រូបហើយ បានបរិច្ចាកប្រាក់បៀវត្សរ៍ ជូនដល់ក្រសួងសុខាភិបាល ដើម្បីប្រយុទ្ធប្រឆាំងនឹងជំងឺកូវីដ១៩ ជំហានទី២។ នេះបើតាមរបាយការណ៍របស់ លោក ម៉ម ប៊ុនហេង រដ្ឋមន្រ្តីក្រសួងសុខាភិបាល ជូនសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ដែលបណ្តាញព័ត៌មាន Fresh News ទទួលបាន។	2021-02-07T01:20:00+07:00	freshnewsasia.com	https://m.freshnewsasia.com/index.php/en/localnews/186379-2021-02-06-11-20-09.html
b2252b59-3d66-4f04-a174-f56ab9f3870d	អាជ្ញាធរចុះពិនិត្យការឆ្លងកាត់ខែ្សបន្ទាត់ព្រំដែនរវាងកម្ពុជា-វៀតណាម ដើម្បីការពារជំងឺកូវីដ១៩ និងឃ្លាំមើលក្រែងមានការបោះតង់របស់វៀតណាមនៅតាមព្រំដែនក្នុងខេត្តតាកែវ	នៅក្នុងឱកាសចុះត្រួតពិនិត្យតាមព្រំដែនរវាងខេត្តតាកែវ និងប្រទេសវៀតណាម នៅព្រឹកថ្ងៃទី៦ ខែកុម្ភៈ ឆ្នាំ២០២១នេះ អភិបាលខេត្តតាកែវ លោក អ៊ូច ភា បានជំរុញដល់វរការពារព្រំដែន និងអភិបាលស្រុកដែល ជាប់ព្រំដែន ត្រូវពង្រឹងការចេញចូលរបស់បងប្អូនប្រជាពលរដ្ឋដែលឆ្លងកាត់បន្ទាត់ព្រំដែនកម្ពុជា-វៀតណាម ដើម្បីធ្វើយ៉ាងណាការពារការឆ្លងការរីករាលដាលនៃជំងឺកូវីដ១៩ កុំឲ្យចូលមកក្នុងខេត្តរបស់យើង។ លោក អ៊ូច ភា បានបញ្ជាក់ទៀតថា នៅប៉ុន្មានថ្ងៃខាងមុខទៀតនេះ បុណ្យចូលឆ្នាំចិន-វៀតណាម នឹងមកដល់ ដូច្នេះភ្ញៀវទេសចរណ៍ជាច្រើនឆ្លងកាត់បន្ទាត់ព្រំដែន ដែលនេះបញ្ហាដែលខាងវរការពារព្រំដែន រួមនិងអាជ្ញាធរស្រុក ជាប់ព្រំដែនត្រូវបន្តយកចិត្តទុកដាក់ និងពង្រឹងការធ្វើដំណើរឆ្លងកាត់របស់ប្រជាពលរដ្ឋទាំងខ្មែរ និងភ្ញៀវទេសចរណ៍បរទេស ដោយត្រូវអនុវត្តតាមការណែនាំរបស់ក្រសួងសុខាភិបាល គឺត្រូវវាស់កម្ដៅ លាងសំអាតដៃជាមួយអាល់កុល ទាំងចេញ និងចូល ព្រមទាំងត្រូវបាញ់ថ្នាំលើរថយន្តដើម្បីសម្លាប់មេរោគ ហើយបើសិនខាងមន្រ្តីជំនាញមន្ទីសុខាភិបាលខេត្ត ពិនិត្យឃើញមានភ្ញៀវទេសចរណ៍ណាម្នាក់ មានអាការៈខុសប្រក្រតីត្រូវ បញ្ជូនគាត់មកធ្វើចត្តាឡីស័ក នៅមណ្ឌលចត្តាឡីស័កផងដែរ។ លោកអភិបាលខេត្ត ក៏បានស្នើឲ្យអាជ្ញាធរស្រុកជាប់ព្រំដែនទាំង៣ ត្រូវបន្តចុះត្រួតពិនិត្យមើលការបោះតង់របស់ជនជាតិវៀតណាម នៅតាមបណ្ដោយព្រំដែន ក្រោមរូបភាពការពារការរីករាលនៃជំងឺកូវីដ១៩ ដើម្បីធានាឲ្យបានកិច្ចសហ ប្រតិបត្តិការព្រំដែន រវាងភាគីប្រទេសកម្ពុជា និងប្រទេសវៀតណាម។ មុនចុះទៅពិនិត្យស្ថានភាពជាក់ស្តែងនៅតាមព្រំដែន កាលពីថ្ងៃទី៥ ខែកុម្ភៈ ឆ្នាំ២០២១ លោក អ៊ូច ភា បានដឹកនាំកិច្ចប្រជុំរៀបចំផែនការដាក់ពង្រាយកម្លាំងតាមបន្ទាត់ តាមបទបញ្ជារបស់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា។ ក្នុងឱកាសនោះ លោក អ៊ូច ភា បានដាក់បទបញ្ជាទៅសមត្ថកិច្ចនៅតាមព្រំដែនទាំងអស់ ត្រូវរួមគ្នាទប់ស្កាត់កុំឲ្យមានប្រជាពលរដ្ឋប្រទេសទាំងសងខាង លួចឆ្លងដែនចេញចូលសំដៅទប់ស្កាត់ការឆ្លងរាលដាលនៃជំងឺកូវីដ-១៩ ហើយបើមានការចាំបាច់ត្រូវឆ្លងចូលមក ត្រូវតែបង្ខំឲ្យធ្វើចត្តាឡីស័កជាដាច់ខាត ដោយគ្មានការលើកលែងនោះឡើយ។ គួរជម្រាបថា កាលពីរសៀលថ្ងៃព្រហស្បតិ៍ ទី០៤ ខែកុម្ភៈ ឆ្នាំ២០២១ សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានដាក់ចេញនូវបទបញ្ជា ម៉ឺងម៉ាត់ថ្មីមួយទៀត ដោយណែនាំឲ្យអាជ្ញាធរពាក់ព័ន្ធ ព្រមទាំងកងកម្លាំងប្រដាប់អាវុធផងដែរ ឲ្យទប់ស្កាត់កុំឲ្យមានការឆ្លងជំងឺកូវីដ១៩ ពីប្រទេសវៀតណាម ចូលមកក្នុងប្រទេសកម្ពុជា។ ក្នុងសារសំឡេងនេះសម្តេចតេជោ ហ៊ុន សែន បានណែនាំឲ្យមានការធ្វើចត្តាឡីស័ករាល់ឆ្លងព្រំដែនប្រទេសទាំងពីរ។ សម្តេចតេជោនាយករដ្ឋមន្ត្រី ក៏បានណែនាំទៅដល់ក្រសួងសុខាភិបាល ត្រូវផ្គត់ផ្គង់ទៅបណ្តាខេត្តនៅជាប់ព្រំដែនវៀតណាម។ ជាមួយគ្នានេះខេត្តជាប់ព្រំដែនវៀតណាម ត្រូវពិនិត្យមើលមានអ្វីខ្វះខាត ហើយលើកសំណើមកក្រសួងសុខាភិបាល ដើម្បីជួយរៀបចំធ្វើចត្តាឡីស័ក។ សម្តេចតេជោ ហ៊ុន សែន ក៏បានបង្ហាញនូវក្តីបារម្ភខ្លាចមានការឆ្លងក្នុងឱកាសបុណ្យចូលឆ្នាំចិន-វៀតណាម នាសប្តាហ៍ក្រោយនេះ។ សម្តេចតេជោ បានបញ្ជា ឲ្យអាជ្ញាធរពង្រាយកម្លាំងជាបន្ទាន់ ដើម្បីទប់ស្កាត់ការចេញចូលរបស់ប្រជាជនទៅតាមច្រករបៀងនានា។ តែទោះជាយ៉ាងណាសម្រាប់ការដឹកទំនិញចេញចូលប្រទេសទាំងពីរនៅមានការសម្របសម្រួល ដូចការព្រមព្រៀងគ្នាកាលពីខែមីនា ឆ្នាំ២០២០ ដោយមិនធ្វើ ឲ្យរាំងស្ទះដល់ការធ្វើពាណិជ្ជកម្ម និងដឹកទំនិញឆ្លងដែននោះទេ៕	2021-02-06T19:53:00+07:00	freshnewsasia.com	https://m.freshnewsasia.com/index.php/en/localnews/186350-2021-02-06-05-53-22.html
18948d17-fe09-45c8-8f95-48161d1dbb7f	ប្រធានគណៈបញ្ជាការឯកភាពខេត្តព្រៃវែង ដឹកនាំកងកម្លាំងប្រដាប់អាវុធ ប្រជុំដាក់ផែនការការពារតាមព្រំដែនកម្ពុជា-វៀតណាម ទប់ស្កាត់ការឆ្លងជំងឺកូវីដ-១៩	លោក ជា សុមេធី អភិបាលខេត្ត និងជាប្រធានគណៈបញ្ជាការឯកភាពខេត្តព្រៃវែង កាលពីរសៀលថ្ងៃទី៥ ខែកុម្ភៈ ឆ្នាំ២០២១ បានដឹកនាំកិច្ចប្រជុំរៀបចំផែនការ ដាក់ពង្រាយកម្លាំងតាមបន្ទាត់ព្រំដែនកម្ពុជា-វៀតណាម ស្ថិតក្នុងខេត្តព្រៃវែង ដើម្បីទប់ស្កាត់ការឆ្លងដែនដោយខុសច្បាប់ និងការធ្វើដំណើរចេញចូល ការពារជំងឺកូវីដ-១៩ តាមបទបញ្ជារបស់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា។ កិច្ចប្រជុំនេះ ក៏មានការចូលរួមពីលោកអភិបាលរងខេត្ត នាយក (រង) រដ្ឋបាលសាលាខេត្ត នាយកទីចាត់ការសាលាខេត្ត ស្នងការនគរបាលខេត្ត មេបញ្ជាការវរៈនគរបាលការពារព្រំដែនគោក៦០៧ មេបញ្ជាការកងរាជអាវុធហត្ថ អភិបាលក្រុង/ស្រុកទាំង១៣ ប្រធានមន្ទីរ អង្គភាពពាក់ព័ន្ធជុំវិញខេត្តផងដែរ។ ក្នុងឱកាសនោះ លោក ជា សុមេធី បានដាក់បទបញ្ជាទៅសមត្ថកិច្ចនៅតាមព្រំដែនទាំងអស់ ត្រូវរួមគ្នាទប់ស្កាត់កុំឲ្យមានប្រជាពលរដ្ឋប្រទេសទាំងសងខាង លួចឆ្លងដែនចេញចូលសំដៅទប់ស្កាត់ការឆ្លងរាលដាលនៃជំងឺកូវីដ-១៩ ហើយបើមានការចាំបាច់ត្រូវឆ្លងចូលមក ត្រូវតែបង្ខំឲ្យធ្វើចត្តាឡីស័កជាដាច់ខាត ដោយគ្មានការលើកលែងនោះឡើយ។ គួរជម្រាបថា កាលពីរសៀលថ្ងៃព្រហស្បតិ៍ ទី០៤ ខែកុម្ភៈ ឆ្នាំ២០២១ សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានដាក់ចេញនូវបទបញ្ជា ម៉ឺងម៉ាត់ថ្មីមួយទៀត ដោយណែនាំឲ្យអាជ្ញាធរពាក់ព័ន្ធ ព្រមទាំងកងកម្លាំងប្រដាប់អាវុធផងដែរ ឲ្យទប់ស្កាត់កុំឲ្យមានការឆ្លងជំងឺកូវីដ១៩ ពីប្រទេសវៀតណាម ចូលមកក្នុងប្រទេសកម្ពុជា។ ក្នុងសារសំឡេងនេះសម្តេចតេជោ ហ៊ុន សែន បានណែនាំឲ្យមានការធ្វើចត្តាឡីស័ករាល់ឆ្លងព្រំដែនប្រទេសទាំងពីរ។ សម្តេចតេជោនាយករដ្ឋមន្ត្រី ក៏បានណែនាំទៅដល់ក្រសួងសុខាភិបាល ត្រូវផ្គត់ផ្គង់ទៅបណ្តាខេត្តនៅជាប់ព្រំដែនវៀតណាម។ ជាមួយគ្នានេះខេត្តជាប់ព្រំដែនវៀតណាម ត្រូវពិនិត្យមើលមានអ្វីខ្វះខាត ហើយលើកសំណើមកក្រសួងសុខាភិបាល ដើម្បីជួយរៀបចំធ្វើចត្តាឡីស័ក។ សម្តេចតេជោ ហ៊ុន សែន ក៏បានបង្ហាញនូវក្តីបារម្ភខ្លាចមានការឆ្លងក្នុងឱកាសបុណ្យចូលឆ្នាំចិន-វៀតណាម នាសប្តាហ៍ក្រោយនេះ។ សម្តេចតេជោ បានបញ្ជា ឲ្យអាជ្ញាធរពង្រាយកម្លាំងជាបន្ទាន់ ដើម្បីទប់ស្កាត់ការចេញចូលរបស់ប្រជាជនទៅតាមច្រករបៀងនានា។ តែទោះជាយ៉ាងណាសម្រាប់ការដឹកទំនិញចេញចូលប្រទេសទាំងពីរនៅមានការសម្របសម្រួល ដូចការព្រមព្រៀងគ្នាកាលពីខែមីនា ឆ្នាំ២០២០ ដោយមិនធ្វើ ឲ្យរាំងស្ទះដល់ការធ្វើពាណិជ្ជកម្ម និងដឹកទំនិញឆ្លងដែននោះទេ៕	2021-02-06T19:05:00+07:00	freshnewsasia.com	https://m.freshnewsasia.com/index.php/en/localnews/186344-2021-02-06-05-05-48.html
f249168c-675f-4997-ad01-e320f6dcda7b	អភិបាលខេត្តស្វាយរៀង ចុះពិនិត្យស្ថានភាពតាមបណ្តាច្រកទ្វារព្រំដែន ក្នុងភូមិសាស្ត្រក្រុងបាវិត ពង្រឹងវិធានការបង្ការ ទប់ស្កាត់ការរីករាលដាលជំងឺកូវីដ-១៩	អនុវត្តតាមបទបញ្ជារបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ក្នុងទិសដៅទប់ស្កាត់ការរីករាលដាលជំងឺកូវីដ-១៩ នាព្រឹកថ្ងៃទី០៥ ខែកុម្ភៈ ឆ្នាំ២០២១ លោក ម៉ែន វិបុល អភិបាលខេត្តស្វាយរៀង និងជាប្រធានគណៈបញ្ជាការឯកភាពខេត្ត បានដឹកនាំក្រុមការងារចុះពិនិត្យស្ថានភាព តាមនៅបណ្តាប៉ុស្តិ៍ការពារព្រំដែន និងច្រកទ្វារព្រំដែន ក្នុងភូមិសាស្ត្រក្រុងបាវិត។ ក្នុងនោះរួមមាន៖ ច្រកការពារព្រំដែនធ្លក, ច្រកការពារព្រំដែនកំពង់ស្ពាន, ច្រកទ្វាព្រំដែនអន្តរជាតិបាវិត។ លោក ម៉ែន វិបុល ក៏បានចុះពិនិត្យទីតាំងបន្ទប់ដាក់ម៉ាស៉ីនវាស់កំដៅ ពេលភ្ញៀវឆ្លងកាត់ និងជួបសំណេះសំណាលជាមួយកងកម្លាំងវរសេនាតូចការពារព្រំដែន ដើម្បីពង្រឹងវិធានការបង្ការទប់ស្កាត់ការរីករាលដាល ជំងឺកូវីដ-១៩។ ថ្លែងក្នុងឱកាសនោះ លោកអភិបាលខេត្ត បានធ្វើការកោតសរសើរចំពោះមន្ត្រីចត្តាឡីស័ក សមត្ថកិច្ច និងមន្ត្រីជំនាញពាក់ព័ន្ធទាំងអស់ ដែលបានអនុវត្តតួនាទី ក្នុងការការពារសន្តិសុខ សុវត្ថិភាព សណ្ដាប់ធ្នាប់នៅតាមព្រំដែន និងការពង្រឹងកិច្ចសហប្រតិបត្តិការល្អប្រសើរ ជាមួយភាគីវៀតណាម ក្នុងការសម្របសម្រួល លើការដឹកជញ្ជូន និងផ្លាស់ប្តូរទំនិញឆ្លងកាត់ព្រំដែន បញ្ចៀសបាននូវការកកស្ទះ ជាមួយការប្រកាន់ខ្ជាប់នូវការអនុវត្តតាមវិធានការក្រសួងសុខាភិបាល បានយ៉ាងល្អប្រសើរ។ លោក ម៉ែន វិបុល បានធ្វើការផ្ដាំផ្ញើដល់អាជ្ញាធរដែនដី កងកម្លាំង និងមន្ត្រីពាក់ព័ន្ធទាំងអស់ ត្រូវបន្តពង្រឹងការចេញល្បាតតាមភូមិសាស្ត្រខ្សែបន្ទាត់ព្រំដែន ដើម្បីបង្ការ ទប់ស្កាត់ការលួចឆ្លងដែនខុសច្បាប់ ហើយក្នុងករណីមានប្រជាពលរដ្ឋឆ្លងដែនចូលមកកម្ពុជា ត្រូវធ្វើចត្តាឡីស័កជាដាច់ខាត នៅទីតាំងដែលរដ្ឋបាលខេត្ត បានរៀបចំរួចជាស្រេច ដោយមិនត្រូវឲ្យនណាម្នាក់ឆ្លងកាត់ព្រំដែនដោយមិនបានត្រួតពិនិត្យ និងមិនបានធ្វើចត្តាឡីស័កនោះទេ ជារួមគឺត្រូវតែបង្ខំឲ្យធ្វើចត្តាឡីស័កជាដាច់ខាត ដោយគ្មានការលើកលែងនោះឡើយ។ ជាមួយនេះ លោកអភិបាលខេត្ត ក៏អំពាវនាវដល់ប្រជាពលរដ្ឋទាំងអស់ ត្រូវបន្តប្រុងប្រយ័ត្ន និងការពារខ្លួនជានិច្ចពីជំងឺកូវីដ-១៩ ដោយត្រូវប្រកាន់ខ្ជាប់នូវអនាម័យឧស្សាហ៍លាងសម្អាតដៃ ជាមួយសាប៊ូ ជែល ឬអាល់កុលជាប្រចាំ ហើយសូមកុំធ្វើដំណើរឆ្លងដែន បើមិនមានការចាំបាច់។ សូមបញ្ជាក់ថា ដើម្បីពង្រឹងវិធានការត្រួតពិនិត្យការចេញចូល ជាពិសេសការទប់ស្កាត់ការលួចឆ្លងដែនខុសច្បាប់ ក្នុងគោលដៅបង្ការទប់ស្កាត់ ការឆ្លងរាលដាលជំងឺកូវីដ១៩ រដ្ឋបាលខេត្តបានរៀបចំគោលដៅប្រចាំការ និងល្បាតការពារនៅតាមខ្សែបន្ទាត់ព្រំដែន ចំនួន៥៨គោលដៅ បន្ថែមទៀតផងដែរ៕	2021-02-06T18:51:00+07:00	freshnewsasia.com	https://m.freshnewsasia.com/index.php/en/localnews/186340-2021-02-06-04-51-52.html
e76c6519-75c2-48e8-a5f1-6a8861fbc880	ស្នងការនគរបាលខេត្តរតនគិរី បន្ដប្រជុំដាក់ផែនការដល់កម្លាំងនគរបាលវរការពារព្រំដែន ដើម្បីទប់ស្កាត់ការនាំចូលជំងឺកូវីដ-១៩ ប្រទេសវៀតណាម	ស្នងការនគរបាលខេត្តរតនគិរី លោកឧត្តមសេនីយ៍ទោ យិន ចំណាន នៅព្រឹកថ្ងៃទី០៦ ខែកុម្ភៈ ឆ្នាំ២០២១នេះ បានបន្ដប្រជុំដាក់ផែនការបន្ទាន់ភ្លាមៗ ដល់កងកម្លាំងនគរបាលវរការពារព្រំដែន ដើម្បីទប់ស្កាត់ការនាំចូលជំងឺកូវីដ-១៩ ពីប្រទេសវៀតណាម។ ការប្រជុំដាក់ផែនការជាបន្ដបន្ទាប់នេះ គឺគោរពតាមបទបញ្ជារបស់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា និងនាយឧត្តមសេនីយ៍ សន្ដិបណ្ឌិត នេត សាវឿន អគ្គស្នងការនគរបាលជាតិ និងលោក ថង សាវុន អភិបាល និងជាប្រធានគណៈបញ្ជាការឯកភាពខេត្ត ដើម្បីទប់ស្កាត់ការលួចឆ្លងដែនពីប្រទេសវៀតណាម ខណៈប្រទេសវៀតណាមកំពុងផ្ទុះជំងឺកូវីដ-១៩ សារជាថ្មី។ ថ្លែងក្នុងឱកាសនោះ លោកឧត្តមសេនីយ៍ទោ យិន ចំណាន បញ្ជាកម្លាំងនគរបាលវរការពារព្រំដែនទាំងអស់ ត្រូវរួមគ្នាទប់ស្កាត់កុំ ឲ្យមានប្រជាពលរដ្ឋប្រទេសទាំងសងខាង លួចឆ្លងដែនចេញចូលសំដៅទប់ស្កាត់ការឆ្លងរាលដាល នៃជំងឺកូវីដ-១៩ ហើយបើមានការចាំបាច់ត្រូវឆ្លងចូលមក ត្រូវតែបង្ខំឲ្យធ្វើចត្តាឡីស័កជាដាច់ខាត ដោយគ្មានការលើកលែងនោះឡើយ។ បន្ថែមពីនេះ លោកឧត្តមសេនីយ៍ស្នងការ ក៏បាននាំអំណោយអង្ករចំនួន៨០បេរបស់នាយឧត្តមសេនីយ៍សន្តិបណ្ឌិត នេត សាវឿន, ថវិកា២លានរៀលរបស់លោក ថង សាវុន អភិបាលខេត្តរតនគិរី និងគ្រឿងបរិភោគមួយចំនួនទៀត មកពីការចូលរួមរបស់សាខាគយ និងរដ្ឋាករខេត្ត និងនគរបាលអន្តោប្រវេសន៍ច្រកទ្វារអន្តរជាតិអូរយ៉ាដាវដូចជា មី, ស្ករស និងប៊ីចេង ជូនកម្លាំងវរការពារព្រំដែនលេខ៦២៣ និង២០៣ផងដែរ។ ក្រៅពីនេះ លោកឧត្តមសេនីយ៍ទោស្នងការ ក៏បានក្រើនរំលឹក និងណែនាំកងកម្លាំងនគរបាលទាំងអស់ ត្រូវខិតខំថែរក្សាសុខភាព និងអនុវត្តតាមវិធានរបស់ក្រសួងសុខាភិបាល ឲ្យបានម៉ឺងម៉ាត់ដើម្បីការពារ ទប់ស្កាត់ជំងឺកូវីដ-១៩។ គួរជម្រាបថា កាលពីរសៀលថ្ងៃព្រហស្បតិ៍ ទី០៤ ខែកុម្ភៈ ឆ្នាំ២០២១ សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានដាក់ចេញនូវបទបញ្ជា ម៉ឺងម៉ាត់ថ្មីមួយទៀត ដោយណែនាំឲ្យអាជ្ញាធរពាក់ព័ន្ធ ព្រមទាំងកងកម្លាំងប្រដាប់ អាវុធផងដែរ ឲ្យទប់ស្កាត់កុំឲ្យមានការឆ្លងជំងឺកូវីដ១៩ ពីប្រទេសវៀតណាម ចូលមកក្នុងប្រទេសកម្ពុជា។ ក្នុងសារសំឡេងនេះសម្តេចតេជោ ហ៊ុន សែន បានណែនាំឲ្យមានការធ្វើចត្តាឡីស័ករាល់ឆ្លងព្រំដែនប្រទេសទាំងពីរ។ សម្តេចតេជោនាយករដ្ឋមន្ត្រី ក៏បានណែនាំទៅដល់ក្រសួងសុខាភិបាល ត្រូវផ្គត់ផ្គង់ទៅបណ្តាខេត្តនៅជាប់ព្រំដែនវៀតណាម។ ជាមួយគ្នានេះខេត្តជាប់ព្រំដែនវៀតណាម ត្រូវពិនិត្យមើលមានអ្វីខ្វះខាត ហើយលើកសំណើមកក្រសួងសុខាភិបាល ដើម្បីជួយរៀបចំធ្វើចត្តាឡីស័ក៕	2021-02-06T18:30:00+07:00	freshnewsasia.com	https://m.freshnewsasia.com/index.php/en/localnews/186334-2021-02-06-04-30-10.html
0f772ca9-ce9f-470f-a033-41ba85b650f2	ស្នងការនគរបាលខេត្តតាកែវ បន្ដប្រជុំដាក់ផែនការដល់កម្លាំងនគរបាល ដើម្បីទប់ស្កាត់ការនាំចូលជំងឺកូវីដ-១៩ ប្រទេសវៀតណាម	ស្នងការនគរបាលខេត្តតាកែវ លោកឧត្តមសេនីយ៍ទោ សុខ សំណាង នៅរសៀលថ្ងៃទី០៥ ខែកុម្ភៈ ឆ្នាំ២០២១ បានបន្ដប្រជុំដាក់ផែនការបន្ទាន់ភ្លាមៗ ដល់កងកម្លាំងនគរបាលទាំងអស់ ជាពិសេសនគរបាលវរការពារ ព្រំដែន ដើម្បីទប់ស្កាត់ការនាំចូលជំងឺកូវីដ-១៩ ពីប្រទេសវៀតណាម ព្រមទាំងប្រជុំបូកសរុបសភាពការណ៍ លទ្ធផលកិច្ចប្រតិបត្តិការ រក្សាសន្តិសុខ សណ្តាប់ធ្នាប់សង្គម ប្រចាំខែមករា ឆ្នាំ២០២១ លើកទិសដៅអនុវត្តបន្តខែកុម្ភៈ ឆ្នាំ២០២១ និងសេចក្តីណែនាំលេខ ០០៣សណន របស់អគ្គស្នងការដ្ឋាននគរបាលជាតិ និងសេចក្តីណែនាំលេខ ២៣៩សណន របស់ស្នងការដ្ឋាននគរបាលខេត្តតាកែវ ស្តីពីកិច្ចការពារសន្តិសុខ សណ្តាប់ធ្នាប់សាធារណៈ សុវត្ថិភាពសង្គម ក្នុងឱកាសបុណ្យចូលឆ្នាំថ្មីប្រពៃណីរបស់ប្រជាជនចិន និងវៀតណាម។ ការប្រជុំដាក់ផែនការជាបន្ដបន្ទាប់នេះ គឺគោរពតាមបទបញ្ជារបស់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា និងនាយឧត្តមសេនីយ៍សន្ដិបណ្ឌិត នេត សាវឿន អគ្គស្នងការនគរបាលជាតិ ដើម្បីទប់ស្កាត់ការលួចឆ្លងដែន ពីប្រទេសវៀតណាម ខណៈប្រទេសវៀតណាមកំពុងផ្ទុះជំងឺកូវីដ-១៩ សារជាថ្មី។ នៅ សាល ប្រជុំ ស្នងការដ្ឋាននគរបាលខេត្តតាកែវ ក៏ដោយមានការចូលរួមពី លោក លោកស្រី ឧត្តមសេនីយ៍ត្រី វរសេនីយ៍ ស្នងការរង លោក នាយការិយាល័យជំនាញ ទាំង៣២ លោកមេបញ្ជាការវរសេនាតូចនគរបាល ការពារព្រំដែនគោកលេខ៦០៣ លោកអធិការ នគរបាលគ្រប់ស្រុកក្រុង លោកនាយប៉ុស្តិ៍ នគរបាល ការពារព្រំដែនទាំង១១ លោកនាយប៉ុស្តិ៍នគរបាលរដ្ឋបាលឃុំ-សង្កាត់ទាំង១០០ និងមន្រ្តីពាក់ព័ន្ធសរុបចំនួន ១៧៥នាក់ ស្រី០១នាក់។ ថ្លែងក្នុងឱកាសនោះ លោកឧត្តមសេនីយ៍ទោ សុខ សំណាង បញ្ជាកម្លាំងនគរបាលវរការពារព្រំដែនទាំងអស់ ត្រូវរួមគ្នាទប់ស្កាត់កុំ ឲ្យមានប្រជាពលរដ្ឋប្រទេសទាំងសងខាង លួចឆ្លងដែនចេញចូលសំដៅទប់ស្កាត់ការឆ្លងរាលដាល នៃជំងឺកូវីដ-១៩ ហើយបើមានការចាំបាច់ត្រូវឆ្លងចូលមក ត្រូវតែបង្ខំឲ្យធ្វើចត្តាឡីស័កជាដាច់ខាត ដោយគ្មានការលើកលែងនោះឡើយ។ ក្រៅពីនេះ លោកឧត្តមសេនីយ៍ទោ សុខ សំណាង បានក្រើនរំលឹក និងណែនាំកងកម្លាំងនគរបាលទាំងអស់ ត្រូវខិតខំថែរក្សាសុខភាព និងអនុវត្តតាមវិធានរបស់ក្រសួងសុខាភិបាល ឲ្យបានម៉ឺងម៉ាត់ដើម្បីការពារ ទប់ស្កាត់ជំងឺកូវីដ-១៩។ គួរជម្រាបថា កាលពីរសៀលថ្ងៃព្រហស្បតិ៍ ទី០៤ ខែកុម្ភៈ ឆ្នាំ២០២១ សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានដាក់ចេញនូវបទបញ្ជា ម៉ឺងម៉ាត់ថ្មីមួយទៀត ដោយណែនាំឲ្យអាជ្ញាធរពាក់ព័ន្ធ ព្រមទាំងកងកម្លាំងប្រដាប់ អាវុធផងដែរ ឲ្យទប់ស្កាត់កុំឲ្យមានការឆ្លងជំងឺកូវីដ១៩ ពីប្រទេសវៀតណាម ចូលមកក្នុងប្រទេសកម្ពុជា។ ក្នុងសារសំឡេងនេះសម្តេចតេជោ ហ៊ុន សែន បានណែនាំឲ្យមានការធ្វើចត្តាឡីស័ករាល់ឆ្លងព្រំដែនប្រទេសទាំងពីរ។ សម្តេចតេជោនាយករដ្ឋមន្ត្រី ក៏បានណែនាំទៅដល់ក្រសួងសុខាភិបាល ត្រូវផ្គត់ផ្គង់ទៅបណ្តាខេត្តនៅជាប់ព្រំដែនវៀតណាម។ ជាមួយគ្នានេះខេត្តជាប់ព្រំដែនវៀតណាម ត្រូវពិនិត្យមើលមានអ្វីខ្វះខាត ហើយលើកសំណើមកក្រសួងសុខាភិបាល ដើម្បីជួយរៀបចំធ្វើចត្តាឡីស័ក៕	2021-02-06T18:22:00+07:00	freshnewsasia.com	https://m.freshnewsasia.com/index.php/en/localnews/186333-2021-02-06-04-22-32.html
19ea8ff8-6887-4180-b525-78a3a48697d4	BREAKING: សហរដ្ឋអាមេរិក៖ មនុស្សជាង ១២ម៉ឺននាក់ឆ្លងកូវីដ-១៩ និងអ្នកជំងឺ ៣,៥៧២នាក់ទៀតស្លាប់ នៅក្នុងពេលតែ១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១២៦,១២៥នាក់ទៀតបានឆ្លង COVID-19 ខណៈអ្នកជំងឺ ៣,៥៧២នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាថ្ងៃសៅរ៍ ទី០៦ ខែកុម្ភៈ ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៧,៤០៧,៣២៤ករណី ក្នុងនោះមានអ្នកស្លាប់សរុបចំនួន ៤៧០,៧០៥នាក់ និងជាសះស្បើយឡើងសរុប ១៧,១៤៦,១៦៩នាក់។ គួរបញ្ជាក់ថា ចំពោះមុខការឆ្លង និងស្លាប់យ៉ាងគំហុកដោយសារតែ COVID-19 សហរដ្ឋអាមេរិកក្រោមដឹកនាំរបស់លោកប្រធានាធិបតី ចូ បៃដិន បានជំរុញឲ្យបង្កើនការចាក់វ៉ាក់សាំងឲ្យដល់ ១.៥លានដូសក្នុង ១ថ្ងៃទៅដល់ពលរដ្ឋអាមេរិកាំង ប្រសិនបើអាចទៅរួច។ ប៉ុន្មានសប្តាហ៍បន្ទាប់ពីការឡើងកាន់អំណាចរបស់លោក ចូ បៃដិន តួលេខឆ្លង COVID-19 ប្រចាំថ្ងៃត្រូវបានគេមើលឃើញថា ធ្លាក់ចុះមកនៅអត្រាជាង ១សែននាក់ ប៉ុន្តែចំនួនអ្នកជំងឺដែលបានបាត់បង់ជីវិតជារៀងរាល់ថ្ងៃ នៅតែបន្តស្ថិតក្នុងកម្រិតខ្ពស់ដដែល៕	2021-02-06T17:18:00+07:00	freshnewsasia.com	https://m.freshnewsasia.com/index.php/en/internationalnews/186331-2021-02-06-03-18-00.html
e6c455d6-7690-48bc-8f73-77b9fd89d1f5	ប្រធានគណៈបញ្ជាការឯកភាពខេត្តតាកែវ ដឹកនាំកងកម្លាំងប្រដាប់អាវុធ ប្រជុំដាក់ផែនការការពារតាមព្រំដែនកម្ពុជា-វៀតណាម ទប់ស្កាត់ការឆ្លងជំងឺកូវីដ-១៩	លោក អ៊ូច ភា អភិបាលខេត្ត និងជាប្រធានគណៈបញ្ជាការ ឯកភាពខេត្តតាកែវ បានដឹកនាំកិច្ចប្រជុំរៀបចំផែនការ ដាក់ពង្រាយកម្លាំងតាមបន្ទាត់ព្រំដែន កម្ពុជា-វៀតណាម ស្ថិតក្នុងខេត្តតាកែវ ដើម្បីទប់ស្កាត់ការឆ្លងដែនដោយខុសច្បាប់ និងការធ្វើដំណើរចេញចូល ការពារជំងឺកូវីដ-១៩ តាមបទបញ្ជារបស់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា។ ក្នុងឱកាសនោះ លោក អ៊ូច ភា បានដាក់បទបញ្ជាទៅសមត្ថកិច្ចនៅតាមព្រំដែនទាំងអស់ ត្រូវរួមគ្នាទប់ស្កាត់កុំឲ្យមានប្រជាពលរដ្ឋប្រទេសទាំងសងខាង លួចឆ្លងដែនចេញចូលសំដៅទប់ស្កាត់ការឆ្លងរាលដាលនៃជំងឺកូវីដ-១៩ ហើយបើមានការចាំបាច់ត្រូវឆ្លងចូលមក ត្រូវតែបង្ខំឲ្យធ្វើចត្តាឡីស័កជាដាច់ខាត ដោយគ្មានការលើកលែងនោះឡើយ។ គួរជម្រាបថា កាលពីរសៀលថ្ងៃព្រហស្បតិ៍ ទី០៤ ខែកុម្ភៈ ឆ្នាំ២០២១ សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានដាក់ចេញនូវបទបញ្ជា ម៉ឺងម៉ាត់ថ្មីមួយទៀត ដោយណែនាំឲ្យអាជ្ញាធរពាក់ព័ន្ធ ព្រមទាំងកងកម្លាំងប្រដាប់អាវុធផងដែរ ឲ្យទប់ស្កាត់កុំឲ្យមានការឆ្លងជំងឺកូវីដ១៩ ពីប្រទេសវៀតណាម ចូលមកក្នុងប្រទេសកម្ពុជា។ ក្នុងសារសំឡេងនេះសម្តេចតេជោ ហ៊ុន សែន បានណែនាំឲ្យមានការធ្វើចត្តាឡីស័ករាល់ឆ្លងព្រំដែនប្រទេសទាំងពីរ។ សម្តេចតេជោនាយករដ្ឋមន្ត្រី ក៏បានណែនាំទៅដល់ក្រសួងសុខាភិបាល ត្រូវផ្គត់ផ្គង់ទៅបណ្តាខេត្តនៅជាប់ព្រំដែនវៀតណាម។ ជាមួយគ្នានេះខេត្តជាប់ព្រំដែនវៀតណាម ត្រូវពិនិត្យមើលមានអ្វីខ្វះខាត ហើយលើកសំណើមកក្រសួងសុខាភិបាល ដើម្បីជួយរៀបចំធ្វើចត្តាឡីស័ក។ សម្តេចតេជោ ហ៊ុន សែន ក៏បានបង្ហាញនូវក្តីបារម្ភខ្លាចមានការឆ្លងក្នុងឱកាសបុណ្យចូលឆ្នាំចិន-វៀតណាម នាសប្តាហ៍ក្រោយនេះ។ សម្តេចតេជោ បានបញ្ជា ឲ្យអាជ្ញាធរពង្រាយកម្លាំងជាបន្ទាន់ ដើម្បីទប់ស្កាត់ការចេញចូលរបស់ប្រជាជនទៅតាមច្រករបៀងនានា។ តែទោះជាយ៉ាងណាសម្រាប់ការដឹកទំនិញចេញចូលប្រទេសទាំងពីរនៅមានការសម្របសម្រួល ដូចការព្រមព្រៀងគ្នាកាលពីខែមីនា ឆ្នាំ២០២០ ដោយមិនធ្វើ ឲ្យរាំងស្ទះដល់ការធ្វើពាណិជ្ជកម្ម និងដឹកទំនិញឆ្លងដែននោះទេ៕	2021-02-06T16:37:00+07:00	freshnewsasia.com	https://m.freshnewsasia.com/index.php/en/localnews/186329-2021-02-06-02-37-32.html
8b866cbf-28b5-466a-8794-8087a006f7f1	ក្រសួងបន្តរកឃើញ អ្នកឆ្លងកូវីដ១៩ថ្មី ២នាក់ទៀត និងព្យាបាលជាសះស្បើយម្នាក់	ក្រសួងបានឲ្យដឹងថា អ្នកដែលឆ្លងជំងឺកូវីដ១៩ថ្មី២នាក់គឺ១.ជាបុរសជនជាតិឥណ្ឌូនេស៊ី អាយុ៣១ឆ្នាំ មានអាសយដ្ឋានស្នាក់នៅសង្កាត់ទន្លេបាសាក់ ខណ្ឌចំការមន រាជធានី ភ្នំពេញ ជាអ្នកធ្វើដំណើរមកពីប្រទេសឥណ្ឌូនេស៊ី បន្តជើងហោះហើរនៅប្រទេសសិង្ហបុរី មកដល់កម្ពុជានៅថ្ងៃទី២៣ ខែមករា ឆ្នាំ២០២១។ ២-ស្ត្រីជនជាតិខ្មែរ អាយុ ៥០ឆ្នាំ មានអាសយដ្ឋានស្នាក់ នៅក្រុងតាខ្មៅ ខេត្តកណ្តាល ជាអ្នកធ្វើដំណើរមកពីប្រទេសស្វីស បន្តជើងហោះហើរនៅប្រទេសសិង្ហបុរី មកដល់កម្ពុជានៅថ្ងៃទី៤ ខែកុម្ភៈ ឆ្នាំ២០២១។ ក្រសួងបន្តថា មានករណីជាសះស្បើយចំនួន ម្នាក់ ដែលជាអ្នកដំណើរចូលមកកម្ពុជា (មិនមែនជាពលករធ្វើដំណើរ មកពីប្រទេសថៃ) ជាបុរសជនជាតិខ្មែរអាយុ ៧០ឆ្នាំ មានអាសយដ្ឋានស្នាក់នៅ សង្កាត់ផ្សារដេប៉ូ១ ខណ្ឌទួលគោក រាជធានីភ្នំពេញ ជាអ្នកដំណើរមកពីសហរដ្ឋអាមេរិក។ សូមជម្រាបថា អ្នកឆ្លងជំងឺកូវីដ១៩ សរុបនៅកម្ពុជាមានចំនួន ៤៧២នាក់ និងបានព្យាបាលជាសះស្បើយចំនួន ៤៥៣នាក់ និងកំពុងសម្រាកព្យាបាលចំនួន ១៥នាក់៕	2021-02-06T16:01:00+07:00	dap-news.com	https://dap-news.com/national/2021/02/06/117821/
8fa2290d-3f5e-4d86-aeec-d6a14ac11edc	ងូតទឹក និងស្អំកន្សែងសើមលើកូនពេលក្ដៅខ្លួន មិនអាចឲ្យទឹកចូលសួតទេ តែមកពីបញ្ហានេះវិញ	យើងដឹងស្រាប់ហើយថា អាអូនតូចៗឧស្សាហ៍ក្ដៅខ្លួនណាស់ ព្រោះអាអូនងាយនឹងឆ្លងមេរោគបណ្ដាលឲ្យកើតជំងឺផ្សេងៗច្រើន។ មានវិធីសាមញ្ញមួយដែលម៉ាក់ប៉ានិយមប្រើពេលកូនៗក្ដៅខ្លួន គឺយកកន្សែងសើមមកជូតខ្លួន ឬរុំខ្លួនឲ្យកូន ដើម្បីជួយឲ្យកម្ដៅខ្លួនអាអូនចុះ។ ទាក់ទងនឹងបញ្ហានេះ លោកស្រីវេជ្ជបណ្ឌិត កុសល កណិការ ឯកទេសរោគកុមារ សញ្ញាប័ត្រពីប្រទេសបារាំងពន្យល់ឲ្យដឹងថា នៅពេលអាអូនឈឺហើយមានអាការៈក្ដៅខ្លួនខ្លាំង ការដណ្ដប់កន្សែងសើម និងការងូតទឹកក្ដៅឧណ្ហៗ គឺជាមធ្យោបាយមួយដែលជួយបញ្ចុះកម្ដៅកូនបន្ទាប់ពីបានប្រើថ្នាំបញ្ចុះកម្ដៅរួចហើយ។ តើការរុំកន្សែងសើមនេះយូរ អាចធ្វើឲ្យទឹកចូលសួតអាអូនអត់? បើម៉ាក់ប៉ាបារម្ភពីបញ្ហាទឹកចូលសួតអាអូនដោយសារការរុំកន្សែងនេះ មិនបាច់ព្រួយទេ។ លោកស្រីបន្តថា ការដែលរុំកន្សែងសើមឲ្យកូនពេលក្ដៅខ្លួនមិនមានអ្វីប៉ះពាល់ដល់កូនទេ ព្រោះជាតិទឹកមិនអាចជ្រាបចូលទៅក្នុងស្រោមសួត តាមរយៈរន្ធញើសដូចដែលម៉ាក់ប៉ាធ្លាប់បានគិតនោះទេ។ ចំណែកឯករណីទឹកចូលសួតអាអូននោះ អាចកើតឡើងបណ្ដាលមកពីមូលហេតុច្រើន ដែលក្នុងនោះរួមមាន ជំងឺរលាកសួតធ្ងន់ធ្ងរ និងការព្យួរសេរ៉ូមច្រើនជ្រុលលើសពីតម្រូវការរាងកាយរបស់អាអូនជាដើម។ វេជ្ជបណ្ឌិតជំងឺកុមាររូបនេះ បញ្ជាក់ថា យកល្អ ពេលអាអូនក្ដៅខ្លួន ម៉ាក់ប៉ាត្រូវរកមូលហេតុបង្កឲ្យបានច្បាស់លាស់ ព្រោះជូនកាលវាជាបញ្ហាធម្មតា តែវាក៏អាចជារោគសញ្ញារបស់ជំងឺមួយចំនួនដែរ។ ក្នុងករណីដែលអាអូនក្ដៅខ្លួនធម្មតា ម៉ាក់ប៉ាអាចដោះស្រាយដោយ៖ ១.ស្លៀកពាក់ស្ដើងៗឲ្យកូន និងកុំឲ្យកូនឃ្លុំភួយក្រាស់ៗ ២.ឲ្យកូនញ៉ាំទឹកឲ្យបានច្រើន ៣.ផ្ដល់ថ្នាំត្រឹមត្រូវដល់កូន។ បើសិនផ្ដល់ថ្នាំផង ជូតខ្លួនផង កម្ដៅខ្លួនអាអូននៅតែមិនចុះ យកល្អ ម៉ាក់ប៉ាគួរនាំកូនទៅពិនិត្យនៅមន្ទីរពេទ្យភ្លាម កុំទុកយូរ ដើម្បីចៀសវាងអាអូនក្ដៅខ្លួនខ្លាំងរហូតអាចប្រកាច់ គ្រោះថ្នាក់ធ្ងន់បាន៕	2021-02-06T15:50:00+07:00	kampucheathmey.com	https://www.kampucheathmey.com/health/60215
6e2fddb3-c3b4-4c4d-a1cd-fef8128f27f7	ក្នុងបរិបទនៃការរីករាលដាលជាសកលជំងឺឆ្លងកូវីដ-១៩ រាជរដ្ឋាភិបាលបានឲ្យតម្លៃខ្ពស់លើវិស័យកសិកម្ម ដោយបានជំរុញ គាំទ្រ ឧបត្ថម្ភថវិកា និងលើកទឹកចិត្តដល់ប្រជាកសិករ	ភ្នំពេញ ៖ នាព្រឹកថ្ងៃសៅរ៍ ទី០៦ ខែកុម្ភៈ ឆ្នាំ ២០២១ នៅទីស្តីការក្រសួងកសិកម្ម រុក្ខាប្រមាញ់ និងនេសាទ ឯកឧត្តមរដ្ឋមន្ត្រី វេង សាខុន បានដឹកនាំកិច្ចប្រជុំដើម្បីត្រួតពិនិត្យ តាមដាន វាយតម្លៃ និងតម្រង់ទិសលើការអនុវត្តផែនការសកម្មភាពអភិវឌ្ឍន៍វិស័យកសិកម្ម ធ្វើយ៉ាងណាឲ្យបានសមស្របទៅតាមស្ថានភាពសង្គម និងសេដ្ឋកិច្ចជាតិ សេដ្ឋកិច្ចក្នុងតំបន់ និងអន្តរជាតិ ក្នុងបរិបទនៃការរីរាលដាលជាសកលជំងឺឆ្លងកូវីដ-១៩។ ឯកឧត្តមបានវាយតម្លៃខ្ពស់ចំពោះកិច្ចខិតខំប្រឹងប្រែង យកអស់កម្លាំងកាយចិត្ត ប្រាជ្ញាស្មារតី ទទួលខុសត្រូវ ជម្នះបាននូវរាល់ឧបសគ្គ បញ្ហាប្រឈម និងសហការអនុវត្តផែនការយុទ្ធសាស្ត្រអភិវឌ្ឍន៍វិស័យកសិកម្ម២០១៩-២០២៣ នេះបានយ៉ាងល្អប្រសើរ សម្រេចទទួលបានលទ្ធផលគួរឲ្យកត់សម្គាល់ជាបន្តបន្ទាប់ បើទោះបីយើងកំពុងតែប្រឈមនឹងវិបត្តិជំងឺឆ្លងកូវីដ-១៩។ ជាក់ស្តែង រដ្ឋបាលជលផលបានបង្ហាញឲ្យឃើញអំពីសមិទ្ធផលវិជ្ជមានជាច្រើនដែលសម្រេចបានក្នុងឆ្នាំ២០២០ ក្នុងកិច្ចប្រជុំបូកសរុបសភាពការណ៍ប្រចាំឆ្នាំ២០២០ កាលពីថ្ងៃទី ០៥ ហើយស្ថាប័នផ្សេងៗទៀតកំពុងរៀបចំកិច្ចប្រជុំបូកសរុបលទ្ធផលនៃការអនុវត្តផែនការក្នុងឆ្នាំ២០២០ របស់ខ្លួនជាបន្តបន្ទាប់ផងដែរ មុនឈានទៅរៀបចំមហាសន្និបាទបូលសរុបការងារកសិកម្ម រុក្ខាប្រមាញ់ និងនេសាទប្រចាំឆ្នាំក្នុងពេលឆាប់ៗខាងមុខ។ ឆ្លៀតយកឱកាសនៃការជួបជុំមហាគ្រួសារកសិកម្មនាពេលនេះ ឯកឧត្តមរដ្ឋមន្ត្រីបានបញ្ជាក់ថា ផែនការយុទ្ធសាស្ត្រអភិវឌ្ឍន៍វិស័យកសិកម្ម២០១៩-២០២៣ គឺជាផែនទីបង្ហាញផ្លូវយ៉ាងច្បាស់មួយសម្រាប់យើងដើរឲ្យដល់គោលដៅ ព្រមជាមួយឆន្ទ: ការប្តេជ្ញាចិត្តដ៏មោះមុតរបស់ថ្នាក់ដឹកនាំ និងមន្ត្រីរាជការគ្រប់លំដាប់ថ្នាក់ ធ្វើយ៉ាងណាសម្រេចឲ្យបានតាមកម្មវិធីនយោបាយអភិវឌ្ឍន៍ជាតិ។ ហេតុដូច្នេះ ទាមទារឲ្យមានកិច្ចខិតខំប្រឹងប្រែង សហការរួមគ្នា ប្រកបដោយស្មារតីទទួល ខុសត្រូវខ្ពស់ និងឆន្ទៈម្ចាស់ការពីគ្រប់តួអង្គពាក់ព័ន្ធទាំងអស់សំដៅសម្រេចផែនការយុទ្ធសាស្ត្រនេះ។ លោកបានបន្តថា ក្នុងបរិបទនៃការរីករាលដាលជាសកលជំងឺឆ្លងកូវីដ-១៩ រាជរដ្ឋាភិបាលបានឲ្យតម្លៃខ្ពស់លើវិស័យកសិកម្ម ដោយបានជំរុញ គាំទ្រ ឧបត្ថម្ភថវិកា និងលើកទឹកចិត្តឲ្យប្រជាកសិករ ជាពិសេសក្រសួងត្រូវខិតខំបង្កើន និងពង្រឹងភាពជាម្ចាស់ក្នុងការផលិត ធានាបានសន្តិសុខស្បៀង ការផ្គត់ផ្គង់ទីផ្សារ បង្កើតឱកាសការងារ បង្កើនប្រាក់ចំណូល តាមរយ:ការចិញ្ចឹមត្រី កង្កែប បក្សី សត្វពាហន: និងដំណាំស្បៀងផ្សេងៗទៀត ជាលក្ខណគ្រួសារ ក្នុងក្របខ័ណ្ឌ បច្ចេកទេសសមស្រប សាមញ្ញ ប្រើប្រាស់រយ:ពេលខ្លី ចំណាយទុនតិច ទទួលបានផលច្រើន រក្សាបាននូវស្ថានភាពជីវភាពប្រក្រតីតាមគន្លងថ្មីក្នុងអំឡុងពេលនៃការរីករាលដាលជំងឺឆ្លងកូវីដ-១៩ ក្នុងខណ:ដែលវិស័យមួយចំនួនកំពុងជួបវិបត្តិ។ អនុវត្តតាមអនុសាសន៍ដ៏ខ្ពង់ខ្ពស់របស់សម្តេច ក្រសួងបាននិងកំពុងជំរុញបន្ថែមដល់សហគមន៍ កសិករ ផលិតករខ្នាតតូច និងមធ្យម សហការធ្វើការដាំដុះ ចិញ្ចឹមសត្វ និងត្រីជាមួយវិស័យឯកជនតាមរយៈការធ្វើកសិកម្មតាមកិច្ចសន្យា ដើម្បីធានាបាននូវបរិមាណផ្គត់ផ្គង់ទីផ្សារ និងស្ថិរភាពតម្លៃ ព្រមជាមួយការលើកទឹកចិត្ត ជំរុញ គាំទ្រវិស័យឯកជន សហគ្រាសខ្នាតតូច មធ្យម និងដៃគូអភិវឌ្ឍន៍នានា វិនិយោគលើវិស័យកែច្នៃ ដើម្បីធានានូវនិរន្តរភាពនៃការផលិតក្នុងស្រុក ស្ថិរភាពទីផ្សារ បង្កើនតម្លៃបន្ថែម លើកកម្ពស់គុណភាព ស្តង់ដារអនាម័យ និងសុវត្ថិភាព ឆ្លើយតបតាមលក្ខខណ្ឌតម្រូវភូតគាមអនាម័យរបស់ទីផ្សារទាំងក្នុងតំបន់ និងអន្តរជាតិ។ ក្នុងស្ថានភាពនៃវិបត្តិសេដ្ឋកិច្ចជាសកលនេះ ឯកឧត្តមរដ្ឋមន្ត្រីបានបញ្ជាក់បន្ថែមយ៉ាងច្បាស់ថា វិថីដែលក្រសួងត្រូវធ្វើដំណើរនៅវែងឆ្ងាយ ត្រូវការពេលវេលា និងប្រើប្រាស់ថវិការដ្ឋឲ្យមានប្រសិទ្ធ ភាព តម្លាភាព សុគតភាព ដើម្បីធានាដំណើរការនៃការអភិវឌ្ឍន៍វិស័យកសិកម្មឲ្យមានលក្ខណៈទំនើប ឆ្លាតវៃ នវានុវត្តន៍ ភាពប្រកួតប្រជែង និងនិរន្តរភាព។ ហេតុនេះ ឯកឧត្តមរដ្ឋមន្ត្រីបានផ្តល់ការណែនាំបន្ថែម និងដាក់ចេញនូវវិធានការគន្លឹះមួយចំនួនសម្រាប់ធ្វើជាមូលដ្ឋានគ្រឹះយកទៅអនុវត្តឲ្យកាន់តែមានប្រសិទ្ធភាព និងទទួលបានប្រសិទ្ធផល ក្នុងនោះមានជាអាទិ៍៖ – ការធ្វើកំណែទម្រង់ឲ្យបានស៊ីជម្រៅលើគ្រប់អនុវិស័យឲ្យកាន់តែទូលំទូលាយ – អង្គភាពជំនាញត្រូវពិនិត្យមើលឡើងវិញរាល់គម្រោង ឬកម្មវិធីដែលកំពុងដំណើរការ ធ្វើយ៉ាងណាតម្រង់ទិសដៅអភិវឌ្ឍន៍ឲ្យចំគោលដៅ ឆ្លើយតបតាមសេចក្តីត្រូវការពិតប្រាកដរបស់ប្រជាពលរដ្ឋ – មន្ទីរកសិកម្ម រាជធានី-ខេត្តត្រូវត្រួតពិនិត្យឡើងវិញលើរាល់គម្រោងអភិវឌ្ឍន៍ក្នុងមូលដ្ឋានជាក់ ស្តែងរបស់ខ្លួន ថាតើបានឆ្លើយតបតាមអ្វីដែលពលរដ្ឋចង់បាន ឬយ៉ាងណា? – ដៃគូអភិវឌ្ឍន៍ វិស័យឯកជន ព្រមទាំងអង្គការមិនមែនរដ្ឋាភិបាលត្រូវតម្រង់ទិសដៅឲ្យបានសម ស្របតាមការវិវត្តន៍របស់សង្គម និងសេដ្ឋកិច្ច ជាពិសេសរបត់នៃជំងឺឆ្លងកូវីដ-១៩ – អង្គភាពជំនាញ មន្ទីរ ដៃគូអភិវឌ្ឍន៍ និងផ្នែកឯកជន ត្រូវសហការអនុវត្តបច្ចេកវិទ្យាវៃឆ្លាត ប្រើប្រាស់ធាតុចូលឲ្យមានប្រសិទ្ធភាព សំដៅធ្វើឲ្យកសិផលអាចប្រកួតប្រជែង កាត់បន្ថយថ្លៃដើម ធានាគុណភាព សុវត្ថិភាពស្របតាមតម្រូវការ ស្តង់ដាទីផ្សារ – គ្រប់ភាគីពាក់ព័ន្ធ ត្រូវចូលរួមគិតគូពីខ្សែច្រវាក់តម្លៃ ខ្សែច្រវាក់ផលិតកម្ម ជំរុញដំណើរការកសិ-ធុរកិច្ចប្រកបដោយប្រសិទ្ធភាពសេដ្ឋកិច្ចខ្ពស់ ភ្ជាប់ទីផ្សារកសិផលតាមយន្តការផលិតកម្មកសិកម្មតាមកិច្ចសន្យា និងយន្តការភាពជាដៃគូរវាង “រដ្ឋ-ឯកជន និងអ្នកផលិត” – ពង្រឹងសាមគ្គីភាព ការដឹកនាំ ការគ្រប់គ្រងមន្ត្រីក្នុងស្ថាប័ននីមួយៗឲ្យបានល្អ។ ពង្រឹង និងអនុវត្តឲ្យបានម៉ឺងមាត់ ហ្មត់ចត់នូវក្រមសីលធម៌វិជ្ជាជីវ លក្ខន្តិកមន្ត្រីរាជការ និងសេវាសាធារណ: – បន្តធ្វើការងារនៅមូលដ្ឋានមូលដ្ឋានដែលទទួលបន្ទុកឲ្យបានជាប់ជាប្រចាំ ដើម្បីត្រួតពិនិត្យ តាមដាននូវរាល់ភាពអសកម្ម ឬបញ្ហា និងដោះស្រាយឲ្យបានទាន់ពេល និងមានប្រសិទ្ធភាព ជូនប្រជាពលរដ្ឋ៕ រក្សាសិទ្ធិដោយ៖បញ្ញាស័ក្តិ	2021-02-06T15:40:07+07:00	cen.com.kh	https://cen.com.kh/archives/293303.html

Subsets and Splits

No community queries yet

The top public SQL queries from the community will appear here once available.